
S Razlika izmedu pojavljivanja Alefa 1 na kioscima i trenutka dok pišem ove Š 
: redove je svega desetak dana, tako da još nemamo detaljnije podatke o S 
Š prijemu časopisa kod vas, dragi čitaoci, o prodaji, remitendi... svim tim Š 
Š stvarima od kojih zavisi mnogo toga. Prvi utisci koji stižu do nas su dosta Ž 
2 povoljni, male primedbe koje imate nisu nerešive, ali još je prerano za " 
$ zaključke. " 
Š Mnogima nije jasno kada u mesecu da očekuju Alef na kioscima. Š 
S Zvanično je predvideno da to bude 25. u prethodnom mesecu. Znači, nešto : 
Š pred prvi možete početi da ga tražite. Š 
Š Ima i pitanja: zašto Alef? Bilo koje ime da je određeno, može se postaviti Š 
Š isto pitanje. Kod nas je rasprostranjen običaj imenovanja SF časopisa, fanzina 2 
Š i klubova po zvezdama, sazveždima ili nekim drugim astronomskim Š 
: terminima. Mi smo hteli da damo nešto novo. Bilo je mnogo predloga, S 
s mnogo kombinacija, najzad smo se odlučili za ovu varijantu koja nam se čini " 
S doboljno prihvatljivo — pojam je opštepoznat, a i ima neke simbolike u " 
Š njemu. " 
2 Inače, kum Alefa je Radmilo Andelković, poznati domaći SF PISAC I VELIKI $ 
2 LJUBITELJ Borhesa i fantastike. Jednu njegovu priču možete čitati u ovom " 
S broju. Priča je tu ne zato što je on kumovao časopisu, nego zato što bolju Š 
S trenutno nemamo. Ako vam se učini da možete da date nešto kvalitetnije, 2 
S samo izvolite. S nestrpljenjem očekujemo vaše radove. 2 
S Dok su autori zastupljeni u prvom broju bili uglavnom dobro poznati 2 
S jugoslovenskoj čitalačkoj publici, u ovom broju preovladavaju »novi« autori. 2 
Š Ubuduće ćemo gledati da raspodela »poznatih« i »nepoznatih« bude —;; 
3 ravnomernija. Ipak, sa ova dva prva različita broja želimo da vam ukažemo na S 
2 jednu stvar: to što su ovi autori nepoznati prosečnim jugoslovenskom " 
2 ljubitelju naučne fantastike, nipošto ne znači da su loši. Uostalom, uverite se ; 
2 sami... Mali problem nam je zadao Majkl Svonvik, jer nikakvih podataka o Ž 
2 njemu nema, nikakva fotografija, ništa... tako da prikaz autora naslovne Ž 
2 novele ovoga puta izostaje. " 
S U poslednje vreme dosta se priča, pa i kod nas, o trenutno vodećim Š 
S strujama u američkom SF-u: kiberpankerima i humanistima. Ovi prvi, na čelu 2 
Š sa Gibsonom su odneli prevagu, ali humanizam u naučnoj fantastici ne treba Š 
Š da strahuje za svoju budućnost. Priča Savršeno bekstvo Džona Kesela je Š 
> | savršen primer za to. : 
: Humoristički Sf je redak u svetu, a kod nas gotovo da ne postoji. S 
2 Pokušaćemo to da ispravimo koliko bude u našoj moći. Prvi prilog je : 
2 Mikimausijada Toma Salivena, priča čija je tematika svakim danom sve " 
$ aktuelnija. : 
3 Toliko za sada. Prijatno čitanje.! 3 

Pozdrav zemaljskoj redakciji ALEF-a! 


Kada sam prvi put ugledao vaš novopo- 
krenuti magazin, bio sam — iznenađen, 
iznenadenje je preraslo u zbunjenost 
(»Koja li je izdavačka kuća u pitanju?«), te 
zatim radost sa prvim simptomima — 
urlanje i skakanje. Bez preterivanja: ovo 
je vaš najbolji potez nekoliko godina 
unazad i trudite se da priliku koju ste 
dobili što bolje iskoristite. 

Još bolja stvar i od samog pokretanja 
časopisa je pojava Roberta Silverberga u 
prvom broju na mestu naslovne novele. 
To je toliko genijalno da se rečima ne da 
opisati. Za nekoliko sledećih brojeva vam 
preporučujem Haldemana, Varleya, Mi- 
kea Resnika, Ellisona, Brina, Powersa, ne- 
što od Cherryhove, a ne bi bila loša ni 
neka Kingova priča iz jedne od njegovih 
kolekcija. | naravno, još Silverberga. 
Uostalom, nije ni važno ko će se pojaviti i 
koga ćete predstavljati, sada je važno da 
je sve to krenulo i da će biti sve bolje i 
bolje. Zar ne? o 

ILUSTRACIJA. Bob Živković se zaista po- 
trudio i napunio celu svesku svojim ra- 
dovima, a jedino što ću reći o njemu — 
DOBAR JE. Neću da preteram s pohva- 
lama, jer će one biti potrebne i za kasnije 
(kad je već ovako počeo). 

IZBOR PRIČA. Odgovara. Le Guinova je 
sasvim OK, Kirvalovu priču bi jedna Zona 
sumraka svakako prihvatila, što naravno 
govori o kvalitetu... i... (ma dosadilo mi je 
već da vas hvalim)... verujem u vas. To je, 
čini mi se, najvažnije. 

IMA I PRIMEDBI. Šte se tiče prevođenja 
naslova knjiga koje se nisu pojavile kod 
nas, tu treba biti mnogo pažljiviji. (Count 
Zero, Free Live Free... ). Ako proverite, 
znaćete o čemu se radi. 

KNJIGE. Pored predstavljanja novih knji- 
ga u Jugoslaviji, bilo bi pametno predsta- 
viti i pokoju knjigu izdatu u inostranstvu. 

VESTI. Za oktavu da su friškije. (U 


dodatku nudim i ja jednu. Igrom slučaja i 
moja kasni — za jedan mesec — ali 
nadam se da će vam biti zanimljiva.) 

LISTE. Preuzmite listu nekog poznatog 
SF magazina (Locus, Asimov's SF Maga- 
zine, Science Fiction and Fantasy Maga- 
zine) i svakog meseca je objavljujte, da 
bismo bili »u toku«. Može svakog broja iz 
drugog časopisa, može kratak pregled iz 
svih, a može i iz nekog običnog dnevnika 
ili nedeljnika. 

Čim malo normalnije stanete na noge 
možete polako da krenete i sa special- 
nim izdanjima, dvobrojima... i tako dalje. 
To čitaoce zna da obraduje, verujte mi. 

NA KRAJU, voleo bih da sarađujem sa 
vama i to naravno, ako ima mesta za 
mene i ako budete zadovoljni mojim 
radom. (Bio sam već u redakciji, pa... ) 

SVE ČESTITKE I NAJBOLJE ŽELJE 
šalje vam 

OLTVANJI OTO 

SUBOTICA 


Vaše pismo jeste prvo koje je stiglo na 
adresu Alefa i kao takvo donosimo ga u 
celosti. Ostala ćemo malo skraćivati jer su 
često preduga, tri-četiri i više stranica... 
Zahvaljujemo se na čestitkama i lepim 
željama. Vaše primedbe na prevođenje 
naslova pomenutih knjiga su tačne, ali u 
takvoj situaciji, kada imamo samo naslov 
knjige i ništa više, takve greške su vrlo 
moguće. Naime, preneli smo nekoliko iz- 
veštaja iz stranih časopisa, preveli smo 
naslove koji se tamo pominju, ali u odre- 
đenim slučajevima postojala je nedou- 
mica. Konkretno, Gibsonov naslov Count 
Zero, posmatrajući samo te dve reči, mo- 
že da znači mnogo toga. Treba pročitati 
knjigu da bi se uvidelo na šta se to tačno 
odnosti. 

Vesti ne mogu biti svežije. Crpimo ih iz 
Locusa, a 15. avgusta, na primer, kada je 
predat ovaj broj Alefa u štampu imali smo 
na raspolaganju tek avgustovski broj 

Locusa, što znači svetske vesti iz jula. 

Razmotrićemo predlog da prenosimo 
liste prodavanosti i popularnosti svakog 
meseca iz nekog stranog magazina. To ne 
zauzima mnogo prostora, ali je pitanje 
koliko ima praktičnog značaja. Sta vama 
znače imena: Alan Din Foster, Fridman, 
Rosenberg, Kube & Douel, Diana Vejn 
Džons, Loren Mekgregori... a oni trenutno 
vode na Locusovoj listi. 


Poštovani druže uredniče, 

Pročitala sam prvi broj novog SF maga- 
zina Alef, te sam odiučila da svojim miš- 
ljenjem doprinesem njegovoj kvaliteti. 

Dugogodišnja sam čitateljica SF-a. Od 
svoje šeste godine čitam Sirius, a sada mi 
je 16. Pročitala sam i nekoliko prvih bro- 
jeva SF biblioteka X—100, no, njezina je 
kvaliteta daleko od zadovoljavajuće. 

Otvorivši prvu stranicu Alefa ostala sam 
zatečena svjetskim imenima SF-a: Borhes, 
Silverberg, Legvin... Vrlo sam zadovoljna 
kvalitetom objavljenih priča, a sviđaju mi 
se i sve ostale rubrike. Ilustracije su 
izvrsne. Na žalost, moram reći da izgled 
Alefa ne odgovara njegovoj literarnoj vri- 
jednosti: potreban mu je bolji uvez i finiji 
papir. (Mi čitaoci SF-a smo ujedno i kolek- 
cionari, no, Alef je teško očuvati — listovi 
se okretanjem kidaju iz uveza). Ne volim 
što strana lična imena pišete fonetski. 
Savjeti: u idućim brojevima sjetite se i 
Klarka, Asimova, Lema, Dika... objavljujte 
priče domaćih autora (Furtinger, Milen- 
ković, Atanasković) u istom broju kao i 
priče stranih autora. 

Raspišite konkurs za najbolji SF roman. 
Potrudite se da Alef dostigne kvalitet 
vodećeg SF magazina u nas, a i u Evropi 
— Siriusa. Svakako ću kupiti i drugi broj! 

Vanda Kraf 
Zagreb 


Povez prvog broja Alefa ispao je dosta 
slabije od poveza slićnih »Dnevnikovih« 
publikacija, i pazićemo da toga ubuduće 
ne bude. Postoji mogućnost da od nared- 
nih brojeva korice budu plastificirane, što 
bi bitno doprinelo njihovoj čvrstini i spre- 


čilo boju da otpada. Finiji papir se za sada 
nalazi u prostorima nedodirljivog — zona 
sumraka. Zbog onog »ilustracije su 
izvrsne« Bob će vam u sledećem broju 
posvetiti jednu vinjetu. 


Druže uredniče, 

veoma sam se obradovao ugledavši na 
izlogu kioska još jedno novo SF izdanje. 
Godinama je postojao samo SIRIUS. On 
je, doduše, dostojno reprezentovao našu 
zemlju i u inostranstvu. Ali, uvek neko 
»ali«, bio je usamljen. Sada je počelo da 
se kreće nabolje. Konkurencija je postala 
veća. To bi, po nekoj logici, trebalo biti 
uzročnikom i većeg kvaliteta. Izdavači su 
načinili prvi korak, na čitaocima je ostalo 
da ih maksimalno podrže. Mi naprosto ne 
smemo dozvoliti da ijedno od ovih 
izdanja propadne. | ranije je bilo nekoliko 
pokušaja, ali neuspešnih. Bile su to samo 

povremene komete, koje su za trenutak 
zablještale i zatim zauvek zgasle. Setimo 
se samo Andromede, Kosmoplova, Lase- 
ra... Neka ubuduće našu galaksiju SF-a 
obasjavaju i SIRIUS i ALEF i sve ostali 
zvezde-džinovi, a, zašto ne, neka se 
pojavi i još novih. 

Možda je ovo bilo malo patetično, ali 
zaista želim da ALEF uspe. Zaista je teško 
biti pametan i smisliti neki dobar predlog 
koji bi poboljšao kvalitet ALEFA. Posle 
ovog prvog broja, koga sam pročitao u 
jednom dahu, ostao sam zadivljen. Toliko 
kvalitetnih dela na jednom mestu, toliko 
zanimljivih rubrika... Jedno pitanje: 

U prvom broju ste objavili prikaz filma 
ALIENS. Prvi deo sam gledao. Drugi još 
nisam. Nažalost. Prvi film mi se toliko 
svideo da jednostavno nemam reči. Stoga 
me interesuje nekoliko sitnica. Prvo, da li 
je film, odnosno scenario, pisan po ne- 
kom romanu? Drugo, ako jeste, ko je 
napisao roman i da li je roman objavljen 
kod nas i pod kojim naslovom? | treće, 
ako postoji roman a nije objavljen kod 
nas onda predlog: Otkupiti prava i 
objaviti ga u ALEFU! 


Sasvim je sigurno da nije postojao ro- 
man po kome je rađen scenario za film 
Aliens. Medutim, poznavajući američki 
običaj da od svakog dobrog filma naprave 
knjigu (značku, amblem, omot za sveske, 
tanjire sa likom junaka... sve što vam 
padne na pamet) roman će uskoro da se 
pojavi, ako već nije. Nismo uspeli da 
pribavimo pouzdanu informaciju, ali u 
jedno smo sigurni: taj roman neće ići u 
Alefu. Knjige koje se prave po scenarijima 
uspešnih filmova uglavnom su loše, a sem 
toga, film Aliens je vizuelni doživljaj, i to 
doživljaj na velikom platnu, i nikako se ne 
može dočarati rečima. 


Poštovana redakcijo, 

Veoma prijatno me je iznenadila pojava 
»ALEFA« na našem izuzetno skromnom 
SF tržištu. Zeleo bih da izrazim svoje za- 
dovoljstvo ponuđenom koncepcijom i 
sadržajern i da Vam, pre svega, poželim 


mnogo uspeha u daljem radu. Pojava jed- 
nog ovakvog magazina nalazi svoje puno 
opravdanje u uslovima kada naš do sada 
jedini SF magazin »SIRIUS« polako gubi 
pozicije koje je među svim pravim lju- 
biteljima ove vrste književnosti nepriko- 
snoveno držao. Lično smatram da pojava 
»ALEFA« ne bi trebala da podstakne kon- 
kurentsku borbu koja bi rezultirala nekim 
definitivnim opredeljenjem čitalaca za 
jedan ili drugi magazin, nego naprotiv da 
predstavlja značajan korak napred u kva- 
litetnoj i doslednoj prezentaciji SF knji- 
ževnosti i osvajanju nove čitalačke 
publike. 

Prerano bi bilo davati bilo kakve ocene 
koje bi sadržavale određenu dozu objek- 
tivnosti te bih se za sada zadržao na onim 
uobičajenim pohvalama, u ovom slučaju 
veoma umesnim i željama za uspešno 
vođenje i zadržavanje, uz dalje jačanje, 
izraženog kvaliteta. 

S drugarskim pozdravom 
Ivić Branko, dipl. Pravnik 


Primećujemo da se kroz dosta pisama 
provlači bojazan da će postojanje dva SF 
mesečnika u Jugoslavlji na određeni 
način podeliti čitalačku publiku i dovesti 
do toga da jedan ili čak oba prestanu sa 
postojanjem. Alef nije zamišljen kao 
konkurencija Siriusu, niti smatramo da je 
sušno domaće SF tržište tesno za dva 
časopisa, ali nekakvih poređenja će uvek 
biti. Alef je koncepcijski različit od Siriusa, 
najbitnija osobenost je roman u nastavci- 
ma, a to tek treba da se pokaže kao dob- 
ro ili loše u našim uslovima. Izbor priča 
može biti ovakav ili onakav. Ne zabora- 
vite da se tek svaka stota SF knjiga ob- 
javljena u SAD prevede na naš jezik, ver- 
ovatno je sličan slučaj i sa pričama. Ne 
očekujte da će vam se uvek sve dopasti. 
Mi grabimo samo zrna iz nepregledne 
svetske SF riznice, pri tom pokušavamo 
da vam pružimo raznolikost, da što je 
tačnije moguće odslikamo stvari kakve 
one zaista jesu u svetu SF-a. Koliko uspe- 
vamo u tome, vi ćete nam reći. Oče- 
kujemo nova pisma. 


X Majkl Svonvik 


EE PROVALA GINUNGA. 

— Prevod sa engleskog: Ale pad B Nedeljković. Ž 


Abigejl je izašla iz »Majke milosrđa« i odvezla se translatorskom mrežom do 
cilindra »Toledo« u industrijskom parku Juno. Pet puta su zvezde narastale kao cveće, 
smanjivale se i nestajale. Dug put je to bio, polovina obilaska oko Sunca. 

»Toledo« bejaše jedan od onih starijih komercijalnih cilindara, sad gotovo u celosti 
prepušten birokratima, guračima hartije, i pripadnicima raznih slobodnih profesija. Abi- 
gejl nije baš volela da ga posećuje, ali bio joj je potreban posao, a »3 Mc je već ranije 
bio otkupio ostatak njenog ugovora. 

Posrednik za radna mesta bio je obojio dlake na svojim prsima u blond boju, a one 
na nogama u crvenu. Te boje su bile u žestokom neskladu sa njegovom zelenom cache 
— sexe vrećom za polni organ i sa tirkiznim nakitom. Njegovi prsti poigravali su po 
tastaturi, izvlačeći beskrajni tok trivijalmih informacija o njenoj karijeri. »Ti si žešće fore 
zapaljivala«, reče on. 

Abigejl nemarno razgiba svoju novu ruku. Bila je dobro odgajena, ali ružičastija ne- 
go ostatak Abigejlinog tela. | bila je slaba, naravno, ali vežbom će se to popraviti. 
»Hvala«, reče ona. Prislonila je podlakticu te ruke ispod jedne dojke i uporedila boje. 
Podlaktica se do savršenstva uklopila sa bojom bradavice. Dakle, svakako previše 
ružičastog. »Ima nekih dobrih izgleda za posao?« 

»Nnneeee«, reče posrednik. Jedan kolibri mu prolete pored uva: gotovo neprimet- 
no razdvajanje vazduha. »Ovde vidim da si se prijavila za koloniju na Proksimi.« 

»Bili su popunjeni«, reče Abigejl. »Nema mesta za gravitacijsku mangupariju, a?« 

»Nisam to rekao«, gunđao je posrednik. »Naći ću — ehej! Šta je ovo?« Abigejl je 
krivila vrat, ali nije mogla dobro da sagleda ekran. »Neka beleška je prikačena uz tvoj 
opis kretanja u službi.« 

»Sta bi to značilo?« 

»Čekaj da pročitam.« Jedan cvet biljke »orlovi nokti« pade na kosu Abigejl, a ona ga 
nestrpljivo otrese. Kancelarija ovog posrednika bila je otvorena ka okolini, izdvojena 
živim ogradama i nadsvođena senjakom, svodom od rešetke i loze. Ponekad je Abigejl 
sticala utisak da su ovi stariji belterski cilindri previše luksuzni za njen ukus. 

»Hmmp.« Posrednik diže pogled. »Bel — Sendia« želi da te angažuje. Jednokratni 
ugovor na neodredeno vreme.« Zaokrenuo je ekran tako da ga je i ona mogla videti. 
»Vrlo fini uslovi, ali to je i normalno kod ugovora sa visokim rizikom.« 

»Visoki rizik? Kod B-S, 'prijateljskih komunikatora'? Kakav rizik?« 

Posrednik izvuče svitak sa novim materijalom. »Evo.« Kucnuo je prstom po ekranu. 
»Zapetljano su se izrazili, ali suština je to da im treba probni putnik za neki aparat koji 
imaju, a koji koristi crne jame za međuzvezdano putovanje.« 

»Ne bi to mogli raditi«, reče Abigejl. »Plimne sile...« 

»Poštedi me toga. Pretpostavka je da su oni našli neki način da to zaobiđu. Pitanje 
je, dali te to interesuje ili ne?« 

Abigejl je digla pogled, zagledala se kroz senjak u jednu rečicu koja je krivudala 
savijenim pejzažom iznad njihovih glava. 

Deca su gacala po vodi. Odbrojala je do sto, veoma sporo, pokušavajući da stvori 
utisak da ona o tome treba da razmisli. 

Abigejl je pritegla oko sebe kaiševe translacijske mašine i klimnula glavom the- 
ničaru koji se nalazio izvan komore. Tehničar je dotakao njenu konzolu, i lako stasis — 
polje je imobilisalo Abigejl i vazduh oko nje, a istovremeno se jedan zid komore otvorio 
šireći se kao zenica oka. Potom je fluidno izveden jedan tehnološki trik; translator je 
rekanalisao njenu inerciju, dajući joj, umesto inercije, na poklon brzinu koja je maltene, 
ali ne sasvim, dostigla brzinu svetlosti. 

Zvezde su se bujno rascvetavale ispred nje a Sunce se smanjivalo. Uzdahnula je 
duboko i — našla se u prijemniku. Relativnost joj je oduzela, na prevaru, gotovo 
celokupno vreme putovanja, ostavljajući joj samo taj trenutak. Sležući ramenima, zba- 
cila je sa sebe kaiševe »ama« u koji je dotada bila »upregnuta«, i otisnula se nogama, 
skokom poput žabljeg, ka tegljačkom doku ivične stanice. 

Pilot tegljač joj se iscerio dok je ulazila, a zatim je posvetio pažnju svojim kon- 
trolama. Bio je mlad, preko prsa i butina imao je pruge šminke, jedva nešto tamnije od 
njegove kože. Imao je na sebi i majicu načinjenu od mreže, ali dobro mu je stajala, tako 
da nije izgledao prenatrpan odećom, već pre kao neko ko se namerno mangupira. 
Abigejl oseti u sebi želju da ima na svom telu nešto više, a ne samo cache — sexe i lak 
za nokte; možda kakav nakit, ili šminku; ovako se osećala nedoteranom, u poređenju sa 
njim. 

Na obuhvatnim ekranima koji su bili svuda oko njih dvoje, a koji su prikazivali zvez- 
dano polje, nalazila su se dva inserta ubačena putem sinhronih kamera. Ispod inserta su 
treperili alfanumerici. Jedan insert prikazivao je njeno neposredno odredište, »Bel — 
Sendijinu« bazu »Artur C. Klark«. Baza je bila sačinjena od pet koncentričnih točkova 
koji su rotirali brzinama malčice različitim. Baza je bila ukrašena crvenom i naran- 
džastom supergrafikom. Dimenzije ove baze bile su (ako se uzme u obzir koliko je 
udaljena od fabrika u asteroidnom pojasu) dostojne poštovanja. 

Dok su se motori uključivali, Abigejl je prikopčala bezbednosne kaiševe svog 
putničkog sedišta. Drugi insert... 

Provalija Ginunga, jedina poznata crna jama u gravitacionom polju Sunca, otkri- 
vena je 2043. godine, mrmljao je glasić. Njeno prisustvo objasnilo je odavno — zbu- 
njujuće varijacije u orbitama spoljašnjih planeta. Baza »Artur C. Klark« je... 

»Je I' ovo potrebno?« upitala je Abigeji. 

»Apsolutno«, reče pilot. »Turistički program smo ukinuli pre jedno godinu dana, ali 
propisi, eto, nikako da sustignu tu činjenicu. Ovde se pravila vrlo strogo poštuju.« Na- 
mignuo je videći neraspoloženi izraz njenog lica. »Samo, pričekaj trenutak da ja...« Glas 
mu je utihnuo dok je nešto petljao oko kontrola. 

. izgrađena četrdeset godina posle toga, a nešto kasnije uspostavljena je komu- 
nikacija sa bazom na Proksimi. Provalija Gi ... 

Glasić zamuknu. Abigejl se zahvalno iscerila. »Abigeji Vanderhuk.« 

»Čejni«, reče pilot. »Ti si gravitašica, je li?« 

»A-ha.« 

»E, pa ja sam nekad bio vakuumaš. Al' dosadilo mi, pa sam ščepao prvi poluper- 
manentni ugovor koji je naišao.« 

»Ali ja sam uradila nešto malo drukčije, da ne kažem suprotno.« 

»Pa verovatno sam to treb'o i ja«, reče Cejni prijateljskim tonom. »Ipak, težak je to 
put. Na njemu sam ja zaradio tri ožiljka«. Pokazao je prstom jedan po jedan ožiljak: širo- 
ku posekotinu koja mu se prostirala preko trbuha, crvenu mrlju pokraj bradavice jedne 
sise, i beli polumesec napola skriven kosom na njegovoj glavi. »Mogao sam da zatražim 
da to očiste, ali moje uverenje da je život prosto proces nakupljanja ožiljaka i iskustva. 
Zato sam sačuvao ove.« 

Da je smatrala da on to pokušava da je impresionira, Abigejl bi ga začas bacila na 
pravo mesto. Međutim, bilo joj je jasno da je to što on priča samo deo jedne trajne 
autodramatizacije, možda opravdane, verovatno neopravdane. Podozrevala je da Čejni, 
ako se izuzmu turistička putovanja do Zemlje, nikad nije silazio u gravitacione bunare 
dublje od baze »Klark«. Ipak, imao je neku dečačku, neodgovornu privlačnost. »Vodiš 
me dalje od mreže?« upita ona. 

Čejni napravi zaokret tegljačem oko komunikacijske mreže koja je bila uperena 
prema »Klarku«. Kilometri čelične čipke promicali su ispod njih. On pokaza prvo jednu 
tanjirastu antenu na ivici, a zatim grozd antena na zadnjoj strani. »Ona usamljena, na 
ivici, emituje u Ginungu«, reče on. »Ostale prenose informacije do i od Mame.« 

»Mame?« 

»Take po tradiciji zovu bazu 'Artur C. Klark'« Nemarnim zamahom jedne ruke on 
usmeri tegljač u novom pravcu, započinjući istovremeno dugu i vulgarnu priču o 
poreklu tog nadimka. Abigejl se smejala, a Čejni pokaza prstom: »Eno Ginunge.« 

Abigejl se pomno zagledala. »Gde? Ne vidim ništa.« Pogledala je na drugi insert, 

gde je crna jama bila izuzetno dobro prikazana. Ginunga nije bila nimalo impresivna: 
crvena mrlja naspram crnog ništaviia. Ista ta provalija Ginunga bila je, u zvezdanom 
polju, praktično nevidljiva. 

»Razočaravajuće, a? Ali ipak opasno. Čak i na ovoj distanci, postoji jaka jonizacija 
zbog akrecionog diska.« 

»Je I' zbog toga postoji ivična stanica?« 

»Aha. Koncentracija čestica varira, ali kad bi translator bio na samom 'Klarku', 
verovatno bismo izgubili približno trećinu putnika.« 

Čejni ostavi Abigejl na posadnom aerokomornom ulazu Mame i jednim kom- 
plikovanim zaokretom odvede tegljač u daljine. Abigejl se pitala kuda sad da pođe, šta 
da čini. 

»Ti si ta gravitašica koju ćemo da istovarimo u Ginungu.« Niski, solidno građeni 
čovek spopao ju je pre nego što ga je videla. Njegove su oči bile intenzivne. Njegova 
cache-sexe bila je konzervativne oranž boje. »Dopao mi se onaj trik sa rukom. Treba 
imati itekakvu petlju, pa izvesti nešto tako.« Tresao je njenu šaku gore-dole. »Ja sam 
Pol Žirar. Šef spoljašnjeg obezbeđenja. Zadužen za tvoju obuku. Igraš verbalrii ping- 
pong?« 

»Zašto pitaš?« uzvrati ona automatski. 

»Zar bi trebalo?« 

»Misliš sad ili kasnije?« 

»Da li će odgovor biti drukčiji kasnije?« 

Polovo solidno lice se nabora osmehom. »Poslužićeš.« Dohvatio ju je za mišicu, 
poveo nagnutim hodnikom. »Nema mnogo vremena za pripreme. Proba naprazno 
zakazana je kroz dve nedelje. Stvari će se posle toga odvijati prilično brzo. Hoćeš li da 
počneš sa obukom odmah?« 

»Imam li izbora?« upita Abigejl, razonođena. 

Pol odjednom stade kao ukopan. »Čuj«, reče on. »Pravilo broj jedan: ne igraj 
nikakvu igru sa mnom. Razumeš? Zato što ja uvek pobedim. Ne ponekad, ne obično — 
već uvek.« 

Abigejl otrže ruku iz njegovog zahvata. »Ti si me u to umanevrisao«, reče ona 
ljutito. 

»Smatraj to delom svoje obuke.« Zagledao joj se pravo u oči. »Niz koliko god gra- 
vitacijskih bunara da si silazila, još uvek si produkt blisko-svemirske kulture — zaš- 
tićivana, sklona da poklanjaš poverenje, voljna da prihvatiš fasadu stvari kao istinu. 
Opasan je to stav, i želim da to shvatiš. Zelim da naučiš da gledaš iza maske događaja. 
Hoću da odrasteš. A to će se i dogodilti.« 

Nemoj biti tako siguran. Mali osmeh nabra Polovo lice kao da je uspeo da pročita 
njene misli. Glasno, Abigejl reče: »Čini se da je o malo preterano za jedno putovanje do 
Proksime.« 

»Lekcija broj dva«, reče Pol. »Ne čini olake pretpostavke. Ne ideš na Proksimu.« 
Poveo ju je nadole ka periferiji, do sledeće tačke: zastali su na tren na spojnom mestu, 
da bi se navikli na sporije obrtanje. »Posetićemo pauke« Mahnuo je rukom. »Sala za 
posadu je onamo.« 

Sala za posadu bila je ogromna, nalik na neku pećinu, sutonski polumračna. Radna 
mesta sa kompjuterskim konzolama bila su postavijena tu i tamo duž krivudavih staza 
koje su besciljno lutale kroz radni prostor. Na svakog operatera i konzole oko njih 
padala je po jedna barica svetlosti. Između radnih mesta bilo je rasađeno rastinje onih 
vrsta kojima prija mrak. 

»Ovo je srce zveri«, reče Pol. »Zelena mesta kontrolišu komunikacije sa Proksimom 
— ato je sad uglavnom rutina. Ali plava mesta...« Oči su mu čudno svetlucale dok je 
pokazivao prstom. Iznad plavih radnih mesta visili su srebrnasti ekrani po čijim 
površinama su plovile neke grube, zrnaste silke, nekakve crno-bele mrlje koje Abigeji 
nije mogla razlučiti u prepoznatijive forme. 

»Ono«. reče Pol »su pauci«. Razgovaramo sa njima u real-vremenu. Zaostajanje u 
davanju odgovora potiče gotovo u celosti od mašinskog prevođenja.« 

Iznenadnim pomakom percepcije, te mrlje postadoše arahnidne forme. Ova masa 
crnog, koja leprša preko ekrana, to je noga jednog pauka, a ono, ono mu je grudni deo. 
Abigejl oseti, istog trena, praiskonsku averziju, koja odmah nestade odneta talasom 
sveobuhvatnog osećanja čudesnog. »Vanzemaljci?« dahnu ona. »Vanzemaljci«. 

Zapravo nisu ličili na pauke više nego što ljudi liče na čovekolike majmune. Imali su 
po osam nogu, ali na svakoj nozi po jedan zglavak više, a konfiguracija čeljusti bila je 
sasvim pogrešna. Ali za neuvežbano oko mogli su proći kao pauci. 

»Ali ovo je... Otkud?... Zašto za ime božje držite ovo u tajnosti?« Neka neodredljiva 
radost uzdizala se u Abigejli. Ovim je bio otvoren čitav jedan univerzum mogućnosti, 
kao da je posle života provedenog u kutiji neko zbacio poklopac. 

»Industrijska bezbednost«, reče Pol. »Naprava koja će te poslati kroz Ginungu do 
njihove crne jame njihov je pronalazak. Mi ga kupujemo dajući u zamenu optičke in- 
formacije, ali zakon neće zaštititi naša prava sve dok ne demonstriramo da je ta njihova 
naprava upotrebljiva. Ne želimo da se druge korporacije ubace u ovaj biznis.« Klimnuo 
je glavom ka najbližem crno-belom ekranu. »Kao što možeš videti, optika im je slaba 
strana.« 

»Volela bih da razgovaram...« Abigejl zaćuta uviđajući da je njen glas dobio prizvuk 
devojčice-koja-se-nada. 

»Urediću da budeš predstavljena.« 

Nešto je zašuštalo po strani od Abigejl. Okrenula se i videla velikog crnog mačora sa 
belim »čizmana« tj. belim donjim delovima nogu, i sa belim trbuhom, kako izlazi iz 
žbunja. »Ovo je visoko-cenjeni šef odeljenja komunikacija sa tuđinima«, reče Pol kiselo. 

Abigejl poče da se smeje, onda zamuknu obuzeta nelagodnošću: shvatila je da on 
ne govori o tom mačoru. »Hulio Dominges, šef odeljenja translacije«, reče Pol. »Abigejl 
Vanderhuk, specijalistkinja za gravitaciju.« 

Osedeli starac nasmešio se profesorski. »Pretpostavljam da je naš nastanjeni čudak 
objasnio kako komunikacijska mreža radi. Objasnio je, zar ne?« »Paa...« poče Abigejl. 

Dominges pucnu jezikom. Nosio je žuti cache-sexe i leptir-mašnu iste boje: odveć 
drečavo za čoveka u njegovim godinama. »U stvari je sasvim jednostavno. Izlazna 
brzina iz crne jame veća je od brzine svetlosti. Zbog toga unutar provalije Ginunge 
brzina svetlosti više nije limit brzine komunikacija.« 

Sačekao je taman koliko je trebalo da se na Abigejlinom licu pojavi izraz zbunje- 
nosti. »A to je samo pompezan način da se kaže da, ako gađamo mlazom elektrona u 
graničnu zonu stacionarnog limita, oni izlaze na nekom drugom mestu — izlaze iz neke 
druge crne rupe. A ako nanišanimo tačno taa-ko...« Njegov glas se šaljivo uzdigao. 
»...onda će oni izlaziti baš iz one crne jame koju smo odabrali. Fizika toga je 
jednostavna. Finesa je u nišanjenju pomoću elektrona.« 

Mačor se kruto došetao do Abigejl, gurnuo čelom njenu nogu, i počeo uporno da 
mjauče. Ona se saže i podiže ga. »Ali iz crne jame ništa ne može da izađe«, bunila se. 
Dominges se tiho nasmejao. »Ne, ali sve može u nju da padne, hej? Može da upadne 
pozitron. Ali pozitron koji upada u Ginungu u realnom vremenu, zapravo je samo 
elektron koji iz nje iskače u negativnom vremenu. Što znači da je pozitron koji u 
negativnom vremenu upada u Giningu u stvari elektron koji iz nje izlazi u pozitivnom 
vremenu — a to je tačno onaj efekat koji hoćemo. Sagledaj provaliju Ginungu kao 
fizičku manifestaciju matematičkog znaka jednakosti.« 

»Aha«, reče Abigejl, koja je imala osećaj da su je vrlo čvrsto postavili tamo gde joj 
je mesto. Bele mušice nalik na moljce lepršale su iznad staze. Mačor ih je fascinirano 
gledao, dok ga je ona gladila po glavi. 

»U svakom slučaju, elektroni stvarno izlaze, a kad se podaci jednom pribave, teorija 
mora pokorno da ih sledi.« 

»Pričajte mi o paucima«, reče Abigejl pre nego što je on mogao da nastavi. Moljci 

su se hitro zaleteli nagore, u stranu, nadole, izvodili nasumični balet u tri dimenzije. 

»Ti tuđini, reče Dominges, mršteći se prema Polu, »još uvek su misteiija za nas. 
Razmenjujemo činjenice, opise, recepte za alate, ali važna pitanja se ne daju preneti 
našim nezgrapnim matematičkim kodovima. Znaju li oni za ljubav? Cene li lepotu? Da li 
veruju u boga, hej?« 

»Da li žele da nas jedu?« ubaci Pol. 

»Ne budi smešan«, odreza Dominges. »Naravno da to ne žele.« 

Moljci doleteše do Abigejl i razdvojiše se. Jedan ode levo, drugi desno, a treći 
prelete preko njenog ramena. Mačor je šapom zamahnuo na tog trećeg. »Mačor se 
zove Ispreturani«, reče Pol. »Isklonirali su ga momci iz biološkog.« 

Dominges otvori usta, zatvori ih opet. 

Abigejl je počeškala Ispreturanog ispod vilice. Svijao je vrat i preo gotovo nečujno. 
»Ako dopustiš«, reče Pol prilazeći jednom radnom mestu i odmahujući operateru da se 
skloni. 

»Tehnički govoreći, trebalo bi da govoriš 'jezikom pogodnosti', ali i bez toga, ako se 
izražavaš jednostavno i neidiomatski, trebalo bi da prođe bez teškoća.« Dotakao je 
konzolu. »Rutinski pozdravi, pauče.« Usledila je pauza bez događaja. Onda se pauk 
pomače: jedna njegova dlakava noga razmahala se preko ekrana. 

»Zdravo, ljudsko biće.« 

»Upoznavanje: Abigejl Vanderhuk. Ona je naš predstavnik. Ona će krenuti spine- 
rom.« Nova pauza. Novo mahanje nogom. 

»Zdravo, Abigejl Vanderhuk. Tranzicija vakuum nerazumljivo zaustavlja komerci- 
jalne koristi nerazumljivo svakoj nepomičnoj tački u kosmosu.« 

»Nesiguran prevod«, reče Pol. Dade znak Abigejli da preuzme vođenje razgovora. 

Abigejl je oklevala a onda je rekla: »Hoćete li doći da nas posetite? Onako kako 
ćemo mi posećivati vas?« 

»Ne, vidi... « poče Dominges, ali mu Pol mahnu rukom da ućuti. 

»Ne, Abigejl Vanderhuk. Mi smo život baziran na sumporu.« 

»Ne razumem.« 

»Moguće je nerazumljivu crnu jamu kroz nerazumljivo spiner zato što ste vi život 
baziran na ugljeniku. Ugljenik formira lance lako, ali sumpor se kombinira u rešetke ili 
rozete. Naš nerazumljivo jednostavne forme nerazumljivo. Ponekad sumpor daje kratke 
lance.« 

»Objasnićemo kasnije«, reče Pol. »Nastavi, dobro si krenula.« 

Abigejl je oklevala. Šta uopšte može čovek da kaže pauku? Najzad je pitala: »Da li vi 
želite da nas jedete?« 

»O, Hriste, skidajte je odatle«, reče Dominges, pružajući ruku prema konzoli. 

Pol mu zadrža ruku. »Ne«, reče on. »Želim ovo da čujem.« 

Nekoliko paukovih nogu razmahivalo je u komplikovanim obrascima. »To pitanje je 
lažno. Sumpor-bazirani život nema koristi od jedenja karbon-baziranog života.« 

»Vidiš«, reče Dominges. 

»Ali ako bi to bilo moguće«, istrajavala je Abigejl. »Ako biste mogli da nas jedete i 
da vam to bude korisno. Da li biste nas tada jeli?« 

»Da, Abigejl Vanderhuk. Sa velikim zadovoljstvom.« 

Dominges je odgurnuo u stranu. »Strašno nam je žao«, reče on vanzemaljcu. »Ovo 
je užasan, užasan nesporazum. Ti!« povika on operateru. »Uključi se opet, i raščisti ovu 
zbrku.« 

Pol se zlobno cerio. »Hodi«, reče on Abigejli. »Ovde smo uradili dovoljno posla za 
jedan dan.« 

Čim su počeli da se udaljavaju, Ispreturani se izvio u Abigejlinim rukama i iskočio na 
slobodu. Padajući na pod dočekao se na sve četiri i nestao u zelenilu. »Da li bi nas oni 
stvarno jeli?« upita Abigejl. Onda je to prepravila: »Da li to znači da su neprijateljski 
raspoloženi ?« 

Pol slegnu ramenima. »Možda su mislili da ćemo se uvrediti ako ne ponude da nas 
jedu.« Odveo ju je do njenog stančića. »Sutra počinjemo pravu obuku. U međuvremenu 
bi mogla da napraviš listu svih načina na koje bi nas pauci mogli oštetiti ako se 
uspostavi transport i ako jesu neprijateljski raspoloženi. A onda drugu listu, na kojoj će 
biti svi razlozi zašto nije preporučljivo da imamo poverenja u njih.« Zastao je. »Ja sam 
to učinio. Videćeš da ti spiskovi ispadnu malo duži.« 

Abigejlina soba nije bila zasenjujuća, ali joj je odgovarala. Kompletno zvezdano 
polje bilo je prikazivano na ekranima koji su sačinjavali zidove, plafon i pod; unutar toga 
bio je izgrađen senjak sa divljom lozom. Neko je proučio njen ukus. 

»Haj.« Trgao ju je taj veseli pozdrav. Okrenula se hitro, i videla da u njenoj visećoj 
ležaljki nekog ima. 

Čejni se pridiže u sedeći položaj, prebacujući noge preko ivice ležaljke koja zato 
poče malo da se ljulja. »Uđi, uđi.« Dodirnuo je neku skrivenu kontrolu i zvezdano polje 
promeni boju, spuštajući se plavim pomakom sve do duboke, erotične purpurne boje. 

»A šta ti kao zamišljaš da radiš ovde?« upita Abigejl. 

»Imao sam nekoliko slobodnih sati«, reče Čejni, »pa mi je palo na pamet da 
navratim i zavedem te.« 

»Pa, Čejni, cenim tvoju čestitost«, reče Abigejl. »Zato ti neću reći ne.« 

»Hvala.« 

»Reći ću: možda neki drugi put. A sad se gubi. Umorna sam.« 

»O-kej.« Čejni doskoči na pod, ode kočopernim hodom do vrata. Tamo zastade. 
»Rekla si kasnije, je I' tako?« 

»Rekla sam možda kasnije.« 

»Ukapirao sam. Kasnije.« Namignuo je i nestao. 

Abigejl se bacila u viseću ležaljku i pomicala zvezdano polje u crveno, dok se 
univerzum nije pretvorio u škrto razasute komadiće umirućeg žara. Taj dosadni stvor! 
Ni najmanje nade nema da bi se sa njim mogao uspostaviti ikakav odnos sem naj- 
površnijeg. Sklopila je oči, nasmešila se. Srećom, ona trenutno nije mušterija ni za 
kakve ozbiljne veze. 

Zaspala je. 

Ona pada... 

Abigejl je bila spustila svoj brod na udaljenosti jednog beznapornog pešačenja do 
robot-laboratorije »3 M«. Geodezijska kupola te laboratorije kao da je predstavljala 
nekakvu kopiju belih oblaka koji su se videli ka jugu, tamo gde je masiv Niks Olimpus 
virio preko horizonta. Sa ta dva izuzetka, sve ostalo — zemlja, nebo, stenje — bilo je 
standardne marsovske oranž boje. U nezgrapnom skafandru spustila se na tlo i nabacila 
sebi na leđa ranac sa zalihama. 

Donošenje novih zaliha na »3 M RL« stanice bilo je primitivan posao, lak a dosadan, 
tek koliko da zaradiš za hranu. Možda je zbog toga bila manje oprezna nego obično, dok 
je išla niz strminu pokrivenu razasutim stenama; a možda bi se ta stena u svakom 
slučaju obrnula ispod nje, ma koliko pažljivo da je stupila nogom. Njen nožni zglavak se 
izokrenuo, posrnula je u stranu, a ranac je do te mere pomerio njeno težište da više nije 
bila u stanju da se zadrži na nogama. 

Mlatarajući rukama kao vetrenjača, padala je. 

Lavina otisnutog kamenja nosila ju je nizbrdo u paničnom haosu prašine i pokreta, 
razdirući njeno meso i mrveći njene kosti. Ali pre nego što je mogla da oseti bol, njen 
skafander je u nju ušpricao obilje nervnog sinestetika koji je preobraćao osećaje u boje 
— crvene, rđaste i smeđe, sa nizovima žutih klinova kad god bi je neki kamen udario u 
rebra. Zato je padala okružena kovitlacima predivnih duginih boja. 

Zaustavila se u narandžastim rafalima. Odron se smirivao oko nje. Perjanica prašine 
polako je otplovila prema dalekom crvenom horizontu. Jedna velika zupčasta ploča 
kamena skliznu pokraj nje, nežno joj odsecajući i odnoseći ceo ranac. Alati, zalihe, 
paketi sa gasovima poleteše uvis i padoše nazad kao blaga kiša. 

Francuski ključ dugačak kao njena ruka tresnu samo nekoliko centimetara od 
njenog šlema. Trgla se, i događaji su iznenada postali realni. Počela je da se rita, tako da 
je fontana prašine i peska krenula uvis ispod njenih nogu. Uvukla je stopala pod sebe — 
jedan skočni zglob davao je blistavu zlatnu boju — i počela da ustaje. 

A tada ju je nešto jednim trzajem oborilo na tlo: nešto je poteglo njenu levu ruku 
nadole. Još dok je okretala ruku na tu stranu, postala je svesna duboko purpurnog 
osećaja u svojoj levoj šaci. Šaka je bila pritisnuta stenom koja nije bila baš dovoljno 
velika da čovek na njoj zasnuje kuću i imanje. U prstima nije bilo nikakve boje. 

»Zgodno«, progunđa ona. Potezala je ruku, gurala stenu. Ništa se nije pomaklo. 

Abigejl je tada vrhom vilice pomakla prekidač radija. »Prašinar zove ivičnu stanicu«, 
rekla je. Oklevala je, osećala se glupo, a onda je rekla: »Upomoć. Ponavljam, upomoć. 
Da li biste vi, momci, mogli da pošaljete ekipu za spasavanje dole po mene?« 

Odgovora nije bilo. Sa mučnim zelenim osećajem u stomaku, Abigejl posegnu 
urukavičenom rukom ka zadnjoj strani svog šlema. Dotakla je nešto nazupčeno; osećaj 
mrlja rđe; ostaci njenog radija. 

»Mislim da sam u nevolji.« Izgovorila je to glasno, slušajući kako to zvuči. Ravno, 
bez emocija — po svoj prilici istinito. Ali nema razloga za paniku. 

Brzo je razmotrila šta joj je ostalo na raspolaganju. Neoštećen skafander i šlem. 
Jedan francuski ključ. Čitav jedan svet pun kamenja, koje se u izobilju našlo i u blizini. 
Vazduha dovoljno za — proverila je tekst projektovan na šlem — gotovo ceo sat. Pod 
pretpostavkom da ivična stanica proverava tačno na vreme, i da oni u njoj brzo 
shvataju, ona ima govoto polovinu potrebnog vazduha. 

Glavnina sadržine ranca rasula se izvan njenog dohvata. Medutim, jedan četvrtasti 
gas-paket pao je nedaleko. Posegnula je ka njemu, ali ga nije mogla dohvatiti. Zmirkala 
je ali nije mogla da pročita etiketu na ventilu. Unutra je gotoivo sigurno bio neki tečni 
gas — azot ili kiseonik — namenjen robotskoj laboratoriji. Postoji i minimalna šansa da 
je to rezervni paket sa vazduhom za disanje. U tom slučaju ona bi mogla živeti dovoljno 
dugo da je spasu. 

Abigejl je pažljivo studirala pejzaž, ali nije se imalo šta više videti. »O-kej, znači, 
paket vazduha.« Posezala je najdalje što je njena zarobljena šaka dopuštala. Gas-paket 
je od njenog dohvata ostao udaljen još jedan tantalovski centimetar. 

Tokom jednog trenutka čekala je bespomoćno. Onda je, osećajući se kao idiot, 
zgrabila francuski ključ. Njime je odozgo zakačila gas-paket. Osetila je kako se pomiče 
kao da mu se baš neće. Malo-pomalo privlačila ga je ka sebi. 

Dok je došlo vreme da može da pusti ključ i dovuče gas-paket rukom, ta zdrava 
ruka već je, od umora, odavala plavu boju. Znoj joj je curio niz lice. Zonglirala je gas- 
paketom da bi pročitala oznake na ventilu. 

Tečni kiseonik — beskorisno. Može ga priključiti na svoj skafander i pustiti unutra, 
ali bi se već od prvog udisaja njena pluća zaledila. Pustila je gas-paket, legla na leđa i 
odsutno se zagledala u nebo. 

Tamo gore nalazila se civilizacija: desetine hiljada ljudskih stanica povezanih 
razapetim mrežama komunikacije i transporta. Poruke beskonačno teku laserskim 
kablovima. Translatori uzimaju i vraćaju inerciju, prebacujući mlazeve ljudi i robe 
brzinom koja je bliska (ali ne jednaka) brzini svetlosti. Priprema se zvezdani brod koji će 
odneti treću gomilu kolonista na Proksimu. Tamo gore, slobodni od neprestanog 
gravitacijskog potezanja, ljudi žive u luksuzu i odmoru. Medutim, ovde... 

»Umreću.« To je rekla tiho. Zvučalo je kao da je ispunjeno strahopoštovanjem pred 
nečim čudesnim. Jer, bilo je istinito. Njoj je predstojala smrt. 

Smrt je bila crni zid. Ležala je pred njom, prostirući se u svim pravcima sve do 
beskonačnosti, zid gladak, bezličan, i misteriozan. Mogla je maltene da ispruži ruku i 
dotakne ga. Uskoro će ona stići do njega i, ako išta postoji s druge strane, proći. Uskoro, 
vrlo skoro, ona će znati. 

Dotakla je ventil svog šlema. Dao joj je osećaje sivog — gladak, pozivajući. Njeni 

prsti su rasejano lutali, opipavajući ivicu hermetičnog zatvarača koji je obuhvatao njen 
vrat. Sa iznenadnim užasom Abigej! uvide da je do tog trenutka razmišljala o mo- 
gućnosti da otkopča šlem i pusti da njen vazduh pobegne, i da na taj način odbaci i ovo 
malo vremena što je preostalo... 

Stresla se. Iznenadnom odlučnošću pružila je ruku i otkopčala zatvarač koji je 
vezivao na njenom skafandru levi rukav za levo rame. 

Odmah se stegao unutrašnji zatvarač, na taj način automatski sprečavajući 
gubljenje vazduha. Sad je tkivo njene leve ruke bilo izloženo surovoj marsovskoj 
atmosferi. Abigejl dohvati gas-paket i prinese ga nedrima, koristeći se zdravom rukom. 
Francuskim ključem nespretno odvrnu ventil. 

Zasipala je ogoljenu mišicu tečnim kiseonikom više od minut vremena, sve dok nije 
bila sigurna da se ruka sasvim zaledila. Onda je ispustila gas-paket, dohvatila francuski 
ključ, i zamahnula njime. 

Njena ruka se rasprsla u hiljadu komadića. 

A ona je ustala. 

Abigejl se probudila, napeta i oznojena. Plavopomakla je ekrane sve do normalne 
svetlosti, i digla se u sedeći položaj. Nekoliko minuta je bistrila glavu, a onda je podesila 
zidove da se ciklično pomiču od crvene do plave boje, ritmom koji se podudarao sa 
njenim normalnim pulsom. Posle nekog vremena, taj materični ciklus uljuljkao ju je u 
san, još jednom. 

»Ni približno«, reče Pol. Premotao je traku, zaustavio je na prizoru pauka koji upliće 
nogu oko noge. »To je morfema za 'izuzetno veliko gađenje", zapamti. Lako se uočava, a 
klinci iz jezičkog kažu da svaku izjavu koja je praćena ovim gestom treba shvatiti 
obrnuto. Ironija, kapiraš? Znači kad je pauk kazao da jaki treba da štite slabe, to je 
značilo... « 

»Koliko dugo mi ovo radimo?« 

»Praktično celu večnost«, reče Pol vedro. »Je l nam dosta za danas?« 

»Reći ću da mi je dosta ako time neću ugroziti svoj položaj.« 

»Ha« E to je vrlo dobro.« Isključio je konzolu. »Lepo smišljeno. Apsolutno si u 
pravu; to bi ti ugrozilo položaj. Medutim, nagrada što si to shvatila sastoji se u tome da 
možeš rano da ostaviš posao a da se to ne unese u tvoj dosije.« 

»Hvala«, reče Abigejl kiselo. 

Kao i većina velikih instalacija, i baza »Klark« je imala desetak manjih pratećih 
struktura koje su se za njom vukle u minimalno-energetskim orbitama. Kad je otkrila da 
se među tim strukturama nalazi i mala točkasta fiskulturna dvorana, Abigejl je počela 
da provodi po jedan sat vežbajući u njoj posle završetka radnog vremena. Danas je 
vežbala dva sata. 

Prvi sat je provela boksujući protiv senke i vežbajući savate pri visokoj gravitaciji, sa 
ciljem da se dobro preznoji. Drugi sat je provela u osovinskoj sobi, baveći se beste- 
žinskom gimnastikom. Posle tako provedenog prvog sata, ovaj drugi davao joj je 
osećanje lakoće, gipkosti, i zadovoljnosti svojim telom. u 

Iz točkaste dvorane vratila se znojava i vedra, i opet zatekla Čejnija u svojoj visećoj 
ležaljki. »Čejni«, reče ona, »ovo nije prvi put da ja moram da te išutiram odavde. Sta- 
više, nije ni treći.« 

Čejni diže dlanove dočaravajući karikaturu protesta. »Hej, ne«, reče. »Danas nije 
ništa takvo. Samo sam došao da zajedno posmatramo debatu o splavu.« 

Abigejl se osećala prijatno zamoreno i sasvim sigurno necerebralno. »Reče mi Pol 
nešto o tome, al"... « F 

»Onda je uključi. Ne želiš to da propustiš?« Čejni dodirnu njen zid, i grozd slika 
ožive na suprotnom kraju sobe. 

»A šta je uopšte debata o splavu?« upita Abigej! popuštajući elegantno. Naskočila 
je na viseću ležaljku i sela pokraj njega. Nekoliko trenutaka su se blago njihali. 

»Vidiš, postoji, kao, taj splav. I, on je bez energije, plovi, a na njemu ima kiseonika 

taman dovoljno da jedna osoba preživi do dolaska spasilaca. Medutim na splavu su 
troje — dva ljudska bića i jedan pauk.« 

»Inače, pauci dišu kiseonik?« 

»Ma, nije to važno. Ovo ti je jedna hipotetična situacija.« Dve trećine slikovne zone 
zauzimali su Dominges i Pol koji su ćutke čekali da debata počne. Treća trećina sastojala 
se od dvodimenzionalne slike pauka. 

»O-kej, i šta onda?« 

»Oni se raspravljaju oko toga ko treba da preživi. Dominges tvrdi da treba on da 
preživi, jer on je ljudsko biće a ljudska kultura je superiorna u odnosu na paučju. Pauk 
govori u korist sebe samog i svoje kulture.« On je obuhvati rukom oko struka. »Lepo 
mirišeš.« 

»Hvala.« Tu ruku je ignorisala. »A šta tvrdi Pol?« 

»On je đavolov advokat. On zastupa mišljenje da niko ne treba da preživi, i da sav 
kiseonik treba baciti.« 

»Pol bi uživao u toj ulozi«, reče Abigejl. Dodade: »A u čemu je smisao ove debate?« 

»Zabava. Ne očekuje se da ima ikakav smisao.« 

Abigejl nije bila uverena da je to tako jednostavno. Ta debata bi mogla otkriti mno- 
go o paucima, o njihovom načinu razmišljanja, čim je oni tipusi iz lingvističkog sasvim 
porasturaju. | obratno, pauci će nesumnjivo studirati ljudske reakcije. Ovo bi moglo biti 
interesantno, razmišljala je. Čejni je sad milovao njen bok, ovlaš ali sa velikim auto- 
ritetom. Odlagala je svoje reagovanje, zato što nije bila sigurna da li joj se to sviđa ili ne. 

U centru grozda slika, procveta slika Luize Čeng, administratorke koja je imala neko 
nejasno visoko mesto. »Dobrodošli«, reče ona, i potom objasni pravila debate. 
»Pobednik će biti izabran glasanjem«, reče ona, »pri čemu polovinu glasova imaju ljudi 
a polovinu tuđini. Molim vas da imate na umu da glasanje ne treba zasnivati na rasnom 
šovinizmu nego na jačini argumenata i na tome kako su prezentirani.« Čejnijeva šaka 
ovlaš pređe preko bradavica njenih dojki; bradavice se ukrutiše. Šaka zastade kod njih. 
»Debata će početi tako što će džentlmen koji zastupa tuđine prezentirati svoju tezu.« 

Slika je zatreperila: pauk je mahao nekolicinom nogu. »Hvala vam, damo predsed- 
nice. Tvrdim da ja treba da preživim. Moja kultura je superiorna zbog našeg tehno- 
loškog napretka. Tri primera. Ljudi se translacionim putovanjem koriste tek odnedavno, 
dok se mi njime koristimo već šesnaestinama nerazumljivo. Naša tehnologija crnih jama 
je superiorna. | naš nerazumljivo ima nerazumljivo dokle god naše društvo je 
postojalo.« 

»Hvala vam. Džentimen koji zastupa ljudski rod?« 

»Hvala vam, damo predsednice.« Dominges podesi jednu ručicu. Čejni se nagnu 
unazad i omogući Abigejli da se odmara oslonjena na njega. Udobno je smestila glavu u 
ulegnuće njegovog ramena. »Tvrdim da tehnologija nije ni jedina, ni najvažnija mera 
jedne kulture. Po tom standardu delfini bi bili smatrani primitivnim zverima. Estetske 
stvari — umetnosti, teologija, i tradicije filozofije — jesu važnije, što ću nastojti da 
dokažem.« A 

»Odabrao je pogrešnu taktiku«, prošaputa Čejni u Abigejlino uvo. To je do paukova 
verovatno stiglo kao čista nerazumljivost.« 

»Hvala vam. Gospodine Žirar?« 

Polova slika se raširila. On je teatralno nategao jednu flašicu pića, a onda je digao 
visoko u vazduh. »Alkohol! To je najveće dostignuće ljudske rase!« Abigejl frknu. Čejni 
se nasmeja glasno. »Ali ja smatram da ni gospodin Dominges ni cenjeni pauk ne 
zaslužuju da žive, jer obe te kulture preziru razumni život.« Abigejl pogleda Čejnija, ovaj 
slegnu ramenima. »Što ću nastojati da dokažem.« Njegova slika se smanji. 

Čengina slika reče: »Sada će teze biti obrazložene, počinjući sa tezom cenjenog 
vanzemaljca.« 

Prvo pauk, a zatim Dominges obrazložiše svoje teze; Abigejl je imala utisak da je 
izlaganje obojice izrazito neubedljivo. Nije posvetila punu pažnju argumentima, jer Cej- 

nijeve ruke su se sada kretale na izvanredno interesantne načine preko neočekivanih 
delova njenog tela. On možda nije bio preterano pametan, ali je u nekim stvarima 
nesumnjivo imao uspeha. Cušnula je lice do njegovog vrata, spustila tamo jedan 
poljupčić, opet obratila pažnju na debatu. 

Opet se rascvetala Polova slika. On je na dlanu žonglirao nečim, a zatim otvorio 
šaku i pokazao tri kuglice iz kugličnog ležaja. »Kad sam bio klinac imao sam običaj da 
napravim kratak spoj u školskom modulu i da se odšunjam u osovinsku sobu da se 
igram klikera.« Abigejl se nasmešila, sećajući se nekih sličnih poduhvata koje je ona 
nekada izvodila. »Da bi razumeli oni među nama koji su pauci, objasniću da su 'klikeri' 
jedna igra koja se igra u bestežinskom stanju da bi se razvila koordinacija i prostorna 
percepcija. U centar postavite šestokraku zvezdu od klikera...« 

Jedna loptica ispade iz njegove šake, tresnu bučno o podlogu, i kotrljajući se iziđe iz 
vidokruga kamere. »Pa, jasno se vidi da se to ne može ovde igrati. Ali poenta je da kad 
baciš kliker tačno kako treba, on pogada kraj jednog kraka zvezde, i njegova kinetička 
energija se prenosi sa klikera na kliker duž tog kraka. I tako bačeni kliker staje, a kliker 
na suprotnom kraju kraka odleće.« Čejni ju je sad milovao rasejano, zadubljen u to 
obrazlaganje. 

»E, naš plan je da pošaljemo jednog kurira u Ginungu tako da iziđe iz paučje crne 
jame. Bar mi kažemo da je to ono što ćemo učiniti. Ali ono što izlazi iz crne jame ne 
mora biti isto ono što je ušlo u neku drugu jamu, partnerku paučje. Mi ubacimo jedan 
elektron u Ginungu i drugi elektron iskoči na nekom drugom mestu. Identičan. Kauzalna 
veza je direktna. Ali to je kao kod klikera — identični su i imaju istu kinetičku energiju. 
Ali to jednostavno nije isti elektron.« 

Čejnijeva ruka je mirovala. Abigejl ga blago podgurnu, dodirujući unutrašnju stranu 
njegove butine. »Ko god je zainteresovan može da pogleda jednačine. E, kad šaljemo 
poruke, to nije važno. Važna je poruka, nije važan medijum. Međutim, kad mi poša- 
ljemo ljudsko biće unutra... iz druge crne jame izroniće nešto što će biti identično od 
ćelije do ćelije, od gena do gena, od atoma do atoma. Ali to neće biti ista osoba.« 
Zastao je koliko za jedan otkucaj srca, nasmešio se. 

»Ja tvrdim, dakle, da je to ubistvo. I, dalje, da i ljudska i paučja rasa, ulazeći u 
zaveru da počine ubistvo, pokazuju apsolutno nepoštovanje prema razumnom životu. 
Ukratko, niko na splavu ne zaslužuje da živi. Ovim je moje izlaganje okončano.« 

»Gospodine Žirar!« Dominges je počeo da se protivi čak i pre nego što je njegova 
slika dostigla punu veličinu. »Najprostiji od svih matematičkih dokaza je jednakost: A 
jednako A. Pokušavate li vi da poričete to?« 

Pol podiže dve kuglice koje su mu preostale, tako da su se sad mogle videt. 
»Identični su i ovi klikeri. Ali to nije jedan isti kliker.« 

»Poznajemo fenomen o kome govorite«, reče pauk. »To je kao da nerazumljivo 
crna jama ispupči istovremeno. Ne postoji narušavanje kontinuiteta. Dva entiteta su 
isto. Nema smrti.« 

Abigejl povuče Čejnija nadole, tako da su sad oboje ležali na boku, ali i dalje u 
mogućnosti da gledaju slike. »Nema, ako si kojim slučajem onaj drugi kliker a ne prvi«, 
reče Pol. Abigejl eksperimentalno liznu Čejnijevo uvo. 

»Pa, u pravu je«, promrmlja Čejni. 

»Nije u pravu«, uzvrati Abigejl i gricnu ga za ušnu školjku. 

»Ti to ozbiljno?« 

»Naravno. On meša semantiku i realnost.« Posvetila se proučavanju zadnje strane 
njegovog vrata. »O-kej.« Abigejl iznenada oseti da joj nešto promiče. »Zašto pitaš?« 
Izborila se da sedne. 

Čejni takođe sede. £ 

»Bez nekog određenog razloga.« Cejnijeve ruke opet počeše da je diraju. Ali Abigeji 
je bila sigurna da je nešto prokrijumčareno pored nje. 

Milovali su se ovlaš, a debata se dovukla do kraja. Ne obraćajući mnogo pažnje, 

Abigejl je glasala za Domingesa, a Čejni za Pola. Pošto su pauci glasali gotovo svi isto, 
pobedio je pauk. »Kazao sam ti da je Dominges odabrao pogrešan pristup«, reče Čejni. 
Skočio je sa ležaja na pod. »Čuj, moram da idem kod nekog zbog nečeg. Odmah se 
vraćam. 

»Ne odlaziš valjda sad?« protestovala je zapanjena Abigejl. Vrata se zatvoriše 
skupljajući se kao zenica. 

Ljuta i uvređena, ona doskoči na pod, rešena da ga prati. Nije pamtila da ju je iko 
ikad tako uvredio. 

Čejni se nije trudio da izmakne; činilo se da mu ni na pamet nije palo da bi ga ona 
mogla pratiti. Šunjala se za njim niz jedan hodnik, pa uz jednu pristupnu rampu, do 
jednih vrata koja su se kao zenica raširila za njega. Ta vrata je prepoznala. 

Čučnula je na pete iza jednog neokresanog boksvud drveta i čekala, zamišljena. 
Minut kasnije doluta Ispreturani, vide je, i zatraži njenu pažnju. »Beži!« zašišta ona. On 
poče da gura glavom njeno koleno. »Onda bar budi tih.« Uzela ga je u naručje. Njegov 
izraz bio je uobražen i zadovoljan. 

Raširi se zenica vrata, i Čejni izide, zviždućući. Abigejl je sačekala da on ode, ustala, 
otišla do tih vrata, i ušla. Ribe su se na mahove zaletale između dugih resa vodenog 
bilja ispod providnog poda. Bila je to asketska soba, gotovo prazna. Abigejl je tragala 
pogledom, ali nije uspela da nađe viseću ležaljku. 

»Znači, sad Čejni radi za tebe«, reče ona hladno. Pol diže pogled sa konzole u uglu. 

»Zapravo, upravo sam načinio permanentni ugovor sa njim da radi u dvorani za 
posadu. Dovoljno je pametan. Malo zelen. Trebalo bi da dobro postigne.« 

»Znači, priznaješ da si ga ti angažovao da me preslišava u vezi sa tvojim detinjastim 
tezama u debati?« U njenim rukama, Ispreturani se borio. Pomakla ga je u udobniji 
položaj. +1 da si čitavu raspravu namestio, od početka, zbog mene?« 

»Aa«, reče Pol. »Znao sam da obuka daje izvesne rezultate. Za izuzetno kratko 
vreme postala si veoma podozriva.« 

»Ne izbegavaj pitanje.« 

»Bila mi je potrebna tvoja iskrena reakcija«, reče Pol. »Ne onaj odgovor koji bi mi 
dala znajući da tvoji izgledi za prolazak kroz Ginungu zavise od toga.« 

Ispreturani načini zvuk ljutnje. »Kaži mu, Ispreturani!« reče ona. »A to za mene važi 
duplo.« Iskoračila je kroz vrata. »U debati si izgubio«, reče odsečno. 

Još dugo pošto se zenica vrata stegla do zatvorenosti, osećala je kako se Polov 
vedri osmejak zabija u njena leđa kao plamen. 


Dva dana pošto se vratila i izritala Čejnija iz svog visećeg ležaja poslednji put, 
pozvaše je u salu za posadu. »Suva proba«, reče Pol. »Prisustvo obavezno.« Posle tih 
reči prekinuo je vezu. 

U sali za posadu bile su gomile tehničara, tri puta više ljudi nego radnih mesta. 
Grupice njih skupile su se ispred pojedinih ekrana, da gledaju. Pol joj je domahnuo da 
dođe kod njega. 

»Eno«, reče pokazujući jedan ekran pokretom ruke. »Ono je 'Kioto' — platforma, 
koju smo izgradili za transmisioni aparat. Udaljena je sto kilometara. Ja sam tražio veću 
distancu, ali je Dominges to sprečio korisleći se prednošću svog starešinstva. Ona 
skalamerija u sredini. to je aparat koji će te razmotati i sručiti dole, u Ginungu.« Kucnuo 
je po konzoli i slika se zumiranjem uvećala tako da je ispunila ekran. Video se prostor 
pokriven čistim, prozirnim mehurom. Unutra je jedna figura u skafandru stavljala nešto 
u mašinu koja je ponajviše ličila na gigantsku oklopnu ostrigu. Abigejl pogleda, žmirnu. 
ponovo pogleda. 

»Ono je Ispreturani«. reče ona indignirano. 

»Zali se Domingesu. Ja sam želeo babuna.« 

Mašina-školjka se zatvorila. Skafanderisani tehničar se udalji svojim tegljačem, a 
alfanumerici zatreperiše, indicirajući da je aparat počeo da radi. Dok su oni gledali, 

mašinerija izradena po paučjim planovima paralisala je Ispreturanog, transformisala 
njegove molekule u jedan dugi kontinuirani polimerni lanac, i taj lanac puštala kao 
kakvo vlakno, kroz jedan nevidljivi otvor, brzinom koja je bila bliska svetlosnoj. Voda je 
iz tela Ispreturanog bila izdvajana, vođena cevima u stranu, i čuvana. Elektrolitske 
ravnoteže bile su beležene i simultano transmitovane paralelnim mlazom elektrona. Taj 
će mlaz stići do paučjeg prijemnika zajedno sa početkom mačora-polimera, i biće 
iskorišćen prilikom rekonstrukcije. 

Prošlo je trideset sekundi. Sad se još samo deo Ispreturanog nalazio u »Kiotou«. 
Polimerski lanac, nevidljiv i neverovatno dug, već je zalazio u crnu jamu Ginungu. A 
tamo daleko, na drugoj strani, pauci su počinjali da ga koriste za novo tkanje. Ako je sve 
dobro funkcionisalo... 

Dvadeset dve sekunde posle svog pojavljivanja, alfanumerici prestadoše da iskriče 
preko ekrana. Ispreturani više nije postojao na »Kiotou«. Školjka se otvorila i kamere, 
daljinski upravljane, pokazaše da je prazna. Ljudi se oglasiše klicanjem. 

Neko podiže Domingesa na jednu konzolu. Interkom-kamere se okrenuše tamo, da 
snimaju. Dominges izvede jedno skraćeno razmahivanje rukama i poče: »Prijatelji 
moji...« posle čega je sledila govorancija. Abigejl nije slušala. 

Polova šaka se spusti na njeno rame. Bio je to prvi put da on nju dodirne posle 
onog njihovog početnog susreta. »On je samo naučnik«, reče Pol. »Pojma nije imao 
koliko si se ti bila žbližila s tim mačorom.« 

»Čuj, ja sam tražila da idem. Bila sam svesna rizika. Ali Ispreturani je samo životinja; 
nisu mu dali da bira.« 

Pol je tražio reči. »U izvesnom smislu, to je bila sadržina tvoje obuke — i razlog što 
ideš ti a ne neko kao Dominges. On svoje reakcije projektuje u druge ljude. Ako ...« 

Onda, videći da ga ona ne sluša, reče: »U svakom slučaju, kroz nekoliko sati imaćeš 
jednog mačora s kojim ćeš moći da se igraš. Oni će ga zadržati samo koliko je potrebno 
da testiraju sisteme za održavanje života.« 

Na drugom okupljanju atmosfera je bila festivalska. Pauci su javili da je Ispreturani 
translatiran besprekorno. Kratki vizuelni izveštaj pokazao je Ispreturanog kako se šeta 
po platformi sasvim sličnoj »Kiotou«, nervozan ali, činilo se, neozleđen. 

»Eno«, reče neko. Ekran je saopštavao da je prijemni aparat na ljudskoj strani 
prihvatio početak mačorovog polimernog lanca. Čekali su minut i po, a tad je operacija 
bila okončana. 

Ličilo je to na mađioničarski trik: školjka se zatvorila oko praznog prostora. Kroz cev 
je dovedena voda. Onda se školjka otvorila i nad njenim centrom je plovio Ispreturani i 
tiho lizao jednu svoju šapu. 

Abigejl se smeškala kućevnom izgledu tog prizora. »Dobrodošao nazad, Ispretu- 
rani«, reče ona tiho. »Srediću da momci iz biološkog umute neki šlag za tebe.« 

Polove oči su sevnule ka njoj. Ni trenutka nije zadržao pogled samo je u svoj arhiv 
strpao još jedan podatak za kasniju upotrebu i smesta posvetio svoju pažnju nečem 
drugom. Sačekala je da joj on okrene leđa, a onda mu se isplazila. 

Onaj tegljač je pristao uz »Kiotoa« i jedna tehničarka je uplovila unutra. Znajući da 
je posmatra publika, skinula je šlem samosvesnim pokretima. Pružajući jednu ruku, 
skakutala je ka mačoru, pozivajući ga tiho. 

»Smesta tu famfulju da ste pozvali«, odreza Pol. »Tražim da vrati šlem na glavu. 
Aljkavo je to. Istinski alj...« 

U tom trenu je Ispreturani skočio. 

Ispreturani je bio crno-bela linija koja je sevnula pokraj zapanjene tehničarke, kroz 
aerokomoru, i pravo u otvoreni tegljač. Mačor se bacio na pilotsku instrument-tablu. 
Prednjim nogama već je pritiskao kontrole. Snažnim udarcem ulazni kapak tegljača se 
zatvori, a motori tegljača oživeše. 

Tehničari u sali za posadu divlje su grabili svoje kontrole. Ona tehničarka u 
»Kiotou« frenetično je pokušavala da vrati šlem sebi na glavu. A tegljač je poleteo, 

razarajući pola zaštitne kupole i time, ujedno, raznoseći po svemiru sav vazduh koji se 
ispod kupole dotad nalazio. 

Ekrani su prikazivali desetak različitih prizora, sočiva su zumirala i kontrazumirala 
tako da su stvari izgledale čas bliže, čas dalje. »Čejni«, reče Pol tiho. Dominges je bio 
skamenjen, sa izrazom zbunjenosti na licu. »Likvidiraj ga.« 

»Kreće pravo na nas!« povika neko. 

Čejnijevi prsti sevnuše: kuc-kuc-kuc. 

Razvi se blistavi nuklearni cvet. 

Tišina, mrtva i potpuna, zavlada u sali za posadu. Nešto ne kapiram, razmišljala je 
Abigejl. Mi smo upravo uništili pet procenata svoje tegljačke flote da bismo ubili jednog 
mačora. 

»Isključuj taj transmiter!« Pol je krupnim koracima grabio kroz salu za posadu, 
sipajući naredenja levo i desno od sebe. »Ništa ne sme izaći! Ti, ti i ti« — odvukao je 
trojicu tehničara sa njihovih konzola — »silazite sa toga. Zahtevam da se cela prokleta 
mreža isključi.« 

»Pole...« reče jedan operater. a 

»Ali prijem nastavi.« Nije se trudio da pogleda na tu stranu. »Sta god žele da šalju. 
Sve to strpati u memoriju, i ništa ne integrisati sa našim podacima dok to novo ne 
proučimo.« X 

Sam i beskoristan u centru sale, Dominges je mucao: »Sta — šta se desilo?« 

»Idiote jedan slepi!« Pol se okrete ka njemu ogorčeno. »Tvoji dragoceni vanze- 
maljci su upravo izveli svoj prvi neprijateljski potez. Mačka koja se vratila nije bila ni 
približno jednaka onoj koja je otišla. Oni su izveli promene. Retransmitovali su je sa 
instrukcijama organski ugrađenim u mozak. 

»Ali zašto bi hteli da ukradu tegljač?« 

»To ne znamo!« povika Pol. »Utuvi to u glavu. Ne znamo njihove motive i ne znamo 
kako razmišljaju. Ali o njihovim namerama bismo saznali daleko više nego što želimo, 
da ja u taj tegljač nisam namestio jednu spravicu za prekidanje misije.« 

»Pa nisi...« poče Dominges, ali odustade od dovršenja te rečenice. 

»... nisam imao ovlašćenje da to podmetnem«, završi Pol umesto njega. »Tačno. 
Nisam imao.« Njegov glas bio je prepun ironije. 

Dominges kao da se sav sparušio. Gledao je oko sebe sumorno, prazno, onda se 
krenuo i otišao, malčice poguren. Temeljito diskreditovan pred ljudima koji su radili a 
njega. 

Ovo je bilo hladno, razmišljala je Abigejl. Čudila se Polovoj surovosti. Ni za tren nije 
bila poverovala da je gnev u njegovom glasu bio istinski, da on uopšte može da izgubi 
kontrolu nad sobom. 

A to je značilo da je Pol sposoban da izvede, usred opšte konfuzije i potresenosti, 
oštru kombinaciju radi sticanja veće lične vlasti. Abigejlinom, odnedavna podozrivom 
umu činilo se da je ta kombinacija uspela. 

Pet dana je Pol postizao, čistom snagom volje i ličnosti, da mreža ostaje zatvorena. 
Informacije su pristizale, ali ni jedna nije izlazila. Administracija »Bel—Sendie« nije ga u 
tome podržavala; previše vremena i para bilo je uloženo u »Kioto« da bi se sad projekat 
napuštao. Medutim, Pol je imao podršku ekipe tehničara, podršku koju je znao da 
iskoristi. 

»Ništa tako veliko kao što je 'Bel—Sendia' ne funkcioniše na pogon popularnosti«, 
objasni Pol. »Ali ja odozgo dobijam dovoljno saosećanja, oklevanja, i službenog kuka- 
vičluka da održim ovo mesto zatvorenim onoliko dugo koliko je potrebno da bi jedna 
određena poruka bila time preneta.« 

Pridolazeći mlaz informacija pokazivao je velike fluktuacije i promene tema. Začeti 
nizovi prekidani su, napuštani. Stizale su i besmislice. Pauci su menjali strategiju tražeći 
ključ kojim bi postigli ponovno otvaranje dvosmerne veze. 

»Kad budu počeli da se ponavljaju«, nastavi Pol, »moći ćemo da pretpostavimo da 

razumeju pretnju.« 

»Ali mi ne bismo stvarno prekinuli vezu zauvek«, reče Abigejl. 

»Zato je to naš blef«, reče Pol sležući ramenima. 

Otišli su da zajedno popiju po jedno piće posle radnog vremena, u baru na petom 
nivou. Mali crveni gušteri hitali su tamo—amo po kamenom zidu iza barmena. »A ako 
tvoj blef ne uspe?« pitala je Abigejl. »Ako sve bude uzaludno — šta onda?« 

Polova pleća se malo spustiše: maleno premeštanje tenzija. »Onda ćemo se pouz- 
dati u dobru volju paukova«, reče on. »Dopustićemo da se sve izvede kako su oni 
zamislili. A oni će prema nama postupiti možda dobronamerno, a možda ne. U oba ta 
slučaja«, njegov glas se smrači, »moći će se kazati da sam igrao mnoge igre, i 
manipulisao mnogim ljudima, sasvim uzaludno.« Dohvatio ju je za ruku. »Ako tako 
bude, ja ću želeti da se izvinim.« Njegov stisak je bio čvrst, zglavci njegovih ruku beli. 


Te noći Abigejl je sanjala pad. 

Dugine boje lomljenja kostiju i cepanja mesa kovitlale su se oko nje. Razmahnula je 
rukom, koja je odskočila od nečeg toplog i mekog. 

»Abigejl.« 

Uvijala se, tumbala, nešto je tresnulo u njena rebra. Blistavi klinovi žutog poleteše 
uvis. 

»Abigejl!« Neko ju je drmao i glasno govorio pravo u njeno lice. Stene i nebo 
posiveše i prekriše se nejasnim slikama. Kapci njenih očiju nekako su uspeli da se 
otvore, zatim se opet sklopili, pa otvorili. 

»Oh«, reče ona. 

Pol je čučao na petama i ljuljao se napred—nazad. Ribe su strelile kroz vodu ispod 
njega. »Polako, polako«, reče on. Plavozelene svetlosti premeštale su se polako ispod 
vode, kretale se dugim lučnim putanjima. »San je završen?« 

Abigejl se stresla, stisnula njegovu mišicu, i odmah je pustila. Zatim je klimnula 
glavom. 

»Dobro. Ispričaj mi.« 

»Ja...« poče Abigejl. »Da li me ti to pitaš kao ljudsko biće ili kao službeno lice?« 

»Tu razliku ne pravim.« 

Ispružila je jednu nogu, počešala palac druge noge, da bi dobila vreme za razmiš- 
ljanje. Nikakve odgovarajuće misli nisu joj pale na um. »O—kej«, reče ona, i ispriča mu 
ceo taj san. 

Pol je slušao pažljivo, a kad je završila, zamišljeno je prevlačio palcem po svojoj 
vilici. »Znaš, angažovali smo te baš na bazi tog incidenta«, reče on. »Hladnokrvnost pod 
stresom. Slaba slika tela. Bilo je na raspolaganju mnogo gravitaša, mogli smo da 
biramo. Ali ja sam računao da si ti malčice, samo malčice tvrđa, robusnija.« 

»Sta to pokušavaš da mi kažeš? Da sam zamenljiva?« 

Pol slegnu ramenima. »Svako je zamenljiv. Samo sam hteo da se uverim da ti znaš 
da možeš odstupiti, ako to želiš. Time naš projekat ne bi bio upropašćen.« 

»Ne želim da se povučem.« Abigejl je reči birala pažljivo, a izgovarala polako, da ne 
bi ispoljila gnev koji se u njoj nagomilavao. »Vidi, deset godina se ja vrtim u gravita- 
cijskom krugu. Bila sam na svim mogućim mestima u Sunčevom sistemu. Da li si znao 
da ima manje od dve hiljade živih ljudi koji su pešačili i po Merkuru i po Plutonu? 
Imamo mi svoj mail klub; sastajemo se jednom godišnje.« Morske trave premeštale su 
se oko nje; odsjaji podnih svetlosti davali su nebulozne ploveće oblike po zidovima. 
»Ceo svoj život potrošila sam idući oko Sunca, u krug pa u krug i opet u krug, i nisam 
nikud stvarno stigla. Zelim da putujem, a više ne postoji mesto kuda bih mogla da idem. 
A ti mi ponudiš izlaz a onda me pitaš da li bih se povukla. Dabome da ne bih!« 

»Zašto ti ne veruješ da je prolazak kroz jamu Ginungu smrt?« upita Pol tiho. Ona 
pogleda u njegove oči i vide kako se iza njih odvijaju hladne kalkulacije. To ju je, malte- 
ne, uplašilo. On to nju odmerava i donosi ocene, izobličuje događaje da bi ih rasporedio 

u logičke lance koji ne uzimaju ljudski faktor u obzir. Polovo prisustvo je tuđinsko 
prisustvo. 

»Radi se o — zdravom razumu, jednostavno. Biću ista pri izlasku kao pri ulasku. 
Neće biti nikakve razlike, nijednog različitog atoma neće biti, nijedne scintile.« 

»Supstanca će biti različita. Svaki atom će biti drugi atom. Nijedan elektron u tvom 
telu neće biti onaj elektron koji sad imaš.« 

»Pa dobro, a koliko se to razlikuje od normalnog života?« upita Abigejl. »Tela sva- 
koga od nas je celo u konstantnom fluksu. Molekuli dolaze i odlaze. Delić po delić, i mi 
budemo zamenjeni. Da li to znači da smo iz momenta u momenat drugi ljudi? 'Sve što 
telo jeste, isparenjima pokretnim nalikuje", je l' tako?« 

Polove oči se suziše. »Markus Aurelius. Međutim, tvoj citat nije kompletan. On ima 
i nastavak koji glasi: 'A sve što duša jeste, od snova i isparenja se sastoji'.« 

»Sta bi to trebalo da znači?« 

»Znači da taj citat ne znači ono što si ti tvrdila da znači. Ako se potrudiš da ga 
pročitaš bukvalno, zastupa mišljenje tačno suprotno tvom.« 

»Svejedno, ne možeš imati oba dobitka. Ili ona ja koja izlazim iz paučje crne jame 
jesam ista ona ja koja je ušla, ili sad nisam ona osoba koja sam bila pre jednog trena.« 

»Ja bih zastupao drugačije gledište«, reče Pol. »Ali nije bitno. Aj' mi da se vratimo 
na spavanje.« 

Pružio joj je ruku, ali Abigejl nije osećala sklonost da tu ruku prihvati. »Da li to znači 
da sam prošla na tvom testu?« 

Pol sklopi oči i protegnu se malo. »Još uvek se razumno plašiš smrti, ali ne veruješ 
da ćeš umreti«, reče on. »Da. Položila si.« 

»Ma hvala ti o-grom-no«, reče Abigejl. Spavali su ne dodirujući se, i tako im je 
prošao ostatak noći. 


Tri dana kasnije. Abigejl je, budeći se, videla da Pol nije tu. Dotakla je zid i izustila 
njegovo ime. Pojavi se nasnimana slika. »Dominges je pozvan gore, u administraciju«, 
reče slika. Pol kao da je bio malo rasejan; nije gledao pravo u kameru i zato je njegova 
slika izbegavala Abigejlin pogled. »Otvoriću mrežu pre nego što se on vrati. Najbolje je 
da prvi potez bude naš a ne njegov.« Slika se ugasi. 

Abigejl uputi poziv pomoću interkoma do sale za posadu. Jedan mali zvon javio mu 
je da ga ona zove, i on joj mahnu rukom na način koji je istovremeno značio i pozdrav i 
uputstvo da ćuti. Bio je nagnut nad konzolom. Ekran iznad konzole, ispred Pola, ožive. 

»Ritualni pozdravi, pauče«, reče on. 

»Zdravo, ljudsko biće. Želimo da ponovimo svoje predašnje raspitivanje: značenje 
termina 'umetnost' koji je ljudsko biće Dominges upotrebilo u šestoj šesnaestini svoje 
glavne prezentacije.« 

»To je teško pitanje. Da biste razumeli definiciju umetnosti, morate prvo znati 
filozofiju estetike. To je jedno obimno polje znanja koje se može uporediti sa prouča- 
vanjem percepcije. U mnogo čemu je sa njim i povezano.« 

»Kolika je trgovinska vrednost tog polja znanja?« 

Pojavi se Dominges. Izgledao je uznemiren. Zaustio je da nešto kaže, ali Pol stavi 
sebi prst preko usta u znak da treba ćutati, i klimanjem glave pokaza ka ekranu. 

»Značajna. Naše društvo smatra da umetnost i nauka imaju približno istu 
vrednost.« 

»Razmotrićemo šta da ponudimo u zamenu.« 

»Dobro. Takođe imamo jedno pitanje za vas. Molim sačekajte dok odaberemo for- 
mulaciju.« Ugasio je translacijske veze sa paucima i okrenuo se Domingesu. »Izgleda da 
se tvoj gambit sa splavom isplatio. Mada me iznenađuje da su zagrizli baš taj mamac.« 

Dominges je izgledao umorno. »Da li su pomenuli incident sa mačorom?« 

»Nisu, a ni prekid komunikacija.« 

Starac uzdahnu. »Uvek sam osećao neku bliskost sa tim tuđinima«, reče on. »A sad 

mi izgledaju — hladni, neljudski.« Pokušao je da se tiho nasmeje. »To ispade maltene 
igra reči, zar ne?« 

»Takav izgled kod ljudi nazivamo profesionalnim držanjem. Ne dozvoli da ti to kvari 
postignuće«, reče Pol. »Ovo bi nam moglo biti podjednako uspešno kao optika.« Opet 
je otvorio komunikacijsku liniju. »Naše pitanje je sada formulisano.« Abigejl zapazi da 
on Domingesu nije kazao da je ona prisutna. 

»Molimo kažite ga.« 


»Zašto ste izmenili našu test-životinju?« 

Mnogo mahanja nogama. »Poboljšali smo odnos nerazumljivo centara percepcije 
nerazumljivo organsko programiranje nerazumljivo čineći životinju dvanaest, šesna- 
estina onoliko inteligentnom koliko je ljudsko biće inteligentno. Mislili smo da ćete biti 
zadovoljni.« 

»Nismo bili zadovoljni. Zašto se test-životinja ponela neprijateljski prema nama?« 

Paukove noge su se brzo trgle, i on iščeze sa ekrana. Kao eho, mašina reče: »Molim 
sačekajte.« 

Abigejl je gledala kako Dominges dobacuje Polu zbunjen pogled. Videla je kako, iza 
njihove konzole, jedan čovek sa kožnom vrećom prebačenom preko ramena polako 
hoda krivudavom pristupnom stazom. On zavuče ruku u vreću, izvuče je, rasu izvestan 
broj svitaca po zelenilu. Zavuče ruku ponovo, rasu još tih insekata. Čak i usred krize, 
trivijalnosti svakidašnje egzistencije su se nastavljale. 

Ponovo se pojavio onaj pauk, ali u pratnji još dvojice pripadnika svoje rase. Njihove 
noge su se rapidno preplitaie i povlačile: vizuelna pantomima uzbuđenog razgovora. 
Najzad se jedan od njih obrati ekranu. 

»Mi smo diskutovali o toj stvari.« 

»To sam video.« 

»Naš zaključak je da je iskustvo prolaženja kroz Ginungu imalo negativne posledice 
na tu test-životinju. To nije bilo očekivano. To je novo znanje. Mi malo znamo o psiho- 
logiji karbon-baznog života.« 

»Vi kažete da je test-životinja poludela?« 

»Ključna reč nije prevedena. Pretpotavljamo značenje. Moraju biti preduzeti koraci 
da se ovakva šteta ne ponovi. Možete li vi to učiniti?« 

Pol ništa ne reče. 

»Da li je to bio razlog što su komunikacije bile prekinute?« 

Odgovora nije bilo. 

»Postoji jaz izmedu kultura. Možete li razjašnjavati?« 

»Zahvaljujem vam se za saradnju«, reče Pol i ugasi ekran. »Možeš da kažeš tvojim 
ljudima da pređu na posao«, reče on Domingesu. »Ali nema razloga da odgovaraju na 
ova poslednja pitanja.« 

»Da li su govorili istinu?« upita Dominges začudeno. 

»Verovatno ne. Ali sad će bar morati dvaput da razmisle pre nego što pokušaju 
ponovo da nas zeznu.« Namignuo je Abigejli, a ona tad ugasi interkom. 


Test su ponovili koristeći jednog babuna dopremljenog iz belterskog zoološkog 
vrta. Abigejl ga je gledala kako stiže sa ivične stanice, zatvoren u sanduk; kezio je zube. 

»Babuni su mnogo snažniji od nas«, reče.Pol. »Vrlo agilni. Ako pauci žele da 
pokušaju neki novi trik, bolji mamac od ovoga ne možemo im ponuditi.« 

Test je prošao glatko kao svila. Babun je ispaljen kroz jamu Ginungu, pauci su ga 
čuvali nekoliko sati, onda su ga vratili. Detaljni pregledi nisu pokazali da je išta u 
životinji menjano. 

Abigejl je pitala koliko su ti pregledi precizni. Pol sastavi šake iza leda. »Babuna 
vraćamo u asteroidni pojas. To ne bismo činili da je ostalo iole sumnje. Ali... »On uzdiže 
jednu obrvu, zahtevajući od Abigejl da dovrši tu misao. 

»Ali ako su zaista neprijateljski raspoloženi, neće nas potceniti dvaput. Sačekaće da 
dobiju ljudsko biće, pa će njega menjati.« 

Pol klimnu glavom. 


U noći uoči Abigejlinog odlaska vodili su ljubav. Bio je to frenetičan i očajan akt, bez 
reči i bez nežnosti. Posle su ležali zajedno, a Abigejl se dokono igrala Polovim 
kovrdžama. 

»Gejl...« Njegova glava bila je skrivena u njenom pazuhu, lice nije mogla da mu vidi. 
Njegov glas se čuo prigušeno. 

»Mmmmmm?« 

»Ne idi.« 

Poželela je da zaplače. Jer čim je to rekao znala je da je to još jedan test, finalni. 
Takođe je znala da Pol priželjkuje da ona na njemu padne. Znala je da on iskreno veruje 
da je put kroz Ginungu nešto što će nju ubiti, i da žena koja će izići iz paučje crne jame 
neće biti ona. 

Njegove oči bile su sklopljene; to je osećala po naboranosti njegovog čela. Znao je 
kakav će biti njen odgovor. Nikako ne bi mogao da izbegne da to zna. 

Abigejl oseti da je ovo najveće približavanje izjavi emocija za koje je Pol uopšte 
sposoban. Osetila je koliko on sebe prezire što koristi svoje istinske emocije kao još 
jedan test, i takođe da on ne može ni da laže samog sebe da uopšte postoje okolnosti 
pod kojima ne bi na takav načim nju testirao. Mora biti da se ovako oseća čovek koji 
razmišlja na način kako on razmišlja, mislila je. Neprestano grebeš ne bi li sljuštio i 
poslednji sloj implikacije, kao da večno češeš neku krastu. 

»O, Polk, reče ona. 

Naglim trzajem uvio se tako da joj je okrenuo leda. »Ponekad poželim...«, digao je 
šake kao kandže pred svoje lice, zatim ih stisnuo u pesnice i polako pomicao ka očima, 
»...da uzmognem da bar na deset bogomprokletih minuta isključim svoj um.« Njegov 
glas bio je pun gorčine. 

Abigejl se pribila uz njega, prebacila jednu ruku preko njegovog boka i na njegova 
prsa. »Tiii-hoo«, reče ona. 


Tegljač je uzmakao od platforme »Kioto«, zatim se smanjivao, najzad je postao 
samo jedna od sjajnih iskri koje su, raspoređene u krug, pratile platformu. »Majka« je 
bila tačkasti izvor izgubljen u zvezdanom polju. Abigeji se stresla, svukla sa mišica svojih 

ruku ukrasne trake, strpala ih u vreću za čuvanje. Posegnula je ka svojoj cache-sexe, 
oklevala. 

Ma do vraga, pomislila je. Tu stvar su oni imali prilike da vide i ranije. Svukla je i to, 
stajala potpuno gola. Duž zadnje strane nogu njena koža se namreškala od jeze. 
Otplovila je ka transmitoru, osećajući se nezgrapnom pod pogledima dalekih 
posmatrača. 

Hvatajući se rukama za školjku, uvukla se u nju. »Aj' sad«, reče ona. 

Metal se sklopio oko nje bezšavno, tako da je ostala u tami, sasvim zatvorena. 
Plovila je u vazduhu, u lotos — poziciji, njišući se pomalo. 

Polje sile ju je dotaklo i ovlaš steglo, tako da je njeno pokretanje prestalo. Dat je 
znak, i hipnotičke komande su zavladale njenim mozgom. Njeno disanje postade plitko, 
otkucaji srca se usporiše. Osetila je kako njeno telo polako prelazi u stanje stasisa. 
Finalna komanda potom stupi na snagu. 

Abigejlina masa iznosila je pedeset kilograma. lako voda iz njenog tela neće biti 
transmitovana, polimerski lanac u koji će ona biti pretvorena biće 275 kilometara dug. 
Petnaest minuta i sedamnaest sekundi će se taj lanac odmotavati blisko — svetlosnom 
brzinom, postizanjem potpune brzine svetlosti taj interval bio bi samo neznatno 
skraćen. Kad pauci počnu da je sastavljaju, ona će još uvek sedeti u »Kiotou«. 

Postojala je mogućnost da je Ispreturani poludeo zbog relativno velike brzine 
putovanja. Pol u to nije verovao, ali nije hteo ništa da rizikuje. Da bi Abigejlino 
mentalno zdravlje bilo zaštićeno, lekari su u njen mozak organski uprogramirali jednu 
fantaziju o putovanju, koja će joj tokom stvarnog putovanja onemogućiti da vidi 
stvarnost. 

Ona je orao, ženka: orlušica. Velika pernata krila šire se iz njenih ramena. Nema 
platforme »Kioto«, ona je sama u kosmosu. Njena koža je crvena i tvrda kao uštavljena, 
njena prsa su tvrda, nepopustljiva. Butine su joj perjem pokrivene, a blizu kolena perje 
je prestalo a prsti sa kandžama već počeli. 

Maše krilima, lako odskakuje pod naletima razređenog solarnog vetra koji se u 
kovitlacima obrušava nadole, u crnu Ginungu. Vakuum daje osećanje apsolutne 
slobode. Ona klikće, oštrim zvukom oduševljene grabljivice. Ništa je ne sputava, 
slobodna je od svih ograničenja zauvek. 

Ispod nje leži provalija Ginunga, praiskonska dubina, nevidljivi izazov maskiran 
crvenom mrljom usijanih gasova. Ginunga je začetak ludila, nesuvislo brbljanje je 
Ginunga, bezlična je to sila koja hoće da je uvuče, zagrli i smoždi. Glad Ginunge 
pomamna je i nezasita. 

Trenutak ili dva Abigeji je, bez napora, zadržavala svoje mesto. Onda je svila svoja 
krila i zaronila. 

Peckala ju je kišica X — zraka koji su proletali kroz nju: akrecioni disk Ginunge ih 
rasipa. No, to su kapi rastopljenog gvožda koje prolaze kroz duha. Kličući prkosno, 
krenula je u napad, a iza nje je ostajao talasni trag sačinjen od varnica. 

Raste Ginunga, nadima se, evo već ispunjava celo njeno vidno polje. Boja Ginunge 
je najčistija crna, nevidljiva boja, nespoznatljiva, stvar iz ludila. Ginunga je Neprijatelj. 

Neki daleki, objektivni deo nje zna da je ona još uvek u »Kiotou«, da se iz njenog 
tela ispreda polimersko vlakno, ubrzava translatorom, prolazi kroz dve crne jame i da 
pauci već tkaju nju od tog vlakna. Ali to nije važno. 

Sjurila se u Ginungu tako lako kao da je naletela na mehur sapunice. 

Ušla - 

— i izašla. 

Kao da gleda reverziranu sliku u ogledalu, ili zabavni film pušten unatrag. Istog časa 
počela je da izleće iz crne jame na isti onaj način kako je ušla. Nebo je zamrljana masa 
violetne svetlosti. 

Zvezde ispred nje rasvetljavaju se, prelaze iz ljubičastog u plavo. Ona izvija vrat, 
gleda nazad, ka Ginungi, vidi kako se disk Ginunginog ništavila udaljava, vrišti 

frustrirano zato što joj je Ginunga izmakla. Širi krila da uspori svoj let i... 

... i sedi u mraku. Pruža ruku, dodiruje metal, prepoznaje unutrašnjost školjkastog 
aparata. 

Pojavljuje se pukotina tanka poput vlasi kose, sjajna, polukružna iznad nje, širi se. 

Školjka se otvara. 

Okeani boje oblivaju njeno lice. Abigej se ispravila, i time izazvala i svoje blago 
poletanje uvis. Kroz providni mehur zagledala se u fosforescentnu večitost svetlosti. 

Moj bože, pomisli ona. Ove zvezde. 

Te zvezde bejahu gušće raspoređene, brojnije, nego one koje je ona navikla da 
gleda — krupne zvezde, blješteće, svetlucavo bogate. Verovatno je dospela na neko 
značajno mesto, u neko zvezdano jato ili u centar galaksije; to nije mogla da pogodi. 
Osećala se nerazumno srećnom što prosto postoji; duboko je udahnula, onda se 
nasmejala. 

»Abigejl Vanderhuk.« 

Okrenula se da vidi odakle dolazi taj glas; iz jedne mašine je dolazio. Pokraj mašine 
su čučali pauci čije noge su se micale nečujno. Napolju, u tvrdom vakuumu, bilo je još 
paukova. 

»Zao nam je zbog eventuainog bola koji bi mogao biti ovim izazvan«, reče mašina. 

Onda su pauci jurnuli napred. Nije imala vremena da reaguje. Oštre mandibule 
nadnele su se nad njom, pohitale dole ka njenom vratu. Nemoguće brze, presekle su joj 
grlo i kičmu. Iznenadan trzaj, i njena glava bila je odvojena od njenog tela. 

Dogodilo se to za tren. Osetila je kratkotrajan bol, a onda otuđenje jer je bukvalno 
videla kako njeno telo, lišeno glave, počinje da reaguje. Onda je umrla. 


Iskrica. Svetlosti. Živa sam, pomisli ona. Svest se vraćala kao kad se zagreva 
katodna cev iz pradavnih vremena. Abigeji se polako protegla, njišući se blago u vaz- 
duhu; sređivala je svoje misli. Bila je opet u platformi — dvojnici platforme »Kioto« ali 
nije osećala bol, a glava i vrat su joj bili čvrsto na ramenima. Na platformi je bilo 
nekoliko paukova, a još nekoliko njih je plovilo napolju. 

»Abigejl Vanderhuk«, reče mašina. »Spremni smo da započnemo pregovore. 

Abigejl ništa ne reče. 

Sledećeg trenutka mašina reče: »Jesi li oštećena? Da li su tvoje misli poremećene?« 
Pauza, a onda: »Zar tvoj um nije bio zaštićen tokom tranzita?« 

»Da li to vi mašete nogama tamo? Izvan ove platforme?« 

»Da. Važno je da razgovaraš sa drugim ljudskim bićima. Moraš da preneseš naša 
pitanja. Oni neće da komuniciraju sa nama.« 

»Imam i ja nekoliko pitanja«, reče Abigejl. »Neću sarađivati dok ne odgovorite na 
njih.« 

»Odgovorićemo ti na svako pitanje pod uslovom da ne činiš nerazumljivo niti 
nerazumljivo.« 

»Pa za šta me vi smatrate?« upita Abigejl. »Naravno da neću.« 

Nekoliko dugih sati posle toga, razgovarala je sa Polom i sa Domingesom. Na njen 
zahtev pauci su se pre toga povukli, tako da je bila sama. Dominges je izgledao 
iscrpljeno i rastrojeno. »Kunem se da nismo imali pojma da će te pauci napasti«, reče 
Dominges. »Gledali smo to na ekranu. Bio sam siguran da si ubijena... « Njegov glas 
utihnu. u 

»Pa, živa sam, za šta nikakvu zahvalnost ne dugujem vama, momci. Šta stvarno 
znači ovo njihovo sranje da je u mojim kostima bila neka eksplozivna supstanca?« 

»Eksploziv — kunem se da ne znamo ništa o ma čemu sličnom.« 

»Bliski rođak plastičnog eksploziva«, reče Pol. »Ja sam dao da se na translator 
'Kiotoa' priključi jedna mala sprava za redigovanje. Ona je zamenila približno polovinu 
koštane srži u tvom sternumu, karlici i femurima, tokom translacije. Bio sam se nadao 
da pauci to neće ukapirati tako brzo.« 

»Nadao si se, je li«, reče Abigejl glasom kao da se divi. »Pauci nisu lagali; glavu su 
mi odsekli u samoodbrani. Pa šta si za ime pakla mislio da ćeš postići? 

»Samo mera predostrožnosti«, reče Pol. »Tebe smo organski programirali tako da 
stvar opali na dati znak. Na taj način mogli smo da likvidiramo paučju instalaciju da su 
pokušali nešto da mute.« 

»Hm«, reče Dominges, »ovo se snima. Ono što bih ja voleo da znam, damo 
Vanderhuk, jeste, kako ste izbegli uništenje.« 

»Nisam izbegla«, reče Abigejl. »Pauci su me ubili. Srećom, anticipirali su takvu 
situaciju, pa su načinili snimak transmisije. Posle im je bilo lako da me rekreiraju — uz 
redakturu, naime plastični eksploziv su izostavili.« 

Dominges je čudno pogleda. »Ne osećate — ništa određeno u vezi s tim?« 

»Kao na primer?« 

»Pa... « On se bespomoćno okrete Polu. 

»Na primer, da je prava Abigejl Vanderhuk umrla i da ste vi samo vrlo realistična 
kopija«, reče Pol. 

»Slušaj, te idiotizme smo već pretresali«, poče Abigeji ljutito. 

Pol se formalno nasmešio Domingesu. Bilo je teško privići se na prizor njih dvojice 
viđen na ravnoj površini i samo u crno — belom. »Ona ne veruje ni u jednu jedinu reč.« 

»Ako ste vi momci u stanju da se na minut izvučete iz sopstvenih pupkova«, reče 
Abigejl, »imam kukicu zabockanu u nešto što pauci imaju a vi želite. Naime oni kažu da 
su kroz svoju crnu jamu slali sonde.« 

»Sonde?« Pol se ukruti. Abigejl je mogla da oseti kako kroz njegovu lobanju kruže 
misli o odbrani i vojnim primenama. 

»Sonde sačinjene od ugljovodoničnih lanaca. Organske. Transmitere koji konstruišu 
sami sebe. Oni raspolažu i drugom tehnološkom linijom, a ta je bazirana na ugljeniku.« 

»Glupost«, reče Dominges. »Kako bi mogli da konvertuju u koherentnu materiju 
bez prijemnika?« 

Abigejl slegnu ramenima. »Tvrde da su našli caku.« 

»Koja funkcioniše kako?« odreza Pol. 

»To nisu hteli da kažu. Reklo bi se da su uvereni da ćete vi lepo platiti za to.« 

»To je veoma tačno«, reče Pol lagano. »0, da.« 

Ova konferencija potrajala je gotovo isto koliko njena prethodna, ona sa paucima. 
Abigejl je bila umorna do kostiju kad Dominges konačno reče: »Ovim je službeni 
zapisnik završen. Sad prestajemo da beležimo.« Jedna linija pređe preko ekrana i 
nestade. »Ako želite da govorite sa nekim nezvanično, sad imate priliku. Možda postoji 
neko vama blizak...« 

»Blizak? Ne.« Abigejl zamalo da se nasmeje. »Ali, sa Polom ću govoriti nasamo.« 

Jedan pauk promače ploveći izvan platforme »Kioto II«. Bilo je to biće boje zlata, 
slično krabi, tela pomalo opalescentnog. Jurilo je duž neviđenih vlakana koje su pauci 
razapeli između otvorenih platformi svog zvezdanog grada. »Slušam«, reče Pol. 

»Pretvorio si me u bombu, otkačenjaku jedan.« 

»Pa šta?« 

»Mogla sam poginuti.« 

»Je' bi to trebalo mene da zanima?« 

»Prokleto je jasno da bi trebalo, ako imamo u vidu koje si slobode sebi dopuštao sa 
mojim lepim belim telom.« 

»Hajde da mi jednu stvar razjasnimo«, reče Pol. »Ona žena sa kojom sam spavao, 
ona žena do koje mi je bilo stalo, mrtva je. Prema vama ja nemam nikakva osećanja niti 
ma kakve obaveze.« 

»Pole«, reče Abigejl. »Ja nisam mrtva. Veruj mi. Da sam mrtva, znala bih to.« 

»Kako bih ja mogao ikad pokloniti poverenje onome što vi mislite ili osećate? Sve bi 
to mogli biti stavovi koje su pauci organski programirali u vaš mozak. Znamo da tom 
tehnologijom raspolažu.« 

»A kako ti znaš da tvoji stavovi nisu organski uprogramirani? Što se toga tiče, kako 
znaš da je išta realno? Mislim, to su najgimnazijalskija moguća pitanja. Ali ja sam ista 
ona žena koja sam bila i pre nekoliko sati. Moje uspomene, mišljenja, osećanja — sve je 
to isto kao što je i bilo. Nema apsolutno nikakve razlike između mene i one žene sa 
kojom si spavao na 'Klarku'.« 

»Znam.« Polove oči bile su hladne. »U tome je užas toga.« On jednim pokretom 
isključi ekran. 

Abigejl ostade da zuri u bezživotnu mašineriju. Bože, ovo je zabolelo, pomisli ona. 
Nije trebalo da zaboli, ali je zabolelo. Ona ode u svoje prostorije. 

Pauci su, pripremajući smeštaj za nju, pokazali da su solidni domaćini. Zelenila nije 
bilo, ali u svakom drugom pogledu bio je to stan jednak onome koji je imala na 
»Klarku«. Čak su uspeli da obezbede i rotaciju platforme, tako da je Abigejl imala 
adekvatnu orijentaciju ka dole. Sela je u svoj viseći ležaj, rešena da se pozabavi nekim 
prijatnijim mislima. Na primer, mislima o onome što su joj pauci ponudili. O toj ponudi 
nije ništa rekla ni Polu ni Domingesu. 

Pošto im je hemija njihovih tela onemogućavala putovanje kroz crne jame, pauci su 
zaključili da im je potreban predstavnik koji će se starati o njihovim interesima među 
zvezdama. To radno mesto ponudili su njoj. 

Ili bi, možda, plural bio tačniji: njoj su ponudili ta radna mesta. Jer, trebalo je ići na 
tako mnogo mesta, da jedna žena to ne bi mogla postići sama. Bilo im je potrebno, za 
početak, desetak Abigejli Vanderhuk — a kasnije, možda, i do stotinu. 

Ugovor bi se sastojao u tome da ona njima da kopirajt na svoju ličnost, to jest 
pravo da oni proizvedu koliko god kopija Abigejl Vanderhuk im je potrebno, a u zamenu 
da dobije od njih pravo komercijalne eksploatacije samo-rekonstruišućih crnojamnih 
platformi. 

To će od nje načiniti bogatašicu — stotinu bogatašica — tamo, u ljudskom delu 
svemira. Ujedno, to će otvoriti kosmos. Ona još nije pristala, ali ni slučajno nije 
nameravala da odbije tu ponudu. Ima šansu da vidi hiljadu zvezda? A, ne, ne, neće je 
propustiti. 

A kad bude ostarila, oni će moći da kreiraju, na osnovu snimka, novu Abigejl, da u 
nju urežu novostečene uspomene, a staro telo da unište. 

Videću zvezde, razmišljala je. Ziveću večno. Nije mogla da shvati zašto pri takvim 
mislima ne oseća oduševljenje; čudila se iznenadnom talasu melanholije koji je počeo 
da struji kroz nju kao kakva prethodnica suza. 

U krilo joj uskoči Ispreturani, odmah nameštajući trbuh za češkanje. Pauci su bili 
snimili i njegovu transmisiju. Bilo im je drago da ga još jednom naprave, i to 
neizmenjenog, čim je ona to od njih zatražila. Gladila ga je po stomaku, zatim je uronila 
licem u njegovo krzno. 

»Lepi mali mačak«, reče mu ona. »A ja mislila da si mrtav.« 

»Razmišljao sam o đavolima. Hoću da ka- 
žem, ako na svetu postoje đavoli, ako po- 
stoje ljudi koji predstavljaju zlo, da li je 
naša dužnost da ih iskorenimo?« 


Džon Čiver »Voz u 5.48« 


ok je sedela u svojoj ordinaciji 
DES - a da ni sama nije znala 

šta - dr. Evans se nadala da je ne 

očekuje još jedan loš dan. Osećala 
je potrebu za cigaretom i pićem. 
Okrenula se u stolici prema spuštenim 
roletnama pored radnog stola, zavalila se 
i sklopila ruke iza glave. Zatvorila je oči i 
duboko udahnula. Vazduh koji je strujao 
naniže od ventilatora na tavanici mirisao 
je na mašinsko ulje. Bio je hladan. 
Osećala ga je na licu; telo joj je grejao 
debeo džem-per. Kosa joj je pod prstima 
bila masna. Narednih nekoliko minuta ni 
o čemu nije razmišljala. Na vratima se 
začu kucanje. 

»Uđite«, reče ona odsutno. 

U ordinaciju uđe Hejvelman. Imao je 
krupno telo atletičara, pomalo omekša- 
no, gustu sedu kosu i izduženo lice. Na 
prvi pogled se nije činilo da ima šezdeset 
godi na. Njegovo dobro skrojeno plavo 
odelo vapilo je za peglanjem. 

»Doktore?« 

Evansova ga je za trenutak posmatrala. 
Ubiće ga. Oborila je pogled na sto i rukom 
protrljala čelo. »Sedite«, reče ona. 

Izvadila je iz fioke kutiju cigareta. »Ho- 
ćete li da zapalite?« 

Starac uze cigaretu. Pažljivo ga je po- 
smatrala. Njegove smede oči bile su oivi- 
čene crvenilom; pogledom kao da se izvi- 
njavao. 

»Suviše pušim«, reče on. »Ali ne mogu 
da prestanem.« 

Ona mu pripali. »Ovde svakog dana vi- 
še njih ostavlja duvan.« 

Hejvelman ravnomerno izdahu dim. 
»Sta mogu da učinim za vas?« 

»Sta ja mogu da učinim za vas, gospodi- 
ne?« 

»Pre svega, želim da odigramo malu ig- 
ru.« Evansova izvadi maramicu iz džepa. 
Premestila je na sredinu podmetača za pi- 
sanje mesingani pritiskivač za hartiju, 
umanjenu kopiju Linkolnovog spomeni- 


ka. »Hoću da gledate šta radim.« 

Hejvelman se nasmeši. »Nemojte mi re- 
ći — učinićete da iščezne, zar ne?« 

Pokušala je da ne obraća pažnju na nje- 
ga. Pokrila je pritiskivač maramicom. »Sta 
je ispod ove maramice?« 

»Hoćete li da se kladimo?« 

»Ne sada.« 

»Pritiskivač za hartiju.« 

»Odlično.« Evansova se odlučno zavali u 
stolici. »Sada hoću da odgovorite na ne- 
koliko pitanja.« 

Starac je radoznalo posmatrao ordina- 
ciju, spuštene roletne, kompjuterski ter- 
minal i tastaturu uza zid, tablu sa prekida- 
čima u uglu stola. Pogled mu se zaustavi 
na ogledalu nasuprot prozora. »To je po- 
luprozirno ogledalo.« 

Evansova uzdahnu. »Stvarno.« 

»Da li nas snimaju?« 

»Da li vam to nešto znači?« 

»Voleo bih da znam. To je pitanje pri- 
stojnosti.« 

»Da, snimaju nas na video-traku. A sada 
odgovarajte na pitanja.« 

Hejvelman kao da se zgrčio pred nje- 
nom odbojnišću. »Svakako.« 

»Kako vam se sviđa ovde?« 

»Dobro je. Malo dosadno. Imam utisak 
da čovek ovde ne bi mogao ni da se raz- 
boli, ako me razumete. Ne mislim da vre- 
đam, doktore. Nisam bio dovoljno dugo 
da bih se navikao na mesto.« 

Evansova se polako ljuljala napred-na- 
zad. »Otkud znate da sam doktor?« 

»Zar niste? Mislio sam da jeste. Ovo je 
bolnica, zar ne? Po tome sam zaključio, 
kad su me poslali da vas vidim, da morate 
biti doktor.« 

»l jesam. Prezivam se Evans.« 

»Milo mi je što sam vas upoznao, dr. 
Evans.« 

Ubiće ga. »Koliko ste dugo ovde?« 

Čupnuo se za uvo. »Danas sam stigao. 
Nedavno, rekao bih. Pre nekoliko sati. Pri- 
čao sam sa sestrama u njihovom odelje- 
nju.« 

Šta bi samo dali za dupli »Džek Deni- 
jels«. Pogledala ga je kroz prepletene 
prste. »Pričljive neke sestre.« 

»Siguran sam da rade svoj posao.« 

»Naravno. Recite mi šta ste radili pre 
nego što ste došli u ovu ... bolnicu.« 

»Mislite neposredno pre toga?« 

»Da.« 

»Bio sam na poslu.« 

»Gde radite?« 

»Imam sopstvenu kompaniju — »ITG 
Computer Systems«. Pravimo programe 
za mnoge ljude. Verovatno ćemo uskoro 
sklopiti veliki ugovor sa »Belom«. Ako se 
to ostvari, mogu da odem u penziju u 
četrdesetoj — pod uslovom da mi Ujak 
Sem ne zavuče ruku u džep pre nego što 
stignem da prebrojim pare.« 

Evansova nešto zabeleži u svom notesu. 
»Imate li porodicu?« 

Hejvelman ju je postojano posmatrao. 
Pogled mu je bio kao u marljivog mladog 
univerzitetskog studenta, neprikladan za 
čoveka njegovih godina. Zurio je u nju kao 
da ne može da shvati zašto mu postavlja 
ta odsečna pitanja. Gnušala se njegove 
slabosti; ona je u njoj pobuđivala bes koji 
ju je dovodio do ivice ludila. Dan je već 
loše počeo, a biće i gore. 

»Ne razumem šta želite da postignete«, 
reče Hejvelman sa znatnim dostojan- 
stvom. »Ali tek da vam dosije sadrži či- 
njenicu: imam ženu, Helen, i dvoje dece. 
Roni ima devet, a Suzan pet godina. 
Imam veliku i lepu kuću, »linkoln« i 
»porše«. Navijam za »Brejvz« i ne jedem 
masne kolače. Šta biste još želeli da 
znate?« 

»Dosta toga. Na kraju ću to i saznati.« 
Glas joj je bio hladan. »Da li biste želeli 
nešto da me pitate? Kako ste dospeli 
ovamo? Koliko ćete morati da ostanete? 
Ko ste?« 

Njegov glas je bio podjednako leden. 
»Znam ko sam.« 

»Pa ko ste onda?« 

»Zovem se Robert Hejvelman.« 

»Tačno«, reče dr. Evans mirno. »Koja je 
godina?« 

Hejvelman ju je oprezno gledao, kao da 
se sprema da ga nasamari. »Kakvo je to 
pitanje? Ovo je 1984.« 

»Koje doba godine?« 

»Proleće.« 

»Koliko imate godina?« 

»Trideset i pet.« 

»Sta je ispod ove maramice?« 

Hejvelman pogleda maramicu na stolu 
kao da je prvi put vidi. Ramena mu se 
skupiše i on sumnjičavo pogleda 
Evansovu. 


»Otkud znam?« 


Vratio se tog popodneva, podjednako 
izgužvan, podjednako nevinog izgleda. 
Kako neko može da ostari i da još uvek 
nevino izgleda? Nije mogla da se seti 
nikoga kome je život bio tako lak. 
»Sedite«, reče ona. 

»Hvala. Šta mogu da učinim za vas, do- 
ktore?« 

»Zelim da nastavimo razgovor koji smo 
vodili jutros.« 
Hejvelman 

Jutros?« 

»Ne sećate se da ste jutros sa mnom 
razgovarali?« 

»Nikad vas pre nisam video.« 

Evansova ga je hladno promatrala. 
Starac se pomeri u stolici. 

»Otkud znate da sam doktor?« 

»Zar niste? Rekli su mi da idem kod dr. 
Evansove u sobu broj 10.« 

»Shvatam. Gde ste jutros bili, ako ne 
ovde?« 

Hejvelman je oklevao. 

»Da vidimo — bio sam na poslu. Sećam 
se da sam rekao Helen — svojoj ženi — 
da ću pokušati da se vratim ranije. Uvek 
me gnjavi što dugo ostajem. Ima dosta 
posla: na pomolu je veliki ugovor. Suzan 
igra u školskom komadu, i treba da smo 
tamo do osam. A hteo bih da se vratim i 
ranije, koliko da mogu malo da radim u 
bašti. Dan izgleda pogodan za to.« 

Evansova zabeleži nešto. »Koje je go- 
dišnje doba?« 

Hejvelman se uzvrpolji kao dete i 
pogleda prema prozoru: roletne su još 
uvek bile spuštene. 

»Proleće«, reče on. »Sunčano, toplo — 
veoma lepo vreme. Pupoljci tek što se 
počinju pomaljati.« 

Bez ijedne reči Evansova ustade sa 
stolice i priđe prozoru. Podigla je roletne, 
otkrivajući prizor gole ravnice šibane 
naletima snega. Mrtva trava se povijala 
na jakom vetru, a nebo je bilo mutno i 
oblačno. 

»Sta kažete na ovo?« 

Hejvelman je buljio u prozor. Leđa mu 
se ispraviše i on se naže napred. Čupnuo 
se za uvo. 

»Grozno. Ako ti se ovdašnje vreme ne 
sviđa, treba samo da pričekaš deset 

se nasmeši. »Razgovor? 


minuta.« 

»Sta će biti s pupoljcima ?« 

»Ovako vreme će ih najverovatnije po- 
moriti. Nadam se da je Helen rekla 
klincima da se dobro obuku.« 

Evansova pogleda kroz prozor. Ništa se 
nije izmenilo. Polako je spustila roletne i 
ponovo sela. 

»Koja je godina?« 

Hejvelman se namesti u stolici, ponovo 
smiren. »Kako to mislite? Ovo je 1984.« 

»Jeste li čitali tu knjigu?« 

»Lakše malo. Na šta mislite ?« 

Evansova se upita šta bi učinio da ona 
ustane i zarije mu prste u oči. »Na 1984. 
knjigu Džordža Orvela.« Prisilila se da 
sporo govori. »Da li vam je poznata?« 

»Naravno. Morali smo da je čitamo na 
fakultetu.« Da li se to ispod Hejvel- 
manove nevine spoljašnjosti nazirao 
nagoveštaj uznemirenosti? Evansova je 
bila tiha i nepomična koliko je god mogla. 

»Sećam se da je na mene ostavila 
snažan utisak«, nastavi Hejvelman. 

»Kakav utisak?« 

»Na osnovu profesorovih reči očekivao 
sam nešto sasvim drugo. Bio je ubeđeni 
liberal. Očekivao sam neku srceparajuću 
knjigu. Ništa od toga.« 

»Da li vas je onespokojila?« 

»Ne. Nisam u njoj pročitao ništa što već 
nisam znao. Jednostavno je pokazala koje 
su greške kolektivizma. Znate, komuni- 
zam potiskuje pojedinca, uništava inicija- 
tivu. Tvrdi da su mu najvažniji interesi 
većine. Ubija sve ljudske vrednosti. To je 
ono što sam zaključio iz 1984. mada je 
sve što je profesor o tome govorio bilo o 
Niksonu i Vijetnamu.« 

Evansova je ćutala. Hejvelman nastavi. 

»Video sam slično ponašanje i u 
poslovnom svetu. Velike korporacije su 
baš kao vlada: ogromne i spore. Možete 
im pokazati način da uštede milijarde, a 
one će vas zgnječiti kao stenicu jer im je 
toliki problem da se promene.« 

»Zvuči kao da ste ozlojeđeni«, reče 
Evansova. 

Starac se nasmeši. »l jesam, priznajem. 
Mnogo sam razmišljao o tome. Ali imam 
vere u ljude. Možda ću jednog dana 
pokušati da se kandidujem za Kongres i 
vidim mogu li da učinim nešto dobro.« 

Vrh njene olovke puče. Pogledala je 


Hejvelmana, koji joj uzvrati pogled. Tre- 
nutak kasnije, ona usmeri pažnju na 
notes. Polomljeni vrh je ostavio crnu 
mrlju preko njenog preciznog rukopisa. 

»To je dobra zamisao«, reče ona tiho, 
još uvek oborenih očiju. »Još uvek se ne 
sećate našeg jutrošnjeg razgovora?« 

»Prvi put sam vas video kada sam ušao 
na ova vrata. O čemu je to trebalo da ras- 
pravljamo?« 

Bio je lud. Evansova se gotovo nasme- 
jala na tu pomisao — naravno da je lud — 
zašto bi inače bio ovde? U pitanju je 
uzrok njegovog ludila, natera ona sebe da 
racionalno razmišlja. Uzela je pritiskivać 
za hartiju i dodala mu ga. »Razgovarali 
smo o ovom pritiskivaču«, reče ona. 
»Pokazala sam vam ga, a vi ste rekli da ga 
nikad pre niste videli.« 

Hejvelman je proučavao pritiskivač. »lz- 
gleda mi sasvim obično. Lako bih mogao 
da zaboravim tako nešto. U čemu je 
stvar?« 

»Uoćićete da je to kopija Linkolnovog 
spomenika.« 

»Verovatno ste ga nabavili u nekoj pro- 
davnici suvenira. Vašington je pun takvog 
đubreta.« 

»Odavno nisam bila u Vašigntonu.« 

»Ja tamo živim. U stvari, u Aleksandriji. 
Vozim se u Vašignton svakog jutra.« 

Evansova zaklopi notes. »Imam moguću 
dijagnozu vašeg stanja«, iznenada reče 
ona. 

»Kakvog stanja?« 

Ovoga puta je bilo teže obuzdati smeh. 
Od napora su joj gotovo pošle suze na 
oči. Povratila je dah i nastavila. »Ispo- 
ljavate simptome Korsakovljevog sindro- 
ma. Jeste li ikad čuli za njega ?« 

Hejvelmanovo lice je bilo bezizrazno 
kao sveže okrečen zid. »Ne.« 

»Korsakovljev sindrom je neobičan oblik 
gubitka pamćenja. Najstariji zabeleženi 
slučajevi potiču sa kraja XIX veka. Oko 
1970. pojavio se jedan čuven slučaj — 
mislim, čuven među lekarima. Mornarički 
narednik po imenu Artur Brigs. Bio je u 
svojim pedesetim i dobrog zdravlja, ako 
se izuzmu posledice alkoholizma. Bio je 
podoficir dok ga sredinom šezdesetih ni- 
su otpustili, posle dvadeset godina služ- 
be. Ziveo je sasvim normalno do ranih se- 
damdesetih, a onda je potpuno zaboravio 

sve što mu se desilo posle septembra 
1944. Mogao je do u tančine da se seti 
događaja do tog vremena, kao da su se 
nedavno desili. Ali ostatka života, nikako. 
I ne samo to: njegovo pamćenje je bilo 
tako oštećeno da je mogao da pamti 
dogadaje koji su se odigravali u 
sadašnjosti samo nekoliko desetina 
minuta, a onda bi ih potpuno zaboravio.« 


=== ure 
==. 


»Mogu da se setim svega što mi se 
desilo do trenutka kada sam ušao 
ovamo.« 

»To je lekarima govorio i narednik Brigs. 
Da bi to i dokazao, rekao im je da drugi 
svetski rat još traje, da je on smešten u 
San Francisku pred odlazak na Filipine, da 
bi »Sen Luis Braunz« konačno mogao da 
osvoji titulu prvaka ako dobro igra u 
septembru, i da ima dvadeset godina. 
Imao je držanje i sposobnosti inteligen- 
tnog dvadesetogodišnjaka. Nije mogao da 
se seti ničega što mu se desilo pre više od 
četrdeset minuta. Svet je nastavio svojim 
putem, ali on je zauvek ostao u 1944.« 

»To je užasno.« 

»Tako se činilo i njegovom lekaru« u po- 
četku. Kasnije je pomislio da to i nije tako 
loše. Brigs je još uvek imao stabilan 
emocionalni život. Još uvek je mogao da 
uživa u sadašnjosti; ona jednostavno nije 
ostavljala traga na njemu. Sećao se svoje 
mladosti; za njega ona nikad nije prestala. 
Nikad nije ostario i video kako njegovi 


drugovi stare i umiru, nije zapamtio da je 
sam postao usamljeni alkoholičar. Devoj- 
ka ga je još uvek čekala u Kolumbiji, 
Misuri. Zauvek je imao dvadeset godina. 
Izvršio je savršeno bekstvo. 

Evansova izvuče fioku i iz nje izvadi 
malo ogledalo. »Koliko imate godina?« 

Hejvelman je izgledao uplašeno. »Čujte, 
zašto se...« 

»Koliko vam je godina?« Glas joj je bio 
tih ali odlučan. Srce je pretilo da joj 
prepukne od veselja. 

»Trideseti i pet. Šta to, do vraga...« 

Gurnula mu je ogledalo u ruke, osetivši 
pri tom zadovoljstvo kao da je pucala u 
njega. Hejvelman ga je uzeo, pogledao je, 
a zatim oprezno, kao najnervozniji brucoš 
koji proverava ocenu na ispitu, pogledao 
u svoj odraz. »Isuse«, reče on. Počeo je 
da se trese. + 

»Sta se desilo? Šta ste mi uradili?« 
Zgrčenog lica je ustao sa stolice. »Sta ste 
mi uradili? Ja imam trideset i pet godina! 
Šta se to desilo?« 


Dr Evans je stajala ispred ogledala u 
svojoj ordinaciji. Nosila je uniformu, 
izgužvanu gotovo koliko i Hejvelmanovo 
odelo. Šinjel joj je bio otkopčan; opipava- 
la je levu dojku. Legla je na pod i nastavila 
ispitivanje. Tvrda izbočina je neporecivo 
bila tu. Još uvek nije bilo bola. 

Uspravila se, dohvatila kutiju cigareta sa 
stola, izvadila poslednju cigaretu i pri- 
palila je. Zgužvala je kutiju i ubacila je u 
korpu za otpatke. Dva poena. Bila je 
prilično dobra košarkašica na fakultetu, 
pre dvadeset godina. Ponovo je legla, 
duboko uvukla dim i silovito ga izdahnula, 
sa uzdahom iscrpljenosti. Verovatno više 
ne bi mogla ni da optrči teren. 

Okrenula je glavu prema prozoru i 
pogledala kroz njega. Roletne su bile 
podignute, otkrivajući isti pusti predeo 
koji je videla i ranije. Na vratima se začu 
kucanje. 

»Uđite«, reče ona. 

U ordinaciju uđe Hejvelman. Video ju je 
kako leži na podu, izvio obrvu, iscerio se. 
»Vi ste dr. Evans?« 

»Da.« 

»Mogu li da sednem ili treba i ja da leg- 
nem?« 

»Sta god vam padne na jebenu pamet« 

Seo je na stolicu. Nije se uvredio. »Pa, 
zašto ste hteli da me vidite?« 

Evansova ustade, zakopča šinjel i sede 
na stolicu. Posmatrala ga je. Lice joj je 
bilo bezizrazno i bledo, a tanke usne mir- 
ne. Bio je to izraz neizlečivo bolesne žene, 
toliko naviknute na bolest i neophodnost 
da se na nju ne obraća pažnja, da je 
jedino što je pokazivala od bola bila blaga 
dosada. Dovešću ovo do kraja, govorilo je 
njeno lice, a onda ću se ubiti. 

»Da li smo se negde već sreli?« upita 
ona. 

»Ne. Siguran sam da bih zapamtio.« 

Bio je siguran da bi zapamtio. Ubiće ga. 
To će svakako zapamtiti. 

Zenječila je opušak. Osetila je kako joj 
se vilice stežu; sa žaljenjem je pogledala u 
pepeljaru. »Sad moram da prestanem.« 

»Trebalo bi i ja da prestanem. Suviše 
pušim.« 

»Hoću da me pažljivo slušate«, reče ona 
polako. »Ne odgovarajte dok ne završim. 

»Ja sam major D. S. Evans, vojni psiho- 
log. Ova ordinacija pripada ambulanti Na- 
cionalnog centra za odbrambene komuni- 
kacije u slučaju opasnosti, koji se nalazi 
tristo metara ispod brda Zapadne Virdži- 
nije. Koliko nam je poznato, mi smo je- 
dino preostalo vladino telo u kontinen- 
talnom delu Sjedinjenih Država. Ono što 
vidite kroz prozor prenosi nam površinski 
monitor u centralnoj Nebraski, mogu da 
izdam naređenje kompjuteru da nas po- 
veže sa bilo kojim od dvanaest monitora 
koji još uvek funkcionišu na površini.« 

Evansova se okrenu prema tastaturi i 
otkuca komandu; slika na prozoru se 
promeni i ukaza se prizor razrušenog zida 
i iskrivljenih armaturnih šipki. Vidik je bio 
zamućen usled stvrdnute prašine na 
sočivu kamere i guste vejavice. Evansova 
otkuca dodatnu komandu i pomeri jedan 
od prekidača na stolu. Iz zvučnika se 
oglasi snažan statički šum, cvrčanje kao 
kad se prži slanina. 

»To je Dalas. Zvuk koji čujete potiče iz 
radijacionih detektora na mestu gde je 
kamera.« Otkucala je novu komandu i na 
»prozoru« se ukaza niz podjednakih sce- 
na pustoši; svaka se zadržavala deset 
sekundi pre prelaska na sledeću. Sumrač- 
na, nepomična pustinja ispod niskih ob- 
laka, nejasan podvodni snimak na kome 


su se jedva nazirali ostaci jedne zgrade; 
ogoljena šuma, napola zavejana; pusta 
petlja na auto-putu. Prilikom svake pro- 
mene zvučnik bi zaćutao za delić sekun- 
de, a onda bi se šištanje nastavilo. 

Hejvelman je sve ovo ozbiljno pos- 
matrao. 

»Stanje na površini je ovakvo već go- 
dinu dana, otkako su pale poslednje bom- 
be. Koliko znam, u celoj Severnoj Americi 
nema živog ljudskog bića — ni na celoj 
severnoj hemisferi, kad smo već kod 
toga. Za poslednjih osam meseci su jedna 
po jedna prestale sve radio-poruke iz 
Južne Amerike, Novog Zelanda i Austra- 
lije. Od početka godine nismo na površini 
primetili ništa živo iznad nivoa insekata. 
Sada je leto 2010. Mada, kada se uzme u 
obzir situacija, brojanje godina po starom 
sistemu čini mi se prilično beskorisnim.« 

Dr. Evans izvuče fioku i iz nje izvadi au- 
tomatski pištolj. Stavila ga je na sredinu 
podmetača za pisanje i zavalila se, desna 
ruka joj je dodirivala ivicu stola u blizini 
pištolja. 

»Sada ćete mi reći da nikad niste čuli za 
ovo i da me u životu niste videli«, reče 
ona. »Uprkos tome što veće dve nedelje 
svakog dana razgovaram s vama i što ste 
za to vreme čuli ovo objašnjenje od mene 
bar tri puta. Reći ćete mi da je 1984. i da 
vam je trideset i pet godina, uprkos ap- 
surdnosti takve izjave. Ispoljićete zapre- 
pašćenje i zbunjenost; i što više budem 
insistirala da se suočite sa činjenicama, 
bićete sve uznemireniji. Na kraju ćete 
briznuti u plač i očekivati od mene da se 
sažalim na vas. Možete se tornjati do 
đavola.« 

Dok je govorila, u glasu joj se osećao 
sve veći bes. Morala je da prekine, bilo je 
gotovo neizdržljivo. Kada je nastavila, po- 
novo je gospodarila sobom. »Ako ustra- 
jete u toj gluposti, možda ću vas ubiti. 
Budite uvereni da nikome ne bi bilo žao. 
A sada govorite.« 

Hejvelman je zurio u prozor. Usta su mu 
se glupo otvarala i zatvarala. Kako je star 
izgledao, kako slabašan. Evansova oseti 
iznenadan nalet sažaljenja i sumnje. Šta 
ako greši? Predočila je sebi svoju sliku 
kako ju je on mogao videti; arogantna, 
opora, neshvatljiva; inkvizitor čiji su razlo- 
zi što ga muči za njega savršena tajna. 

Posmatrala ga je. Nakon nekoliko minuta 
on zatvori usta; brzo je trepnuo nekoliko 
puta i oči su mu ponovo bile bistre. 

»Molim vas. Recite mi o čemu pričate.« 

Evansova se strese. »Pištolj je napu- 
njen. Nastavite.« 

»Sta hoćete da vam kažem? Ništa nisam 
o tome čuo. Ovog jutra sam video ženu i 
decu i sve je bilo u redu. A sada mi 
servirate priču o atomskom ratu i 2010. 
godini. Zar sam prespavao  tridest 
godina?« 

»Niste bili preterano iznenađeni kad ste 
ušli ovamo. Ako ste toliko izgubljeni, kako 
objašnjavate činjenicu da ste se našli 
ovde?« 

On se teško spusti na stolicu. »Ne 
sećam se. Mislim da sam došao ovamo — 
u bolnicu — na pregled. Nisam razmišljao 
o tome. Vi morate znati kako sam tu 
dospeo.« 

»I znam. Ali mislim da i vi to znate, i da 
se prosto igrate sa mnom — sa svima. 
Ostali se brinu, ali meni je dosto svega. U 
stanju sam da vas prozrem, tako da mo- 
žete prekinuti s glumom. Bili ste poznati 
po svojoj iskrenosti, ali podozrevam da je 
i to bila samo poza, tako da to kod mene 
neće upaliti. Niste otpočeli tu igru do- 
voljno brzo da biste me ubedili da ste 
ludi, ma šta ostali mogli pomisliti.« 

Evansova se poigravala ugašenim opuš- 
kom. »lli je možda u pitanju sistem zava- 
ravanja«, nastavi ona, »Mislite da ste u 
bolnici, a vaša šizofrenija se razvila do te 
mere da poričete sve što se ne slaže sa 
vašim pokušajima da izbegnete odgovor- 
nost. Pretpostavljam da bi vam se ta vrsta 
ludila na neki način mogla oprostiti. Ako 
je to u pitanju, bila bih objektivnija. Znam 
da to nisam, i da izdajem svoj poziv. 
Gadna stvar.« Osećanja su lagano čilela iz 
nje, sve dok se, na kraju, nije osećala kao 
da ih razdvaja okean, a ne sto. 

»Još uvek mi nije jasno o čemu govo- 
rite. Gde su mi žena i deca?« 

»Mrtvi su.« 2 

Hejvelman se ukoči. Čulo se jedino 
šištanje detektora. »Dajte mi cigaretu.« 

sy Nemam ih više. Upravo sam popušila 
poslednju.x Glas joj je bio dalek. »Rasteg- 
la sam dve kutije na godinu dana.« 

Hejvelman obori pogled. »Kako su mi 
ruke stare! ... Helen ima divne ruke.« 


»Zašto se i dalje pretvarate?« 

Starčevo lice se  zacrvene, 
dabogda! Recite mi šta se desilo!« 

»Čuveni Hejvelmanov bes. Treba li da se 
uplašim?« 

Sum iz zvučnika kao da se pojačavao. 
Hejvelman poseže za pištoljem. Evansova 
mu ga otrže i povuče ga prema sebi. 
Starac zgrabi pritiskivač i zamahnu njime. 
Ona uperi pištolj u njega. 

»Vaša žena nije stigla na avion. Nalazila 
se u zapadnom krilu Bele kuće. Ne znam 
gde su bila vaša prokleta deca — vero- 
vatno su pretvorena u paru sa svojim po- 
rodicama. Ali vas je spasila operacija 
Meniskus. G. predsedniče. A sada sedite i 
recite mi zašto igrate tu igru, ili ću vas 
istog časa ubiti. Sedite!« 

Hejvelmanu kao da je puklo pred očima. 
»Ludi ste«, reče on tiho. 

»Vratite pritiskivač na sto.« 

Vratio ga je i seo. 

»Ali ne možete biti tek tako ludi«, nas- 
tavi Hejvelman. »Nema nikakvog razloga 
da me odvučete iz kuće i izložite ovome. 
To je neka zavera. Vlada, CIA.« 

»l vi tvrdite da vam je trideset i pet 
godina?« 

Hejvelman ponovo pogleda svoje ruke. 
»Nešto ste mi učinili.« 

»A logori? Vladina naredba broj 31?« 

»Ako sam predsednik, zašto me onda is- 
pitujete? Zašto ne mogu da se setim baš 
ničega u vezi s tim?« 

»Dosta. Prekinite«, reče Evansova pola- 
ko. Po prvi put je čula svoj glas. Zvučao je 
starije nego Hejvelmanov. »Neću više da 
trpim laži. Kunem se da ću vas ubiti. Prvo 
smo imali monodramu vrhovnog koman- 
danta: gimnastičke vežbe, kruto držanje i 
disciplinu. Zaim ulogu Velikog brata: haj- 
de da popijemo po jednu i porazgova- 
ramo o tome, sinko. Razumen, gospodine 
predsedniče.« Hejvelman je zurio u nju. 
Nateraće je da ga ubije, a znala je da zato 
neće imati snage. 

»A sada se ničeg ne sećate«, reče ona. 
»Vaši momci su zbunjeni i dosta im je 
svega. Kao i meni.« 

»Ako je to tačno, morate mi pomoći!« 

»Ne pada mi na pamet!« povika Evan- 
sova. »Hoću da vas nateram da kažete 
istinu. Zar ne shvatate da smo mrtvi? Ne 
zanimaju me vaša bedna shvatanja is- 

pravnog i pogrešnog; samo mi recite kako 
uspevate da nastavite tu igru. Koga 
mislite da impresionirate? Mislite li da 
treba da pobedite na izborima? Da obez- 
bedite mesto u istoriji? Nema više isto- 
rije! Završena je prošlog avgusta! Zato me 
poštedite fantaziranja o bolnici i nepo- 
stojećem odeljenju za sestre. Niko sa 
Korsakovljevim sindromom ne bi izmislio 
takvu priču. Uočio bi razliku između pro- 
zora i ekrana. | mnoštvo drugih grešaka. 
Niste dovoljno dobar glumac.« 

Ruka joj je podrhtavala. Pištolj je bio 
težak. Glas joj je takode podrhtavao, i 
prezirala je sebe zbog toga. »Ponekad 
mislim da me je u životu držala pomisao 
da mi je ostalo pola kutije cigareta. To, i 
želja da vas nateram da puzite.« 

Starac je sedeo i gledao pištolj u njenoj 
ruci. »Bio sam predsednik?« 

»Ne«, reče Evansova gorko, »ja sam sve 
to izmislila.« 

»Otpočeo sam rat?« 

Evansova oseti kako joj srce lupa. 
»Dosta laganja! Vi ste poslali rakete; 
naredili ste preventivni udar.« 

»Star sam. Koliko imam godina?« 

»I te kako dobro znate koliko...« zastala 
je. Jedva je uspela da uhvati vazduha. 
Osećala je oštar bol u grudima. Šezdeset 
jednu.« 

»Gospode Bože.« 

»Tako? To je sve što imate da kažete?« 

Starac je šuplje zurio, a zatim polako, 
tako polako da u početku nije bilo jasno 
šta radi, spustio lice u šake i zaplakao. 
Njegovi jecaji su bili gotovo nečujni u 
poređenju sa šištanjem detektora. Dr. 
Evans ga je pažljivo posmatrala. Stavila je 
laktove na sto i umirila pistolj držeći ga 
obema rukama. Ispred nje se tresla 
Hejvelmanova glava. Uprkos godinama, 
seda kosa mu je bila gusta. 

Posle nekoliko trenutaka Evansova je 
pružila ruku i isključila zvučnik. Šištanje 
prestade. 

Nešto kasnije, Hejvelman prestade da 
plače. Podigao je glavu. Izgledao je oša- 
mućen. Izraz lica mu postade nedokučiv. 
Pogledao je Evansovu i pištolj. 

»Zovem se Robert Hejvelman«, reče on. 
»Zašto ste uperili taj pištolju mene?« 


»Nemojte, molim vas«, reče Evansova. 

»Nemojte šta? Ko ste vi?« 

Evansova je videla kako mu crte lica 
postaju neoštre. Kroz suze joj je ličio na 
mnogo mlađeg čoveka. Pištolj joj klonu u 
ruci. Pokušala je da ga podigne, ali kao da 
je bila načinjena od dima — od nje nije 
ostalo ništa čvrsto. Nije mogla ni da se 
zaštiti od rastakanja, a kamoli da ubije 
nekog tako bezazlenog i nevinog kao što 
je Robert Hejvelman. Uzeo joj je pištolj iz 
ruku. »Je li vam dobro?« upitao on. 

Dr. Evans je sedela u svojoj ordinaciji, 
nadajući se da je ne očekuje loš dan. Bol 
u grudima se tog dana nije pojavio, ali je 
ostala bez cigareta. Pretražila je sto u 
nadi da je u uglu neke od fioka zaturila 
kutiju, ili makar opušak. Ništa od toga. 

Odustala je od potrage i okrenula se 
prema prozoru. Roletne su bile podig- 
nute; otkrivajući zavejano polje. Posmat- 
rala je kako vetar valja oblake. Bilo je 
mračno. Zima. Sve je bilo mrtvo. 

»Tamo je hladno«, prošaputa ona. 

Na vratima se začu kucanje. Bože, pusti 
me na miru, pomisli ona. Samo me pusti 
na miru. 

»Udite«, reče ona. 

Vrata se otvoriše i u ordinaciju uđe sta- 
rac u izgužvanom odelu. »Dr. Evans? Ja 
sam Robert Hejvelman. O čemu ste hteli 
da razgovaramo?«. 

U roku od jednog sata, dva specijalna aviona poletela su sa suprotnih krajeva sveta. 
Prvo se sa piste tajnog razvojnog centra u blizini Minska podigao »Aeroflotov« sovjetski 
džin. Cetrdeset minuta kasnije, »Pan Am-ov« gorostas izvijenih krila napustio je 
najstrože čuvani kompleks za obuku u Provu, u državi Juta. Oba aviona su imala lovačku 
pratnju u međunarodnom vazdušnom prostoru. Oba su, pomoću osmatračkih satelita 
iznad njih, sledila kurs garantovano izvan zone veštačkih vremenskih prilika. 

Za posade je let bio neprekidna dosada. Povremeno bi neko razmetljivo uzviknuo: 
»Pokopaćemo ih, a, Nikita?« »Hej, Stilte, kad raspalimo po tim budalama, propišaće 
crveno!« 

Sleteli su na odvojenim pistama havanskog aerodroma »Hose Marti«. Trostruke 
ograde od bodljikave žice bile su međusobno udaljene dvesto metara. U oba slučaja 
teleobjektivi su skratili rastojanje. 

»Poddelka!« vrisnuo je Rus kada je, nekoliko časova kasnije, video snimke 
američkog iskrcavanja. 

»Podvala!« ponovio je Amerikanac pred svojim prikazom ruskog dolaska. 

Sledećeg popodneva stajali su jedan pored drugog na pretrpanom olimpijskom sta- 
dionu, izgovarajući zakletvu bratstva i poštenog nadmetanja. Pravi Vavilon. Sto šesna- 
est zemalja. Šezdeset i osam jezika. Kada je, posle zakletve, urlik gomile preplavio 
platformu, Dankan Serman se kiselkasto osmehnuo svom ruskom dvojniku. 

»G Smerdakove«, poče on blago formalno, »pretpostavljam da možemo da otpus- 
timo prevodioca.« 

_ Georgij Smerdakov se takode nasmeši. »Da. Ja pomalo govorim engleski, g. 
Širmane.« 

Oni učtivo ali otvoreno odmeriše jedan drugog. Rus je pred sobom video grubog 
čoveka oštre brade, sivkasto-belog, verovatno bivšeg atletičara, sada omekšalog, sa 
kožom nekog ko mnogo vremena provodi unutra — ili ispod zemlje. Amerikanac je 
uočio malo iskošeno pljosnato lice nalik na omlet; već je bio siguran da sovjetski 
rukovodilac nikad nije obuo patike, i sumnjao je da bucmasti Smerdakov može da 
dohvati čak i svoje čarape bez savijanja u kolenima. 

»Nadam se da ste imali prijatan let«, reče Šerman. 

»Veoma prijatan. A ja se nadam da ste se meko spustili.« 

»Zar niste i sami videli?« S 

Smerdakov za trenutak nije znao šta da kaže, ali tada blesnuše Šermanovi zubi, i 
obojica se nesigurno nasmejaše. 

»Nadam se da vam magla nije zamutila snimke«, reče Rus. »Morali smo da 
upotrebimo kompjuter da izoštrimo svoje.« 

s Ah, Smerdakove, zar nas je tričava magla mogla sprečiti da vidimo vaše dizače 
tegova — one koje ste morali postrance da istovarate iz aviona?« 

»Prtljag je bio kabast.« Smerdakov svadljivo odmahnu rukom. »Nas je brinuo onaj 
vaš košarkaš visok četiri metra. Nije lupio glavu? Ili je to bila skakačica uvis? Moj trener 
tvrdi da je video ruž na usnama!« 

»Mora da ste videli Stilta kako nosi devojku na ramenima. Naš najviši košarkaš ima 
samo devet stopa. Jedno triput više nego oni vaši patuljci.« 

»Pasulji... ?« pravio se Smerdakov da ne razume. 

»Kepeci. Znate već, malci... Mali ljudi.« 

»Naša gimnastička ekipa je mlada.« Smerdakov bespomoćno sleže ramenima. »Ali 
dozvolite mi da vam čestitam na neobičnom skeletu koji ima većina vaših atletičara. Da 
smo pokušali to da postignemo, morali bismo da prekršimo sva pravila ustanovljena 
drugom Olimpijskom konvencijom o genetskim manipulacijama.« y 

Kao i sve rusko osoblje, Smerdakov je bio doktor genetskog inženjerstva. Šermana 
je to vređalo. Nije mogao da se upušta u podrobnu diskusiju. Revnosno se isprsio kad je 
prošla olimpijska baklja. Išla je trkačkom stazom, nemiran prizor u inače dostojan- 

stvenoj Havani. Nosilac ju je poneo uz stepenice, do vrha stadiona, i tamo se i sam ispr- 
sio. Zastave su lepršale. Olimpijski lanac se počeo hidraulično dizati — nagoveštaj Volta 
Diznija. Ko je drugi i mogao da izgradi sve potrebne objekte? Posle igara drugi i četvrti 
prsten u lancu pretvoriće se u mišje uši. Plamen je prešao u posudu i suknuo uvis. Graja 
je još jednom preplavila platformu na kojoj su stajali Serman i Smerdakov. Među 
predstavnicima zemalja točio se šampanjac. 

»Svom prijatelju Sir-manu«, obrati mu se Smerdakov. Na ruskom je izgovorio bujicu 
reči od koje je njegov nazovi-prevodilac dobio histerični napad. 

Serman klimnu glavom u znak zahvalnosti. »Smerđakovu«, reče on, podigavši čašu. 
»Jamog grmleg jazalak poktuz vrg!« 

Sledećeg jutra, pre nego što su takmičenja zvanično počela, Šerman je bio na 
atletskom stadionu, gde je gledao dolazak atletičara i diktirao beleške svom pomoćniku. 
Dok su grupe sportista skidale trenerke i počinjale da se zagrevaju, pronašao je način da 
prepozna one koji nisu nosili brojeve. »Autogram?« Zamolio bi, kuckajući olovkom po 
notesu ispred izabranog atletičara. »Au-to-gram, mo-li-ću?« Polaskani sportista bi se 
potpisao, a pomoćnik bi ga za to vreme fotografisao. To je bilo neophodno jer za 
poslednjih petnaest meseci nije održano nijedno međunarodno takmičenje, zbog 
obaveznih hromozomskih testova, koji su bili potrebni da bi se sprečilo genetsko 
varanje. Niko nije želeo diskvalifikacije u olimpijskoj godini. 

Serman je video prvu predstavu kada su ruske atletičarke izašle na teren. Video je 
da su žene jer im se natpis CCCP nalazio na levoj strani grudi, za razliku od muškaraca 
koji su ga imali na desnoj. Kad bi skinule trenerke, razlike nije bilo. Ali ono što je stvarno 
zabezeknulo Šermana — i ispunilo kalup odlivkom sumnje, dobivši neljudski oblik — bili 
su skakači. 

»Gos-pode...« oteže on. 

»Skakavci«, jezgrovito potvrdi njegov pomoćnik. 

Sa nogama tankim kao žice, oblikovanim ravnomerno poput lanca kobasica, ruska 
ekipa je izgledala kao insekatski ekvivalent morskim sirenama. Istovremeno su počele 
da se svlače. Skakutavi čučnjevi, ludačko trčanje u mestu i skokovi kao u gazele izbrisali 
su svaku sumnju. 

»Protest, protest, protest«, šaputao je Šerman, brzo pucketajući prstima. 

Pomoćnik zgrabi punu šaku formulara iz akten-tašne. Ali proseda Šermanova brada 
već se kretala kroz niskoorbitalni balet. »Autogram — pripremi kameru. Felikse — 
autogram, molim vas,« Pomoćnik se batrgao sa tašnom, formularima i kamerom. 

Iznenada se začula provala dubokog basa i jedna od žena je krenula prema 
Šermanu, mlatarajući po vazduhu skupljenim prstima kao da briše mrlju sa vetrobrana,. 

»Ona je trener, gospodine«, reče Feliks. 

Šerman ostade na svom mestu. 

»Kaže, ako se još koji put približite njenim devojkama, reći će Ljudmili da vas šutne 
U... U...« 

»Jasno, Felikse«, izveštačeno se isceri Serman i povuče se, salutirajući olovkom. 

Neke devojke se zakikotaše. Dubokim glasovima. 

»Vidiš? Vidiš? Fino. Nemaju šanse, Felikse. Ne mogu da odbiju protest.« Šerman se 
uspravi i uspori govor. »Popuni formular. Samo ispiši optužbe. Imena ćemo saznati 
kasnije.« 

»Za šta da ih optužim, gospodine?« 

»Za bilo šta. Napiši da si video kako trljaju noge i cvrče. Da su im listovi duži od 
butina. Hoćemo hromozomsko poređenje sa njihovim roditeljima, majku mu! Ako treba 
i sa precima do devetog kolena unazad — sve do zečeva!« 

»Razumem, gospodine«, reče Feliks. 

Ruska verzija ove scene odigrala se u sali broj 1 Velike sportske hale, kuda je 
Smerdakov otišao nakon paničnog poziva sovjetskog rvačkog trenera. 

Američki rvači su se poput gmizavaca na suncu izležavali pored strunjače gde se 
vodila borba izmedu ukrajinskog tiroidnog kretena i jenkijevskog piramidalnog grbavca. 
Vrh njegove grbe nalazio se izmedu ključnjača. 

»Mogao bih šešir da okačim na nju!« reče ruski trener, upirući prstom. 

Smerdakov iskolači oči, a brada mu se povuče u nabore na vratu. 

»Pobedili smo sve osim Amerikanaca«, zapišta trener. »Nemoguće ih je uhvatiti. 
Grbavci. Baš svi. Ne možemo ih pobediti ni na poene. Panikin je povredio grudni koš 
pokušavajući da izvrši zahvat.« 

»Uložite proteste. Kada nastupa Koroljenko?« 

»Sledeći.« 

Ukrajinski kreten je držao Amerikanca za noge i vrteo ga u krug oko grbe. Smer- 
dakov se spusti na sve četiri i potapša strunjaču. Amerikanac uskoro obori protivnika. 
Začu se odbrojavanje. 

»Koroljenko!« povika ruski trener. 

Koroljenko ustade i skide trenerku. Trener poče da ga masira parom rukavica, i u 
celoj sali se začu škripanje. 

»Ima krljušt!« dopre šapat pun neverice sa kapitalističke strane. 

Američki Kvazimodo se povuče na ivicu kruga, ne više tako siguran u lak plen. »Da li 
je ekcem zarazan?« zakuka on. Trener ga je umirio rekavši mu da se sibirska koža Rusa 
jednostavno oljuštila na kubanskom suncu. Ali već kod prvog dodira Amerikanac je izvio 
ruku, a kada ga je Rus ščepao uz praseće skičanje, vrisnuo je kao da ga nabijaju na 
kolac. 

»To nije koža!« dreknu on, izgubljeno gledajući u stranu. »Taj tip je aligator« 

Sudija je govorio uglavnom japanski, ali je razumeo urlike. Prstom je pokazao 
Koroljenku da dođe na proveru. 

»Postavili su ga fiberflasom«, kukumavčio je Amerikanac, pokazujući pruge 
ogrebotina na grudima. »Neću da se rvem sa ananasom.« 

Do tada su se oba tima približila strunjači, besneći svako na svom jeziku. Zvaničnik, 
koji se uzdržao od dodirivanja kože Rusa iznenada se uspravio i izjavio na istočnjačkom 
engleskom: »Nei — ma nič loš — ga«. Elegantno je pljesnuo rukama, pokazujući da 
borba može da se nastavi, i kada je Amerikanac oprezno navukao trenerku i divljim 
glasom proglasio svog neprijatelja za »Komunistički kaktus«, razjareni sudija je prekinuo 
borbu u njegovu korist par forte. 

Smerdakov sleže ramenima i sede naspram američkog trenera, za sudijski sto, da 
popuni još jedan protest. 

Tako je prošlo nedelju dana dok Olimpijski komitet nije, kao izraz bespomoćnosti, 
organizovao privatan sastanak dvojice protivnika u havanskom hotelu »Libere«. 

Prvi se pojavio Serman, raščupaniji nego ikada, bleđi nego što je bio, u plavom 
džemperu koji nije skidao već trideset i šest sati. Smerdakov se iz psiholoških razloga 
razbaškario u obližnjem kafiću, ali je došao podjednako iscrpen; njegovo debelo i pok- 
retljivo lice bilo je lišeno šarma bucmastog anđelčeta, nalik na zapušteno polje, 
izrovano i stvrdnuto. Sedeli su na suprotnim krajevima uglačanog stola i svaki je 
posmatrao iglu na reveru onog drugog. 

»Gospodo«, poče mudri stari olimpijski patrijarh koji im je sadeo sa strane, »svi 
smo veoma iznureni...« ? 

Sve ostalo što je rekao bilo je nevažno. Smerdakov je znao. Serman je znao. Ostala 
dva člana izvršnog komiteta su znala. Znao je i nasmešeni Kubanac koji kao da je 
greškom zalutao. Svima je bila mrska kosmopolitska poruka starčevog govora. Nisu 
došli da bi ih smirili. Došli su da ukrste mačeve, zadaju rane, a onda — ako proliju 
dovoljno krvi odgovarajuće boje — da sahrane žrtve. 

»Od strane Sjedinjenih Država«, ožive Serman u jednom trenutku, »i za dobro 
igara, zahtevam genetske testove sledećih sovjetskih sportista: Ivana Spadunke, 
centra...« 

»Spadunke!« M 

» ... centra sovjetske košarkaške ekipe«, nadglasa Serman Smerdakovo razočaranje. 

»Daćemo vam da testirate Spadunku u zamenu za test onog humanoida koga 
zovete Stilt!« } 

» ... i skakača s motkom Olge K. i Mihaila C«, nastavi Serman neuznemireno, 
»bacača diska Pjotra I. ... « 

»Inbera ili Ismailova?« 

»Onog sa podlakticama kao od livenog gvožđa.« 

»Svi nasi bacači imaju dobro razvijene mišiće ruku«, izjavi Smerdakov. 

»Hoću sve da ih testiram.« 

»l šta očekujete da ćete naći? Dokaz hemijske sinteze?« 

»Ne biste bili toliko blesavi.« 

Smerdakov se samozadovoljno nasmeja smehom koji je dopirao iz dubine vrata i 
ramena. u 

»Podozrevamo da su oni himere, reče Serman polako. »Rekombinovani geni koje 
ste nekako zaustavili na stupnju blastocita — četvoro, osmoro roditelja, bilo koji broj, 
Slobodan izbor ... « 

»Ap — sur — dno!« Za nijansu previše besa. Smerdakov pokuša da ga zabašuri 
nemarnom zajedljivošću. »Osmoro roditelja! Naravno. Osam prosečnih modela umesto 
dva. Logično. Nešto ni iz čega, je X da, Sir — mene? Ako nađeš genetski model za tu 
vrstu razvoja u bilo čijem precima, lično ću povesti Inbera i Ismailova kući. Zašto da ne? 
Jednostavno ćemo dovesti njihove roditelje!« P 

»Ne, nećemo naći odgovarajući genetski model«, složi se Serman. »Ali bićemo u 
stanju da dokažemo da njihovi geni ne mogu nastati nikakvom permutacijom gena bilo 
kojih ljudskih roditelja koje navedete.« 

Smerdakov poče da lupa o sto. »Dokaz, dokaz, dokaz, Sir — mane! Ne možeš ih 
okriviti u nedostatku dokaza. Zar bi kapitalistička pravda prihvatila takvu glupost? Gde 
je predak ovog genetskog cirkusa za koji nas optužujete?« 

»Popaj!« uzviknu Serman sarkastično. 

»Pap — aj?« zatrepta Smerdakov. »Ko je Pap — aj?« 

»Ovo nije suda, reče Serman. »U pitanju je podobnost za Olimpijske igre«. 

»Ko je Pap — aj?« upitao Smerdakov patrijarha. 

»Popaj«, reče mu taj dostojanstveni čovek. 

»Poup — aj«, ponovi Kubanac sa unutrašnjom razdraganošću. 

Smerdakov je izgledao zabrinut. Popaj. Šta ako je to engleska reč za metode koje su 
upotrebili? 

) ... iako se ne obezbede ubedljive genealogije svih navedenih sportista, morate ih 
ili diskvalifikovati i oduzeti im medalje«, zaključi Serman. 

»Genealogije?« zakrešta Smerdakov. »Američki neurotičar hoće da dobije pedigre! 
Neverovatno. Prvo je izmislio vojsku mutanata, uvredivši cvet sovjetske mladosti; zatim 
njihovog pretka — tog ... tog tajanstvenog Pup — aja, koji verovatno postoji samo u 
imperijalističkom folkloru; a sada ... sada hoće lično da nam oduzme medalje! Začudo, 
nije spomenuo sovjetske proteste. Ali i ja imam spisak.« Mahnuo je papirom koji je 
izvadio iz jakne. »Mačevaoci čije su ruke duže od nogu, vaterpolisti sa zakržljalim 
palčevima koji luče ulje kao foke i njihov golman koga zovu Pon — ton! Nema potrebe 
da nastavim. Nema svrhe da pričam o telefonskom pozivu za Spadunku u tri izjutra, u 
kome su rekli da je njegova trudna žena Vera uhapšena gola pored Lenjinovog kipa u 
Novgorodu. Ne vredi da pominjem anonimne poklone našim atletičarima — radio — 
aparati koji ne mogu da se isključe, farme mrava sa tajnim izlazom! Ne, jednostavno 
zahtevam da se Amerikanci na mom spisku isključe sa svih daljih takmičenja dok se ne 
potvrdi njihova genetska struktura! | mi tražimo Pup — aje!« 


Šerman pucnu prstima. »Medalje, Felikse.« 

»Zlato: dvadeset osam (dvadeset osam. Srebro: šesnaest) jedanaest, za njih. 
Bronza: dvadeset tri (dvadeset dva, za nas). Naravno, ako nijedan protest nije 
podržan.« 

»l bez trke na hiljadu petsto metara slobodnim stilom, koja je upravo na redu«. 
Šerman je mešao piće i posmatrao bazen na TV ekranu. Prestao je da odlazi na borilišta 
i pretvorio hotelsku sobu u obaveštajni centar sa pet telefona i televizorom pošto je 
otkrio da njegova krv predstavlja nektar za kubanske komarce. »Kakvo je stanje ako se 
svi protesti uvaže, Felikse?« 

Feliks uzdahnu kao kuvani jastog. »Zlato i srebro, nerešeno. Mogli bi nas prestići u 
bronzi.« 

»Niko ne gleda bronzu. Mislim da će hiljadu petsto metara predstavljati razliku 
kada se slegne prašina. Tako mi se čini. A tebi, Felikse?« 

»Ne znam, SOPPIKINE Rusi još nisu videli kako Tompson pliva. Mogli bi da 
protestuju. Ja .. 

Duga pauza orivliče Šermanovu pažnju. »Šta je?« 

»Nije li ono Smerdakov, gospodine?« 

»Gde?« 

»Tamo. Iza startnih postolja.« 

Serman se naže dovoljno blizu da prebroji svetleće tačkice na ekranu, od kojih su 
neke, kako mu se činilo, mogle predstavljati blesavo lice Georgija Smerdakova. 

»Taj nikogović rulaćki, ta smrdljiva komunjara!« Serman oseti kako ga nešto golica 
duž vrata. Predsmrtna euforija. Tompson je bio poslednja uzdanica Sjedinjenih Država. 
Ako ne budu mogli da ga održe do sutra, to bi značilo poraz. Večan poraz za njega. 
Video je sebe kao poslednjeg takmičara kako potvrđuje poraz na zabavama, koga 
neodređeno predstavljaju, izbegavaju i šapuću mu iza leda — »To je Serman, onaj koji 
je uprskao stvar u Havani.« 

Serman je stigao na bazen bez krvi u licu, ali je uspeo nehajno da se provuče 
između vlažnih tela i blistavobelih peškira. Bazen je bio prepun plivača koji su se 
zagrevali; sudije su pokušavale da podese rezervne časovnike iza automatskih ploča za 
registrovanje. Smerdakov je cinično posmatrao njegov dolazak. 

»Geoor — gij!« zavapi Serman. »Baš sam hteo da ti kažem kako mi je drago što 

smo pregrmeli taj odvratni sastanak. Bila je to prilika da se rešimo frustracija, a? Ovo je 
pretposlednji dan igara i sve nam je oprošteno. Komitet nas je zaboravio, atletičari su 
uradili svoje, pokazao se duh igara, a, Georgij?« 

Smerdakov zamišljeno skupi usne. 

»Hajde, molim te«, mladalački se nasmeja Šerman, »i mi smo uradili svoje. Sad 
treba samo da sednemo i i gledamo.« 

Smerdakov nastavi da skuplja usne dok se jedan od plivača slobodnim stilom nije 
okrenuo i zapljusnuo im noge. 

»Hej!« reče Šerman dok su se povlačili. »Čik pogodi. Baš sam došao sa takmičenja 
skakača u vodu, gde sam povukao protest protiv vašeg skakača, Baba ... Babalusa ... 
onog koji liči na leteću vevericu.« 

»Onog koji je osvojio peto mesto?« nasmešio se Georgij. 

»Peto? Je li? Peto mesto. Pa, mogao bi da bude i više ako bude još protesta. U 
svakom slučaju, mislim da je vreme da — hm, u stvari ... u stvari, razmišljali smo o tome 
da povučemo sve naše proteste. Naravno, to bi bilo zajedničko povlačenje.« 

Neko je udario u zid. Pljesak. Takmičar koji je čekao skoči sa postolja. Pljas! Zvuk 
kao da se slagao sa Smerdakovljevim izrazom lica. »Jedi spanaća«, reče on. 

Serman zatrepta. »Georgij, nema potrebe da... « 

»Jedi spanaća, Pup — aje. Znaš, imamo i mi veze. Sovjetsko — Američko društvo za 
kulturno saradnju iz Jermenije prozrelo je tvoju imperijalističku mitologiju. Nismo glupi. 
I mi umemo da brojimo medalje. Pretpostavljam da misliš da ćemo prevideti tog ... tog 
vašeg vodozemca Tompsona. Onog koji se ne zagreva. Onog sa specijalnim cipelama — 
izgleda da ima veoma malo kostiju ispod članaka, Sir — mane.« 

»Tompson? Tompson. Onaj sa osteogenezom stopala?« 

»Prilično retka bolest, zar ne? | još nešto, kažu da ne diše tokom trke. Je I' tako, Sir 
— mane? Ne diše hiljadu petsto metara? Cak i vodozemci dišu, mada često kroz otvor 
na vrhu glave.« 

»On vrlo brzo diše, Georgij. Časna reč. A usta su mu neobično elastična. Može da 
udahne i pri najmanjem okretu.« 

»Veoma zanimljivo. Snimićemo trku i videćemo.« 

Seli su na stolice razdvojene pet metara, iza časovnika. Kada se bazen ispraznio i 
sudije pripremile, takmičari dođoše do postolja. Uz pomoć dvojice drugova koji su ga 
pridržavali sa strane, Tompson se dotetura do staze broj 4. Nosio je obuću nalik na 
velike skijaše cipele. Iz njih su virili dugački i mlitavi privesci nalik na platnene vetrokaze 
ili, kao reče Smerdakov sa blistavim osmehom, albino kaljače. Rusu je podjednako 
interesantna bila Tompsonova glava. Izuzimajući kružni venac kose na temenu, plivač je 
bio potpuno ćelav. 

»Vodozemci!« živahno viknu Smerdakov, kuckajući se po temenu. 

Sovjetske kamere se okrenuše. 

Poslednji dan. 

Protiv Tompsonovog svetskog rekorda bio je uložen protest. Olimpijski komitet je 
odugovlačio. Neko je poslao Smerdakovu sedam stripova o Popaju i pakovanje smrz- 
nutog spanaća. Komarci su se hranili Šermanovom krvlju. 

Serman je gledao snimak konjičkog finala, trke s preponama. Ujka Sem je dobio još 
jedno zlato — privremeno. Lažno zlato. »Ostaje još samo boks, Felikse«, reče on. 
»Pogledaj tu zverku. Ne skače, već lebdi. Trebalo ju je uništiti. Zar bi mogao da 
propustiš da uložiš taj protest? Ostaje još samo boks, Felikse.« 

Jedan od telefona se oglasi zvonjavom. Feliks podiže slušalicu. »Smerdakov«, reče 
on. 

Šerman uze slušalicu i pritisnu je uz glavu kao vruću peglu. »Zdravo, Popaje«, reče 
on umorno. 

»Kako se usudujete da tu životinju nazovete konjem!« vrisnu Smerdakov. 

»Ima četiri noge i rep, zar ne? Što bi trebalo da je dovoljno za sovjetsku ergelu.« 

»Sir-mane. Hoćemo njen rendgenski snimak!« 

»Zalim. Trka je završena pre dva sata. Mrtva je.« 

»Mrtva?« Smrdakovljev napeti glas prepuče. 

»Slomila je nogu na putu u štalu. Morali smo da je ubijemo.« 

»Sjajno! Poslužiće i autopsija.« 

»Već je pokopana.« 

»Otkopaćemo je.« 

»I kremirana. Zakopali smo urnu.« 

»Zaista, Sir-mane« 

»Možete da izvršite autopsiju svog ždrepca.« 

»Našeg?« 

»Onog koji je osvojio srebro — trup, rep i nekakva glava. Onog protiv koga pro- 
testvujemo. Mrtav je, zar ne?« 

»... naravno.« 

»To sam i mislio. Zaključili smo da ga je jedan od vaših kozaka mamuzao do smrti.« 

»Dobar vic. Uginuo je usled prirodnih uzroka. Stavili smo ga na avion koji se srušio u 
vašem bermudskom trouglu.« 

»Lepo je pričati s tobom.« 

»I s tobom, Šir-mane. Kako tvoji komarci?« 

»Fino, a tvoji stripovi?« 

»Izvrsno. Taj Badža — ha, ha. Pa... zdravo.« 

»Zdravo, Popaje.« 

Serman doda slušalicu Feliksu. »Ostaje još samo boks, Felikse«, reče on. 


Činilo mu se prikladnim da poslednji stupanj bratstva nacija u prijateljskom nadme- 
tanju treba da predstavljaju dva tipa u ringu koja pokušavaju jedan drugom da prospu 
mozak. Čak i sa šlemovima na glavi teškaši su uspevali da zadaju strahovite udarce. A 
američki bokser je imao šake kao maljeve. Rus je, kako im še činilo, bio baletan. Klizio je 
po ringu, saginjao se, uzmicao, branio se, i povremeno bi očešao protivnika lepim, ali 
slabim udarcima. Boksovanje mu je bilo elegantno, ali niko ga nije video da zadaje jak 
udarac u kvalifikacijama. Bio je krhak poput nežne biljčice. Žgoljav. Lepih očiju. Sa vili- 
com kao od porculana. Serman pozva telefonom trenera koji se nalazio pored ringa. »U 
glavu. Bronsone«. reče on. »Neka ga lupa u glavu. Ne može ga tehnički nadvisiti. Mora 
da ubije boga u njemu.« Bronson stavi Sermanu do znanja koliko mu se sviđa ometanje, 
i njih dvojica besno prekinuše razgovor. 

Ali nije ni morao da zove. Amerikanac je na zvono iskočio iz svog ugla kao navijena 
igračka. U prvoj rundi je vitlao rukama, sevao pesnicama i navaljivao. Rus je uzmicao i 
poigravao. U drugoj je Amerikanac šibao, lupao, udarao, šamarao i tukao. Bili su to 
snažni i razorni udarci. Loman nos Rusa se pretvori kašu, on je, međutim, i dalje 

izgledao nezaplašen. Plesao je isti okretni ples, zadavao iste nejake udarce, čak i 
zadržao isti spokojan pogled. »Hipnotizovan je«, požališe se Amerikanci. Kratak ali 
sadržajan razgovor sa ruskim trenerom ubedio je sudiju u suprotno. Amerikančev ubi- 
lački nastup se monotono nastavi. Drmnuo je Rusa. Zveknuo ga. Počeo je da ga lomi, 
krši, drobi, mrvi i melje. Na kraju je krenuo da ga CEPA i RAZARA, svog razmetljivog 
neprijatelja, mašući rukavicama najpre kao vetrenjača, a zatim sve slabije i slabije, dok 
mu se ruke najzad ne opustiše niz telo... Rus mu uputi nekoliko dečijih udaraca. Ame- 
rikanac pade, fizički i emocionalno iscrpljen zaplakao je i uhvatio se za konopce. 

»Ne mogu da verujem«, promrmlja Serman. 

»Lično ću uložiti protest«, reče Feliks, mašivši se za akten-tašnu. 


Predveče su zazvonila dva telefona. Jedan kod Smerdakova, a drugi kod Šermena, 
obaveštavajući ih da su svi protesi uvaženi. 

»Svi?« reče Serman. »Ali to je nezamislivo!« 

»Kakva je ovo Pup-ajevština?« zagrcnu se Smerdakov. 

Oni se ošamućeni zavališe, svaki su svoju stolicu u svojoj hotelskoj sobi. 

»Kako su mogli da uvaže sve proteste?« obrati se Serman samom sebi. »Mislio sam 
da mogu sve da ih odbiju, ali da ih uvaže? Kako su mogli da uvaže sve proteste? Kako su 
mogli?« 

Feliks se dovukao dvadeset minuta kasnije sa istrgnutim kompjuterskim izveštajem 
o svim protestima, rezultatima i preraspodeli medalja. »Svaka značajna država sa 
genetskim programom... « pokuša on da počne, a onda ispusti papir Sermanu u krilo. 

Serman je osećao kako mu kosa sedi dok je čitao izveštaj. Već je video sebe u 
grobu. »Dvadeset osmi?« promuklo prošaputa on. »Zauzeli smo dvadeset osmo 
mesto?« 

»Delimo ga sa Sovjetskim Savezom«, reče Feliks. 

»Sri Lanka? Pobedila je Šri Lanka?« 

»Za dlaku ispred Lihtenštajna.« 

Zvonio je telefon. 

»Šri-mane«, začuo se tih glas. »Dragi moj Šri-mane. Propali smo.« Smerdakov 
prigušeno zajeca. »Oprosti mi, Dankane. Mogu li da te zovem Dankan? Znam koliki bol 
trpiš. Šta da radimo?« 

Šerman se zagrcnu i proguta knedlu. »Pre svega«, nesigurno izjavi on, »otvoriću 
prozore ove sobe i pustiću komarce. Onda ću da se skinem i legnem na krevet... « 

»Ah, Dankane... nemoj.« 

»... i ukoliko ujutro još uvek budem živ, obrijaću bradu, kupiću običnu avionski 
kartu i vratiću se na svoju farmu u Virdžiniji.« 

»Kad bi samo i za mene sve bilo tako jednostavno, Dankane. Oduzeće mi kola, stan, 
besplatne ulaznice za Boljšoj teatar... Da li bi... da li bi možda američka ambasada u 
Havani mogla, ovaj, mogla da... ?« 

»Biće im drago da te vide, Georgij. Veoma drago. Samo ne pominji moje ime, i biće 
im veoma drago da te vide.« 

»Da, da, razumem. A da li bih možda mogao da ti se priključim na farmi — znaš, 
stručnjak sam za proizvodnju hibrida... « 

»Naravno, Georgij. Naravno. Ovaj... imam jedno pitanje za tebe.« 

»Svakako, dru... ovaj, Dankane.« 

»Kako je, kog vraga, tvoj bokser uspeo da podnese ono premlaćivanje? Bio je kao 
marioneta. Mislio sam da će glava da mu se rasprsne.« 

Georgij uzdahnu. »Marioneta, kažeš. Nije loše. Marioneta nema mozga, je l' tako? 
Nema ga u glavi? Ni Kučka nema mozak u glavi.« 

»Georgij. Nisi valjda. Ali gde... ?« 

»Nisi ga video da sedi, je I' tako?« 

»Ah, Georgij, Georgij«, zakikota se Šarman. »Vidimo se u Virdžiniji.«. 


45 


Radmilo Anđelković 


PLANINA U MEĐUREČJU 


< relh 


Sunce počinje da se žari dodirujući obzorje, a prikaze i dalje igraju po njegovom ovalu. 
Zmija nikako da se sastavi oko njega, puzi tražeći svoj rep u talasastim naborima. Boja 
sve manje žuta, još ne crvena, prostor između potamneo i smeđ, preplavljen sve dužim 
senkama. Nenatkriveni arnjevi crno iscrtavaju lice Ra-uta. On može da gleda u Sunce i 
prati ga na počinak. 

Periferne memorije opominju ga da nije suton, da okna njegove sobe ne gledaju na 
zapad, da zgusnuti zidovi ne propuštaju svetlost. Kao ni kapci pod kojima zenice nervoz- 
no trepere. Na Zemlji je noć i Ra-uto samo posmatra san koji je odabran umesto noćnih 
mora. Umesto ponižavajućih refleksija minulih dana. Nedostojnih univerzalnog taktič- 
kog posmatrača. Legionara Konačnog društva. Androida. 

Ne, ne, ne... otrže se od zabrinutih nadražaja. On mora da dostigne trenutak kada 
zmija zagrize svoj rep. Pogledom ponire u koronu i razaznaje romboidne šare, sastavlja 
njihove oštre uglove, prebrojava ih krećući se prema repu. Još samo malo i moći će da 
se suoči sa razjapljenim čeljustima i pozove ih da sastave krug. Međutim, šare se 
pretvaraju u pulsirajuću liniju, ivice rombova se krive, temena razdvajaju... To nisu 
geometrijski oblici, već figure i likovi ljudi, dece, naroda... Ne, ne, ne... 

Slika se prekida za trenutak. Mrak. Ra-uto počinje da pipa oko sebe tražeći uporiš- 
te. To je svetla tačka pravo pred njim. Ubrzano raste, dobija bleštavo žutu boju i on je 
prepoznaje. To je Sunce. Kasno popodne. Vreme je smiraju i uskoro će započeti prelaz 
ka narandžastoj. Možda će ovoga puta uspeti da odvije scenu do kraja. 


* 


Sklonište Otkačenih nalazi se na drugoj strani tesnaca. Pogledom prebira po verti- 
kalnim zidovima stena tragajući za mogućim ulazom. Oseća oko sebe prisustvo Bit-suga 
i njegovog voda Sugova. Zaklonjeni među krševitim gromadama, za sada su neprimetni, 
stopljeni sa okolinom, ali spremni da na njegov znak započnu prebacivanje na drugu 
stranu. 

Slika izrovašene litice se udvoji i Ra-uto potonu u neko drugo vreme, na mesto gde 
izviru vode rashlađene u krečnjačkim ponorima, upijene u porozno tlo kilometrima da- 
leko i visoko, iznad litica u čijim pukotinama se gnezde sokolovi. U dnu, pravo ispred 
njega, trebalo bi da stoji razvaljena zgrada prošlih vekova, procepljena tvrdokornim 
smokvama, niklim u pukotinama iz pregršti nanosa prašine i truleži. Još bliže, snažni 
vodeni tok, drveni most, zasuni i rešetke na ribnjačkim kanalima, praćakanje pastrmki. 

Ra-uto odmahuje glavom i slika nestaje. Pred njim su okomite stene drugog tes- 
naca, onoga gde je upućen da sa vodom Sugova uništi naseobinu Otkačenih. Ali, se- 
ćanje ostaje. Sećanje na sećanje. Na koje sećanje? Odakle takva sećanja jednom 
androidu? U memorijskom kompletu imao je tipizirana sećanja na detinjstvo, uspome- 
ne na rana druženja i prve igre doticanja... Tek da bi bio nemilosrdniji sa neprijateljima 
svega toga. Tu su, gotovo nadohvat, a on u mislima preoblikuje nepostojeće dogadaje. 
Androidska neuroza od koje se brani dirigovanim snovima već šest meseci. Nešto je 
gadno izanđalo u sklopovima i po prvi put će morati da traži obnavljanje. Ali, ne još, ne 
ovoga puta, ne u trenutku kada radi sa omraženim Sugovima... 

Vazduh ponovo počinje da titra i Ra-uto pogleda ka vrhovima stena iščekujući da se 
pojave meteorski manastiri... Odakle znam za Meteore, za manastire... ? 

»Ra-uto, hoćemo li da počistimo ove ili ćeš i dalje da oklevaš?« Bit-sugov glas 
zareža u njegovo uho. 

»Možda ti znaš iza kojih rupa nas čekaju da dođemo?« osorno je uzvratio. 

Mrzeo je Sugove i njihovu jednosmernost u izvršavanju zadataka. Njihova svest nije 
birala postupke. Treba učiniti ovo ili ono i za njih ne postoji dilema. Počiste sve pred 
sobom, po naređenju, kao mašine za uklanjanje krša koje ne razlikuju upotrebljivo od 
neupotrebljivog. No, bez njih se nije moglo. Posebno kod ovakvih slučajeva, kada 


47 


Forum naredi istrebljenje čitavih porodica Otkačenih. Mnogo Utoa je propalo dok se 
sve poveravalo samo njima. Ra-uto je znao neke koji su pukli na sličnim zadacima. 
Njegov drug... 

Njegov drug Men-uto imao je zadatak da onesposobi spaha vardarske teme. Infor- 
macija: ne mnogo značajan android je poverenu dužnost proigrao i pokazao nasilnički 
karakter. Središnji računar je nagovestio moguće poremećaje i odluka o uklanjanju je 
doneta. Dodatak: bez svedoka. Sve je bilo jednostavno do trenutka kada je Men-uto, 
još nagnut nad njegovim lešom, doživeo da u prostoriju, gde se sve odigralo, utrči 
buljuk dece, jedna vrištava majka i supruga. »Tata, tata!« drali su se i gacali po pro- 
livenoj krvi, raznoseći je na sve strane. (Odakle androidu žena i deca? Dilema obmane.) 
Žena se bacila na njega, počela ga tući i čupati mu delove odeće, pokušavajući da se 
dočepa njegovog grla. Odbacio ju je od sebe i pornele svesti izvršio svoj program 
dokraja. Ra-uto je imao prilike da ga vidi pre nego što se prijavio za obnavljanje. | 
nikada više. 

»Slep se, Ra-uto, kao i svi tvoji. Sugovi su odavno uočili dve njihove staze. | usek 
kojim bismo odozgo mogli da se spustimo...« Bit-sug malo zastade da bi u glas uneo vi- 
še mržnje. »Hajdemo. Možda će ti to biti poslednji zadatak. Vreme Utoa je i onako 
prošlo!« 

Ra-uto dade znak saglasnosti za pokret i krenu za Sugovima. Imao je osećaj da je 
zapovednik istrebljivačkog voda bio u pravu. Sve češće se Forum odlučivao za njih; 
samo ponekad, složeniji poslovi, poveravani su njegovom androidskom soju. 

Pratio ih je pogledom dok su se prebacivali do staze koja je vodila naviše. Njihova 
smeđa odeća, ojačana metalnim bruniranim površinama, savršeno se uklapala u okoli- 
nu. Pokatkad bi sevnuo odblesak sa oružja, ali, Sunce je bilo za njihovim leđima i 
pogledi iz pećina to nisu mogli da vide. Prebrojao je dvadeset i dvojicu. Znači da su 
šestorica ostala dole, kao podrška njemu, dok bude slobodno prilazio naseobini. | Bit- 
sug da mu satera snop energije u leda, ako bude zakazao. 

Možda je to bio deo njegovog zadatka. 

U prvi mah ga je zbunila odluka da on vodi grupu. Utvrđena naseobina Otkačenih 
po prijavi je brojala gotovo tri tuceta muškaraca, žena i dece, rizično za mentalni sklop 
jednog Utoa. Ali, naređenje Foruma stiglo je na njegov sto, podatke o okolini, broju 
Otkačenih, njihovim zločinima, o sastavu i naoružanju voda Sugova i mnogo drugih 
sitnica računar je upisao u njegov memorijski blok i Ra-uto nije mogao da odbije. 
Nijedan Uto nije mogao. Utoi su androidi sa prokleto složenom svešću, sa sećanjima na 
dečje igre, sa krhotinama uspomena na nepoznate litice u svojim neuronskim čvorišti- 
ma i niko ih ne pita za njihove snove. Ako sami kažu, propišu im san o zalasku Sunca, a 
sledeće naređenje, opet, neumitno stiže. Mi smo roba, pomisli još Ra-uto, roba koja 
kad se potroši — baca se. 

Jedna ruka je mahnula sa vrha litice. Vreme je da se i sam pokrene po stazi. Stoti- 
njak metara laganog silaženja. Zatim, po proširenom, zapečenom širem koritu reke, 
koja naraste u bujicu samo za prolećnih voda, skakanje sa kamena na kamen preko 
uskog vodenog toka. Androidima je svejedno da li su mokri ili suvi, ali, on sada nije an- 
droid. Njegova uloga je da bude jedan od Otkačenih, pridošlica koja se posle lutanja 
vraća svom domu, glineni golub koji treba da odvrati pažnju. 

Iza jednog grma primetio je parče smeđe uniforme. Bit-sug ili neko drugi? Sve- 
jedno. Ne sme zastati. 9 

Pokušao je da neprimetno pogleda naviše. Sta razmišlja stražar na ulazu u pećine 
Otkačenih? Kako mu izgleda čovek koji dolazi? Visok, vitak — ljudski? Otkačeno? 
Njegova neuredna odeća podseća na dugo putovanje. Zavrnute čakšire i kožna dolama 
na golom telu. Kosa duga, masna, ukovrdžana. Smeđe oči... ne, sa ove daljine su 
neraspoznatljive. 

Lažna staza je dobro utabana, kozja, brabonjci stari, isušeni i mrve se, doneseni ko 

zna otkud da zavaraju radoznale. Ona prava je obrasla niskom klekom, raznobojnim 
čičkom i ponekom bodljikavom oskorušom. Odaje je raspuzani divlji krastavac: mahune 
su nedozrele i zelene, one spremnije da izbace svoje seme neko je zakačio u prolazu i 
eksplodirale su. 

»Ko si ti?« tuđa misao kuca o koru njegovog mozga. 

Provera Otkačenih koja je bez rizika kada su u pitanju ljudi. Obični ljudi. Oni ne bi 
osetili. To je i bio razlog da obračun među njima počne. Neprihvatanje posebnosti ma- 
njine. Nejednakost u količini novca, broju kuća, veličini imanja, vlasti na ljudima, bile su 
činjenice koje se podnose i uvek će se podnositi zbog obmane da se mogu nadoknaditi i 
premostiti. Unutrašnja nadmoć Otkačenih značila je potpuno Odvajanje i bila pravi 
povod za obračun sa njima. 

»Ko si ti?« unutrašnji glas se ponovio. Zatim: »Kleg, opet neki seljak iz okoline ili 
agent Foruma. Kako saznati, a da se ne otkrijemo?« 

Ra-uto se napregnu da primi i odgovor. Bilo je važno da sazna šta će da odaberu. 
Pritajivanje ili napad? Njegova androidska otkačenost bila je razlog što je odabran za 
ovaj zadatak. No, stražareve reči se odbiše od njegovih receptora i sluh je beležio tihe 
zvuke zakačinjanja oštrih klekinih iglica i daleko zvrčanje cikada. Nije više smeo da 
okleva. 

Moždani impuls krenu da opipava isprane površine stena. Još više, do zakriljenog 
otvora u useku. Napred u unutrašnjost stene. Bila su dvojica. Stražar i Otkačeni po 
imenu Kleg. 

»Dvojica...« šanu sebi u bradu. Mali odašiljač zakačen za koren glasnih žica preneo 
je poruku Bit-sugu. 

»Hej, vas dvojica!« misao se uobličila u mračnom hodniku pećine. 

»Ko je to?« javio se Kleg. 

»Mene ste zvali maločas.« 

»Zašto nisi odgovorio ?« 

»Brojao sam kozje brabonjke. ..« 

»Umalo te nismo ubili«, oglasio se stražar. »Umalo ponekad traje čitavu večnost.« 

»Ko si ti?« 

»Oros. Sa Parapotamosa...« 

»Parapotamos...?« 

»Medurečje, dole, na jugu. Dosadila mi samoća...« 

»Kako si se probio? Ima patrola Foruma...« 

»Traže Otkačene, a ja sam prost seljak. Glupo je kriti se kao što to vi radite. Treba 
nabaviti hranu, odeću i — domaći ljudi tu i tamo zapaze strance. Sledi prijava, patrole, 
pročešljavanje bliže i dalje okoline. Baš je glupo izdvajati se u pećine. Najbolja skloništa 
od ljudi su među ljudima. Onako kako je bilo poslednjih hiljadu godina...« 

»Stani! Moramo tražiti saglasnost da te pustimo...« 

»Opet budalaština. Neka patrola će primetiti zgubidana pod izrovašenom plani- 
nom. Covek stoji i čeka. Šta čeka, zašto čeka? Pitanja počinju i želite li da vam ispričam 
kraj?« 

»Sakrij se, tu dole... samo malo... Molim te!« 

Ra-uto ču još krik i ispade iz veze. 

Sugovi su iskoristili dugi mentalni kontakt i probili se u ulaz. Pitanja počeše da se 
roje. Da li su njegovi sagovornici uspeli da prenesu uzbunu u dubinu pećine? Da li je Bit- 
sug zaposeo i pomoćni izlaz? Da li da se penje gore ili da sačeka čistih ruku u podnožju? 
Mogu li ruke da budu čiste... ? 

Nešto ga pokrenu i on u desetak dugih skokova dospe do ulaza. Zaostali Sug, 
ostavljen da čuva stražu, umalo ga nije ubio. Zadržao mu je ruku sa energanom dok ga 
nije prepoznao. 

Bit-sug je sa svojim ljudima odavno nestao u mraku. 

U polutami, na kamenitom tlu, ležala su dvojica Otkačenih. U sopstvenoj krvi, sa 
zatečenim izrazom na licu. Ra-uto se povuče dva koraka unazad i ostavi krvave tragove. 
Kao spahova deca iz Men-utove priče. 


Potrča u dubinu pećine. 
* 


U mislima zagušljivi kafanski prostor. Probija se po spratovima u potrazi za prijate- 
ljima. Kojim prijateljima? Ne zna. Suviše ljudi i svaki čas zakači nekog laktovima ili biva 
zakačen. Prvi sprat. Drugi, treći... Još gore nalazi se pozornica. Suviše visoko za realnost. 
ali, san je san. Otkuda san dok trči dugim pećinskim hodnicima? U jednom trenutku san 
prestaje da bira vreme i sve se meša. Njemu preostaje da se izdvoji u svoju stvarnost. 
Da odabere. Uostalom, nema razlike između trčanja po hodnicima i trenutnog traženja 
po spratovima lokala. 

Što više napreduje dim je gušći i žena na pozornici je prosto nestvarna. Kako se 
isplati da bude tako visoko? Žena-zmija. Spretno izvija svoje telo u nemoguće položaje. 
Nema romboidnih šara, telo joj je golo, ali ne zapaža detalje. Samo pokretna plastika, 
nadrealni murovski oblici koji se pokreću i uvijaju. 

Nepoznat glas najavljuje vrhunac tačke. Žena će na samoj ivici ponora ko-zna-kog- 
sprata izviti svoje telo u kolut i dovesti sebe u neponovljivu neravnotežu. Ra-uto vidi 
kako hvata svoje gležnjeve i lagano ih prevlači preko ramena, nožni prsti zaobilaze 
dojke i upiru se negde na slabinama, ruke se hvataju za kukove i čitav splet počinje da 
se premeće ka ivici podijuma. Nije video kolika je dubina ispod nje, ali zna. 

Na samom pregibu počinje grčenje stomačnih mišića i kao da će se to telo prevaliti 
u bezdan. 

Ra-uto okreće glavu. Zatvara oči. Više ne vidi ništa. Samo oseća grčenje njenih 
mišića i pomeranje ravnotežne tačke. Nalazi se u njoj i u nekoliko navrata zna da je 
pomeren iznad ponora Zašto ne pada? Pada. Ne pada... Ne pa... 


* 


Ne pada jer svetlo, jer dim, jer graja je svuda oko njega. Odobravanje? Pljesak? Ne, 
to Bit-sug završava svoj posao. 

Podzemno delovanje vode ponekad izvaja čudne pećinske oblike i prostore. Mesto 
gde je dospeo jedno je od takvih. Kao koncertna hala za hiljadu ljudi. Sa odeljenim 
prostorima za porodice. I trg za pozornicu. Scenu klanja. 

Bit-sug je igrao svoju igru iako je bilo očito da su dvojica Otkačenih sa straže uspeli 
da upozore ostale. Mala grupa branilaca posula je svoje mrtve povlačeći se duž trga ka 
zadnjem zidu pećine. | Sugove. Bit-sug je imao samo još trojicu sposobnih da krenu u 
napad. Branilaca šest-sedam. I troje dece zaklonjene iza njih. 

Kratak pogled na zgrčene šake i Ra-uto zaključuje da su sva energetska oružja 
sposobna za dejstvo na daljinu iscrpljena. Kroz glavu mu prolaze misli o božanskoj 
pravdi i vremenima kada su preživljavali bolji i spretniji, a ne mnogobrojniji ili oni koji 
mogu da se obračunaju izdaleka. Pita se otkud mu priče o golorukim borcima i vitezo- 
vima, legende o dvoseklim mačevima i jataganima koji se nadmeću na nakovnju i 
nojevom peru. Ko su to bili Ričard Lavovo Srce i Saladin? 

Bit-sug i njegovi su malobrojniji, ali čudesno opremljeni za obračun. Svejedno je što 
im je oružje neupotrebljivo, ta stvoreni su da uništavaju Otkačene. Sake Sugova zadaju 
udarce koji lome kosti. Njihovi muški protivnici stoje nošeni još jedino snagom volje. 
Jedan od njih je na kolenima; tvrdi brid stopala polomio mu je butnu kost. Drži pred 
sobom komad drveta, odlomljen od provizornog nameštaja u pećini, i pokušava da od 
njega načini pokretni zid. Drvo i Otkačeni su isto za Suga. Polomiti i izobličiti. Prekinuti 
niti koje spajaju. Drvo pršti pod novim udarcem. 

Muškarci padaju, ostaju samo žene. One nisu vične oružju, ne znaju borbene 
zahteve. One imaju decu i adrenalin. Ra-uto može da oseti kako struji po njihovom 

krvotoku, nadire do eksplozije, božanska supstanca koja potpuno otvara vratnice 
nesvesnog i pušta zver da u vonju svoje pećine razdere uljeze. Njine šake se stežu u 
naporu da istisnu kidačke kandže kojih nema, smeh se ledi na licu Bit-suga, koji još misli 
da je posao obavljen. Mentalni bičevi počinju da šibaju po androidskim moždanim 
opnama, potiskuju ih do krvavih podliva. Dva Suga počinju da se tresu, grčevito traže 
oslonac onemoćalim prstima, klize naniže kao da se otapaju, nestaju u vrećama smeđe 
tkanine označene bruniranim pločama. Treći koluta očima, ukočen, dok mu se na 
nogavicama pantalona razliva mokra mrlja i naokolo širi zadah. 

»Ra-uto, učini nešto... !x urla Bit-sug i brani se od nevidljivog neprijatelja koji 
pokušava da mu se domogne grla. »Poteg... ni..., pseto!« 

On je Ra-uto. Androidski univerzalni taktički posmatrač. Ali i izvršilac. Mašina koju 
je stvorio ljudski rod da bi se zaštitio od natprirodnih nasilničkih moći Otkačenih. 
Ljudska su samo sećanja unesena u njegovu memoriju, nekim podprogramom, da bi 
bolje shvatio ljudsku nevolju. Sve ostalo, što ga mesecima muči, samo je nekontrolisani 
bilijarski karambol između spletova neurona, nemoguća verzija prošlih događaja. Ipak, 
adrenalinski mentalni bičevi njega ne dohvataju, ostaju usmereni na vrištavog Bit-suga, 
kao da su u doticanju njegove moždane kore osetili nešto prisno i otkačeno. No, on je 
Ra-uto i mora da izvrši svoj zadatak. 

Naglo je izvukao energan ispod dolame i serija impulsa energije sipa po ženama i 
deci Otkačenih. To što pred njim pršti na sve strane je ljudsko meso. Otkačeni ili ljudi 
svejedno. Krvavi su pod kožom, imaju i mišice iste, pluća i jetre, i nerve i kosti. Utroba 
mu se grči ali nastavlja. | androidi su krvavi pod kožom, i sam je pun ključale krvi. 
Razlika je u tome što smo isti. Isti smo zato što smo različiti. Zašto... zašto... zašto... ? 
Pitanja i udari energije uspostavljaju sklad, ritam usporavanja ravan je beznađu 
postavljenog pitanja. 

Stoji Bit-sug. Pokušava da ponovo postane ispravan android. Sve ostalo je 
popločano telima i zaliveno krvlju. Odjednom ponovo panika na Bit-sugovom licu. Ra- 
utov pogled traži uzrok. Jedna žena kleči, telo joj je sasvim opušteno i nadvijeno nad 
suviše malim detetom, glava polunagnuta, a oči blistave i prkosne. 

»Ra-uto,... udri je...« muca Bit-sug. »Zašto već ne okončaš sve ovo?« 

»Zašto, čoveče to činiš?« progovara najzad i žena. 

Zašto protiv zašto... 

Iznenada oseća potrebu da govori. Neka se Sug malo znoji pod mentalnim 
pritiskom. 

»Ja sam android, Ra-uto.« 

»Zar zato?« 

»Ti pripadaš Otkačenima...« 

»Zar zato?« odjek ili ponavljanje, on ne zna. 

Oseća da je Bit-sug utihnuo. Žena ga je ostavila da se pribere. Još neko vreme će 
biti samo povređena masa nesposobna da funkcioniše u skladu sa svojom 
uslovljenošću. 

»Mislim da je to dovoljan razlog.« mora da nastavi razgovor. 

Žena ga odjednom zaboravlja. Okreće glavu prema detetu koje se pokrenulo. Lice 
joj se razvlači u blag osmeh. Ra-uto je to negde video. Ne u svojim ugradenim 
uspomenama, ne dosežu toliko u predstave detinjstva. To je neka druga slika, 
jedinstven pogled brižnosti i ljubavi. Likovi se umnogostručavaju i postaju freske, 
živopisi i ikone. Ko je to u meni i kada nataložio te uspomene? Kakva je razlika između 
snova i sećanja? 

Kraj njega munjevito promiče senka Bit-suga i dva precizna udarca završavaju na 
odabranom mestu. Likovi žene i deteta spajaju se u jedan jedini. Sug ostaje po strani, u 
magli neizoštrenog pogleda, i Ra-uto mrmlja još jedno svoje sećanje: 

»Pieta...« 

»Šta — pieta, budalo?« Bit-sugov glas vraća ga u pećinu. U svesti se oblikuje 
činjenica da je sve gotovo. 

Svet se polako mrači dok skače ka Sugu, ispruženih stopala da smrskaju lice i grudi, 
oseća dodir, i paniku, krckanje frontalnih i nazalnih kostiju, i šištanje vazduha iz pro- 
bijenih pluća, i smrt. I mrak... 

* 


»Ra-uto 1102 AKR!« poziva glas i on otvara oči. 

»Ra-uto 1102 AKR, na obnavljanju po svom zahtevu.« 

Nalazi se u beloj i aseptičnoj sobi. Mirisi su tu da ubede u uspešnost tretmana. Ljudi 
nema i možda je tako i bolje. Forum nema lice kad naređuje, samo zvučnici i računarski 
blok sa hipnotičkim okretanjem magnetnih diskova. 

»Sam si se javio zbog obnavljanja ?« 

»Jesam, ali... ne znam...« 

»Mi znamo. Uspešno si obavio zadatak kod Gune.« 

»Sugovi... ?« 

»Znamo da su tvoji drugovi nastradali, ali, Forum je tu da organizuje nove.« 

Zašto upotrebljavaju reč »organizovati«? Zar je stvaranje sramno? Ili nas zauvek 
treba podsećati da smo samo mašine u ljudskom obliku, koje otaljavaju prljav veš? Ra- 
uto se upija pogledom u mehaničke sklopove računara pokušavajući da u njima pre- 
pozna likove ljudi. 

»Molim potpuno obnavljanje memorije...« iskazuje svoju želju koja će završiti sa 
Ra-utom 1102 AKR, pustiti u pogon nekog novog Uta, neki novi broj. 

»Steta.« u glasu prepoznaje čoveka. Ipak, negde sa druge strane nije mašina kao 
on. »Godinama si najpouzdaniji Uto. Seti se svih zadataka koje si izvršio.« 

»Ne želim da se setim.« 

»Zar ni prvih kada si učestvovao u raskrinkavanju političkih protivnika Foruma?« 

»Ne.« 

»A dovodenje grupe naučnika Otkačenih na ispitivanje njihovih mentalnih spo- 
sobnosti?« 

»Ne.« 

»Šteta.« Čovek je sada pomalo u njemu, gotovo prepoznatljivo obličje. »Bilo je za- 
nimljivo dok si ispitivao njihovog vođu Malverna i iz njega istiskivao jednu po jednu 
neljudsku sposobnost. Seti se kako se uvijao dok si ga lagano palio po čitavom telu.« . 

»Ne.« 

»Možda ti se više sviđa krađa deteta pobunjenog deputata Tirinta?« glas se počeo 
cerekati. »Ispustio si ga kroz prozor iznad gradskih kapija Bitela, upravo pred noge 
njegovog oca, koji je pokorno dolazio da iskamči njegov život!« 

»Neeeee!« Ra-uto poče da vrišti zatiskujući uši. 

Glas prestaje da ga podseća i tišina neumitno davi. 

»Hoću ob-nav-lja-nje« nešto ga tera da prestane da moli. 

»Šteta.« 

»Nema štete. To samo prljavi android želi da promeni svoju dušu i — gotovo!« 

»Ne mogu androidi, makar bili kako ti kažeš — prljavi, tek tako da promene dušu 
obnavljanjem...« 

»Zašto?« 

»Jer pravi androidi nemaju dušu...« 

»Ja imam. To su snovi i sećanja nezabeleženi u mojoj memoriji, noćne more zbog 
kojih sam i dobio na raspolaganje san o zalazećem Suncu...« 

»Slažem se. Zato ti san i nije pomogao. Uostalom, ti i nisi android...« 

»Sta... ?« Ra-utu poče da se vrti u glavi. Čovek Foruma sa druge strane zida očito ne 
želi da mu omogući obnavljanje. Neka, bilo kakav kraj će biti dobar. Kao Men-utov... Ali, 
šta je hteo, zapravo, da kaže... ? 

»Znaš, mi baš i ne pravimo previše dobre androide. Sugove, da. Ali, jedan Uto, 
sposoban da reši sve dileme koje postavlja složen zadatak, to je već druga priča. Za 
takve kao što si ti koristimo dečake. Napuštene dečake koji pokazuju zadovoljavajuću 
obdarenost. Čvaknemo vam memoriju, tu i tamo, tek toliko da u vama razvijemo 
androidsku poslušnost i bezobzirnost...« 

»Laž... ! To je... laž... !« urliknu Ra-utu pokušavajući da dohvati neki od zvučnika, 
visoko iznad svoje glave. 

»Dobro znaš da nije laž.« Glas je odjednom postao ozbiljan. »Inače se ne bi toliko 
drao. Uspomene iz detinjstva su samo tvoje, a druga sećanja, eh, zar nikada nisi čuo za 
druga sećanja'?« 

Ra-uto se umiri sa dlanovima na zidu. 

»Eto, vidiš da se sećaš... ? 

»l... ?« začu se potmuli glas udvojen blizinom zida. »... šta sada?« 

»Slobodan si. Nekoristan. Možeš da ideš.« 

»Kuda? Kako? Šta da radi čovek sa onim što ni kao android nije mogao da 
podnese?« 

»Značeš ti već. Čovek se seti šta treba da učini.. 5 

Zvučnik neprijatno kliknu i Ra-uto shvati da je dein Amputiran. Covek sa druge 
strane možda bi još razgovarao sa androidom, ali sa čovekom njegove prošlosti ne. 

Ra-uto napušta grad i pita se može li se još zvati Ra-utom. Android koji je postao 
čovek čak nije saznao ni svoje ime. Od njega se očekivalo da sam donese odluku o 
svojoj sudbini, Androidsku ili ljudsku? Šta bi učinio jedan, a šta drugi? Možda 'druga 
sećanja’ sadrže sve odgovore. Ponire u njih i traga, sistematično androidski, ne zabo- 
ravlja nijedan memorijski blok. Mnogo toga je nataloženo i zapreteno, najčešće je 
najbolje skriveno ono što najdublje povređuje, dovodi u sumnju ispravnost rase. 

Bilo je sličnih ljudi. Ljudi ili androida? Androidima se ne sudi, ali su se ovi ponašali 
kao Sugovi. Pokrivali se bespogovornom poslušnošću, obavezom izvršavanja tuđih 
naređenja. Tako bi učinio svaki android, ali, zar su se isto ponašali i ljudi? Ne, ljudi Hak 
da donesu presudu i sami sebi. | izvrše je. No, ko je on: čovek ili android, Ra-uto ili... 
Šta bi učinio kada bi imao ime? 

Kola tandrču negde iza njega. Sve bliže. 

»Hej, čoveče« glas je starački i on se okreće, »je li teško pešice? Želiš li da te 
povezem?« 

Pristaje i penje se na kola, kraj starca. Uzde se opuštaju i omaleni konj nastavlja 
prašnjavom stazom. Nepokriveni arnjevi ostavljaju senke na njihovim licima. 

»Kako se zoveš?« pita starac posle nekog vremena. 

»Oros«, eto sad ima i ime. »Sa Parapotamosa.« 

»Lepo ime, znači — Planina u Međurečju«, starac zaklima glavom. »Treba dobro 
zapeti da bi se izraslo iz takve vode.« 

Oros se osvrće unazad. Sada je siguran da se zove Oros. Daleko, na obzorju, Sunce 
traži svoj smiraj, a senke, sve duže, pokušavaju da dostignu kola. Starac je rekao ono što 
mu je bilo potrebno: treba dobro zapeti... To ne može android, to može samo čovek. 

»Hvala«, kaže i silazi sa kola. »Sad znam svoj put.« 

Škripa kolskih točkova je utihnula kada se pokrenuo ka Suncu. Njegova narandžasta 
boja sve brže je prelazila u crvenu, a on, Oros, mogao je da vidi kako se spaja krug, i 
dopuštao je da ga tamne i smeđe senke preplave i ostanu u njemu. Da ga podsećaju i 
pomognu mu da počne da raste. 

— Prekoračenje! Užas! I on je gurnut, izgubljen tamo, izbačen u nemogućnost, na- 
pušten na način koji nikad neće biti shvaćen, pogrešan čovek na najpogrešnijem od svih 
pogrešnih mesta u tom nezamislivom kolapsu mehanizma koji više nikad neće biti pono- 
vo zamišljen — nasukan je, upropašćen, njegova životna linija je prerezana, u toj nano- 
sekundi on je znao da se njegova jedina veza raskida, odlazi, najduža linija koja ga spaja 
sa životom se povlači, nestaje kao u treptaju oka, iščezava zauvek onostran njegovog 
dohvata — teleskopira udalj od njega u sklapajući vrtlog onostran koga ostaju njegov 
dom, njegov život, njegova jedina mogućnost postojanja, on vidi kako je sve to usisano 
unazad, u najdublje ždrelo, kako se sve rastapa, i ostavlja njega na nekoj neistraživoj 
obali totalne pogrešnosti — na obali lepote onostran radosti, možda ? Ili na obali užasa? 
Ili ništavila? Duboke izmenjenosti, to je sigurno — gde-god, tek, to mesto u koje je 
prekoračio nije moglo trpeti njegov dalji život, njegovo nasilno i razorno zastranjenje, pa 
je zato on, žestok, hrabar, lud — stisnut kao pesnica u totalni protest, pretvoren u telo- 
pesnicu totalnog odbacivanja svog daljeg prisustva tu, svoje dalje napuštenosti tu — 
učinio šta? Odbačen, izgnan, gladujući za domom očajnije nego što je gladovala ijedna 
izgubljena zver u navaljivanju ka nedohvatnom domu, njegovom domu, njegovom 
DOMU — i to nemajući nikakvo sredstvo, nikakav prevoz, nikakvo vozilo, mehanizam, 
mašinu, ne raspolažući nikakvom silom izuzev svoje neizdržljive rešenosti ustremljene 
prema domu u smeru tog nestajućeg vektora, te poslednje i jedine životne linije — zato 
je učinio šta? 

Krenuo pešice. 

Kući. 


Nikada nije utvrđeno šta je pošlo naopako u radu ekipe jedne velike industrijske fir- 
me koja je bila zakupila akcelerator instituta za akceleraciju čestica »Bounvil« u Ajda- 
hou, Zapravo, svi koji su možda mogli da utvrde izvor poremećaja unušteni su i sami, 
maltene istog časa, u široj katastrofi koja je usledila. 

U prvi mah nije bila jasna ni priroda te druge kataklizme. Sa sigurnošću je, kasnije, 
utvrdeno samo to da je u 11 sati, 53 minuta i 6 sekundi, na dan 2. maja godine 2009. po 
starom računanju, bounvilski kompleks laboratorija preobraćen, zajedno sa celokupnim 
svojim personalom, u dubinski razorenu formu materije, sličnu visokoenergetskoj plaz- 
mi, koja se naglo raširila kroz atmosferu, što je bilo praćeno širenjem odgovarajućih 
seizmičkih i atmosferskih događaja. 

Na nesreću, oblast tih potresa proširila se i na bazu sa interkontinentalnim balis- 
tičkim projektilom sa više nezavisno naciljanih bojevih glava — Mirvom, i sa uključenim 
sistemom za automatsko uzvraćanje, koji je imao naziv »Pas-čuvar«. 

U konfuzijama sledećih nekoliko sati populacija Zemlje je bitno redukovana, biosfe- 
ra izmenjena, a površina planete prošarana kraterima čije je poreklo bilo nešto konven- 
cionalnije nego poreklo onog prvog. Tokom izvesnog broja godina posle toga, preživeli 
su bili egzistencijalno preokupirani pa je neobična prašna dolina na mestu Bounvila 
prepuštena sama sebi, da trpi smenjivanje klimatskih ciklusa. 

Nije to bio neki veliki krater: jedva nešto više od kilometar u prečniku, lišen uobiča- 
jene ivice od nagomilanog izbačenog materijala. Površina mu je bila pokrivena fino izde- 
ljenom supstancom koja se sasušila u prašinu. Pre nego što su počele kiše, ta prašna 
dolina bila je skoro savršeno ravna. Samo pri izvesnom osvetljenju, i samo da je bilo 
ikog ko je to mogao gledati, bilo je moguće detektovati jedno malo narušavanje 
površine, malu ogrebotinu maltene u samom centru. 

Dve decenije posle katastrofe došla je, sa juga, grupa niskih mrkih ljudi, sa stadom 
donekle atipičnih ovaca. Krater je u to doba imao izgled široke, plitke udoline u kojoj 
trava nije rasla dobro, nesumnjivo zbog skoro potpunog odsustva zemljišnih mikroorga- 
nizama. Nije se pokazalo da ovde od toga trpe ma kakvu štetu, baš kao ni od bujne 
trave oko kratera. Blizu južne ivice kratera izniče nekoliko grubih kolibica, a slabo 


55 


primetna staza poče da se pojavljuje, utabana preko kratera, usmerena tako da je 
prolazila blizu centralne ogoljene tačke. 

Jednog prolećnog jutra dvoje dece koja su terala ovce preko kratera dotrča vrišteći 
u logor. Neko čudovište je bilo iskočio iz zemlje ispred njih, neka ogromna ravna 
životinja koja je užasno urlikala. Nestala je u jednom sevu, uz drhtanje tla, ostavljajući 
neki zli miris. Ovce su se razbežale. 

Pošto je ovo poslednje bilo vidna istina, neki od starijih su ispitivali pojavu. Pošto 
nisu našli nikakav znak čudovišta, niti mesto gde bi se čudovište moglo sakriti, okončali 
su stvar tako što su istukli decu, koja su okončala stvar tako štu su ubuduće zaobilazila 
monster-tačku, i onda se duže vremena ništa nije dešavalo. 

Idućeg proleća ova epizoda se ponovila. Ovog puta je bila prisutna i jedna starija 
devojčica, ali ona je mogla dodati samo tvrdnju da se činilo da čudovište trči iz sve 
snage ali se ipak ne pomiče sa mesta. A na tlu se videlo zagrebano mesto. Opet nije 
nađeno ništa; tu je zaboden jedan štap zacepljen na vrhu, sa amajlijom protiv zla 
uvučenom u procep. 

Kad se isto dogodilo i po treći put, godinu dana kasnije, zaobilazni deo staze je 
proširen, a pobodeno je i nekoliko novih štapova sa amajlijama. Ali pošto se nisu 
primećivale nikakve štetne posledice, i pošto su ti mrki ljudi viđali, ranije, daleko gore 
stvari, čuvanje ovaca se nastavilo kao i ranije. Zapaženo je još nekoliko trenutnih pojava 
prividnog čudovišta, svaki put u proleće. 

Krajem treće decenije nove ere, jedan visoki starac je dohramao sa južnih bregova, 
gurajući ispred sebe svoj ranac postavljen na točak od bicikla. Ulogorio se na suprotnoj 
strani kratera, i ubrzo pronašao monster — tačku. Pokušao je da se raspituje o njoj kod 
ljudi, ali ga niko nije razumeo, tako da je na kraju trampio jedan nož za nešto mesa. lako 
je bio očevidno slab, imao je u sebi nešto što ih je navelo da ga ne ubiju; pokazalo se da 
im je to bilo mudro, jer on je kasnije pomogao ženama u lečenju nekolicine bolesne 
dece. 

Mnogo vremena je provodio oko mesta priviđenja, i bio je u blizini kad se priviđe- 
nje sledeći put pojavilo. Uzbudilo ga je mnogo, pa je uradio nekoliko neobjašnjivih ali, 
koliko se moglo videti, bezazlenih stvari, uključujući i to da je premestio svoj logor u 
sredinu kratera, pokraj staze. Ostao je još godinu dana motreći na to mesto, i bio je u 
neposrednoj blizini tokom sledeće manifestacije. Posle ovoga proveo je nekoliko dana 
praveći kamen — amajliju za tu tačku, a onda je otišao na sever, hramljući kao i kada je 
dolazio. 

Prošlo je još decenija. Erozija je načela krater, i jedna vododerina nastala pri velikim 
kišama pretvorila se u potočić koji se povremeno pojavljivao i tekao duž jedne ivice 
doline. Banda nekih osedelih ljudi napala je mrke ljude i njihove ovce. Posle tog napada 
preživeli su otišli na istok. Zime su na toj teritoriji, koja se nekada zvala Ajdaho, bile 
sada bez mraza; jasike i eukaliptusi isklijaše na vlažnoj ravnici. Ali krater je ostao bez 
ijednog drveta, vidljiv kao zaravnjena udubina pokrivena travom; mesto u centru ostalo 
je golo. Nebo se do neke mere raščistilo. 

Posle još tri decenije, pojavila se veća banda nekih crnaca, sa volovskim kolima, 
zadržala se neko vreme, ali je otišla kad su i ti doseljenici videli gromovitog monstruma. 
Posle se tuda vukla još po koja skitnica. 

Pet decenija kasnije, malena permanentna naseobina izrasla je na najbližem lancu 
bregova, naseobina iz koje su ljudi dolazili na malenim ponijima sa tamnim prugama 
duž kičme i čuvali grbavu stoku blizu kratera. Pokraj potočića je jedan stočar načinio 
sebi kolibu, koja je, vremenom, postala stanište jedne crvenokose porodice maslinaste 
boje kože. Kad je došlo pravo vreme, neko od njih je primetio sevanje čudovišta, ali nisu 
otišli. Kamen kojeg je visoki čovek bio ostavio primećen je i ostavljen neuznemiren. 

Novi dom na ivici kratera prerastao je u grupu od tri kolibe, iznikle su zatim i druge, 
a stazica preko kratera postala je kolski put, sa mostom od balvana postavljenim preko 

potočića. U samoj sredini kratera, sad jedva primetnog, put je pravio zaobilaznu krivinu, 
ostavljajući travnato mesto u čijem centru je ostao približno jedan kvadratni metar 
čudnovato utabane gole zemlje i jedan komad kamena peščara sa dubokim urezima. 

Sada se znalo da se monstrum pojavljuje regularno, svakog proleća, određenog 
jutra, a deca iz naselja čikala su se uzajamno da vide ko sme da priđe tom mestu. O 
pojavi se govorilo jednim opisnim izrazom koji bi se mogao prevesti kao »Stari zmaj«. 
Pojava Starog zmaja bila je uvek ista: kratka, žestoka grmljavina koja je počinjala i 
prestajala naglo, praćena pojavom zmajolikog stvora za koga se pričinjavalo da silovito 
juri po tlu iako se nikad nije stvarno pomakao. Posle je ostajao gadan miris, a tlo se 
pušilo. Ljudi koji su pojavu gledali izbliza govorili su i o osećaju drhtanja. 

Početkom drugog veka dvojica mladih ljudi dojahaše sa severa u taj grad. Njihovi 
poniji bili su čupaviji nego ovi lokalni, a oprema koju su imali uključivala je dva sandu- 
časta predmeta koja oni ostaviše na monster — tački. Boravili su u tom kraju celu jednu 
godinu, posmatrali su dve materijalizacije Starog zmaja, a narodu doneli mnogo vesti i 
mape puteva i trgovačkih naselja u hladnijim, severnijim regionima. Napravili su 
vetrenjaču, koju je zajednica prihvatila, i ponudii da naprave mašinu za osvetljavanje, 
što je odbijeno. Onda su otputovali sa svojim kutijama, pokušavši pre toga, neuspešno, 
da ubede jednog mladog meštanina da nauči da rukuje jednom. 

Tokom sledećih decenija nailazili su i drugi putnici, i divili se čudovištu, a u pla- 
ninama na jugu vođene su sporadične borbe. Jedna od oružanih bandi izvela je napad 
na kratersko naselje, sa ciljem da otme stoku. Napad je odbijen ali su banditi ostavili 
neku pegavu bolest koja je ubila mnoge naseljenike. Tokom čitavog tog perioda, mesto 
u centru kratera ostalo je golo, a čudovište se redovno pojavljivalo, bez obzira da li ga je 
neko posmatrao ili ne. 

U brdima izniče grad, a kratersko seoce preraste, takođe, u grad. Putevi su se 
proširili i povezali u mrežu puteva. U brdima su sad rasli sivozeleni četinari u čijem 
granju su živeli i cvrkutali gušteri. 

Krajem tog stoleća jedna dronjava rulja naseljenika obučenih u kože, rulja koja je sa 
sobom vodila neke zakržljale zveri koje su davale mleko, nahrupi sa zapada, ali ne uspe 
da se održi; domaće stanovništvo uspelo je, na kraju, da poubija ili rastera te pridošlice, 
ali ne pre nego što je stoka u ovom kraju zaražena jednim opakim parazitom. Dovedeni 
su veterinari iz pijačnog gradića na severu, ali nije se moglo mnogo učiniti. Porodice 
koje su živele blizu kratera odselile su se, i tokom nekoliko decenija ta zona bila je 
prazna. Najzad se na ravnici ponovo pojavila stoka, ali nove sorte, a u selo pored 
kratera došli su opet stanovnici. Još uvek se na goloj tački u centru manifestovao, svake 
godine, monstrum, koji je postao prihvaćeni fenomen ovoga kraja. Nekoliko puta su 
dolazili izaslanici daleke Severozapadne uprave, da posmatraju čudovište. 

Kratersko naselje je cvetalo i širilo se u polja gde je dotad pasla stoka, a deo starog 
kratera petvoren je u gradski park. Razvila se malena sezonska turistička industrija 
bazirana na pojavljivanju čudovišta. Varošani su iznajmljivali sobe gledaocima pojave, a 
u lokalnim tavernama bile su izložene mnogobrojne manje — više autentične relikvije 
vezane za pojavljivanje čudovišta. 

Sad je oko ovog monstruma izniklo nekoliko kultova. Prema jednom upornom vero- 
vanju, čudovište je bilo ili đavo, ili neka ukleta duša, u oba slučaja prinuđeno da se u 
mukama pojavljuje na Zemlji da bi na taj način ispaštalo za katastrofu od pre tri stotine 
godina. Drugi su verovali da je to, ili on, neka vrsta glasnika čiji urlik nagoveštava ili 
propast ili nadu, s tim što su se razni vernici različito opredeljivali izmedu te dve mo- 
gućnosti. Jedna vrlo glasna sekta je učila ljude da priviđenje registruje moralno 
ponašanje građana tokom protekle godine, te je svake godine osmatrala monstruma da 
bi uočila promene o kojima bi se moglo kazati da znače dobro ili zlo. Neki su smatrali da 
donosi sreću, a drugi da donosi nesreću, ako prašina koju čudovište uzvitla padne na 
tebe. U svakoj generaciji bar po jedan dečak je pokušao da lupi monstruma štapom, 

najčešće stičući polomljenu ruku i doživotnu kafansku priču. Zasipanje čudovišta kame- 
njem i drugim predmetima bilo je popularan sport, a bilo je i godina kad su ljudi siste- 
matski bacali na njega napisane molitve i cveće. Jednom je jedna grupa pokušala da ga 
uhvati mrežom, ali ostadoše im samo končići isparenja. A samo to mesto već odavno je 
bilo zaštićeno ogradom, i činilo je centar parka. 

Kroz sve to, monstrum je nastavljao svoja silovito enigmatična godišnja pojavlji- 
vanja, razmahan u besomučnoj nepokretnosti, nedohvatljivo urlajući. 

Tek sa proticanjem četvrtog veka nove ere postade jasno da se monstrum malčice 
menja. Više nije bio na tlu, nego je jednu ruku i jednu nogu podigao uvis kao da šutira i 
istovremeno izmahuje. Prolaženjem godina počeo je da se menja brže, tako da se 
krajem veka digao u zgrčenu čučeću pozu, ruku raširenih kao da se zaledio usred 
okretaja. Činilo se da je i njegov urlik nešto drugačiji po visini tona, a tlo se za njim 
pušilo sve više. 

Tada je bilo veoma rašireno osećanje da se ovaj čovek — monstrum sprema da 
učini nešto, da se pojavi na neki definitivan način, a serija prirodnih katastrofa i čuda 
podržala je energično kultovsko širenje ove doktrine. Nekoliko religijskih lidera puto- 
valo je do grada da posmatra pojavljivanja. 

Medutim, decenije su prošle, a čovek — čudovište se samo okretao polako na 
istom mestu, tako da se sad činilo da se kliza ili tetura i istovremeno odguruje unazad 
kao stvorenje potiskivano olujom. Ništa drugo nije učinio. Nikakav se vetar, naravno, 
nije mogao osetiti, pa se uskoro opšte stanje duhova smirilo, i nikakvih rezultata ni 
posledica nije bilo. 

Rano u petom veku po novom kalendaru, tri istraživačke ekipe dođoše u ovu ob- 
last, poslate od strane Centralne uprave severa, i ostadoše da posmatraju monstruma. 
U parku su postavili jednu permanentnu mašinu za beleženje, a pre toga su meštanima 
dali uveravanja da nikakva tvrda nauka nije umešana. Osposobili su jednog dečaka iz 
naselja da rukuje tom mašinom; on je dao ostavku kad ga je napustila devojka, ali javio 
se, dobrovoljno, drugi. U ovoj epohi skoro svi su za tu prikazu verovali da je ili čovek, ili 
duh čoveka. Mladi rukovalac beležeće mašine, i nastavnik mehanike u ovdašnjoj školi, 
opisivali su čudovište i izrazom »Čovek Džon«. Tokom sledećih decenija drumovi su 
bitno poboljšani; pojačan je saobraćaj svih vrsta, a počelo se govoriti i o izgradnji kanala 
do reke koja se nekada zvala Snejk River. 

Jednog majskog jutra krajem petog veka jedan mladi par u elegantnim zelenim 
čezama koje je vukla mazga dovezao se, kasom, duž puta koji je vodio od planinskog 
lanca kod raseline Sandreas prema jugozapadu. Devojka je imala zlatnu kožu, a sa 
svojim mladim mužem je ćaskala na jeziku koji nimalo nije ličio na išta što je Čovek 
Džon čuo bilo na kraju, bilo na početku svog života. Sadržina njenih reči bila je, 
medutim, dobro znana na svim jezicima svih vremena. 

»O, Serli, tako mi je drago što putujemo sada! Idućeg leta biću toliko zauzeta oko 
bebe!« 

Na to je Serli odgovorio onako kako su mladi muževi često odgovarali, i tako oni sti- 
goše, vozeći i dalje kasom, do gradskog svratišta. Tu su ostavili čeze i prtljag, i krenuli da 
traže njenog ujaka koji ih je očekivao. Sutra je bio dan godišnje pojave Čoveka Džona, a 
njen ujak Laban je došao iz istorijskog muzeja Makenzi da posmatra pojavu i načini 
izvesne aranžmane. 

Našli su ga u društvu sa profesorom mehanike u gradskoj školi, koji je sad bio i sni- 
matelj na monster-tački. Uskoro ih je ujak Laban sve poveo u kancelariju gradona- 
čelnika, da se susretnu sa raznim religijskim ličnostima. Gradonačelnik je bio svestan 
turističke vrednosti čuda, ali je prihvatio i ulogu ujaka Labana u obezbeđivanju da se 
pored religioznog prihvati i svetovno objašnjenje, ponuđeno od strane muzeja Makenzi; 
postignuto je da kultisti to prihvate, makar i mrzovoljno, a uspeh je olakšan činjenicom 
da se kultisti između sebe nisu slagali. Onda, videći kako je zgodna ta nećaka, 

gradonačelnik odvede društvo kod sebe, kući, na ručak. 

Kad su se vratili u gostionicu da u njoj prenoće, bila je prepuna bučnih turista. 

»A-uh«, reče ujak Laban. »Osušio sam se od pričanja, sestrina ćerko. Koji teret sve- 
tih gluposti je ta žena Mokša! Serli, mladiću moj, znam da imaš pitanja. Dopusti da ti 
uručim ovo da pročitaš, to je knjižica-vodič koju im dajemo da prodaju. Odgovaraću ja 
sutra u vezi sa svim tim.« | on nestade u vrevi gostionice. 

Tako Serli i njegova nevesta odnesoše knjižicu na sprat, i ponesoše je sa sobom u 
krevet. Medutim, tek ujutru su našli vremena da je čitaju, i to za vreme doručka. 

»'Sve što je poznato o Džonu Delganu'«, čitao je Serli glasno, sa punim ustima, 
»'potiče iz dva dokumenta koja je ostavio njegov brat Karl Delgano u arhivima Grupe 
Makenzi, u prvim godinama posle holokosta.' Namaži malo meda po ovoj torti, Miro 
golubice moja. 'Dajemo prepis od reči do reči. Evo šta je govorio Karl Delgano: 

»'Nisam inženjer niti astronaut kao Džon, ja sam bio vlasnik jedne radionice za 
opravku elektronskih stvari u Solt Lejk Sitiju. Džon je obučavao isključivo za let u svemir, 
ali nikad nije dospeo u svemir; ekonomska kriza je sve to zbrisala. Zato se povezao sa 
ovom komercijalnom grupom koja je zakupila deo Bounvila. Trebao im je čovek za neku 
vrstu testova u tvrdom vakuumu, i to je bilo sve što sam o tome znao. Džon i njegova 
žena su se doselili u Bounvil, ali smo ipak nekoliko puta godišnje bili svi na okupu, naše 
supruge su bile kao sestre. Džon je imao dvoje dece, Klaru i Pola. 

» Testovi su bili navodno tajni, ali Džon mi je u poverenju rekao da su pokušavali da 
naprave antigravitacijsku komoru. Ne znam da li je ikad proradila. To je bilo godinu 
dana pre. 

»'Onda su te zime došli kod nas za Božić i Džon je rekao da imaju nešto novo. Bio je 
stvarno uzbuđen. Temporalni deplasman, rekao je; neka vrsta vremenskog efekta. 
Rekao je da njihov glavni naredbodavac liči na pravog ludog naučnika. Velike ideje. Taj 
je dodavao nove uglove gledanja kad god je, zbog okončanja nekog drugog projekta, 
preostajala oprema koju je on mogao iznajmiti. Ne, ne znam koja kompanija je bila na 
vrhu — neki osiguravajući konglomerat, možda, jer sve pare su bile kod takvih, zar ne? 
Pretpostavljam da bi oni bili voljni da plate da bi zavirili malo u budućnost, to bi se 
moglo očekivati. U svakom slučaju, Džon je sav bio u zanosu da pođe. Katarina se 
plašila, prirodno. Ona ga je videla kao, znate, nekakvog H. Dž. Velsa — koji šeta kroz 
neki budući svet. Džon joj je govorio da to uopšte nije tako, da će oni dobiti samo jedan 
trenutak, kao sevanje, sekundu ili dve.' — Da, da, prasence moje alavo, sipaj pivčuge i 
meni. Ovo što ja radim, pa, čovek od toga ožedni! 

»Dakle. 'Pamtim da sam ga pitao, a šta sa kretanjem Zemlje? Mislim, mogao bi da 
se vratiš ali na drugo mesto, je I' tako? On je odgovorio da su sve to uzeli u obzir. 
Spacijalna trajektorija. Katarina se toliko plašila da smo prestali da pričamo o tome, 
Džon je rekao, ne brini, vratiću se kući. Ali nije se vratio. Mada to ne čini nikakvu razliku, 
da bome, jer je sve uništeno. | Solt Lejk. Ja sam ovde samo zahvaljujući tome što sam 
dva'es devetog aprila otputovao u Kalgari da posetim mamu. Drugog maja je sve 
eksplodiralo. Vas, narode, u Makenziju, našao sam tek u julu. Čini mi se da bih mogao i 
da ostanem. To je sve što znam o Džonu, izuzev da je bio dobar momak. Ako je ta 
nesreća dovela do svega ovoga, nije on kriv. 

»'Drugi dokument — ' za ime boga, mamice, zar ja moram sve ovo da pročitam? 
Ma u redu, ali ćete prvo morati da me poljubite, gospođo. Zar moraš da izgledaš tako 
zavodnički? 'Drugi dokument. Datiran godinom osamnaestom po novom kalendaru, 
pisao Karl svojeručno' — je I' vidiš ti kako je tad izgledalo pisanje, golubice moja 
debeljušna? Ma dobro, dooobro. 

»Zapisano u krateru Bounvil: 'Video sam svog brata Džona Delgana. Kad sam 
saznao da imam radijacijsku bolest, doputovao sam ovamo da pogledam mesto. Solt 
Lejk je još uvek vruć, pa sam dopešačio ovamo, u Bounvil. Možete videti krater gde su 

Ima jedno golo mesto na sredini. Neki ovdašnji Indiosi su mi rekli da se ovde svake 
godine u proleće pojavi čudovište. Video sam ga i sam par dana posle mog dolaska, ali 
bio sam previše daleko da vidim mnogo, sem što sam bio siguran da je to čovek. U 
odeći za vakuum. Bilo je mnogo galame i prašine, iznenadilo me. Sve se završilo za 
sekund. Izračunao sam da je bilo prilično blizu onom danu, mislim drugom maju po 
starom. 

»'Zato sam se zadržao godinu dana, i on se juče opet pokazao. Bio sam sa one 
strane gde je lice, i video sam mu lice kroz providnu ploču šlema. To je nesumnjivo 
Džon. Ranjen je. Video sam mu krv na ustima, a skafander mu je na nekim mestima 
pocepan. Leži na tlu. Nije se pomerio dok sam ga ja gledao, ali digla se prašina kao da se 
on kliza napred po tlu nošen zamahom prema nečemu ali se sam ne miče. Oči su mu 
bile otvorene kao da gleda. U svakom slučaju to ne razumem, ali znam da je Džon, nije 
nikakav duh. Svaki put je bio u tom istom položaju, čuo se jak tresak nalik na grom, a i 
jedan drugi zvuk nalik na sirenu, veoma brz. | miris ozona, i dim. Osetio sam neku vrstu 
drmanja. 

»'Znam da se Džon nalazi tamo i mislim da je živ. Sad moram da krenem odavde, da 
ovo odnesem natrag dok još mogu da hodam. Mislim da bi trebalo da neko dođe i 
pogleda ovo. Možda možete pomoći Džonu. Potpis, Karl Delgano. 

»'Grupa Makenzi je čuvala ove dokumente, ali tek nekoliko godina kasnije — ' i 
tako dalje, i tako dalje, prva svetlosna slika, i tako dalje, arhivi, analize, i tako dalje — 
vrlo dobro! Sad je vreme da se sretnemo sa tvojim ujakom, ukusna moja, ali samo da 
skoknemo pre toga na sprat, u sobu, na minut.« 

»Ne, Serli, čekaću te u prizemlju«, reče Mira predostrožno. 

Kad su njih dvoje ušli u gradski park, ujak Laban je već upravljao instaliranjem velike 
ploče od druita ispred ograde koja je opasivala tačku pojavljivanja Čoveka Džona. Ploča 
je bila omotana zavesom, jer se čekalo da bude službeno otkrivena. Meštani, turisti i 
deca načinili su guste gomile na stazama parka, a hor, pokreta Bogojahača pevao je u 
školjki auditorijuma. Jutro je brzo postajalo toplije. Prodavci su žurno prodavali ledene 
poslastice i slamne lutke u obliku čudovišta, kao i cveće i konfete namenjene bacanju 
na njega. Druga religijska grupa stajala je u tamnoj odeći; bili su to pripadnici Crkve 
pokajanja, čija se jedna građevina nalazila u blizini parka. Njihov pastor je upućivao 
sumorne i stroge poglede gomili kao celini, a Mirinom ujaku posebno. 

Trojica službeno-izgledajućih neznanaca, koji su ranije bili u svratištu, priđoše i 
predstaviše se ujaku Labanu kao posmatrači iz Centralne uprave Alberte. Zašli su pod 
šator koji je bio podignut preko celog ograđenog prostora. Sa sobom su nosili nekoliko 
naprava koje su varošani osmatrali podozrivo. 

Profesor mehanike je završio sa organizovanjem jednog odreda učenika koji su 
imali zadatak da zaštite zavesu na ploči. Mira, Serli i Laban uđoše u šator. Unutra je bilo 
mnogo toplije. Klupe su bile raspoređene prstenasto oko ograđenog prostora prečnika 
približno sedam metara. Unutar te ograde zemlja je bila gola i utabana. Na ogradu je 
bilo naslonjeno nekoliko buketa cveća i nekoliko rascvalih grana poincijane. Jedini 
predmet unutar ograde bio je grubi komad kamena peščara sa urezanim znacima. 

Upravo kad su ulazili, jedna malena devojčica je pretrčala preko same sredine 
otvorenog prostora unutar ograde; svi su uglas povikali na nju. Zvaničnici iz Alberte 
radili su nešto na jednoj strani ograde, tamo gde je bila postavljena kutija za pravljenje 
slika pomoću svetlosti. 

»0, ne«, promrmljao je Mirin ujak kad se jedan od zvaničnika nagnuo napred i pos- 
tavio tronožni stativ u prostor unutar ograde. Zvaničnik ga je podesio, a onda ogromna 
kićanka finih, paperjastih niti polete uvis, rascveta se u vazduhu, i poče u vrtložićima da 
tone ka tlu, ka mestu pojavljivanja. 

»O, neee«, reče Laban ponovo, »Zašto ga ne puste na miru?« 

»Pokušavaju da pokupe prašinu sa njegovog odela, tačno?« upita Serli. 

»Da, ludilo. Da li ste stigli da pročitate ono?« 

»Dabome«, reče Serli. 

»Na neki način«, dopuni ga Mira. 

»Onda znate. On pada. Pokušava da smanji svoju — recimo, hm, brzinu. Pokušava 
da uspori. Mora biti da se okliznuo ili spotakao. Već se približavamo trenutku kad je 
izgubio ravnotežu i počeo da pada. A koji je bio uzrok? Da li ga je neko sapleo?« Laban 
je gledao čas u Mini, čas u Serlija, sada smrtno ozbiljan. »Kako bi se tebi svidalo da 
budeš onaj koji je izazvao pad 'Džona Delgana?« 

»Uuuh«,reče Mira, hitra u ispoljavanju saosećanja. Onda reče: »Aa«. 

»Misliš«, reče Serli, »onaj ko ga je naveo da padne, pa ma ko to bio, izazvao je — « 

»Može biti«, reče Laban. 

»Čekaj malo.« Sreli se namrštio. »On jeste pao. Znači neko je to morao uraditi- — 
mislim, on se morao spotaći, ili već šta. Jer ako on ne padne prošlost bi bila sasvim 
promenjena, zar ne? Ne bi se dogodio ni rat, ni — « 

»Može biti«, ponovi Laban. »Bog zna. Sve što ja znam je, da su Džon Delgano i 
prostor oko njega najnestabilnija, najmanje verovatna, najvećim nabojem ispunjena 
zona ikad znana na Zemlji, i proklet neka budem ako mislim da ljudi treba da guraju 
štapove u to.« 

»Ma hajde, Labane!« Jedan od ljudi iz Alberte im se pridružio, smešeći se. »Naša 
četka za prašinu ne bi mogla saplesti ni komarca. To su samo staklasti monofilamenti.« 

»Prašina iz budućnosti, mumlao je Laban. »Šta će vam ona otkriti? Da budućnost 
sadrži prašinu?« 

»Kad bismo mogli da uhvatimo bar trag sa onoga što on drži u ruci.« 

»U ruci?« upita Mira. Serli poče žurno da prelistava knjižicu. 

»Bili smo uperili analajzer-snimač ka tom mestu«, reče Albertanac utišanim glasom. 
Bacao je poglede naokolo.« »Spektroskop. Znamo da on tamo nešto ima, ili je imao. Ne 
možemo da postignemo pristojno očitavanje. Veliki je stupanj raspadnutosti.« 

»Ljudi guraju stvari ka njemu, grabe da ga uhvate«, progunda Laban. »Vi — « 

»DESET MINUTA!« povika čovek sa megafonom. »Zauzmite svoja mesta, prijatelji i 
neznanci.« 

Pokajničari su ulazili u koloni, sa jedne strane, intonirajući Jedan drevni napev: 

»Mi-seri-cordia, Ora pro nobis!« 

Atmosfera je odjednom postala napeta. Sad je pod velikim šatorom vladala velika 
zbijenost i velika vrućina. Jedan dečak iz gradonačelnikove kancelarije provukao se kroz 
gomilu i pokretima pozvao Labanovu grupu da dođe i sedne u stolice za goste, na 
drugom nivou sa one strane gde će biti lice. Ispred njih, pokraj ograde, jedan od 
pokajničarskih sveštenika se raspravljao s jednim od albertanskih zvaničnika oko pitanja 
da li on, sveštenik, ima ili nema prava da zauzme baš ono mesto gde se nalazi mašina za 
snimanje, zato što je njemu poverena specijalna dužnost da pogleda Coveku Džonu 
pravo u oči. 

»Može li on stvarno da nas vidi?« upita Mira svog ujaka. 

»Trepni -, reče joj Laban. »Po jedna nova scena pri svakom treptaju, eto šta on vidi. 
Fantazmagoriju. Treptaj-treptaj-treptaj — bog zna koliko već dugo.« 

»Mi-serv-re, pe-ca-vi«, nastavljala se pokajničarska inkantacjja. U njihovim redo- 
vima zanjišta jedan sopran. »Neka crvenilo greha naaaaaapusti naaaas!« 

»Oni veruju da je na njegovom indikatoru kiseonika crveno svetlo upaljeno zbog 
stanja njihovih duša«, reče Laban i tiho se nasmeja. »Njihove duše će morati da ostanu 
pod prokletstvom još neko vreme; Džon Delgano je već pet vekova trošio taj svoj 
rezervni kiseonik — tačnije, moraće da ga troši pet vekova. On u svakoj našoj godini 
provede otprilike po jednu sekundu i tri četvrtinke svog vremena, znači za pet vekova 
petnaest minuta. Po audio-snimku znamo da još uvek diše manje-više normalno, a 
rezerva je bila dvadesetminutna. Znači ovima bi spasenje trebalo da dođe približno oko 
sedamstote godine, ako izdrže do tada.« 

»PET MINUTA!« Zauzmite svoja mesta, narode. Molim sedite da bi svako mogao da 
vidi. Sedite, narode.«, 

»Piše da ćemo čuti njegov glas kroz zvučnik na njegovom skafandru«, prošaputa 
Serli. »Da li znate šta on to govori?« 

»Uglavnom se dobija dvadeset-ciklusno zavijanje«, uzvrati mu Laban šapatom. 
»Proučavaoci su sastavili nešto kao 'ejt', deo neke, stare reči. Vekovi su potrebni da bi 
se dobilo dovoljno za prevođenje.« 

»Da li je to poruka?« 

»Ko zna? Nekada su u engleskom jeziku postojale reči 'dejt', datum, i 'hejt', mržnja, 
pa 'lejt', kasno, i tako dalje. Mogao bi izgovarati ma koju od tih reči, ili neku drugu.« 

U šatoru je počela preovladavati tišina. Neko debelo dete pored ograde poče da 
plače; odvukoše ga nazad da sedne na nečije butine. Čulo se utišano mumlanje moli- 
tava. Na udaljenoj strani gledišta, pripadnici Svete radosti počeše da šuškaju svojim 
cvećem. 

»Zašto ne podešavamo časovnike po njemu?« 

»Zato što se njegovo vreme menja. On je na sideričnom vremenu, zvezdanom.« 

»JEDAN MINUT.« 

Tišina postade dublja, tako da su se molitveni glasovi čuli nešto jače. Goli prostor u 
samom središtu izgledao je apsolutno obično. Nad tim prostorom srebrnasta vlakna za 
hvatanje prašine talasala su se blago, nošena dahom stotina pari pluća. Culo se tiho 
kuckanje mašine za beleženje. 

Tokom dugih sekundi ništa se nije dešavalo. 

U vazduhu se oseti neko sasvim neznatno zujanje. Istovremeno Mira ugleda neki 
pokret na ogradi levo od nje. 

U zujanju se razvi neki ritam, zatim zujanje nestade, zamenjeno neobičnom 
tišinom, a onda se sve odigra odjednom. 

Zvuk je grunuo po njima, šokantno odjurivši uz skalu čujnosti. Vazduh je pucketao 
jer se nešto valjalo, tumbalo u prostoru. Parajući, zavijajući urjik, i — 

On. Prisutan. 

Čvrst, ogroman — Ogroman muškarac u čudovišnom odelu, čovek čija je glava bila 
providna tupo-bronzana lopta koja je u sebi držala jedno ljudsko lice, sa tamnom 
mrljom otvorenih usta. Bio je u nemogućem položaju, obema nogama se upirao nap- 
red, kao da je nastojao da se odgurne unazad, a ruke su mu bile zaustavljene u silnom 
razmahu. lako se činilo da on ludo srlja napred, ništa se nije pomaklo, međutim jedna 
njegova noga je malo klecnula, popustila — 

— i onda ga više nije bilo, on je, uz zvuk groma, totalno nestao, ostavljajući samo 
neverovatnu posle-sliku u stotinama pari zapiljenih očiju. Vazduh je tutnjao, drhtao; 
uzvijali su se oblaci prašine i dima. 

»O! Bože! O bože moj«, jeknula je Mira, pridržavajući se za Serlija. Niko je nije čuo. 
Razlegali su se glasovi ljudi koji su vikali, gušili se. »Video me je, video me je!« vrištala je 
jedna žena. Nekolicina prisutnih počeše ošamućeno da bacaju svoje konfete u prazni 
oblak prašine, ali većina uopšte nije bacila ništa. Deca počeše da zaurlavaju. »On me je 
video.« histerično je vrištala ona žena. »Crveno je, o gospode smiluj se!« poče jedan 
duboki muški glas da intonira. 

Mira začu kako Laban besno psuje i opet pogleda u prostor iza ograde. Prašina se 
slegala, i Mira je videla da je visoki tronožni stativ prevrnut, da je pao ka centru. Jedna 
prašnjava hrpica ležala je preko tronošca — cveće. Znatan deo šipke koja je sačinjavala 
vrh tronošca nestao je, ili bio rastopljen. Od staklenih vlakana nije bilo ni traga. 

»Neka prokleta budala je bacila cveće tačno na stativ. Hajdemo, da izađemo mi.« 

»Da li je stativ dospeo ispod njega, da li ga je to saplelo?« upita Mira, stisnuta u 
gomili. 

»Bilo je i sada crveno, to njegovo za kiseonik«, reče Serli preko njene glave. »Nije 
bilo milosti na tom putovanju, a, Labane?« 

»Šššši« reče Mira koja je primetila mrki pogled pokajničarskog pastora. Izgurali su 
se kroz kapiju i našli se opet u osunčanom parku, okruženi glasovima koji su uzvikivali, 
glasno brbljali, poneti uzbudenjem i olakšanjem. 

»Bilo je grozno«, reče Mira koja je počela tiho da plače. »0, pa ja nikad nisam 
pomišljala da je to pravi živi čovek. On je tamo, on se nalazi tamo. Zašto ne možemo da 
mu pomognemo? Da li smo ga mi sapleli?« 

»Ne znam, nismo valjda«, gunđao je njen ujak. Sedoše na klupu blizu novog spo- 
menika, počeše da se hlade lepezama. Zavesa je još bila na svom mestu. 

»Da li smo izmenili prošlost?« nasmeja se Serli i zaljubljeno pogleda svoju ženicu. 
Jedan tren se pitao odakle na njenim ušima tako čudne minđuše; onda se setio da ih joj 
je on dao u onom indijanskom pueblu kroz koje su prošli. P 

»Ali desilo se ne samo krivicom onih iz Alberte«, reče Mira. Cinilo se da je 
opsednuta ovom idejom. »Nego zapravo zbog cveća.« Počela je da briše svoje čelo. 

»Mehanika ili predrasuda«, reče Serli i zasmeja se tiho. »Ko je kriv, ljubav ili 
nauka?« 

»Sššš.« Mira nervozno pogleda unaokolo. »Cveće je bilo ljubav, valjda... Osećam se 
tako čudno. Takva je vrućina. O, hvala.« Ujak Laban je uspeo da privuče pažnju jednog 
prodavca ledenog pića. 

Ljudi su sada već ćaskali normalno, a hor raspali jednu vedru pesmu. Na jednoj 
strani parka ljudi su čekali u redu da se upišu u knjigu posetilaca. Gradonačelnik se 
pojavi na kapiji parka, vodeći grupu ljudi duž aleje sa buganvilijama radi ceremonije 
otkrivanja spomenika. 

»Šta ki pisalo na onom kamenu pokraj njegove noge?« Pa Mira. Serli joj pokaza, 

»Pitam se može li on to da vidi.« 
Gradonačelnik je bio blizu da počne svoj govor. 


Mnogo kasnije, kad se gomila razišla, spomenik je ostao usamljen u tami, 
pokazujući Mesecu natpis na jeziku tog mesta i vremena: 

Na ovom mestu pojavljuje se svake godine lik majora Džona Delgana, prvog i 
jedinog čoveka koji je putovao kroz vreme. 


Major Delgano poslat je u budućnost nekoliko sati pre holokausta na Dan nula. Ce- 
lokupno znanje o sredstvima pomoću kojih je poslat izgubljeno je, možda zauvek. Veru- 
je se da se dogodila nesreća koja ga je poslala mnogo dalje nego što je bilo namera- 
vano. Neki analitičari nagađaju da je on možda poslat čak pedeset hiljada godina 
napred. Pošto je stigao do te neznane tačke major Delgano je, po svemu sudeći, pozvan 
nazad, ili je pokušao da se vrati, duž iste one putanje u prostoru i vremenu kojom je 
otišao. Smatra se da njegova trajektorija počinje na tački koju će naš sunčev sistem 
zauzimati u budućnosti i da čini tangentu u odnosu na kompleksnu helikoidnu spiralu 
koju naša Zemlja opisuje oko Sunca. 

On se pojavljuje na ovom mestu svake godine u trenutku kad njegova putanja 
preseće orbitu naše planete i čini se da je tada u stanju da dotakne tlo. Pošto se nije 
manifestovao nikakav trag njegovog prolaska prema budućnosti, veruje se da se on 
vraća drugačijim načinom nego što je otišao. On je živ u našoj sadašnjosti. Naša prošlost 
je njegova budućnost a naša budućnost je njegova prošlost. Vremena njegovih pojav- 
ljivanja pomeraju se postupno i stići će do 11 sati, 53 minuta i 6 sekundi, 2. maja godine 
2009. po starom kalendaru, a to znači na Dan nula. 

Eksplozija koja je pratila njegov povratak u njegovo vreme i mesto možda se 
dogodilo kad su neki elementi prošlih trenutaka njegovog kursa preneti sa njim nazad u 
svoju sopstvenu raniju egzistenciju. Pouzdano se zna da je ta eksplozija izazvala svetski 
holokaust kojim je zauvek okončano doba tvrde nauke. 

— A on pada, gubi kontrolu, ne uspeva u svojoj borbi protiv stravičnog zamaha ko- 
jeg je prikupio, bori se svojim ljudskim nogama koje se tresu u neljudskoj krutosti njego- 
vog oklopa, njegovi đonovi su ugljenisani, pa više ne hvataju dobro, nema dovoljno tre- 
nja za kočenje, on bije bitku, gura dok se sevanje nastavlja, bolno smenjivanje svetla, 
tame, svetla, tame koje već toliko dugo podnosi, udarci vazduha se zgušnjavaju i razre- 
đuju oko njegovog oklopa dok se ona kliza kroz prostor koji je vreme, očajnički kočeći 
dok treptaji Zemlje čekićaju o njegova stopala — sad su samo njegova stopala važna, 
samo da uspori i ostane na putanji — a ono vučenje, onaj svetionik, kao da je slabio, što 
više se bližio domu vučenje je bilo sve rasutije, teže je bilo naći mu centar; pretpostavio 
je da je to zato što on postaje sve verovatniji; zaceljivala se rana koju je probio u vre- 
menu. U početku je vučenje bilo tako uzano— jedan jedini zrak svetlosti u tunelu koji se 
sklapa — i on se bacio u tom pravcu kao elektron koji leti ka anodi, naciljan pouzdano 
duž tog izvrsno kompleksnog jedinog vektora mogućnosti života, ispalio je i bio ispaljen 
kao stisnuta semenka kroz poslednju napuklinu u odbacujućem i odbačenom Nigde, 
kroz pukotinu koja je vodila kući i kroz koju je on, Džon Delgano, mogao eventualno da 
nastavi da egzistira — gruvao je niz nju preko vremena, preko prostora, pumpao očaj- 
nim nogama dok je realna Zemlja u tom nerealnom vremenu podilazila pod njega, a 
putanja mu je bila sigurna kao kad progonjena životinja uleće u svoju podzemnu jazbinu 
i krivudavo juri dublje u nju, on je bio kosmički miš u jednoj interstelarnoj, intertem- 
poralnoj trci ka njegovom gnezdu, dok se pogrešnost svega sklapalo oko ispravnosti te 
jedne putanje, a atomi njegovog srca, njegove krvi, svake njegove ćelije vikali su dom — 
DOM! — dok je terao sebe ka toj bledećoj rupici za disanje, svakim korakom sve brže, 
sigurnije, jače, tako da je najzad jurio nevidljivim zamahom preko zakotrljanih treptaja 
Zemlje kao što bi čovek mogao trčati po zakotrljanom balvanu u bujici. Jedino su zvezde 
ostajale konstantne oko njega od seva do seva, jer on je gledao nadole, mimo svojih 
stopala, na milion strobo-treptaja Južnog krsta, i Trianguluma; jednom je na vrhuncu 
jurnjave rizikovao da tokom jednog stoleća baci hitri pogled uvis i tad je video da su 
Medvedi čudnovato razvučeni od Polarisa — ali od Polarisa koji sad više nije polarna 
zvezda, uvideo je tad, trzajući svoj pogled nazad ka razmahanim stopalima, misleći, ja 
ovo hodam kući ka Polarisu, kući! uz strobo-ritam! Prestao je da pamti gde je sve bio, 
kakva je bića, ljudska ili neljudska ili kakve stvari video u onom nemogućem momentu 
kad se našao tamo gde se nije moguće naći, prestao je da vidi sevove svetova oko sebe, 
svaki sev drugačiji, zbrku tela, oblika, zidova, boja, pejzaža — neki su trajali čitav jedan 
dah, neki se smenjivali navrat-nanos — lica, udove, predmete koji zadiru prema njemu; i 
one noći kroz koje je protutnjao, mračne ili osvetljene čudnovatim lampama, noći ispod 
krova ili bez krova; dane koji su sevali sunčevom svetlošću, olujama, prašinom, snegom, 
enterijere bez brda, strob za strobom i ponovo u noć: najzad prilazim bliže, mislio je on, 
osećanje se menja — ali morao je da uspori, da zakoči; a taj kamen blizu njegovih sto- 
pala, ostao je tu već neko vreme, on je želeo da rizikuje i pogleda ga ali nije se usuđivao, 
obuzeo ga je takav umor, on se kliza, gubi kontrolu, bori se da poništi nemilosrdnu 
brzinu koja mu ne dopušta da uspori; sem toga, povređen je, nešto ga je pogodilo tamo 
negde, ranije, nešto su uradili, nije znao šta, negde u onom kaleidoskopu lica, ruku, 
kuka, greda, u vekovima raznih stvorova koji su posezali ka njemu — a kiseonik mu je 
bio na izmaku, ali nije bitno, potrajaće — moraće da potraje, on ide kući, kući'. Već je 
zaboravio i onu poruku koju je pokušavao da izvikuje, nadajući se da će je neko nekako 
čuti, onu važnu stvar koju je ponavljao glasno; a onaj predmet koji je poneo, nema ga 
više, nema ni njegove kamere, nešto ju je otrglo — ali on stiže kući! Kući! Kad bi samo 
mogao da poništi ovaj zalet, kad bi mogao ostati na putanji koja mu izmiče, kad bi 
mogao nekakvim grabljenjem, puzanjem isklizavanjem, da nekako jaše na ovoj lavini 
sve do doma, doma — i njegovo grlo kaže, Dom! — kaže, Kejt! Kejt! Njegovo srce to 
viče, njegova pluća su već maltene uništena, njegove se noge bore, bore i ne uspevaju, 
zahvate pa kliznu pa drže pa se omaknu, i on pada potrbuške, mlatara, odguruje se, bori 
se u oluji vremena, pristiže kroz prostor i vreme do samog kraja najduže staze koja je 
ikada pređena, staze koja je Džona Delgana dovela kući. 

TAVERNA 


+. KapoHn CuMoHsiH: TABEPHA , 


1 Prevod.s ruskog Bojana Tošić 


» Udaljenost nije veća od pet stotina kilometara«, izdiktirao je Gimza. 

»A taverna?« upitao sam gledajući u zelenkaste oči robota. 

Izdržao je moj pogled i snishodljivo odgovorio: 

»Ne, tamo nema nikakve taverne.« 

Smestio sam se udobnije u fotelji i počeo da prelistavam Loelov vodič. 

»Izgleda, taverne nema ni od korova...« Upro sam prstom u stranicu koju sam 
tražio. »A šta bi tvoj prosvećeni pogled rekao, koje je ovo nebesko telo?« 

»Libertas«, odgovorio je. 

»Dobro, dobro. A po Leonovom vodiču, na planeti Libertas na koju smo se upravo 
srećno spustili, treba da bude taverna. Kako si tako siguran da je nema?« 

»Na Libertasu nema taverne. Ja je nisam otkrio.« 

»U redu. Ali, ti si mi sam pričao o tome kako si u taverni proveo prijatno vreme. | 
mene si tamo pozivao.« 

»Da. Imao sam prijatan razgovor sa jednom divnom računskom mašinom«, jasno je 
odgovarao Gimza. »l ona me je počastila strujom visokog napona. Ali, toliko bogato, da 
sam se napio. Čak sam i zapevao. Možeš li da zamisliš?« 

»Naravno, naravno«, progundao sam užasnut od pomisli da će odjednom početi da 
demonstrira svoje pevačke sposobnosti. »Pa, začudujuća metamorfoza: umesto taver- 
ne, nekakva kompjuterica.« J 

»Nije nekakva, nego izuzetna. | nema ničeg začudujućeg u tome. Čude se samo ljudi 
i to naročito oni koji...« Gimza je odjednom zaćutao i izgubljeno pogledao u plafon na 
kome se nije dogadalo ništa značajno. Običan plafon svemirske letelice. 

»Pa, onda, ko?« pitao sam. 

Gimza je posedovao jednu jedinu podnošljivu karakternu crtu: na postavljeno pita- 
nje je odgovarao bez izveštačenosti i direktno, za razliku od većine svoje sabraće. 

»Neznalice, eto ko se čudi svemu bez razmišljanja«, oštro je odgovorio Gimza. 

»Danas si začuđujuće taktičan«, uzdahnuo sam. 

»Nemoj da se vređaš«, mleo je Gimza. »Unoseći element sumnje u moje reči i čak 
aludirajući na to da ja, najpoštenije biće, mogu da lažem, ti mene vređaš. Ali, ja se neću 
uvrediti zato što nije dobro da drugovi za vreme dugotrajnog puta budu u neprija- 
teljstvu. Na ovom brodu nam predstoji još nekoliko vekova samoće.« 

»Unosim element sumnje. Po brodskom vremenu približno dvadeset i osam 
meseci. « 

»U redu. Da li misliš da je za osetljiva bića malo dvadeset i osam meseci. A što se 
tiče zajedljive reči 'kompjuterica', ja ti je kategorično...« 

»Ne bi bilo loše da za ovih dvadeset i osam meseci ponekad i ćutimo«, rekao sam 
tiho. »A ako već pričamo, onda neka to ima smisla.« 

Bez obzira na sve okolnosti jedna je činjenica bila neosporna: Loel, taj hrabri letač o 
čijim su se podvizima pisale legende i na njima se vaspitavale generacije, nije mogao da 
pogreši. Ako se on seća taverne za kosmičke putnike koja je najlepša na svetu, onda to 
mora biti sušta istina. Cak se u jednoj od legendi da naslutiti da ju je on lično sagradio. 
Pa, u tome ima rezona. Onaj ko otkrije planetu i da joj ime Libertas — Sloboda, ima 
pravo da sagradi, na primer, tavernu. Zašto da ne... Po rečima samog Loela, na 
Libertasu se može osetiti najkompletnija sloboda. 

Sada se Libertas nalazi na raskršću zvezdanih puteva. Astronauti ovamo često 
svraćaju da bi se odmorili u Loelovoj taverni. Ne bi imalo smisla pitati one koji su ovde 
već boravili. Srećnici bi zadivljeno odmahivali glavom i odgovarali: »O!... Tako nešto 
treba iskusiti. To se, dragi moj, ne može ispričati«. 

Iskreno govoreći, ja sam odavno nameravao da svratim na Libertas i vidim tavernu. 
Zašto ne bih dozvolio sebi da se opustim i odmorim tim pre što jezdim nebom u te- 
retnom brodu na kome nema dosadnih putnika, ali sam zato osuden da trpim Gimzu. 
Mesec manje ili više — to nema nikakvog značaja za teretni brod. Baš nikakvog. 

»Kakvu si odluku doneo?« zainteresovao se Gimza. »Eh, da mi je da svratimo tamo 
na dan, dva. Pa sve i da nema nikakve taverne, bar da porazgovaram sa računskom 
mašinom i da se napojim visokim naponom. I to bi mi bilo veliko zadovoljstvo. Toliko 
sam se sa njom sprijateljio da sam joj obećao da ću je posetiti, ako se ukaže prilika.« 

»Izgleda da si pronašao sagovornicu?« osmehnuo sam se. 

»Džabe pokušavaš da me uvrediš«, reče Gimza. »Pametni ljudi se ne svađaju zbog 
besmislica, to i ti sam često ponavljaš.« 

»Ljudi su različiti. Tim pre što ti baš i nisi čovek.. .« 

»Tim pre«, nadurio se Gimza. »Pa neka sam i robot, ali sam kod računske mašine 
pronašao mnogo toplija osećanja nego kod nekih ljudi. Naročito kod onih ljudi koji u 
mom prisustvu upotrebljavaju izraz 'kompjuterica'...« 

Gimza je ponovo navodio vodu na svoju vodenicu. Trebalo je poslužiti se 
lukavstvom. 

»U redu«, potapšao sam ga po ramenu. »Dobro si postupio što si, umesto da pro- 
nađeš tavernu, pronašao sebi prijatelja koji ti odgovara.« 

»Tražio sam tavernu, ali, zar sam ja kriv što sam, umesto nje, pronašao računsku 
mašinu?« nije se predavao Gimza. »l ona me je počasiila strujom visokog napona.« 

»Nema veze, rešićemo to sa tavernom«, rekao sam udaljavajući se od provokativne 
teme. 

»Znači, ipak si odlučio da tražiš tavernu?« 

»Ne da je tražim, nego da je nađem. S obzirom da jednom Loelu verujem više nego 
svim računskim mašinama kosmosa na gomilu. Zato bih te molio da budeš ljubazan i 
pripremiš letelicu.« 

Sledećeg dana sam krenuo na put. Pošto sam automatima dao mogućnost da sami 
biraju kurs, zavalio sam se u fotelju i zatvorivši oči razmišljao o taverni koju ću obavezno 
pronaći. 

Ne znam zašto, ali, zamišljao sam tavernu na nekom prašnjavom, krivudavom putu. 
Jasno sam video i drvene zidove potamnele od kiša i tajanstveno senovito dvorište i 
stepenice koje škripuću... Jednom rečju, taverna je oživela u svesti upravo onakva kakva 
je bila opisana u jednoj staroj knjizi sa pričama o istraživačima i jednookim svemirskim 
piratima, od kojih se ledila krv u žilama. Dovoljni su samo nazivi: 'Ajkulino peraje', 
"Medved kopljanik!' ili 'Tri praseta'. 

...Letelica se zaustavila. Sudeći po kompasima trebalo bi da se ovde nalazi naj- 
divnija taverna u kosmosu u kojoj je robot Gimza tobože otkrio samo računsku mašinu. 

Razgledao sam brdoviti pejzaž i zanemeo. Nedaleko odatle, na krivini zabačenog 
krivudavog puta ugledao sam tu tavernu. Iznad vrata je podrhtavala na vetru dobrano 
zarđala firma, preteći da se sruši na glavu gostu. Talentovani slikar je svojevremeno na 
njoj nacrtao beloružičastu prasad i dopunio svoje delo lepim slovima “Tri praseta’. 
Setivši se Gimzine sentence o neznalicama koje se svemu čude, odlučio sam da se 
ničemu ne čudim i uskoro sam već ulazio u polumrak dvorišta. Odnekud izdaleka, kao 
sa druge strane planete, začuo se lavež psa. Neko je okretao čekrk, izvlačeći vodu iz 
bunara. Strme stepenice zaškripaše pod mojim nogama. Gurnuo sam vrata i našao se u 
maloj sali. Nije bilo mnogo gostiju. Samo je jedan sto u uglu bio zauzet. Društvo koje je 
sedelo za njim pilo je pivo. Jedan od njih se slučajno okrenuo prema meni i razgledao 
me sa podozrenjem jedinim okom. 

»Pozdrav svima«, rekoh razmislivši. 

Jednooki mi je okrenuo leđa i čvrsto zagrlio svoju kriglu piva. 

»Na usluzi. Dobrodošli«, dočekao me je, izašavši iza šanka vlasnik taverne “Tri 
praseta’. »Pivo?.. « 

»Ne bi bilo loše«, rekoh i sedoh za jedan od slobodnih stolova. 

Bilo je mnogo čega o čemu se moglo razmišljati i čemu se moglo čuditi, ali sam ja 
odlučio da prvo osmotrim situaciju. Na kraju krajeva, nisu tako česte prilike kada čovek 

može da uživa u ostvarenim maštanjima. Prešao sam dlanom po površini stola na kome 
je bilo tragova masti i piva. Drvo je bilo grubo otesano, ali su vremenom, rukavi 
posetilaca uglancali sto do sjaja. 

»Nek' vam je na zdravlje«, reče domaćin postavivši pred mene ogromnu kriglu. 

»Hvala«, rekao sam i razduvao penu. »Može li se ovde i prenoćiti ?« 

»Sve se može«, odgovarao je čovek dok se smeštao prekoputa mene. 

Otpio sam nekoliko gutljaja. Za to vreme, on me je pažljivo proučavao. Osećalo se 
da ne može da dočeka da počne da me ispituje. 

»Verovatno ste izdaleka?« zaškiljio je. 

»Jesamo.« 

»Dugo ste na putu?« 

»Četirsto, možda i petsto godina. Ne sećam se tačno«, rekao sam. 

Promeškoljio se na stolici i pogledao me sa nevericom. 

»Nisam baš vešt u odgonetanju zagonetki«, osmehnuo se. 

Slegnuo sam ramenima. 

»A kuda putujete?« 

»Od jedne zvezde do druge.« 

Ponovo se osmehnuo. 

»I vi hoćete da ja u to poverujem?« 

»Kako vam drago«, odgovorio sam. »A pivo vam je, bogami, dobro.« 

»Pivo ko pivo... Koliko ćete dugo biti u našim krajevima, ako nije tajna?« 

»Nisam još odlučio.« 

Domaćin je polako napunio lulu, prineo joj vatru i duboko uzdahnuo. 

»Cujte, da li vaša taverna zaista postoji?... odlučio sam da postavim pitanje odmah, 
direktno, ali sam, primetivši njegov sarkastičan osmeh uramljen u sivkasti dim, požurio 
da uzmaknerm »Mislio sam, da li odavno postoji?« 

»Hm-m... « izvadio je lulu iz usta. »Pa, kako bih rekao... Od onda, od kada je Loel 
otkrio našu planetu i postavio na njoj nekakve aparate. Vi ste, izgleda, prvi put u našim 
krajevima?« 

»Pogodili ste«, rekao sam. 

»Hm-m... « ponovo je rastegao. »Ako ste prvi put ovde, onda vam neće biti teško 
da se setite jednog nemilog događaja na Danaju.« 

Kao da me je udario grom. Osvrnuo sam se i pogledao uokolo. Ali, niko nas nije 
gledao i niko na nas nije obraćao pažnju. 

Događaj na planeti Danaj... Uvek sam se trudio da zaboravim, da iskorenim iz se- 
ćanja tu priču. Počelo je tako što je grupa astronauta na Danaju došla u težak položaj. 


69 


Eksplodirao im je motor, eksplozija je raznela biostanicu i dok ne stigne spasilački od- 
red, moglo im se pomoći samo na jedan načim: vodom i hranom. Ali, nije bilo jedno- 
stavno dostavljati im vodu i hranu. Visili smo nekoliko hiljada kilometara u orbiti i bilo 
nam je sasvim jasno da će letelica male snage biti uništena u divljim gravitacionim 
silama Danaja. Naravno, postojala je nada da će se dogoditi čudo, da još ima šanse, ali 
ja sam bolje nego drugi znao šta je i kako. Ja sam bio najbolji astronavigator na celom 
brodu i kada su se dvojica prijavila da lete tamo, meni je palo na pamet da se priključim 
dobrovoljcima. Ja sam sa sigurnošću znao (zato što sam izračunao) da mogu da polete 
samo dvojica i da po starom zakonu određuju uvek one koji se prvi jave. Znao sam da 
me neće odrediti. Momci su uspeli, ostali su živi, iako su se namučili, a ja sam, ne leteći 
nikuda, podelio sa njima slavu i nagrade... 

»Sta ste se ućutali?« upita domaćin. 

»Kakav odgovor očekujete?« 

»Džabe se trudite da zaboravite Danaj. Džabe. To se ne može zaboraviti. Zar vam 
se, najbolji astronavigatore na svetu, taj vaš postupak ne čini... « Ućutao je, očigledno 
tražeći relativno nežan izraz da bi okarakterisao moj postupak. 

Mučno ćutanje se oteglo, bilo je jasno da nema nežnog izraza. Ispio sam pivo. 

»Ko ste vi?« konačno sam progovorio. 

»Ja? Domaćin taverne. Bolje rečeno: taverne vaše mašte.« 

»Moje mašte?« 

»Juče sam bio računska mašina Gimzine mašte. Počastio sam ga strujom visokog 
napona.« 

»Danas taverna, juče kompjuterica. Ništa ne razumem.« 

»Ni ja«, odgovorio je. 

»A ako sada počnem da maštam o nečem drugom?« 

»Već je kasno. Ništa se neće promeniti. Vaša mašta više nikada neće aktivirati 
Loelove aparate.« 

»Kakvi su to aparati ?« 

»Oni samo dopunjavaju neverovatna svojstva planete Libertas. Planete na kojoj se 
odgovara na sva pitanja.« 

»Sta tu ima da se razmišlja«, rekao sam. »Pa, moj postupak nije bio dostojan 
čoveka.« 

»Konačno ste to sami sebi priznali. A sada vam predlažem odmor.« 

»Priznao sam sebi?« pitao sam zato što mi ništa nije bilo jasno. 

»Sam sebi. Vi ste u celom kosmosu jedini gospodar svoje svesti. | sada, konačno, 
polažete samom sebi račune.« 

»U pravu ste«, procedio sam i obrisao maramicom oznojeno čelo. »Trebalo bi da se 
odmorim. 

»Popnite se gore. Prva soba na drugom spratu je uvek slobodna« 

»Ipak, kakva su to svojstva?« upitah. 

»To niko živi ne zna. Ni sam Loel nije uspeo da ih do kraja odgonetne. Ali, zar je to 
važno, ići u svemu do kraja?« 

»Laku noć«, rekoh. 

»Dobro sanjajte«, odgovorio mi je. 

I ponovo su, na sav glas, zaškripale stare stepenice. Sa visine drugog sprata, još 
jednom sam razgledao salu. Svi su, i dalje, pili svoje pivo, a domaćin je, stojeći za 
šankom, zažmurivši pušio lulu. 

Ubrzo sam ležao u mekoj postelji, slušajući bubnjanje vetra i razmišljajući o tome 
kako je Loel bio u pravu što je uložio toliko napora u svoju tavernu. lako je zasigurno 
znao da astronauti koji su boravili na ovim mestima nikada neće ispričati detalje svog 
boravka ovde. 

I ako me pitaju kako sam proveo vreme u ovoj taverni, teško da ću se odlučiti da 
kažem istinu, da sam, eto, konačno, pronašao način da svojoj savesti položim račune. 
Ali, nije u tome stvar. Stvar je u tome da ću se potruditi da objasnim ljudima da nikada 
nisam imao nameru da odem na planetu Danaj i da je njihovo mišljenje o meni 
pogrešno, jer ja sam hteo da se očešem o slavu zbog podviga u kome nisam ni 
učestvovao. 

Prevod sa francuskog: Dušan Belča 


To je bila kuća sreće sve dok se nije pojavilo nešto fantasično 


Bili smo u braku oko godinu dana kada me je Žak odveo da posetimo kuću koju je na- 
sledio. Nije bilo daleko od Pariza, ali kada napustite auto-put, nađete se u kraju gde 
postajete stranci. Zak se loše osećao za vreme vožnje. Dolazio je samo jedanput vozom, 
a sada smo prolazili kroz sela čiji su stanovnici čudno odgovarali na naša pitanja. 

Bila je gotovo noć. Pošli smo na put pošto se Žak sastao sa svojim poslednjim, 
važnim klijentom. Zaključen je krupan posao koji će doneti mnogo novca. U tom času 
imali smo ga manje nego kasnije, kada će se izmeniti moj život, a želeli smo novac jer je 
omogućavao putovanja, uzajamne poklone, dodatni komfor. 

Ušli smo u kafanu čiji je šank bio pokriven cinkom. Na prozorima je nedostajalo ne- 
koliko okana i ona su zamenjena plakatima iz 1900: Ivet Gilber, sa dugim crnim rukavi- 
cama, zakićena ešarpom kao ptica. 

Zak i ja smo se oslonili na laktove, zadivljeni. U to vreme, sve nam je izgledalo 
udešeno za naše zadovoljstvo, pa i to što smo se našli u čudnoj staroj kafani gde je život 
zaustavljen pre nekih pedeset godina. Nijedan od muškaraca naslonjenih na šank nije 
nam pokazao svoje lice. Njihovi potiljci pod kapama zarasli su u kosu. Čekali su berbe- 
rina koji je dolazio ovde jednom nedeljno. 

Čim je stigao, na sto kraj našeg poređao je sve svoje stvari: zdelu, četku, češalj s po- 
lomljenim zupcima, dugačke makaze, mašinicu za šišanje i povrh svega jednu bočicu 
»mirisa«, napunjenu mrkom tečnošću koju je široko rasipao pa glavama svojih mušte- 
rija. 

Ljudi su se divili, u zamućenom ogledalu, svojoj kosi, dobro namazanoj i pravilno 
razdeljenoj po lobanji, koju je brica oblikovao prstima. Iza ušiju koža je ostajala gola i 
crvena. Berberin je u svoj rad unosio malo više žara nego obično. Ne pogledavši nas 
nijednom znao je da ga posmatramo. 

Večerali smo punjeni kupus koji je bio vrlo dobar. Ludo smo se voleli. Mada je vlas- 
nik kafane video naša kola, nije povisio račun ni za cent i mi smo platili koliko i drugi. Ali 
svi prisutni čekali su naš odlazak, s nestrpljenjem koje je raslo, kako bi mogli da govore 
o nama, da pitaju gazdu ko smo i šta tražimo kod njih. Pošto smo se raspitivali za put, 
gazda je već znao da je Zak naslednik gospođe Baron, a gospođa Baron je dugo živela u 
ovom kraju, pre no što je kuću zaveštala unuku. Bila je poštovana i bez sumnje cenjena. 
Imali smo, znači, dobru preporuku. 

Kada sam izašla iz kola, na početku velike aleje mirisi šume preplaviše me kao mu- 
zika. Bože moj! Kakve divne uspomene! Orlovi nokti svirali su violinu solo, a ostalo drve- 
će ih je pratilo svojim glasovima. U kući je bilo slično. Generacije naslednika neumorno 
su glačale voskom nameštaj i pločice. Miris meda, pomešan sa mirisom tavana iz mog 
detinjstva, konačno me je zarobio. 

Spavali smo u postelji s baldahinom, gde su nam zavese sa mirisom trave još govo- 
rile o vrtu, i vodili smo ljubav više puta u toku noći. Kako je to daleko. 

Sutradan je bila nedelja, prava majska nedelja. Žena koja se brinula o kući od smrti 
gospođe Baron pekla je u kuhinji veliki hleb. Mleko je bilo gusto kao pavlaka. U kafu je 
stavljala cikoriju. 

— Gospođo, to je dobro za varenje. 

Videla sam pred sobom uzbudenu, drhtavu staru damu, ali šta je ona videla u me- 
ni? Mi smo predstavljali događaj. Verujem da sam je tog dana rasplakala, najpre zato 
što sam bila vrlo mlada, pomalo bezobrazna, i što je shvatila moju želju da joj ugodim. 

Ona je ostala sa nama. Stanovala je u selu, ali je živela sama bez dece, bez životinja, 
i, čim je saznala da očekujem bebu, prodala je svoju kućicu kako bi se smestila u 
čuvarevoj kući. 

Zak i ja nismo više oklevali da prodamo naš stan u Parizu kako bismo se potpuno 
nastanili u selu. Trbuh mi se zaokruglio, ali nisam osećala umor. Stara Moriseta je za- 

poslila Polinu, seosku devojku, mrku i suvu, iako je imala samo osamnaest godina. Bio 
je to odličan potez. Digavši se u šest sati, Polina je radila čitav dan, s poletom i 
energijom, što je za nas bila prijatna promena u poređenju sa našom pariskom 
uslugom, jednim parom lenjih Portugalaca. 

Ja sam jurila po radnjama u okolini, kupujući nameštaj koji se nikad nije sviđao 
Moriseti. Malo-pomalo, prebacivali smo na tavan stvari koje nismo voleli. Moriseta je 
uzdisala, ali nije pokušavala da me uzme pod svoje kako sam se u početku plašila. Na 
kraju, to je normalno, ona je ovde živela pored gospođe Baron, održavala je kuću sa 
potpunom odanošću pokojnici. Bila je tamo malo vezana za sopstvene stvari u čuva- 
revoj kućici, ali srce joj se cepalo dok je gledala kako na tavan odlazi stočić koji je 
gospođa mnogo volela, ogledalo pretrpano pozlaćenim gipsom, koje je oduvek ukraša- 
valo zid u trpezariji ili možda u salonu? Zar je noguće da se toga ne sećam tačno? Kuća 
je već bila lepa. Postala je još lepša. Za vikend, sobe su se punile prijateljima. Ja sam 
volela goste, Zak takođe. Bili su ushićeni mojim izgledom a posle očarani Katarinom. Sin 
kojeg smo očekivali bio je u stvari devojčica, smeđa kao Žak, sa zlatnim očima kao ja. A 
dečak kog sam donela na svet posle dve godine imao je plave Zakove oči i moju riđu 
kosu. u 

— Tvoje oči male divlje zveri — govorio je Zak. 

Takođe je rekao: 

— Kosa ti liči na krzno mlade zveri, ali ne znam koje. 

Kakvu sam divnu decu imala! Pjer, moj sin, bio je srdačniji, ali je Katarina bila tako 
zabavna. Imala je maštu koja je preobražavala sve što vidi. 


Od jutra do večeri trčali su po parku oko kuće. Njihove male noge bile su pokrivene 
ogrebotinama. Često sam pincetom morala da vadim trnje zaostalo od njihovih 
nestašluka po drveću. 

Od proleća smo doručkovali napolju. Ptice su pevale. Senice su pravile gnezda 
svuda oko kuće: Kreje su se potpuno navikle na nas. Zimi su gacale po travnjacima 
pokrivenim snegom, povlačeći komade slanine koje sam pričvrstila za grane. 

— Prava menažerija, — govorila je Moriseta. 

Osim senica i kreja dolazili su detlići sa crvenim tačkama po trbuhu i vratu, šumske 
kavgadžije, pa prugasti pupavac s narandžastom ćubom i priličan broj oblapornih veve- 
rica. Proždirale su sve što im se da i jednog dana nije ih prepao ni ostatak velikog kolača 
s rumom. U vreme kestena odvlačile su prema svojim dupljama grane natovarene 
teškim čaurama. 

Zak je uživao da ih gleda, pokušavajući da nađe među njima one čije je krzno naj- 
više ličilo na moju kosu. Nijedna od svih tih žutih i riđih nije ga zadovoljavala, sve dok 
jednog dana nije prepoznao nijansu koju je tražio. Zima se završavala, mrtvo lišće 
budemo što bliže drveću i životinjama. 

Nasuprot nama jedna veverica je krckala koricu hleba. Sedeći udobno, pokazivala je 
svoj beli trbuh. Da bi se bolje zaštitila od vetra, spustila je na glavu rep koji je podrh- 
tavao kao laka perjanica. Bila je puna poverenja, sva obuzeta proždrljivošću, i smrt je 
došla bešumno, odpozadi. Njena brzina sprečila nas je da reagujemo. Veverica je pustila 
koricu da padne, ispustila oštar i drhtav krik, dok je crvena traka odjednom presekla 
snežnobeli trbuh. Bila je zaklana na mestu, tu pred nama i Zak je rekao odmerenim 
glasom: 

— Ima tačno boju tvoje kose. 

Bila je to lasica i tog dana videli smo je prvi put. 

Posle smo se, naravno, okrenuli. Zak je otrčao da nađe svoj karabin. Vratio se. Nije 
bilo suviše kasno. Lasica je još bila tu. Veverica je nepokretno ležala na tlu. Lasica se 
uspravila na zadnje noge, njena crvena njuška se cerila. Ipak je bila lepa i, kad je Zak 


73 


polako otvorio prozorsko krilo, nije se pomerila. Mogao je da puca, ali je rekao: 

— Ima i tvoje oči. 

Zatvorio je prozor. Hladnoća je ušla i ja sam drhtala. Bila sam sleđena, ali začudo 
zadovoljna što Zak nije ubio životinju koja je ličila na mene. Međutim, imala sam u 
ustima gorak ukus i nisam mogla da završim ručak. 

Lasica je najzad otišla. Zak je ostavio karabin i sa preteranom veselošću rekao da će 
je ubiti sledeći put: 

— Jesi li primetila — upita me, — da ima okruglo lice kao devojčica? 

Bez odgovora dodirnula sam svoje okrugle obraze. Bila sam istovremeno potištena i 
srećna. Bila sam tako naviknuta na sreću. Trebalo mi je mnogo više da je izgubim, 
mnogo više. 

Te noći usnila sam san. Ležala sam, ali sam videla svoje telo koje još uvek počivalo 
kraj Zaka. Disanje mi je lako podizalo grudi. Moja riđa kosa bila je rasuta po uzglavlju. 
Posmatrala sam sebe bez zadovoljstva sa nekom vrstom antipatije. Zatim sam gledala 
Žaka i zaključila da je lep, iskusivši prema njemu isti osećaj podrugljive antipatije. 

Dvojnica iz mog sna sišla je zatim stepenicama i skliznula napolje tako tiho i brzo, 
da nijedna vrata nisu zaškripala. 

Napolju se nalazila lasica i moja joj se dvojnica približi. U tom snu, bila sam ludački 
zadovoljna što ponovo vidim lasicu, i zamolila sam je: 

— Pusti me da živim malo na tvome mestu. 

— Pristajem — reče lasica, — ali potrebno je da spavam kraj tvoga muža. Ako se 
probudi, osetiće da nisi tu. 

I lasica mi podari jedan trenutak svog noćnog života. U istom trenu ja sam bila 
lasica u zasedi. Osećala sam glad i mada nisam tražila, brzo nađoh plen: Uhvatila sam 
poljskog miša koji se branio i pritom me ugrizao. Pila sam njegovu krv, ali nije mi se 
dopala. Sećala sam se ukusa veveričije krvi. 

Vratih se u svoju sobu, lasica koja je spavala na mom mestu vrati mi moje telo i uze 
opet svoje, ali mi reče: 

— Probudio se dok nisi bila tu i vodili smo ljubav. 

Plakala sam kad sam se probudila. Žak je ljubio moje suze: 

— Imala si moru. Svršeno je. 

Nisam mu ništa ispričala jer je dodao: 

— Ugrizla si usnu u snu. Imaš malo krvi u uglu usana. 

I on uze maramicu da bi nežno obrisao tu malu ranu. 

* 

To je mogao biti samo san, jednu noć za drugom sanjala sam ga potpuno slično. 
Razlikovali su se jedino razgovori sa lasicom. Ona je htela da naša razmena života traje 
duže, a ja nisam želela. 

Svakog jutra budila sam se slomljena. Žaka je uznemiravalo moje bledilo i nedosta- 
tak apetita. Došlo je dotle da me pita da li ga još volim. Toliko sam želela da mu is- 
pričam svoje snove, ali nisam bila sigurna da je to zaista košmar. Bilo je neobičnih 
trenutaka kada sam lovila kao lasica, kada sam pila krv svojih žrtava i ja ne bih mogla da 
mu sakrijem zadovoljstvo koje sam pritom osećala. Moja deca su se žalila da se manje 
igram sa njima. Popodne, sve češće, mučno bih zaspala, budeći se tek uveče, sva teška i 
zlovoljna. 

Ne tražeći moju dozvolu, Žak je doveo doktora koji je ustanovio malokrvnost. Iste 
noći sanjala sam da gotovo odmah izlazim i vraćam se u zoru, zamenivši lasicu baš u 
času kada se Žak budio. Sledeće noći prihvatila sam da lasica zauzme moje mesto u to- 
ku tri dana. 

Kada sam otvorila oči ležala sam na goloj zemiji, u nekoj vrsti tunela, lasićinoj 
jazbini. Lizala sam ranu koju sam zadobila na nozi, nisam više znala kako. Bilo je stvarno 
jutro, ali ja sam imala riđe krzrto, zlatne oči, a veverica koju sam zaklala u toku noći 

ležala je na ulazu u moju jazbinu. 

Oprezno sam se uputila prema kući. Moj muž je u sobnom ogrtaču sedeo u trpe- 
zariji. Preko puta njega, lasica obučena u moj ružičasti penjoar. Bez oduševljenja je pila 
belu kafu iz plave šolje, one koja je bila rezervisana za mene. Ta scena je izazvala u meni 
želju da se nasmejem ali je Zak podigao oči i njegov pogled se susreo s mojim. Učinilo 
mi se da je malo prebledeo. A lasica me je takođe pogledala i rekla nešto što nisam 
čula. Zak se podiže, kada se vratio imao je u rukama karabin. Držao ga je mlitavo, ali 
sam presudila da je bolje da pobegnem. Pre no što sam utekla, videla sam da se lasica 
jako nasmejala. Zak ju je pogledao iznenađeno. 

Za vreme tri dana i tri noći, vodila sam život lasice koji mi se toliko sviđao. Na tre- 
nutke, čak i deca su mi nedostajala pa sam se približavala kući da ih vidim. Nisam bila 
stvarno ljubomorna na lasicu nego nejasno razdražena na pomisao da je Zak uzimao u 
zagrljaj verujući da grli mene. U noći trećeg dana došla sam na ulazna vrata. Lasica me 
je obavestila da će ih ostaviti otvorena. Trebalo je da joj vratim obličje koje mi je 
podarila i da ponovo uzmem svoj život žene i majke. Dogovorile smo se da se ona zatim 


udalji zauvek. Nisam više želela da sanjam. 
* 


Vrata su bila zatvorena. Napravila sam krug oko kuće, ne našavši ni najmanji otvor. 
Izludela sam. Plakala sam, ispuštajući male krike i tako privukla pažnju jedne ptice koju 
je noć izbacila preda me. Ubila sam je, ali ona me je ranila svojim oštrim kljunom i noć 
sam provela ližući ranu. 

Rano izjutra bila sam pred trpezarijom, nasuprot samom prozoru. Udaljila sam se 
samo dok je Polina otvarala kapke. 

Najazd se pojavio Žak, zatim lasica. Videla me je, ali ništa nije rekla i otvoreno je 
gledala u drugom pravcu. Zak nije zapazio moje prisustvo. Jednim nerazumnim skokom 
bacila sam se na okno. Oni se oboje okrenuše prema meni. Oči lasice svetlucale su od 
veselja. Prilepila sam njušku za staklo i čula sam šta su govorili: 

— Postaje agresivna — rekli su. 

Glas moga muža me je obeshrabrio. Bio je miran, gotovo ravnodušan. Lasičin je 
zvučao odlučno: 

— Najbolje će biti da je ubiješ. 

— Izgleda kao da pati — reče zamišljeno moj muž. 

— Gladna je — odgovori lasica. — Treba da se odlučiš i smestiš joj nekoliko me- 
taka u glavu. Moriseta mi je rekla da su te životinje opasnije nego što se misli. 

Odjurila sam u svoju jazbinu. Tu sam provela dan jecajući, potpuno satrvena. Znala 
sam da mi lasica nikada više neće otvoriti vrata. Ona je odlučila da umrem. U toku 
sedmice, baštovan je tražio moj trag. Nisam više spavala na istom mestu. Lasica je ubila 
psa, pacolovca, kome sam samo čudom izmakla. 

Ona je primala naše prijatelje koji su joj davali komplimente — za kuhinju, za moju 
kuću, za moju decu. 

Moja deca! Kada bi mogla da me uzmu u zaštitu, kad bi verovala da me mogu 
krišom pripitomiti, pružiti mi malo nežnosti s vremena na vreme. 

Ali jednog dana lasica me pokaza njima. Jazavičar je spavao i ja sam se približila 
najviše što sam smela. 

— Gledajte dobro ovu malu zver — reče ona pokazujući mene — dobro pazite, 
ona je vrlo zla. Ubija slatke male veverice i napada čak i decu. 

Nisam pobegla kad je moj sin podigao kamenicu da je baci na mene. Na žalost, nije 
me dostigla. Više bih volela da sam umrla, nego što sam nastavila da živim kako bih 
videla ono što će se uskoro dogoditi. 

Pronašla sam način da se popnem duž jedne puzavice, do sobe mojih mališana. Pre 
no što će navući zavese videla sam ih kako spavaju. Osmelila sam se da se krijem do 
časa kada se izjutra otvara njihov prozor i tako sam ih gledala kako se oblače i brbljaju. 

Izgledali su zdravi i veseli. Bili su tako lepa deca. Moja deca! 

I došlo je strašno jutro. Oni su ležali nepomično. Zaka nikada pre nisam videla da 
plače. Lasica je takođe plakala. Plakala je mojim očima. Moriseta se onesvestila. Zatim 
je stigao doktor, onaj koji je mene ispitivao i on je ponavljao: 

— Ništa ne razumem. Nikada nisam video ovako nešto. Kažete da je to lasica. Ja 
nisam video nikada da lasica nekog napada. Prozor je bio otvoren, ali to ne može biti 
lasica. 

Zatim je došlo do istrage. Moju decu su sahranili. Svi su grlili zločinku. Mrmljali su 
joj reči utehe. 

Imala sam samo jedan cilj: da se osvetim. Tražila sam plan bez greške. Nisam ga 
našla. Htela sam da ubijem lasicu pre nego što učini još neko zlo, ali ona je bila oprezna 
kao sve lasice. Neprestano je vrebala. Uprkos vrelom letu, svi prozori ostajali su 
zatvoreni. k 

Nisam se više približavala trpezariji. Podnela bin da umrem od Zakove ruke, ali ne 
bih mogla da izdržim pogled mržnje, pre toga. 

I pre no što sam mogla da je ubijem kao što je ona ubila moju decu, lasica je 
otputovala, ali ne sama — Žak je zatvorio kuću. Odveo je u Pariz onu koju je i dalje 
smatrao svojom ženom. A Moriseta je umrla. 

Objavljeno je da se kuća prodaje. Nijedan kupac nije se javio. Svuda se priča da je 
kuća ukleta. 

Ja mislim da ću živeti onoliko koliko traje ljudski vek i nadam se da će lasica umreti 
kada se završi vek jedne lasice. 

* 

Sada mogu da udem u kuću. Dugo sam kopala da je se domognem. Spavam u 
krevetu gde smo Žak i ja provodili srećne noći, pre no što sam počela da sanjam. Još 
uvek se zovem Ani, ali ko bi to mogao i da pomisli. 


76 


INTERVJU 


Rodžer Zelazni 


GOSPODAR SNOVA 


* SF je zabava posebne vrste koja aktivira imaginaciju i možda donekle širi intelekt zato 
što obraĐuje izvesne ideje i što od čitaoca traži da, ako želi da shvati priču, uloži 
odreĐeni trud, kako bi u svom duhu svaki put stvorio novi svet — reči su R. Zelaznija 
iz intervjua datog Nilu Vilgusu za Science Fiction Review u avgustu 1980. godine 


PITANJE: Pošto ste vi čovek koga nije po- 
trebno predstavljati čitaocima, preskoči- 
ćemo uobičajena pitanja za stvaranje po- 
zadine ovom razgovoru i preći pravo na 
suštinu stvari. Kao jedan od vodećih auto- 
ra na ovom polju, kako gledate na ulogu 
SF danas ? Kuda je SF krenuo? Da li zlatno 
doba tek predstoji? 

ZELAZNI: Mislim da je uloga naučne fan- 
tastike danas manje-više ista kao što je 
oduvek bila — SF je zabava posebne vrste 
koja aktivira imaginaciju i možda donekle 
širi intelekt zato što obrađuje izvesne 
ideje i što od čitaoca traži da, ako želi da 
shvati priču, ulaže odredeni trud, kako bi 
u svom duhu svaki put stvorio novi svet. 
Kuda je krenula? Napred, u vremenskom 
smislu, ali na način pomalo cikličan. Kao i 
sve drugo, ona ima svoje mode i svoje 
prolazne manire. Izvesna stvar ili situacija 
zgrabi našu maštu i neko vreme se održa- 
va na pozornici. Zmajevi, na primer: re- 
kao bih da će oni uskoro otići sa pozor- 
nice, i to potrbuške, izbacujući plamen iz 
čeljusti; zaći će iza kulisa i odmoriće se 
deceniju-dve. Kretanja života kroz hodni- 
ke vremena dovodiće do promena u ras- 
položenjima — pesimističko pa optimis- 
tičko, pronaučni a zatim antinaučni — iz 
godine u godinu; razvoj sveta oko nas, 
naučni, politički, socijalni, izaziva prome- 
ne koje omogućuju dalji rast. 

Malo šta ima da kažem o zlatnim dobima. 
Mislim da se uvek mogu iskopati izvesne 
količine tog blistavog materijala, samo 
ako ste voljni da kopate. 

PITANJE: Meni se čini da, uprkos popu- 
larnosti Ratova zvezda i uprkos ugledu 
koji SF odnedavno uživa kod akademske 
kritike, naše polje još ima geto-status u 
većini umova. Smatrate li da će SF biti 
literatura budućnosti, što su mnogi pred- 


videli? Hoćemo li pobediti? 
ZELAZNI: Razmišljanja te vrste nikad mi 
nisu bila važna. Pre nekoliko godina odgo- 
vorio sam, za potrebe Dvostrukog simpo- 
zijuma, na slično pitanje; upotrebio sam 
tada citat iz Santajane koji i sad smatram 
prikladnim: »Pokušati dati takvim stvari- 
ma širi dohvat znači pristati na odstupa- 
nje od njihove prirode samo da bismo se 
posle mogli hvaliti da su se razrasle.« 
Samo neka veoma razvodnjena verzija 
našeg žanra mogla bi da privuče opštu 
pažnju i da je dugo drži. 
Moje osnovno uverenje je da popularnost 
naučne fantastike (razvodnjene ili ne) kod 
najšire publike, baš kao i popularnost ma 
koje druge vrste priča, predstavlja ciklič- 
nu, pomodnu pojavu. Periodično dođemo 
i mi na red. U tome ne vidim ništa loše. 
PITANJE: Jedan od vaših doprinosa toj 
literaturi budućnosti jeste uvodenje mi- 
toloških tema u SF. Smatrate li da će to 
prerasti u dominantnu silu na ovom 
polju? U novi Novi talas? 
ZELAZNI: Uvek je mitologija bila do neke 
mere zastupljena, a verujem da će uvek i 
biti. Međutim, ne verujem da će postati 
dominantna. 
PITANJE: Kao da je kontradiktorno reći da 
jedan čovek piše mitove, zato što je mito- 
logija, po tradiciji, nešto što se nagomi- 
lava tokom mnogo godina, nešto čime 
doprinose bezbrojni pripovedači. Pa ipak, 
kad pisci SF ili fantazije udruže snage i 
zajedno rade u nekom mitskom okviru, 
kao što je bio slučaj sa mitovima o 
Ktulh'uu ili sa sagom o Konanu, rezultati 
su najčešće prilično trivijalni. Ima li ikakve 
nade da će se razviti neka grandiozna 
mitologija »istorija budućnosti«, kojom bi 
se onda pisci, i SF pisci ali i drugi, mogli po 
želji koristiti? Nešto slično grčkim mito- 

vima koji su i danas u upotrebljivi? 
ZELAZNI: Ne verujem, i u svakom slučaju 
ne bih voleo da tako nešto vidim. Meni se 
čini da bi to donelo restriktivni a ne 
oslobađajući uticaj. Više volim da vidim 
pluralizam nego jednu grandioznu šemu. 
PITANJE: Verujete li u jungovsku ideju ko- 
lektivnog nesvesnog u kome žive mitski 
arhetipovi i čekaju da ih neki umetnik ili 
mitotvorac pronađe i upotrebi? Imate li 
osećaj da vaša sopstvena kreativnost 
dolazi sa takvih nivoa? 

ZELAZNI: To, donekle, može postojati kod 
ljudi koji su odrasli sa istim kulturnim tra- 
dicijama. Ali meni se više sviđa pomisao 
da je moja kreativnost, u meri u kojoj je 
imam, intelektualna a ne samo intuitivna; 
to će reći, voljan sam da svaku inspiraciju 
napadnem razumom, da je invertiram, 
uvrnem malo, da vidim mogu li je 
neintuicijskim metodima poboljšati. 
PITANJE: Jasno je da vi, pišući o mitološ- 
kim temama, želite ne samo da zabavite 
čitaoce nego i da postignete nešto više. 
Kako gledate na kontraverziju »zabava 
protiv poruke« ? 

ZELAZNI: Ne vidim da je to dihotomija. 
Pišem pretežno da bih zabavio, ali u moj 
rad uđe i štošta drugo. Nikad nisam pisao 
sa isključivim ciljem da propagiram neku 
poruku, ali ako bih to pokušao mislim da 
bi došlo do smetnji na vezama zato što bi 
se u tu poruku umešale i vrednosti priče 
same, vrednosti koje ja ne bih mogao da 
izbacim iz teksta. 

PITANJE: U Aleji prokletstva i u vašem 
najnovijem romanu Znakovi kraj puta, a 
takođe u pričama kao što su Đavolja kola 
i Auto-da-fe, ispitivali ste modernu opse- 
siju automobila. Da li se tokom poslednjih 
generacija razvila neka mitologija motor- 
nih vozila? Da li ste, pišući ove priče, 
svesno doprinosili izgradnji takve mito- 
logije? 

ZELAZNI: Možda. Nisam svesno dopri- 
nosio nikakvoj mitologiji te vrste, ali do- 
živeo sam veome neugodne automo- 
bilske situacije pa je mogućno da sam, 
tim pričama  raščišć 

traume. 

PITANJE: Postoje li mitologije radija, te- 
levizije, filmova, stripova itd., koje se 
takođe razvijaju? 

ZELAZNI: Ne bih rekao da sam kvalifi- 


kovan da odgovorim na to pitanje. 
PITANJE: Nekoliko vaših priča adaptirano 
je za sveske stripova ili je štampano uz 
ilustracije stripovskog tipa — jeste li za- 
dovoljni tim interpretacijama vaših dela ? 
ZELAZNI: Pa, zadovoljan sam, valjda, ono- 
liko koliko se može biti zadovoljan trans- 
ferom u drugi medijum. Sviđa mi se rad 
Greja Moroua. 

PITANJE: Vidim da je objavljena nova kri- 
tička studija o vašim delima. Napisao ju je 
Karl B. Jouk (Carl b. Yoke). Kakva je vaša 
reakcija na tu vrstu kritičarske pažnje? 
ZELAZNI: Zadovoljan sam tom knjigom. 
Autor je pošten i veoma perceptivan. On 
je takode moj prijatelj već više od trideset 
pet godina i poznaje me bolje nego iko 
drugi ko je ikada pisao o meni ili o mojim 
delima. 

PITANJE: Tolike se promene dešavaju u 
statusu žena; one u naučnoj fantastici 
poslednjih godina imaju tako istaknutu i 
važnu ulogu; iznenađuje me, onda, neraz- 
vijenost i relativna minornost vaših žen- 
skih likova. Zašto su Zelaznijevi likovi veći- 
nom mačo-supermeni — zašto nema i 
gde koje čudesne žene? 

ZELAZNI: Pre neki dan neko mi je poka- 
zao jedan članak u časopisu Ekstrapo- 
lacija (Extrapolation), gde profesorica Ka- 
rolina Vendel (Carolyn Wendel) kaže da u 
priči Vrata njegovog lica, lampe njegovih 
usta pokazujem da junakinja ima »izves- 
tan stupanj autonomije a sem toga je, što 
je podjednako važno, uključena u među- 
zavisni odnos, a ne u odnos gde muškarac 
vodi a žena je poslušni pratilac.« Kome 
sad jadni pisac da veruje? 

PITANJE: Da produžimo u istom pravcu, 
čitao sam kritike u kojima se, u suštini, 
tvrdi da su vaši glavni junaci većinom sla- 
bo individualizovani i da bi jedan drugoga 
mogli zameniti. Na osnovu ovih vaših dela 
koja sam čitao, zaključujem da su te kriti- 
ke opravdane — sa značajnim izuzecima 
kao što su Konrad Nimikos u romanu Ovaj 
besmrtnik i Fred Kesidi u romanu Vrata u 
pesku. Generalno uzevši, međutim, smat- 
rate li da karakterizacija nije mnogo 
važna? 

ZELAZNI: Ne slažem se. Ne verujem da bi 
Gelindžer ili moj primamljivač, na primer, 
mogli da reše problem pred kojim je 
Anđelo di Negri u romanu Danas biramo 

lica, niti obratno. Čarls Render u Gospo- 
daru snova bio bi beskoristan kao prota- 
gonista u ma kojoj drugoj mojoj knjizi. Hel 
Tener je prikladan samo za ulogi koju je 
imao u Aleji prokletstva i ne bi mogao da 
reši, recimo, dilemu Frensisa Sendoua u 
Ostrvu mrtvih niti da nastupi u ulozi mog 
bezimenog detektiva u pričama serije 
Moje ime je legija. Ali slažem se sa vama 
utoliko da dubina karakterizacije, u smislu 
psihološke motivacije, nije podjednako 
važna u svim pričama. Ako je naglasak na 
spektaklu ili avanturi, autor se može 
zadovoljiti eksternom karakterizacijom i 
pustiti da to tako prođe. Sve zavisi od 
toga šta će naglasiti u odredenoj, 
konkretnoj priči. 

PITANJE: Primetio sam da na tržištu mo- 
gu da se nađu samo neke vaše knjige, i to 
one koje je štampala kuća Ejvon, na pri- 
mer Gospodar svetlosti i serija Čilibar. 
Knjige koje su izašle kod izdavačke kuće 
Nal, na primer Džek od senke, Danas bi- 
ramo lica i Most od pepela, upadljivo su 
odsutne. Sad su knjižare preplavljene sil- 
nim ponovljenim izdanjima: zašto se ne 
pojavljuju nova izdanja svih vaših dela? Ili 
možda idem u pogrešne knjižare? 
ZELAZNI: Novo izdanje romana Džek od 
senke uskoro će se pojaviti. Druga dva 
naslova kod Nal-a [Danas biramo lica i 


Most od pepelalsada su rasprodata. Pi- 
tao sam tog izdavača nedavno o ovome; 
kažu da će izaći nova izdanja i ta dva dela 
ali još nisu odlučili tačno kad. 

PITANJE: Jedna od tema kojima ste se 
često vraćali je tema besmrtnosti ili dugo- 
večnosti što, naravno, daje neograničene 
mogućnosti. Da li je Hajnlajnov Lazarus 
Long uticao na vaše besmrtnike? Ili su uti- 
cale ranije obrade te teme, recimo Povra- 
tak Metuzalemu Soa, utopijski klasici — 
ili čak legenda o Lutajućem Jevrejinu? 
ZELAZNI: Ne bih rekao. Poznate su mi 
stvari koje ste pomenuli, ali po njima 
nisam svesno oblikovao nijedan svoj rad. 
PITANJE: Čuju se izvesni ozbiljni razgovori 
o pobeđivanju smrti već sad dok je naša 
generacija živa — očekujete li da će u sle- 
dećih desetak ili dvadesetak godina doći 
do nekog proboja u biologiji koji će znat- 
no produžiti ljudski život? Očekujete li da 
ćete živeti večno? 

ZELAZNI: Možda. Fina bi stvar bila živeti 
dugo, s obzirom na alternativu. 

PITANJE: Sta kažete o nekim drugim opti- 
mističkim predviđanjima koja se sad po- 
minju, kao što su kolonizovanje svemira 
tokom sledećih dvadeset godina, klonira- 
nju ljudskih bića, bitna poboljšanja inteli- 
gencije? 

ZELAZNI: Verujem da će sledećih dvade- 
set godina doneti satelite sa posadom — 
možda ne onako silne kao što O'Neil za- 
mišlja ali, u svakom slučaju, nekakve 
objekte tamo gore u kojima će se nalaziti 
ljudi. Manje verujem u kloniranje čoveka 
ili u mogućnost da o tome čujemo ako se 
to i desi. Nikad nisam smatrao da je 
inteligencija sama po sebi, iznad odre- 
đene mere, neka naročita vrlina. Isuviše 
sam briljantnih ljudi upoznao koji glavni- 
nu svog vremena provode govoreći koliko 
su briljantni, premnogo slučajeva suviše 
pameti koja nema čemu da posluži. Video 
sam mnogo upornih običnjaka koji, na 
duže staze, izgrade bolje kuće intelekta. 
PITANJE: A šta kažete o nekim dugoroč- 
nijim SF temama kao što su put kroz vre- 
me ili kontakt sa vanzemaljcima? Jeste li 
voljni da se odvažite na pogađanje kad bi 
se te dogodovštine mogle zbiti? 

ZELAZNI: Suviše varijabilnih faktora. Bili 
bi to pucnji u tamu. 

PITANJE: Dugo ste već jedan od najboljih 

stilista u SF — koliko je po vašem mišlje- 
nju stil važan u SF? U pisanju uopšte? 
ZELAZNI: Meni je stil važan, u pisanju 
uopšte manje je važan. Ne uznemiravam 
se ako vidim da je dobra priča loše ispri- 
čana, naime da je mogla biti više iskićena. 
Kad čovek glača jednu priču, naročito ako 
je profesionalni pisac, naiđe na tačku kad 
dobitak počinje da se smanjuje. Ako je 
priča dovoljno jaka, uspeće da zasija i 
kroz mnoge zastore. S druge strane, na 
interesantan stil lako padam čak i kad je 
priča slaba. 

PITANJE: Da li smatrate da bi bilo pošte- 
no reći da su vaša dela bliža »eskapistič- 
kom« kraju spektra? (Bežanju od stvar- 
nosti — prim. prev.) Najzad, ima mnogo 
SF pisaca koji kroz svoje priče izražavaju 
svoja politička, religijska ili filozofska uve- 
renja, dok su vaše knjige, čini mi se, 
gotovo isključivo priča-plus-stil — što ih 
čini izvanredno čitljivim — ali uglavnom 
lišene sociopolitičkog sadržaja. Čak i u 
Mostu od pepela ekološka tematika služi, 
reklo bi se, uglavnom priči a ne preno- 
šenju poruke. Ili sam vas pogrešno čitao? 
ZELAZNI: Istina je. Nikad nisam sebe 
smatrao polemičarem. 

PITANJE: Može li se stil učiti — ili je to 
nešto tako individualno i jedinstveno da 
se ne može prenositi niti predavati? 
ZELAZNI: Do dana današnjeg to ne znam. 
Mislim da on sam raste, ali da se može 
okresivati. Sećam se jednog profesora čiji 
me je stil literarne kritike zainteresovao. 
Kad sam ga pitao, rekao mi je da je dugo 
imao običaj da svake noći pre spavanja 
čita Gibona i da je to uticalo na njegov stil 
onako kako je on želeo. Međutim, ako je 
toliko želeo da primi takav uticaj, ne ve- 
rujem da je baš morao da čita Gibona 
svake noći. 

PITANJE: Visoko stilizovana proza kao što 
je vaša često se graniči sa poezijom. Zap- 
ravo, video sam vaše stihove u Antologiji 
spekulativne poezije pa otud znam da 
vas i to privlači. Zašto SF poezija nikad 
nije stekla popularnost? Mislite li da će je 
jednog dana steći? 

ZELAZNI: Ne radi se samo o SF poeziji. 
Poezija uopšte prodaje se u ovoj zemlji 
slabo. Šteta. Ne znam zašto. Možda je 
takav duh vremena. Voleo bih da verujem 
da je i tu u toku neki veliki ciklus i da će 


jednog dana poezija zauzeti uglednije 
mesto. Ali, ne znam. 

PITANJE: Da li biste se pridružili Udruže- 
nju za SF poeziju (Science Fiction Poetry 
Association) u zahtevu da profesionalni SF 
časopisi i antologije objavljuju poeziju? 
Hoće li Omni ikad kupovati stihove? 
ZELAZNI: Da. Ja se pridružujem tom nji- 
hovom zahtevu. Bilo bi lepo videti da se 
štampa više poezije. Omni? Taško je reći. 
Možda samo malo. 

PITANJE: Jedna stvar koja me kod vaših 
likova silno uznemirava jeste to što svi 
više puše. Možda je to dobar dramski gest 
ako se ne koristi suviše, ali nije li takvo 
stereotipno ponašanje suprotno onome 
što želite? Da li vi toliko pušite? 

ZELAZNI: U mom sledećem romanu- Ne- 
postojani (Ejs, juni 1980 — Ace Books)- 
niko ne puši dok je živ. Za ono kasnije ne 
marim. Ja sam pušim lulu, mada sam pre 
mnogo godina pušio cigarete, i to popri- 
lično. Radilo se delimično o nesvesnom 
ubacivanju a delimično o svesnom koriš- 
ćenju: tamo gde bih ja pripalio cigaretu, i 
liku mom delu pripali cigaretu, itd. 
PITANJE: Do koje mere su vaše rane krat- 
ke priče bile prototipi za vaše romane? Na 
primer, stekao sam utisak da je priča Lju- 
bav je imaginarni broj bila seme iz koga 
je iznikla serija Cilibar. Zatim, Covek koji 
je voleo Faiolije kao da je nagovestio kas- 
niju pojavu romana Umreti u Italbaru, a 
priča Đavolska kola nesumnjivo izgleda 
kao rana vizija košmara u romanu Aleja 
prokletstva. Drugim rečima, jesu li vaši 
romani svesna razrada tema kojima ste 
prvo pristupali kroz kratke priče? 
ZELAZNI: Postoji odnos između priče Lju- 
bav je imaginarni broj i serije Ćilibar - da. 
I verovatno između ostalih. Nije to svaki 
put svesna razrada, ali ponekad jeste. Kad 
smo već kod toga, Ostrvo mrtvih bilo je, 
za mene, na nekoliko načina, proširenje 
priče Ovaj momenat oluje. 

PITANJE: U jednom intervjuu koji je 1973. 
objavljen u fanzinu SF revija koji se tada 
zvao Vanzemaljski kritičar (Science Ficti- 
on Review — The Alien Critic), rekli ste 
sledeće: 'Kratke priče su bile, i sada su, 
moja prva ljubav u SF. Pre ili kasnije vra- 
tiću im se.' Da li su kratke priče, i sad vaša 
prva ljubav? Jeste li im se ikada vratili? 
ZELAZNI: Da, i sad ih toliko volim, i pišem 

više kratkih priča godišnje nego što sam 
činio 1973. godine. 

PITANJE: U tom intervju ste takođe opisa- 
li svoje pomalo neobične navike pri radu. 
Da li i dalje kucate u poluležećem polo- 
žaju? Da li se nešto promenilo u onoj situ- 
aciji sa četiri pisaće mašine? 

ZELAZNI: Ne. | sad idemo postojano istim 
putem. 

PITANJE: Beleška O piscu na kraju knjige 
Znakovi kraj puta kaže da sad radite na 
nekom animiranom filmu u kome će se 
pojaviti elementi mitologije američkih 
Indijanaca. Da li je taj projekat završen? 
O čemu se tu uopšte radi? 

ZELAZNI: Uradio sam scenario, ali on je 
sad stavljen u fioku. C'est la vie. 

PITANJE: Koji su vam još projekti u toku? 
Hoće li se uskoro pojaviti neki novi Zelaz- 
nijev naslov? 

ZELAZNI: Nepostojani (Changeling), u 
uvećanom džepnom formatu (trade pa- 
perback), u junu ove godine, kao što sam 
već rekao. Biće mnogo lepih crteža Este- 
bana Marotoa. Pojaviće se i Promenljiva 
zemlja kod firme Balantajn. To je roman 
o Dilvišima. Tačan datum nije odreden, ali 
verovatno će biti početkom 1981. 
PITANJE: U onom broju SF revije malo-čas 
pomenutom dali ste i kratke komentare o 
svakoj svojoj knjizi, uključujući i roman 
Danas biramo lica. Da li biste tu listu 
malo ažurirali? 


ZELAZNI: Ne pamtim šta sam tad rekao, 
ali posle romana Danas menjamo lica 
sledila je knjiga Umreti u Italbaru za koju 
ću priznati da je slaba i zaustaviti se na 
tome; pa Znak jednoroga (Sign of the 
Unicorn) pa Vrata u pesku (Doorways in 
the Sand) gde se pojavljuje lik koji mi se 
dopada, struktura koja me je zabavila i 
ideje koje su mi bile prijatne, zatim Moje 
ime je legija (My Name is Legion) gde 
sam upotrebio čvršći zaplet detektivskog 
tipa i ideje koje su mi se svidele, zatim 
Most od pepela (Bridge of Ashes) gde su 
ideje malo pobegle i deformisale priču tu 
i tamo, a onda Deus Irae, roman pisan u 
saradnji sa Filipom K. Dikom — mislim da 
je to uspešna saradnja, a po mojoj defi- 
niciji uspešna saradnja je ona koja da de- 
lo koje nijedan od saradnika nije mogao 
izvesti solo, delo koje ne zvuči kao delo 
ma koga od njih; onda su izašli Dvorovi 
haosa (The Courts of Chaos), a potom 
Znakovi kraj puta (Road-marks), knjiga 
koju je bilo teže pisati nego čitati. Knjige 
serije Čilibar (Amber) bile su serija 
prijatnih relaksacija između ovih drugih 
— a donele su mi više fanovskih pisama 
nego sve ostalo što sam u životu ukupno 
napisao. Uzdržaću se od komentarisanja 
o knjigama koje još nisu izašle iz štampe. 
NIL VILGUS: Hvala vam, gospodine Ze- 
lazni 

Prevod: A.B. Nedeljković 


81 


ESEJ 


ALEKSANDAR B. NEDELJKOVIĆ 


LIKOVI U SF 


Pri ocenjivanju književne vrednosti dela, 
jedno od bitnih pitanja nesumnjivo su li- 
kovi, način kako ih je pisac prezentirao, i 
stupanj njegovog uspeha u tome. Upravo 
u ovoj oblasti, čini se, naučna fantastika 
je često podbacivala. 

Postoje, po našem utisku, dve opasnosti 
u pogledu obrađivanja likova, specifične 
za ovu oblast književnosti, koje vrebaju 
pisca SF priče o putu u svemir: jedna je 
zanemarivanje likova, a druga je upotreb- 
ljavanje klišetiranih likova. 

Nije teško videti kako može doći do za- 
nemarivanja likova: autor je često prinu- 
đen da čitaocima prikaže čitav jedan novi 
svet, i mnogo neobičnih događaja; ako je 
autor pritom oduševljen svojim naučno 
— tehničkim idejama, onda će opisi stvari 
istisnuti opise ljudi. Drugim rečima, može 
se dogoditi da nučne i druge »ideje« bu- 
du dobro opisane, a da likovi ostanu u 
senci. 

Klišetirani likovi nisu svojstveni samo 
naučnoj fantastici; oni se mogu pojaviti u 
književno slabim delima i u drugim žanro- 
vima. Međutim, neki od tih klišea su 
karakteristični za SF priče o putu u 
svemir. Nabrojaćemo pet takvih klišea 

(I) Super — junak (super — hero). Glav- 
ni junak ovog tipa je sav sačinjen od 
»naj«: najsnažniji, najinteligentniji, naj- 
slavniji itd. On je često kapetan ili 
komandant. Nema tog protivnika koji mu 
je dorastao, nema te bezizlazne situacije 
iz koje on neće ipak izići. Usto, super — 
junak najčešće je i plemenit, i bori se na 
strani dobra i pravde. 

(2) Dama u opasnosti (lady in distress). 
Junakinja ovog tipa je najpre lepa, zatim 
plemenita, a tek na treće mesto dolaze 
razne sposobnosti, uključujući i inteligen- 


ciju. Ona je često pratilja glavnog junaka. 
Njena uloga u drami sastoji se u tom da 
uvek zapada u razne opasnosti; to je 
osoba koju stalno treba spasavati. 

(3) Kratkovidi naučnik. To je naučnik, 
često stariji, sa titulom Profesor ili Dok- 
tor. Njegovoj duhovnoj kratkovidosti mo- 
že se pridružiti i bukvalna, fizička 
kratkovidost. Ovakav naučnik do te mere 
je obuzet svojim radom, da ne sagledava 
stvarnost oko sebe; svet se može rušiti, 
ali on se neće odvojiti od svojih istraživa- 
nja. 

(4) Kratkovidi trgovac. To je trgovac ko- 
me su profiti i komercijalni uspeh važniji 
nego ma šta drugo na svetu. Novac mu je 
važniji nego čak i trošenje novca za 
sopstvene potrebe, važniji od morala, 
zakona, od tuđih života, a kao što ćemo 
videti kasnije na jednom primeru, važniji 
čak i od sopstvenog života. 

(5) Čudovište iz svemira, ili, »čudovište 
sa očima poput insekta« (bug — eyed — 
monster, — BEM). Ovom frazom, i skra- 
ćenicom BEM, Amerikanci označavaju taj 
kliše: biće iz svemira, zastrašujućeg izgle- 
da, koje napada ljude. Čudovište može 
imati mnogo nogu, hvataljke, antene, ili 
može biti amorfna ljigava masa, itd. 

Klišetirani likovi naučnika i trgovca mo- 
gu izostati; oni nisu tako značajni kao 
ostali, i za njih nemamo odgovarajuće 
ustaljene fraze na engleskom. Ali ostala 
tri lika su od velikog značaja; već samim 
njihovim stavljanjem u istu rečenicu dobi- 
ćemo jedan od obrazaca za svemirsku 
operu: čudovište — dama u opasnosti — 
super — junak. 

Sami SF pisci u SAD danas su protivnici 
dalje upotrebe ovih klišea. Doduše, ne 
baš svi. 

Klišetirani likovi su nesumnjivo štetni. 
Međutim, razlika između klišetiranih i 
onih drugih, uspešnije stvorenih likova, 
ne može se uvek lako uočiti. Ovde je mo- 
guće pogrešiti, i »pronaći« kliše i tamo 
gde ga nema. Na primer, nije svaki lik 
hrabrog astronauta kliše; i Gagarin je bio 
hrabar, i Nil Armstrong, i svi drugi koji su 
dosad leteli u svemir. Nije ni svaka žena u 
opasnosti klišetirani lik. Kliše, možemo u 
ovom kontekstu reći, počinje tek tamo, 
gde prestaje uverljivost lika; tamo gde 
junak počinje da niže neverovatne pobe- 
de i uspehe kao od šale; tamo gde žena 
postaje bespomoćna pratilja, lišena ini- 
cijative i sposobnosti. Takođe treba imati 
u vidu to, da sama činjenica da se neki 
likovi razlikuju od klišea, još ne znači da 
su to uspešno stvoreni likovi. Kao primer 
ovde može da posluži priča »Omni- 
lingval« (»Omnilingual«) koju je napisao 
H. B. Pajper oko 1957. godine. U toj priči, 
naučnici sa Zemlje po prvi put doleću na 
Mars. Tamo otkrivaju gradove izumrle 
marsovske civilizacije, i u njima mnoge 
zapise, koje treba dešifrovati; pošto je 
očigledno da bi to mnogrobrojni lingvisti 
na Zemlji postigli lakše i brže nego sami 
astronauti, pisac je tim astronautima 
oduzeo radio — vezu sa Zemljom. 

Pisac je prikazao da je ekspedicija 
internacionalna; Marta, Selim, Sahiko i 
ostali članovi ekspedicije predstavljaju 
ceo svet, a ne bilo koju pojedinačnu 
zemlju. To je nesumnjivo pohvalno; svi mi 
želimo da rivalstvo u svemiru bude za- 
menjen zajedničkim istraživačkim radom 
svih zemalja. Ali, u ovoj priči, upravo 
sloga i harmonija među astronautima, i 
odsustvo ma kakvih drugih živih bića koja 
bi se astronautima suprotstavila, dovode 
do toga, da dramske radnje skoro i nema: 
u priči od 40 strana, skoro ništa se ne 
dešava. Sve to vreme, protagonisti se 
ležerno šetaju, vode opširne razgovore, 
zapisuju podatke u svoje beležnice... U 
takvoj situaciji mogli bismo, maltene, da 
poželimo da se pojavi neko klišetirano 


svemirsko čudovište. 

Na kraju priče, astronauti pronalaze 
jedan zapis u kojem prepoznaju periodni 
sistem elemenata, i tako saznaju izvestan 
broj reči marsovskog jezika. 

Ova priča je zastarela i slaba iz više 
razloga, ali za nas je ovde od značaja da 
zapazimo to, da su likovi neuspeli, iako 
nisu klišetirani; neuspeli su zato, što su 
tako postavljeni, da ne omogućavaju 
adekvatnu dramsku radnju. 

Kao primer uspešnije priče o međuna- 
rodnoj saradnji u svemiru, spomenimo 
priču novijeg datuma (1973) pod naslo- 
vom »Her Fine and Private Planet«. Taj 
naslov se lako pamti, jer podseća na 
jedan čuveni stih iz jedne pesme Endru 
Marvela. | u ovoj priči jedna međuna- 
rodna ekspedicija kreće na Mars; ali u 
ovoj priči mnoge stvari su prikazane 
uverljivije i logičnije. Na primer, prikaza- 
no je da je Mars prvo ispitan auto- 
matskim sondama, pa su tek onda na 
njega upućeni ljudi. 

U priči, zajednička američko — sovjet- 
ska ekspedicija obavlja određene zadatke 
na površini Marsa. Glavni junaci su jedan 
američki član ekspedicije, koji je pripo- 
vedač i Ruskinja po imenu Sonja, geolog. 
Ona je oduševljena svojim poslom, želela 
bi da na toj planeti ostane duže. Neza- 
visno do toga, između nje i Amerikanca 
razvija se emotivna veza. Kad astronauti, 
po završenom poslu, treba da polete sa 
površine Marsa, događa se kvar koji se 
može popraviti samo na vrlo rizičan na- 
čin. Sonja polazi da izvrši tu opravku. Ali, 
kad već uspešno završi, njen skafander se 
pocepa i usled nagle dekompresije ona 
umire. Njeno telo ostavljaju na Marsu: 
tako će ona ostati na toj hladnoj i pustoj 
planeti, koju je volela, zauvek. 

lako ni u ovoj priči, kao ni u priči 
»Omnilingval«, nema nikakvih konflikata 
između junaka, niti sukoba sa ma kakvim 
spoljašnjim bićem, ipak je »Her Fine and 
Private Planet« daleko dramatičnija, jer 
postoji drugi konflikt: kao antagonist se 

pojavljuju destruktivne sile prirode, koje 
ugrožavaju astronaute. Priča je književno 
uspelija i zato što je koncentrisana na 
jedan lik — Sonju — i snažno obojena 
pripovedačevim osećanjima prema njoj; 
tako cela priča postaje književni portret 
jedne osobe, i to portret prezentiran ne 
kao hladni izveštaj, već kao lična uspo- 
mena. To nije priča o jednom tehničkom 


problemu, nego o jednoj ljudskoj 
tragediji. 
Zajedničko međunarodno izučavanje 


svemira prikazano je i u čuvenim »Zvez- 
danim stazama« («Star Trek«), ali na 
drugi način. 

Ako se u SF priči pojavljuju i bića iz 
svemira, onda se likovi mogu podeliti u 
dve grupe: jednu grupu čine ljudi sa 
Zemlje, a drugu bića iz svemira. Da bi se 
to moglo sažeto izraziti, potebne su 
odgovarajuće reči. Na engleskom, sreću 
se ovi termini: za jednu grupu, Earthmen, 
Terrans (od Terra) i humans, od kojih je 
verovatno najbolji termin Terrans; za 
drugu grupu, aliens. Na srpskohrvatskom, 
možemo koristiti izraze Zemljani i 
Vasionci. 

U većini ostalih književnih žanrova, 
likovi mogu biti samo ljudi sa Zemlje. 
Pomisao na ovo ograničenje neobična je, 
zato što se radi o nečemu sasvim očigled- 
nom, i baš zato nikad pominjanom. Koliko 
god se međusobno razlikovali Robinzon 
Kruso i kapetan Ahab, Beki Šarp i Megi 
Taliver, Pjer Bezuhov i Žan Valžan — svi 
oni ipak imaju i neke zajedničke osobine, 
a jedna od tih osobina je, da su svi sa ove 
planete. Naučna fantastika omogućuje 
književniku da ovo prevaziđe. Evo jedne 
priče u kojoj se pojavljuje biće iz svemira. 

Gordon Dickson je autor priče »Black 
Charlie«, nastale oko 1954. godine. To je 
jedna od onih SF priča o putu u svemir 
kojima vreme ne može mnogo da naš- 
kodi, jer se tehnički elementi koji bi mogli 
da zastare skoro i ne pojavljuju. 

Priča počinje ovako: 

»Pitate me, šta je umetnost? Očekujete 


da imam logičan odgovor u pripravnosti, 
jer sam otkupljivao za muzeje i galerije 
dok nisam nakupio mnogo sedih vlasi. 
(...)... nisam u stanju da na to pitanje 
odgovorim direktno. Laik odgovara lako 
— lepota. Ali umetnost nije uvek lepa. 
Nekad je ružna. Nekad gruba. Nekad 
nepotpuna.« 

Priča se dešava u dalekoj budućnosti; 
ljudi raspolažu FTL brodovima i šire se po 
svemiru uspešno i miroljubivo. Ta poza- 
dina je samo naznačena, jasno ali nena- 
glašeno, tako da ne postaje tema za sebe. 
Teško je reći ko je glavni junak priče: 
pripovedač, čije reči smo citirali, je 
Zemljanin, ali priča govori o jednom 
vasioncu. Pripovedač, po imenu Džons, 
prilikom kraćeg boravka na jednoj planeti 
tipa Zemlje ali sa vrlo malim brojem na- 
seljenika, prima u svojoj hotelskoj sobi 
jednog posetioca koji je nagovestio da 
ima primerke umetničkih dela za prodaju. 
Ali taj posetilac ne izgleda niti kao umet- 
nik, niti kao poznavalac umetnosti; a nje- 
govo držanje je potišteno i molećivo u isti 
mah. On je lovac, i već mnogo godina živi 
od prodaje onoga što ulovi u močvarnoj 
delti jedne velike reke. Sada on donosi u 
hotelsku sobu jedan grub drveni sandučić 
sa skulpturama koje želi da proda. Autor 
skulptura je njegov prijatelj koji živi u 
močvari, a zove se »Crni«. Džons otvara 
sandučić i, u neugodnoj tišini, zaprepaš- 
ćeno gleda »skulpture«: 

»Zurio sam u njih — a onda pogledao 
(... posetioca) da se uverim da to nije 
neka vrsta obimne šale. (...) Polako sam 
počeo da vadim kamene i ređam ih po 
stolu. 

Proučavao sam ih jedan po jedan, tru- 
deći se da u njima otkrijem neki oblik. Ali 
tu nije bilo ničega, apsolutno ničega.« 

Naravno, Džons odbija da otkupi te bez- 
oblične komade kamena. Za njegovog po- 
setioca, to odbijanje je očigledno lična 
tragedija. On uspeva da privoli Džonsa da 
njih dvojica zajedno posete autora tih 
»skulptura«. Oni odlaze u močvaru, i zala- 

ze u jedno naselje od blatnih kolibica, u 
kojem žive bića sa te planete. To su bića 
nalik na velike crne vidre, oko metar duži- 
ne, polagano se kreću po zemlji, imaju 
samo nejasne nagoveštaje inteligencije i 
rudimentarnu sposobnost sporazumeva- 
nja na toj planeti. »Crni« je jedan od njih. 
Svojim snažnim prednjim zubima on je 
oblikovao komade mekog kamena pešča- 
ra, i tako su nastale njegove skulpture. 

Lovac objasni Džonsu da su ta bića ne- 
kad smatrana za životinje i lovljena radi 
krzna; i od svih lovaca upravo ih je on prvi 
sagledao kao razumna bića, i postigao da 
ih administracija prizana i zaštiti. Opsta- 
nak i miran život tih bića jesu njegovo 
najveće životno postignuće; »Crni« (tj. 
Black Charlie) je njegov najbolji prijatelj, i 
ujedno jedini, među tim bićima, sa ikak- 
Vom svešću o umetnosti; a tih pet kame- 
nova su najbolje što je Crni uspeo da 
stvori. Džonsov stav je sad sasvim druga- 
čiji, ali on ipak odbija da kupi te bez- 
nadežne »skulpture« i odlazi. 

Nekoliko godina kasnije, u drukčijim, 
tragičnim okolnostima, Džons opet dolazi 
na tu planetu; prisustvuje smrti i tog 
lovca, i »Crnog«. U poslednjim trenucima 
svog života, »Crni« otpuzi u svoju kolibicu 
i izvuče na svetlo dana još jednu 
skulpturu, svoju najbolju i poslednju. To 
je komad kamena oblikovan tako da izda- 
leka nalikuje na čoveka u stojećem stavu. 

»Po prvi put sam shvatio koliki je zna- 
čaj za njega imalo to što je zubima obilko- 
vao iz kamena (...) 

Crni podiže glavu sa okrvavljenog tla i 
pogleda prema jezeru gde je moja letelica 
čekala. Ja nisam čovek on intuicije — ali 
ovoga puta, shvatio sam smisao pogleda. 
On je želeo da ja odem dok je on još u ži- 
votu. Hteo je da vidi kako odlazim noseći 
predmet koji je on oblikovao.« 

Džons tako i postupi; poslednja skulp- 
tura je dakle primljena, prihvaćena. 

Na žalost, posle ovog dela priče, koji je 
stvarni kraj dramske radnje, sledi još či- 
tava strana nepotrebnih dodataka. | po- 


red toga, ova priča je književno uspešna. 
Njena tema mogla bi se u diskurzivnom 
obliku formulisati ovako; u kolikoj meri 
istorijat nastanka jednog umetničkog de- 
la, patnja i čežnja uložena u njega ali ne i 
odražene u njemu, treba da utiču na 
ocenjivanje njegove umetničke vrednos- 
ti? Ali tako postavljeno pitanje odvodi mi- 
mo onoga što čini vrednost priče. Njena 
je prava vrednost u doživljaju koji priča 
pruža čitaocu, u toplini i humanosti sa 
kojima je prikazan jedan konkretan, 
stvaralaštvom. 

U ovoj priči prikazano je biće vrlo 
skromnih sposobnosti i skromnog stupnja 
duhovnog razvoja. Ali ima i takvih priča o 
putu u svemir, u kojima su prikazana bića 
jednaka nama, ili čak superiorna. Zbog 
toga moramo da prevaziđemo reč »biće« 
i da upotrebimo drugu, smeliju i adekvat- 
niju reč. 

U večini književnih dela drugih žanrova, 
pojam čovek oduvek je značio samo: čo- 
vek sa Zemlje i na Zemlji, i uz to, čovek 
antropomorfnog izgleda; dakle, nalik na 
nas. Ali nemamo nikakvo pravo da pori- 
čemo ljudskost nekome samo zato što se 
nalazi milijardama kilometara daleko od 
nas; a ako su u njegovom duhovnom 
životu obilato zastupljene sve one vred- 
nosti koji i mi želimo da imamo, onda ni 
razlike u spoljašnjem izgledu ne mogu biti 
prepreka. Zato će pojam čovek možda 
morati da bude proširen na sva inteli- 
gentna bića u celoj vasioni, bez obzira na 
udaljenost od nas i bez obzira na izgled. 
Ako jednom saznamo da postoje ljudi i 
izvan našeg planetarnog sistema, kako će 
se tada proširiti zajednica kojoj pripada- 
mo, ljudska zajednica! Nećemo više biti 
sami u svemiru, na svojoj lopti od kame- 
na, nego ćemo znati da nas ima i na 
drugim svetovima, da ima ljudi oko nas, 
na zvezdama. 

Proći će možda još nekoliko decenija ili 
nekoliko stotina godina dok nauka ne 
pronađe pouzdane dokaze o tome. Zas- 

luga je naučne fantastike što već sada 
možemo da proširimo svoju perspektivu, i 
da šire shvatimo taj ključni pojam kojim 
sebe označavamo. | reči humanizam i hu- 
manost ne moraju se odnositi samo na 
nas, na ovoj planeti. Govoreći u ovom 


kontekstu, možemo reći da reč čovek 
treba da se odnosi ne samo na ljude ovde 
i ovakve, nego i na ljude u svemiru i 
drugačije. To je specifičan, i možda u 
književnosti jedinstven, doprinos našem 
pogledau na svet i na sebe same. 


Ksenija Jovanović 


ODAKLE DOLAZI I KUDA IDE 
SAVREMENA FRANCUSKA NAUCNA 
FANTASTIKA 


Postoje brojna i često suprotna mišlje- 
nja o korenima naučnofantastične knji- 
ževnosti, o granicama žanra i njegovoj 
vrednosti. U ovom tekstu osvrnućemo se 
na neka od tih mišljenja i stavova, 
postavljajući pri tom bezbroj pitanja i 
predlažući neke od mogućih odgovora. 

Jedni tvrde da začetke književnosti na- 
učne fantastike možemo naći u veoma 
davna vremena, pod uslovom da joj da- 
mo ime utopija ili neobičnih putovanja 
(voyages extraordinaires). To bi onda isto 
toliko mogao biti Ep o Gilgamešu iz trećeg 
milenijuma pre naše ere, koliko i Odiseja, 
mit o Atlantidi, Keplerov Somnium iz XVII 
veka (1634.) ili delo Sirana de Beržeraka 
iz 1657. godine. Međutim, istorija nauč- 
ne fantastike je ipak novijeg datuma. U 
Americi je rođen 1929. godine termin 
»science fiction«,- na francuskom »fiction 
scientifique«. Mnogobrojne rasprave o 
tome da li ta reč stvarno odražava suštinu 
naučno-fantastične proze već dokazuje 
da u samom korenu pojave postoji prob- 
lem određivanja njenih granica. Naučna 
fantastika proističe iz tri tradicije: avantu- 
rističkog romana, utopije i tradicije ču- 
desnog, kažu jedni. Među osnivačima na- 
vode Meri Šeli i njenog »Frankenštajna« 
koji se pojavio 1817. godine, zatim Žila 
Verna, začetnika naučne  anticipacije 
(I'anticipation je francuski termin koji je 
kasnije zamenjen rečju »science-fiction«), 
Velsa i njegov »Vremeplov« iz 1895. 
godine, Ronija Starijeg (1856-1940) i 


njegovo remek-delo objavljeno 1910. 
godine _ »Smrt zemlje« (La mort de la 
Terre). Drugi nas upozoravaju da nikako 
ne brkamo SF i fantastiku. Jer u vreme 
narodnih verovanja u svet Vila i duhova, 
postoje dva paralelna sveta: realni i ima- 
ginarni. Bajka postoji istovremeno sa pr- 
irodom koja nije ni shvaćena ni pobe- 
đena. Kada se pojavljuje Nauka, čovek 
zamišlja postojanje natprirodnih sila koje 
remete racionalnost sveta. To je era 
fantastike, pod znakom smrti i sila mraka. 
Međutim, kada Nauka postane izvor 
čuđenja, razočarenja ili strepnje, tada se 
rađa naučna fantastika kao razmišljanje o 
moći, paradoksima i problematici nauke. 
Ne treba brkati ni SF roman i roman na- 
učne avanture kakvi bi bili romani Zila 
Verna, jer je on samo ekstrapolirao nauku 
svog vremena, a njegove mašine su samo 
elementi romaneskne radnje. Ne brkajmo 
ni SF i nauku, upozoravaju nas ovi isti jer, 
mada je tačno da su neki pisci zamislili 
ono što je nauka kasnije otkrila, ipak, 
kako je jednom rekao Brajan Oldis: »Priče 
naučne fantastike su isto toliko lektira za 
naučnike koliko su i priče o fantomima 
lektira za fantome.« Sledeće mišljenje o 
naučnofantastičnoj književnosti je, po 
mnogo čemu, suprotno prethodno 
navedenom mišljenju. Naučna fantastika 
vuče korene iz fantastične književnosti i iz 
satiričnih priča poput Guliverovih putova- 
nja Dž. Svifta. Ali neposredni preci su Žil 
Vern koji je predvideo pronalazak pod- 

mornice i helikoptera i Vels koji je najavio 
pronalazak atomske bombe. Naučna fan- 
tastika često služi popularizaciji nauke, ali 
u principu zahteva strogo poštovanje 
osnovnih zakona sveta fizike i predska- 
zala je, neosporno, veći deo savremenih 
naučnih i tehničkih ostvarenja. Naučno- 
fantastična književnost obrađuje neke 
samo njoj svojstvene teme, sa ciljem da u 
čitaocu stvori osećanje potpunog odva- 
janja od sveta koji ga okružuje. Radnja se 
uglavnom odvija u svetu koji je smešten 
bilo u budućnost (tada autor zamišlja 
razvoj čovečanstva i posledice naučnih 
otkrića), bilo u svetu koji postoji para- 
lelno sa našim, bilo i u jedan i u drugi 
istovremeno. Ovo udaljavanje u vremenu 
i prostoru omogućava korišćenje raznih 
drugih tema, kao što su: putovanje kroz 
vreme, susret sa licima iz drugih svetova, 
pojavu mutanta: Javljaju se i nova naučna 
razmišljanja i novi filozofski sistem. 
Kratko rečeno: »Naučna fantastika, to su 
romani, novele ili filmovi koji, zamišljajući 
nove naučno-tehničke pronalaske, opisu- 
ju buduće ili vanzemaljske svetove.« 

Što se tiče veze koje danas postoje iz- 
među izvora naučnofantastične književ- 
nosti i savremenih dela, navešćemo dva 
sasvim suprotna mišljenja potekla iz pera 
francuskih pisaca i kritičara. »Ako raz- 
motrimo, na primer, činjenicu da je jedna 
od tema naučne fantastike prostor«, kaže 
E. Zvan, »i ako pobliže razmotrimo taj 
pojam kroz istoriju žanra, videćemo da je 
prostor, najpre negde na marginama 
terrae cognitae tradicionalnih priča, pos- 
tao kasnije međuplanetarni, zatim medu- 
zvezdani, ne-euklidski, relativistički i naj- 
zad, unutrašnji i metaforični; polazeći od 
nepoznatih ostrva, morskih dubina i viso- 
kih planina kuda se uputio Zil Vern, kre- 
nulo se prema Mesecu, Marsu i Veneri, 
prema dalekim zvezdama, u dvodimen- 
zionalne svetove i čudne prostore — ne- 
postojane, izmišljene, solipsističke i, na 
kraju, u ne-svodljive prostore stranice po 
kojoj pišemo. Prema tome, smisao reči 
prostor menja se u zavisnosti od autora i 
perioda, ali to je spiralna evolucija u kojoj 
ništa od onog što je prethodno postojalo 
nije zaboravljeno«. Pjer Feran misli up- 


ravo suprotno da: »osoben i originalan 
način pisanja savremenih francuskih au- 
tora na paradoksalan način doprinosi 
stvaranju jedinstva — jedinstva moderne 
fantastike koja više ne potpada pod uticaj 
ranijih tokova naučno-fantastične proze«. 

Svaka načelna rasprava o naučnoj fan- 
tastici prepuna je isto tako i nedoumica i 
neslaganja vezanih za odredivanje gra- 
nica žanra, ali i za vrednost naučnofan- 
tastične književnosti. Za jedne trivijalna 
književnost, paraliteratura, kič, književ- 
nost za decu i omladinu, za druge to je 
»sa nadrealizmom, jedini doprinos knji- 
ževnosti ovog veka«, »čin novotarstva«, 
»avangardna književnost zato što preis- 
pituje iscrpljene stvaralačke šeme, zato 
što unosi nove podatke u diskurs o 
društvu, čoveku, nauci, svemiru«. Ema- 
nuel Zuan stoga kaže: »Naučna fantasika 
je čudovište sa više glava, od kojih svaka 
ponaosob poseduje odvojeni svet i čiji se 
dugi i pokretljivi vratovi pružaju na sve 
strane i pokazuju nebrojeno mnogo lica. 
Svaki opis te pokretne životinje, stoga 
može biti samo jednostavan; ako se oko- 
mim na jednu glavu, neka druga će mi se 
rugati iza leđa. Ovo podrugljivo smejanje 
životinje je dobro poznato, može se čuti 
svaki put kada neko pokuša da je opiše. 
Pune su nam ruke definicija, sve su uza- 
ludne«. I Zak Sadul izjavljuje: »U stvari, ne 
postoji nijedna zadovoljavajuća definicija 
žanra«. »Nije li«, pita se Mišel Lamar, 
»naučna fantastika samo neuhvatljivi 
predmet zadovoljstva?« 

Postoji, dakle, hipoteza po kojoj naučna 
fantastika nije žanr po sebi, već obuhvata 
sve žanrove. Sa ovom hipotezom je u pot- 
punoj suprotnosti dosta nepobitna činje- 
nica da je naučna fantastika jedan »sup- 
kodirani« prostor — teme, zbirke, speci- 
jalizovana izdanja, časopisi, filmovi, muzi- 
ka, stripovi, crteži, konvencije, nagrade, 
fanzini, fanovi, pisci... »Da li naučna 
fantastika« pita se M. Lamar, »funk- 
cioniše kao određeno znanje kome imaju 
pristupa samo upućeni?« Naučna fantas- 
tika bi, prema tome, bila poseban žanr, 
odvojen od književnosti »glavnog toka«, 
ili drugim rečima, autonomna, originalna i 
plodna književnost, jasno odvojena od 

drugih narativnih struktura, dok se po 
mišljenju nekih, naprotiv, granice između 
naučne fantastike i književnosti gube u 
korist »dobre književnosti.« Stoga Pjer 
Marlson zaključuje svoje razmišljanje na 
tu temu sledećim rečima: »Svaki dobar 
književnik može pisati dobru naučnu fan- 
tastiku. Svaki pisac dobre naučne fantas- 
tike ima pristup u književnost.« Od Meri 
Seli, preko Ronija, Hakslija, Orvela, Kafke, 
Pjera Bula, Mišela Žerija, Borisa Viana i 
Baržavela stižemo i do Borhesa i njegove 
pripovetke »TI&n Uqbar Orbis Tertius« i 
njegove definicije naučne fantastike. To 
je, po njemu, »način na koji postulat koji 
opravdava ideju odbacuje natprirodno 
ostajući u sferi fantastike«. 

Ova Borhesova rečenica biće nam uvod 
u razmatranje sledećeg kontraverznog 
pitanja — pitanja odnosa naučnog i fan- 
tastičnog u naučnofantastičnoj književ- 
nosti, »odnosa između razularenih sila 
iracionalnog i moći pozitivizma«. Kada je 
gotski roman počeo da prelazi u oblast 
racionalnog, fantastika je započela svoju 
dugu agoniju da bi se kao feniks ponovo 
rodila u okrilju naučne fantastike, 
smatraju neki savremeni kritičari. Po 
rečima Sarla Moroa: »Fantastika i SF se 
međusobno prožimaju i to je lako pojm- 
ljivo kada se zna da i jedna i druga u stvari 
predstavljaju razmišljanje ljudskog bića o 
sopstvenom strahu od prošlosti i buduć- 
nosti«. Po Mišelu Giomaru »dramatično 
je obeležje čudesnog, dok je za domen 
fantastike vezano tragično«. Na strani- 
cama »La Monda« posvećenim u julu ove 
godine fenomenu čuvenog dela Le matin 
des magiciens (Jutro čarobnjaka) Luisa 
Pavela i Zaka Berijera, nalazimo razmiš- 
ljanje francuskog filozofa Tejara de 
Šardena: »U kosmičkim razmerama — a 
to nam potvrduje čitava moderna fizika 
— samo ono što je fantastično poseduje 
mogućnost da bude istinito«. Prihvatajući 
tumačenje po kom je »naučnofantastično 
delo naučno samo u smislu da je izvršena 
umetnička transpozicija elementa nauč- 
nog, a nipošto po saznajnoj funkciji ovog 
činioca«, u savremenoj francuskoj auto- 
htonoj naučnofantastičnoj književnosti 
ističemo upravo rastuću pojavu fantas- 


tike, smatrajući da je budućnost žanra u 
vraćanju iz međuzvezdanih prostora u još 
uvek nedovoljno istražene prostore ljud- 
ske duše, prema onoj Sartrovoj opasci da 
je »čovek jedini predmet današnje fan- 
tastike«. »Svi fantomi, fantazmagorije, 
paralelni svetovi i ravni stvarnosti ne pos- 
toje izvan nas, izvan našeg saznanja i 
udesa«. | dok Brajan Oldis na stranicama 
Lokusa iz jula prošle godine kaže: »Pre 
nekoliko godina sam se veoma zabrinuo 
zbog toga što je fantazija svojim mno- 
ženjem počela da se nameće naučnoj fan- 
tastici« Priklonićemo se mišljenju Josipa 
Vidmara koji u svom članku Draž fan- 
tastike, navodeći jedan stav da je »fantas- 
tika svojevrsni životni eliksir u književ- 
nom delu koji mu daje divljenja vrednu 
neuništivost« zaključuje da nako je 
zadatak umetnosti da razvija čovekovu 
dušu i da joj pruži bogatije i intenzivnije 
življenje, a to joj je nesumnjivo zadatak, 
onda je izvesno i to da nas umetnost 
treba da uzbudi i očara istovremeno. A 
očarati nas je prvenstveno moguće igrom 
autorovog duha koji je Slobodan, ali ipak 
istini veran, suvereno poigrava elemen- 
tima života. Igra duha je prisutna u 
smišljenoj promeni raspoloženja, u od- 
merenom kontrastiranju i probiranju 
nijansi, u metaforici, te u oblikovanoj 
umešnosti. Tu igru omogućavaju unu- 
trašnja sloboda i fantazija, što je naš 
organ za igru. A najlegitimnije dete fan- 
tazije i fantastike, koje znači igru najvišeg 
stepena. Otuda njena draž i neu- 
ništivost.« 

»lntenzivno proživljavanje fantastičnih 
sadržaja je duhovna aktivnost jednog spe- 
cifičnog procesa sazdanog od treptaja još 
neodredenog kome, u stvari, naša duša 
tek treba da podari konačni oblik. Citalac 
sam odlučuje o smislu primljene poruke. 
Intenzivno osećanje tajanstvenog i 
neodređenog sadržaja fantastike prožeto 
je onim antitetičkim svojstvom realnog i 
mogućeg koje se izražava najčešće saži- 
manjem suprotnosti, npr. života i smrti.« 
Pričajući o mogućoj smrti čovek i čove- 
čanstvo, naučna fantastika u stvari želi da 
spreči da se to ostvari, ona razmišlja o 
položaju čoveka i njegovoj budućnosti, ne 

samo na Zemlji već i uokviru čitavog 
kosmosa. Naučna fantastika tako dolazi 
do svoje ljudske dimenzije uzimajući kao 
glavni predmet čoveka dvadesetog veka i 
tada ona »možda predstavlja onaj tre- 
nutak kada čovek, moćan kao bog, opet 
želi da bude samo čovek.« Ona postaje 
kritička i politička, »surovo ogledalo sa- 
dašnjosti«, ona postavlja pred sebe i pred 
čitaoca sve probleme sa kojima se 
suočava savremeno društvo, pre svega 
probleme vlasti i moći, ali smešteno u 
neko drugo vreme, u neki drugi svet 
»daleko od ovog našeg sveta, a ipak jedva 
nešto malo drugačiji«. »Pišem naučnu 
fantastiku«, kaže Z. P. Andrevon, »da bih 
rekao da neće mali zeleni uništiti naše 
gradove, da čudovišta nisu tamo gde 
obično mislimo da se nalaze.« Taj novi 
talas koji okuplja skoro sve sadašnje 
francuske pisce naučne fantastike stvorio 
je svoj manifest sa veoma nedvosmis- 
lenim naslovom Zašto sam ubio Žila 
Verna. | u tom spoju fantastike i realizma 


ostavljajući po strani ratove zvezda, sveta 
osmog putnika, kosmičke mantre, priče 
mača i magije, »space-opere«, nauku i 
njena dostignuća, savremena francuska 
naučnofantastična književnost nalazi svoj 
puni izraz, svoju potresnu snagu. Jer šta 
se to s nama događa kada čitamo priču Z. 
P. Andrevona »Malezijska tigrica«, zašto 
u nama još dugo posle trenutka kada smo 
zaklopili stranice knjige odjekuje užasni 
urlik žene koja, poput usamljene tigrice u 
džunglama Malezije, shvata da nikad ne- 
će postati majka jer je zauvek sama u 
jednom mogućem, budućem, ali sada još 
uvek imaginarnom svetu. To što nas tako 
duboko pogađa, to je naš prvi susret sa 
potpuno novom vrstom ljudske patnje. 
»Fantastika je čoveku bila potrebna u 
svim vremenima koje poznajemo.« Šta će 
biti u budućnosti? »Verovatno će se i 
tada ona hraniti ne samo svojim nego i 
našim vremenom, baš kao što se naše 
priče hrane koliko sadašnjošću i proš- 
lošću, toliko i izmišljanjem budućnosti«. 

KNJIGE 


Daglas Adams: 


VODIČ KROZ GALAKSIJU 
ZA AUTOSTOPERE 


Biblioteka »Zoroaster«, 
Beograd, 1986. 


Jedan od najvećih prošlogodišnjih hito- 
va na jugoslovenskom SF tržištu bila je 
svakako trilogija Daglasa Adamsa (Vodič 
kroz galaksiju za autostopere, Restoran 
na kraju univerzuma i Život, Univerzum i 
sve ostalo) objavljena u jednoj knjizi. Ako 
čak i prihvatimo da je, u toku 1986. go- 
dine, bilo kvalitetnijih stranica vezanih za 
ovaj žanr, onda ostaje da konstatujemo 
kako će ime ovog čoveka zauvek ostati u 
pamćenju domaćih ljubitelja naučne fan- 
tastike. Desila se, naime, jedna nesva- 
kidašnja zanimljivost. Potpisnik ovih re- 
dova ne pamti da je jedno ime, apsolutno 
nepoznato u domaćim prostorima, a 
inače manje slavno u svetu SF-a, većom 
brzinom osvojilo srca mnogobrojnih čita- 
laca. Za to, najpre, treba zahvaliti već 
poznatoj, beogradskoj samostalnoj radi- 
onici za štampanje naučnofantastične 
literature, pod vođstvom Branislava 
Brića, koja se posle opšte priznatih pisaca 
(Dik, Miler, Asimov, Bliš) odlučila za 
uvodenje sasvim novih imena. 

Pomenuti Daglas Adams je tridesetšes- 
togodisnjak koji je, na blizu četiri stotine 
stranica, razvio svo ludilo koje može da 
se izrodi u glavi jednog Zemljanina. Pos- 
tupkom koji je vrlo sličan Lundvalovom 
Nije vreme za heroje, on koketira sa 
žanrovskim stereotipima, pružajući im 
nove mogućnosti za bitisanje. Zivot, 
Univerzum i sve ostalo postaje tako 
osnov za gomilu smešnih situacija i 
razrešenja. U masi likova, autor se 
odlučuje za njih petoro, poklanjajući im 
svu svoju ljubav, trudeći se da ih jasno 
izdiferencira. Nosioci radnje su, dakle, 
Artur Dent — antiheroj, Ford Prefekt — 
autostoper kome je peškir najbitnija 


MIODRAG MILOVANOVIĆ 


stvar na svetu, Zaphod Biblbroks — avan- 
turista sa najmanje trostrukom pameću, 
Marvin — android-paranoid ili stalni 
»samoubica iz zasede« i Trilian — ženski 
lik koji je potreban zbog bezbolnog 
spajanja stvarnog i nestvarnog. 


Za Vodič kroz galaksiju za autostopere 
prvi put se čulo pre jedanaest godina u 
obliku radio-drame (BBC). Sledeće godine 
pojavila se i knjiga pod istim naslovom, a 
onda sledi serija koja za sada ima četiri 
romana. Četvrti, Hvala svim ribama, još 
nije preveden kod nas. Napravljena je i 
televizijska serija, a od nedavno su, kao 
što smo već konstatovali, i domaći 
ljubitelji SF-a u prilici da saznaju »zašto 
su miševi najinteligentnija vrsta na našoj 
planeti«. I dok bulumenta likova sa apso- 
lutno specifičnim ludilom i strahovima na 
ivici tragikomedije, uz pomoć pogona 
neverovatnoće, pokušava po ko zna koji 
put da spase Univerzum i planetu Zemlju, 
nama preostaje da se osvrnemo na neke 

tehničke detalje jugoslovenskbg izdanja. 
Naslovna ilustracija Željka Paheka je 
upravo ona pronađena forma kojom se 
uspešno upotpunjuje autorski stav. Ako 
tome pridodamo korektan prevod i lako 
čitljiv slog, ne ostaje nam ništa drugo 
nego da za izdavača rezervišemo ne- 
koliko komplimenata. Jedino... svoje- 
vrsna nebriga za autora ostavlja loš trag. 
Elem, ako već nije odvojeno malo pros- 
tora za upoznavanje sa Adamsom, moglo 
je bar da se objavi njegovo puno ime i 
prezime. 
Dragan Stošić 


Semjuel Dilejni: 
ZVEZDANI PONOR 


Biblioteka »Supernova«, 
»Dnevnik«, Novi Sad, 1986. 


Osobenost naših izdavača naučne fan- 
tastike je ta da radove pojedinih pisaca 
objavljuju u serijama. Kao da svi čekaju 
da neko probije led, da opipa puis tržišta, 
pa da onda lansiraju tog pisca kao 
»zvezdu« i  »velikog barda naučne 
fantastike«. 

Slično se dogodilo i sa Semjuelom Dilej- 
nijem, jednim od najboljih američkih SF 
pisaca sa kraja šezdesetih i početka 
sedamdesetih godina. Pošto su u ediciji 
»Znak sagitex objavljena njegova dva 
kratka romana: izvrsna studija © 
mogućnosti jezičkog izražavanja Vavilon 
17 i nešto slabiji Ajnštajnovski presek, 
odmah je usledio i njegov verovatno 
najbolji roman Nova, objavljen u ediciji 
»Kentaur«. 

Sada je taj njegov najproduktivniji pe- 
riod zaokružen novelom Zvezdani ponor, 
objavljenom u originalu 1973. godine, 
kao i sjajnom pričom Vreme shvaćeno 
kao spirala poludragog kamenja, koja je 
dobila nagradu Nebula. Oba ova dela, 
kao i nekoliko već viđenih kratkih priča 
Pola, Klarka, Zelaznija i Evelin Li pojavila 
su se u šestoj svesci edicije »Supernova«. 

Naravno, najveći i najvažniji deo zau- 
zima novela Zvezdani ponor. Posredi je 
brižljivo razrađeno delo koje se može po- 
smatrati na više ravni pripovedanja. 


U osnovi svega je jedan svemir koji neo- 
doljivo podseća na milje priča Kordva- 
jnera Smita. Covečanstvo je okruženo 
nekom vrstom granice koja mu ne doz- 
voljava da izađe iz svog dela svemira, 
svoje galaksije. Glavne ličnosti su ljudi sa 
ivice ponora, ljudi koji žive odmah tu, 
pored granice koju mogu proći samo 
izabrani — »Zlatni«. A da bi neko bio 
»Zlatan«, mora biti ili zao ili glup; onaj ko 
to nije ostaje večno »s ove strane«, 
daleko od svih onih lepota koje im 
prenose »Zlatni«. 

Kroz sve to provlači se jedan lajt-motiv 
— »ekologarijum« — zajednica bića sa- 
ma sebi dovoljna, u kojoj se bića rađaju, 
žive i umiru, da bi se ponovo rodila druga 
bića. Odrasli ga daju deci da bi se naučila 
šta je život, da se svi rađamo, živimo i 
umiremo i da to prihvatimo kao 
činjenicu. 

Ako uopšte treba tražiti poruku u ne- 
kom književnom delu, onda ova novela 
nosi jedno snažno osećanje potrebe da 
se nešto izmeni, da čovek treba da raz- 
bije svoj ekologarijum i da počne da živi. 

Poseban kvalitet ovoj noveli daje 
izvrstan prevod Mirjane Živković, koja je 
uspela da nimalo lak Dilejnijev jezik, 
prilično opterećen »modernizmom« koji 
je doneo »novi talas«, verno prenese na 
naš. 

Džon Braner: 
DELA VREMENA 


Biblioteka »Zvezdane staze«, 
»Narodna knjiga« 
Beograd, 1987 


Osnovni problem koji se javlja pri či- 
tanju romana Dela vremena engleskog SF 
pisca Džona Branera je njegova žan- 
rovska neodređenost. Pri tom ne želim 
da kažem da je samo žanrovski čista knji- 
ževnost dobra književnost. Zelim samo 
da istaknem da način na koji Braner spaja 
dva žanra, konkretno u ovom slučaju: 
kriminalistički i naučnu fantastiku, nije 
primeren nijednom od dva žanra i dovodi 
čitaoca u stanje kad više ne zna šta čita i 
kad prestaje verovati da ono što čita ima 
ikakvog smisla. 

Naime, na početku romana Braner nam 
pruža jedan klasičan zaplet u kome grupa 
manje — više propalih glumaca biva od- 
vedena u izolovanu kuću gde će, pod 
rukovodstvom genijalnog, ali problema- 
tičnog režisera, stvoriti predstavu koja će 
predstavljati njihov trijumfalni povratak 
na scenu. U kući se, naravno, počinju 
odigravati čudne stvari, pa čitalac na sve 
načine pokušava da odgonetne šta je u 
pitanju. E, u tom trenutku roman pre- 
staje da funkcioniše kao logično 
ostvarenje. U čemu je problem? 

U tome što u kriminalističkom romanu 
čitalac mora od samog početka da bude 
upućen u sve ono što pripada kulturnom 
i socijalnom miljeu u kome se radnja 
odigrava da bi mogao sam stvarati odre- 
đene zaključke. Dobar kriminalistički ro- 
man ne sme sadržati nikakave deus ex 
machinae tipa pištolja kojim Harison Ford 
upucava divlje Arapine, jer inače ostavlja 
čitaocu utisak da je prevaren, izigran, 
nasamaren. 

A u Branerovom ostvarenju oni samo 
iskaču k'o džinovi iz Aladinove lampe, 
pretvarajući ono što je započelo kao kri- 
minalistički roman u SF. | to SF one naj- 
banalnije vrste: posetioci iz budućnosti 
otimaju osećanja nas divljaka iz dvadese- 
tog veka da bi ih prošvercovali i unovčili u 
dvadeset petom veku. S tim da na kraju 


hrabri junak, bivši alhos, pobeđuje zle 
budućnare i oslobađa svoju Ofeliju izno- 
seći je iz vatre koja će progutati 
zlotvorsku mašineriju. 

Zar još ima nekoga ko će poverovati u 
sve to? 


Rodžer Zelazni: 


STVORENJA SVETLOSTI I 
TAME 


Biblioteka »Znak sagite«, 
Beograd, 1987 


Stvorenja svetlosti i tame su drugi Ze- 
laznijev roman u kompletu od šest koliko 
je predvideno da izađe u okviru edicije 
»Znak sagite«. Ovaj roman predstavlja 
njegov najinteresantniji zahvat u sferu 
»klasične« mitologije. Odbacio je potre- 
bu da racionalizuje mitološke likove, bilo 
pojavnom formom, bilo mestom radnje, 
već ih je samo »SF — izovao«, smeštajući 
ih u jedan za SF moguć univerzum i 
stavljajući ih u interakciju sa više — 
manje klasičnim likovima uobičajene 
postave, uglavnom kosmičke opere. 

Kostur romana je ortodoksna fabula 
bajke u obliku mega — kosmičke avan- 
ture sa istim, mega — kosmičkim posle- 
dicama. Pratimo napore Tota, Prina — 
koji — je — bio — hiljadu, boga Mudrosti 
i Magije, da uništi Ono — što — vrišti — 
u — noći, otelotvorenje nepoznatog 
božanstva, i uspostavi predašnji red u 
Središnjim svetovima kojima je legitimni 
gospodar. 

Ovim romanom Zelazni se dokazuje kao 
majstor kraće forme. Roman, koji je 
celina za sebe, neuvijeno je sastavljen od 
serije epizoda više ili manje uspelih kao 
alegorije. Storijom o Čeličnom Generalu, 
Princu Pobunjenika stvorio je moćan 
arhetipski lik čijeg se vlasništva u svojoj 
kulturnoj baštini ne bi postideo nijedan 
narod! Potraga za svakim od Setovih 
oružja, na primer, basna je za sebe — na 
čelu sa kosmičkim kovačima, Nornima, 
koji »zvezdanu palicu« naplaćuju novim 
očima, koje će uskoro izgubiti, samo da bi 
videli svoje alatke na trenutak. 

Svako ko je voleo Gospodara svetlosti, 
neće ostati ravnodušan ni prema Stvore- 
njima svetlosti i tame. O nekoj mono- 
toniji nema ni govora, jer Zelazni je 
majstor kao niko drugi da o istoj stvari 
priča na dva različita načina, ili da istim 
rečima opiše dva suprotna dogadaja. 


SF terminologija 


U našoj književnoj terminologiji 
postoje ustaljeni termini: roman, 
novela, pripovetka i crtica, pri če- 
mu je podela izvršena u zavisnosti 
od strukture dela, a ne po dužini. 
U naučnoj fantastici, međutim, u 
SAD napravljena je druga podela, 
koju ćemo vam ovde predstaviti i 
koju ćemo, radi lakšeg snalaženja, 
usvojiti za upotrebu. U američkoj 
terminologiji postoji pet termina: 
»short-short story«, »short story«, 
»novelette«, »novella« i »novel«, 
prevodimo ih kao: »minijatura«, 
»priča«, »noveleta«, »novela« i 
»roman«. Minijatura ima od nula 
do hiljadu reči, što je otpnlike 
nešto više od tri šlajfne teksta. U 
SAD priča ima od 1000 do 7500 
reči, znači: tri do dvadeset pet 
šlajfni. U nagrađivanju, medutim, 
oni nemaju kategoriju minijature 
pa se i pričice od jedne strane 
nadmeću u kategoriji priče. Nove- 
lete obuhvataju dela dužine izme- 
đu 7500 i 17500 reči, novella je 
duža od novelete, a najviše 40000 
reči, što iznosi otprilike 135 šlajfni 
teksta. Sve duže spada u roman. 


ZANIMLJIVOSTI 


Fanzini su značajna aktivnost svakog SF 
kluba. Izmislili su ih Amerikanci, u prvi 
poznati broj datira iz maja 1930. godine. 
Ime mu je bilo The Comet, a izlazio je u 
Njujorku. Prvi pokušaji pokretanja fan- 
zina kod nas datiraju iz 1976. godine, a 
prvi broj prvog domaćeg SF fanzina (Par- 
sek) pojavio se u januaru 1977. godine. 


Brajan Oldis, poznati engleski SF pisac, 
objavio je 1966. godine putopis »Gradovi 
i kamenje«, u kome je detaljno opisao 
svoje putešestvije kroz Jugoslaviju. Od 
svih naših mesta u najprijatnijem sećanju 
ostao mu je Ohrid, za koji kaže da mu je 
atmosfera veličanstvena, ikone izuzetne, 
a hrana nenadmašna. 


Gernzbek i Vels su, pored ostalog i 
imena dva kratera na Mesecu. Kembel, 
Vajnbaum i opet Vels su imena tri kratera 
na Marsu. Vels je najrasprostranjeniji, ali 
to je za sada. 


Pre dvadeset godina, Judit Meril i Kejt 
Vilhelm su ispitale 150 SF pisaca da bi ut- 
vrdile kakvo je njihovo raspoloženje kada 
je u pitanju američki rat u Vijetnamu. Za 
rat su glasali: Pol Anderson, Frederik 
Braun, Džon Kembel, Robert Hajnlajn, 
R.A. Laferti, Lari Niven, Džek Vans, Džek 
Vilijamson. Protiv rata su bili, pored os- 
talih i: Isak Asimov, Džejms Bliš, Rej Bred- 
beri, Filip K. Dik, Tomas Diš, Harlan Eli- 
son, Filip Hoze Farmer, Hari Harison, 
Ursula Legvin, Fric Lajber, Džoana Ras, 
Robert Silverberg, Donald Volhajm... 


Iz SAD nam stižu vesti o uspehu filma 
King Kong 2, a mi koristimo priliku da vas 
podsetimo da, pored ovog, postoji još 
dvadeset jedan film u kojima se pojav- 
ljuju džinovski majmuni. Prvi je snimio 
Hari Hojt još 1925. godine, najčuveniji je 
onaj iz 1933. od Merijena Kupera i Er- 
nesta Sedseka, a najviše novca je doneo 
King Kong Džona Gilirmina iz 1976. 

Najviše objavljenih SF priča u SAD ima 
Lord Dansani, 415. Ali, veliki broj tih priča 
su minijaturne, a osamdesetak imaju po 
jedva pola strane. Na drugom mestu je 
Silverberg sa 350 priča, uglavnom dužine 
izmedu dvadeset i šezdeset strana. 
Apsolutni rekord pripada, ipak, japancu 
Hoši Šiničiju za koga se tvrdi da ima 
preko hiljadu objavljenih priča. 

FILMOVI 


KRVOLOK (PREDATOR) 
1987 - SAD 


Negde u vlažnim prašumama Južne 
Amerike odvija se krvavi lov na čoveka. 
Lovac je biće sa druge planete, a divljač 
Arnold. 

U bespoštednoj borbi sa Staloneom oko 
gledanosti (čitaj: prihoda) svojih filmova, 
mašinerija nekadašnjeg »mister univerzu- 
max Arnolda Svarcenegera je izbacila još 
jedan budući mega-hit bioskopa i videa. 
Po starom, isprobanom receptu mešavine 
akcije, naučne fantastike i horora, i uz 
pozadinu napumpanih znojavih mišića 
dobili smo još jednu borbu titana. 


\ 


Pod vodstvom Džona Mektirnama, Švar- 
ceneger je napravio film o lovcima »koji 
znaju da love«. Samo, ovoga puta lov 
prelazi u »rat« između monstruma i čo- 
veka. Uloge lovca i lovljenog se naiz- 
menično menjaju uz lokve krvi, mesa, 
tone olova i uz pomoć vatrene stihije. 

Scenario je, naravno, u svojoj osnovnoj 


BOB ŽIVKOVIĆ 


koncepciji bio sasvim drugačije zamišljen. 
U prvoj verziji (nazvanoj Lovac) radnja je 
trebalo da se odvija na nekoj drugoj 
planeti, ali je ta borba izmedu čoveka i 
vanzemaljca na sličan način obrađena u 
Svemirskim brodolomnicima. Sledeća ver- 
zija priče (živa, zagađena, ukleta šuma i 
jedan čovek) bila je previše slična 
Smaragdnoj šumi, a i scenario im se 
učinio nedovoljno komercijalnim. 

Naravno, poslednji račun je ispao naj- 
tačniji: vanzemaljci plus komandos jedna- 
ko je krvolok. A rezultat toga je to da je 
film za jedan vikend prikazivanja u SAD 
doneo 12 miliona dolara, što je osam- 
deset posto od ukupnih troškova filma. 

Radnja počinje tako što jedna grupa 
komandosa stiže u džungle Južne Ame- 
rike da pokupi zarobljene vanzemaljce 
(?). Svoju misiju prihvataju rutinski sve 
dok ne naiđu na ostatke tri ljudska bića 
obešena za noge, među kojima je iden- 
tifikacija nemoguća. Scenom ovih leševa 
prekrivenih insektima počinje akcija. Ko- 
mandosi optužuju za masakr gerilce i na- 
padaju njihov logor. Tu ih, naravno, ras- 
turaju i stiču ženski lik — Elpidiu Karilu, 
specijalizovanu za uloge južnoamerikanki. 
Tada počinje i lov. Za komandosima se 
kroz džunglu kreće monstrum sa druge 
planete, kameleon neverovatne surovosti 
koji ih lovi (čitaj: masakrira) jednog po 
jednog. Kada beštije zarobe Anu, Arnold 
ostaje sam. E, tada se on strašno naljuti i 
od divljači prerasta u strahovitog osvet- 
nika. Završna borba odigrava se blizu 
vanzemaljskog broda... 

Vanzemaljac ovde nije nimalo sličan 
našem malom slatkom E.T-ju. Karakteriše 
ga surovost, krvožednost, životinjska ok- 
rutnost, stravičan glas kao dodatno oruž- 
je. Krvolok je, naravno, humanoid (zamis- 
lite mešavinu jastoga i raste) sa odlikama 
kameleona, nepojmljivo ružnog lica, frizu- 
re slične Vupi Goldbreg (prema zlim jezi- 
cima). Pod maskom je veteran Kevin 
Peter Hal. (Bio je mutant u Proročanstvu), 
stvorenje iz plakara u istoimenom filmu, 

vrsta jetija u Hariju i Handersonovima, 
zombi u Jednoj mračnoj noći, zmaj u 
Lavirintima i monstrumima...) Halov ko- 
mentar poslednje kreacije je taj da za 
monstruma iz druge galaksije nije mogao 
da primeni metode Brus Lia. Da bi pobe- 
gao od karate i kung fu tučnjave, Hal je 
trenirao aerobik i proučavao srednjo- 
vekovne borbe. U kostimu Rika Bejkera 
od dva metra i jedan centimetar rezultat 
je fascinantan. Uz njih je majstor speci- 
jalnih efekata Stan Vinston. Za sve koji 
vole Svarcenegerove filmove i savremeni 
horor-SF ovo ostvarenje će biti prava 
poslastica. 


LEGENDA (LEGEND) 
1985 - SAD 


Posle stravičnih vizija budućnosti u svo- 
ja dva prva SF filma (Osmi putnik i Istre- 
bljivač), gde je dosegao same vrhove 
žanra, Ridli Skot pravi zaokret za sto 
osamdeset stepeni, uranja u svet čuda. 

Bajke su na Ridlija Skota u mladosti iz- 
vršile presudan uticaj — razvile mu maštu 
i obogatile imaginaciju. Nakon svojih pre- 
đašnjih čisto SF filmova, Ridli Skot se 
odužuje tom magijskom svetu, stvorivši 
film koji bolje nego ijedan ranije (Magični 
mač, Džek, ubica džinova) prodire u samu 
dušu bajke, uspešno gotovo kao najbolja 
ostvarenja Volt Diznija. 

Na neki način, kult filmovi Osmi putnik i 
Istrebljivač postali su filmovi za uži krug 
publike, vrlo određenog interesovanja. 
Ovoga puta, Skot se odlučuje da napravi 
film za širi auditorijum. Tematika bajki 
pruža mu takvu komercijalnu dimenziju, a 
u isto vreme, mogućnost da se razmaše 
kreativnošću jednog stvaraoca koji ima 
nagon da stalno istražuje i pruža gledaocu 
nešto novo. Podlogu za takvu zaintere- 
sovanost publike, za takvu čudesnu stvar- 
nost izmišljenih svetova, možemo zapaziti 
kod Lukasa i njegove sage o Zvezdanim 
ratovima. Publika željno prihvata taj ven- 
til za izlazak iz svakodnevice realnog 
života. Skotova Legenda ima sličan cilj, a i 
sličnu publiku, ali vrata ovoga puta vode 
u šumu detinjstva, čudesni fantastični 
svet najlepših bajki koje smo slušali ili 
čitali kao klinci. 


Scenarista je uz pomoć jednog (pravog) 
pisca bajki grupisao elemente klasičnih 
priča, napravivši scenario o začaranom 
kraljevstvu šume. U njegovom svetu žive 
ljudi, životinje, ali i mitološka šumska bi- 
ća. Svi su pod zaštitom para jednoroga 
koji simbolišu svetlost, lepotu i ljubav. Na 
drugoj strani, u dubini čarobne šume na- 
lazi se Gospodar tame, čiji je san da 
uništi, naravno, svetlost. Neoprezna prin- 
ceza Lili mu pruža priliku i sluge Tame 
zarobljavaju jednoroga, te menjaju priro- 
dan poredak stvari u tom svetu. Počinje 
klasičan sukob dobra i zla — borba protiv 
mračnog gospodara. Uz to, postoji i priča 
o traženju čistog herojskog bića kroz put 
hiljadu opasnosti do svetlosti (kao u Tam- 
nom kristalu). Prva verzija Hjorstbergo- 
vog scenarija je bila preopširna, pa je 
izbačeno oko dvadeset minuta filma koji 
prikazuju dvostranost ličnosti princeze 
Lili, što bi, uostalom smetalo gledaocima. 

Ašeton Gorton je zaslužan za gotovo ve- 
ličanstven dekor filma. Teško je povero- 
vati da su svi ambijenti u filmu rađeni u 
studiju, a jesu. Na šest platoa londonskog 
studija rekonstruisana je cela magična 
šuma, jezero, močvara, crno stablo (kra- 
ljevstvo mraka). Sam film je u prvoj verziji 
osmišljen kao himna prirodi. Suma se 
posmatra kroz ono što je u njoj najča- 
robnije. U prvoj postavci trebalo je da 
učestvuju sve životinje, stanovnici šume u 
ljubavi sjedinjene pod vodstvom magič- 
nih jednoroga. To nije ostvareno, ali zato 
imamo čitavu lepezu najfantastičnijih 
likova mašte sjedinjenih u jednom filmu 
(đavo, goblini, veštica, ljudožderi, kolosi, 
jednorozi, elfi, patuljci, vile, panovi...) 

Čak i samo zlo (tama) u filmu prikazano 
je u svojoj mračnoj, uzvišenoj lepoti. 
Holovi crnog dvorca su ogromni, stubovi 
dimenzija tri sa osam metara, statua 
paganskog božanstva (već viđenog u 
Isterivaču đavola) simboliše iste korene 
zla. To zlo je demonsko, ali i fascinantno. 
Ukoliko zlo zaista postoji otelotvoreno, 
ne može izgledati nikako drugačije nego 
što je prikazano u filmu. 

Na drugoj strani, vilinski svet je prelep. 
Cela šuma je u cveću, prepuna ptica, ze- 
čeva, magijskih stvorenja od svetlosti. 
Jednorozi (specljalno obučavani, odgajani 
analuški konji) su vrhunac veličanstve- 
nosti, elegancije i skladnosti. Pozivamo 
vas da prošetate tom veličanstvenom 
šumom pod okriljeni: Ridlija Skota (reži- 
sera), Vilijama Hjortsberga (scenarlsta), 


Aleksa Tomsona (fotografija), Carlija 
Knodea (kostimi), Nika Aldera (specijalni 
efekti), Ašetona Gortona (specijalni 


efekti), uz glumce: Tom Kruz (Džek), Mia 
Sara (Lili), Tim Kari (Gospodar tame)... 


GIBSON UOBLIČAVA 
ALIEN III 


Vilijam Gibson, vodeći kiberpanker, pi- 
sac romana Neuromanser, treba da radi 
scenario za film Alien Ill, baziran na 
konceptu Voltera Hila i Dejvida Gilera, 
koji su producirali i prethodna dva dela, 
Osmi putnik i Tuđinci. Režiser treba da 
bude Ridil Skot, a još nije precizirano da li 
će junakinja iz prva dva filma, Sigurni 
Viver, biti uklopljena i u ovaj nastavak. 


NAGRADE »SATURN« 1987 


Objavljivanjem imena dobitnika nagra- 
de »Saturn« (za SF, fantazi i horor filmove 
iz prošle godine) samo je potvrdena supe- 
riornost dva filma koja smo vam 
predstavili u prošlom broju Alefa. U kon- 
kurenciji SF filmova nagradu »Saturn« 
dobio je film Tuđinci, najbolji horor je 
Muva. Najbolji glumac je Džef Glodblum 
iz Muve, najbolja glumica Sigurni Viver iz 
Tuđinca, a režiser filma, Džejms Kameron, 
proglašen je za najboljeg režisera 1986. 
godine. Najbolju epizodnu ulogu ostvario 
je Bil Prekston, a najbolji mladi glumac je 
Kari Han, oba za uloge u Tuđincu. Najbo- 
lju muzičku pratnju ostvario je Alan Men- 
ken u Maloj prodavnici horora, najbolje 
kostime Robert Flečer u četvrtom delu 
Zvezdane staze, najbolju masku Kris Valas 
u filmu Muva, a najuspešnije specijalne 
efekte ima film Tuđinci, radila ih je ekipa 
sa Stan Vinstonom na čelu. 


OGLASI 


Menjam gramofonske ploče i ka- 
sete za sve vrste SF literature, 
posebno starije i kupujem U. 


Legvin: LEVA RUKA TAME. 


Ivić Branko, 22000 Sremska 
Mitrovica, Tarasa Ševčenka 37a. 
Tel. 022/223-111 lokal 156 
(radnim danom do 15 h) i 225-607. 

VESTI 


ZVEZDANE STAZE 
U SSSR 


Leonar Nimoj je prisustvovao pre- 
mijeri Zvezdanih staza IV — Povratak 
kući u Sovjetskom Savezu i poslao iz- 
veštaj o izvrsnom prijemu tog filma 
među Rusima. Inače, to je prvi film iz 
serije Zvezdanih staza koji je zvanično 
prikazan u Sovjetskom Savezu. Do 
sada, Rusi su imali priliku da prethod- 
ne filmove i epizode TV serije gledaju 
samo preko piratskih video snimaka.. 


SLABA NOVA 
GENERACIJA 


Završeno je snimanje prve epizode 
serije Zvezdane staze — Sledeća ge- 
neracija, koja ujedno može biti i po- 
slednja. Postoje veliki problemi sa re- 
alizacijom serije i ljudima koji će je 
voditi. A izgleda da će i očekivana ve- 
lika popularnost izostati. Sem toga, od 
jedanaest za sada napisanih epizoda, 
jedna je odmah odbijena, četiri-pet 
malo kasnije, a ostale po predaji 
scenarija. Krajnje neizvesno... 


NA ZAPADU 
NISTA NOVO 


Stigla je nova Lokusova lista najboljih 
romana i romanopisaca svih vremena, 
zaključno sa julom ove godine. U 
kategoriji SF romana ponovo je pobe- 
dila Peščana planeta Herberta, u no- 
vouvedenoj kategoriji fantazi roma- 
na, neprikosnoveno prvo mesto pri- 
pada Tolkinovim Gospodarirna prs- 
tenova, a najbolji SF pisac svih vre- 
mena ponovo je Hajnlajn. Detaljnije o 
svemu, sa listama i rezultatima u 
sledećem broju Alefa. 


Robert Hajnlajn 


Fa 


J. R. R. Tolkin 

DODELJENJE NAGRADE »LOCUS« 


Lokusova nagrada postaje sve značajnija među ljubiteljima naučne fantastike i, na 
određeni način, ugrožava slavu Huga i Nebule. Ove godine glasalo je oko 950 čitalaca 
časopisa Lokus, što daje više nominacija nego Hugo i Nebula zajedno. A poznato je da 
mnoštvo donosi pravilniju raspodelu glasova. Dakle, pogledajmo tu Lokusovu pravilnu 
raspodelu. 


KATEGORIJA SF ROMANA: poena 
1. Govornik za mrtve /Speaker For The Dead/ — Orson Skot Kard 2720 
2. Srce komete /Heart Of the Comet/ — Gregori Benford i Dejvid Brin 1593 
3. Grof Zero /Count Zero/ — Vilijam Gibson 1459 
4. Priča kućne pomoćnice /The Handmaid's Tale/ — Margaret Atvud 1191 
KATEGORIJA FANTAZI ROMANA: 
1. Vojnik magle /Soldier Of the Mist/ — Džin Vulf 1374 
2. Krv Ambera /Blood of Amber/ — Rodžer Zelazni 1050 
3. To /It/ — Stiven King 814 
4. Božje telo /Godbody/ — Teodor Sterdžen 771 
KATEGORIJA NOVELA: 
1. Odsustvo /R & R/ — Lusius Šepard 1652 
2. Beg iz Katmandua /Escape From Kathmandu/ — Kim Stenli Robinson 1117 
3. Tango Čarli i fokstrop Romeo /Tango Charlie and Foxtrop Romeo/ 

— John Varley 1073 
4. Gilgameš u Zaleđu /Gilgamesh in the Outback/ — Robert Silverberg 1015 
KATEGORIJA NOVELETE: 
1. Tor sreće kapetana Amerika /Thor Meets Captain America/ — Dejvid Brin 953 
2. Hatrak reka /Hatrack River/ — Orson Skot Kard 742 
3. Stakleni cvet /The Glass Flower/ — Džordž R. R. Martin 651 
4. Zimski trg /The Winter Market/ — Vilijam Gibson 598 
KATEGORIJA PRIČE: 
1. Robotski snovi /Robot Dreams/ — Isak Asimov 1108 
2. Dole i izvan u godini 2000 /Down And Out In The Year 2000/ 

— Kim Stenli Robinson 653 
3. Pacov /Rat/ — Džejms Patrik Keli 582 
4. Tangente /Tangents/ — Greg Bear 564 


NAJBOLJI PRVI ROMAN: 
Herkulesov tekst /The Hercules Text/ — Džek Mekdavit 


NAJBOLJA TEORIJSKA KNJIGA: 
Trilion godina zabave: Istorija naučne fantastike — Brajan Oldis i Dejvid Vingrou 

NAJBOLJA KOLEKCIJA: 


1. Plavi šampanjac /Blue Champagne/ — Džon Varli 1371 
2. Popaljivanje Krome /Burning Chrome/ — Vilijam Gibson 1265 
3. Hauard ko? /Howard Who?/ — Hauard Valdrop 1083 
4. Vidljiva svetlost /Visible Light/ — K. Dž. Čeri 981 
NAJBOLJA ANTOLOGIJA: 

1. The Year'Best Science Fiction III — priredio Gardner Dozois 1518 
2. Wild Cards — priredio Džordž R. R. Martin 1036 
3. Terry Carr's Best Science Fiction of the Year, XV — Teri Kar 886 
4. Mirrorshades: The Cyberpunk Anthology — Brus Sterling 777 
NAJBOLJI UMETNIK: 

1. Majkl Velan 1782 

2. Džim Barns 505 

3. Dž. K. Poter 476 

4. Keli Freas 393 

NAJBOLJI SF MAGAZIN: 

1. Fantasy & Science Fiction 2954 

2. Isaac Asimov's magazine 2933 

3. Analog 1678 

4. Omni 766 

NAJBOLJI IZDAVAČI SF KNJIGA 

1. Del Rey 2702 

2. Tor 2690 

3. Ace 2136 

4. Bantam 1510 


U SLEDEĆEM BROJU ČITAĆETE TREĆI DEO TORBIJEVIH AVANTURA U 
HAJLAJNOVOM ROMANU »GRAĐANIN GALAKSIJE«. NASLOVNA 
NOVELA BIĆE »SMRT DOKTORA OSTRVA« DŽINA VULFA A 
NAJZNAČAJNIJE PRIČE »GIBRALTARSKI PAD« POLA ANDERSONA, 
»KRVAVA MUZIKA« GREGA BIRA I »UBICA DŽEKSONA« FILIPA HAJA. 


PRIKAZAĆEMO VAM I NEKOLIKO NAJKRAĆIH SF PRIĆA NA SVETU OD 
KOJIH DVE IMAJU PO NULA REČI. TAKODE »ALEF 3« ĆE SADRŽATI: 
INTERVJU, TEORIJSKE PRILOGE, PRIKAZE NOVIH KNJIGA I FILMOVA, 
VESTI I ZANIMLJIVOSTI IZ SVETA. 


PORUČITE POUZEĆEM ODABRANE SF NASLOVE 


Knjige koje vam ovde nudimo objavljene su u poslednjih nekoliko godina. i predstavljaju 
najbolji izbor SF knjiga koji se trenutno može dobiti kod nas. 


SF almanah MONOLIT 


1: /MONOLITI::::.. 30 di laala dna ad ado add doba og aa KG: 8000 dinara 
2 MONOT Z esea a A EL E ia 9000 dinara 
3o MONDUT Pe ke Sepe sne Bebi dode od Ep dl ones lana 12500 dinara 
SF edicija ZNAK SAGITE 
4. Christopher Priest — INVERTIRANI SVET .........aaaaaa nana aaaa aaa aaaaaanana 4000 dinara 
5. ANTOLOGIJA SAVREMENE FRANCUSKE FANTASTIKE ©.. 4000 dinara 
6. Samuel R. Delany — VAVILON 17... vana aaa aaa aaaaa aaa 4000 djnara 
7. Samuel R. Delany — AJNŠTAJNOVSKI PRESEK „sssi 3000 dinara 
8. Robert Silverberg — UMIRANJE IZNUTRA .......0000000a aaa 4000 dinara 
9. Roger Zelazny — ON KOJI OBLIKUJE _...........00aaaa naa aaaa anna aaa 4000 dinara 
10. Roger Zelazny — STVORENJA SVETLOSTII TAME „o.oo 4000 dinara 
SF edicija ZOROASTER 
11. IsakAsimov — BOGOVI LIČNO............aananana nana nana ana nanaanananaana 4000 dinara 
12. James Blish — GRADOVI U LETU (I—IV) .........0.000aaaavaaa aaa 5000 dinara 
13. Daglas Adams - VODIČ KROZ GALAKSIJU ZA AUTOSTOPERE .............. 7000 dinara 
14. Ursula Legvin - NEBESKI STRUG ........ aaa anna aaa aaa kaaa aaa 3000 dinara 
Posebna izdanja 
15. Ray Bradbury — MARSIJANSKE HRONIKE.......,...oaaaaoaaaoaao naoko 4000 dinara 
16. Frederik Pohl — ČOVJEK PLUS .........000000aavova vana vana vana ananana nakana kavana nana 2000 dinara 
17. Dragan R. Filipović — ORESKA _...........00aaaaaa nana aaa aaa kaaa aaa 1000 dinara 


NARUDŽBENICA 


Ovim neopozivo naručujem knjige pod rednim brojevima (zaokružiti): 
1234567891011121314151617 


u ukupnom iznosu od dinara, što ću uplatiti poštaru, prilikom prijema 
knjiga. 


Im&1 prezime... e a čio oka atas a aaia aoaaa aoaaa a ia oaa aea EEOAE dida tati ita čiaačta 
Poštanski broj i mesto... esa Ea PR E a aha 
Ulica:l broj: rea s ka O i eh o a AE M i 
Telefon je i o o i PODIS Kraće Geena pd edo oba deka 


Pretplatnicu popuniti čitko štampanim slovima i poslati na adresu: 
*TRIFID e 11030 BEOGRAD 8 Poštanski fah 20—108 

(Kratak sadržaj prvog nastavka) 


Torbijevo detinjstvo odvija se u ropstvu, 
na planetama i svemirskim brodovima na 
kojima je ropstvo ozakonjeno. Preprodavan 
je iz ruke u ruku, dok ga najzad na planeti 
Džubul ne kupuje Beslim Bogalj, prosjak. 

Torbi i prosjak se sprijateljuju, prosjak 
ga polako uvodi u sve tajne svog zanata, a 
Torbijevo mršavo i sitno telo privlači mi- 
lostinju. 

Kako vreme prolazi, Torbi uviđa da 
Beslim nije samo običan prosjak, već da živi 
dvostrukim životom. Ujedno, on sam raste, 
postaje uhranjeniji i naočitiji, tako da mu je 
sve teže da prosi na račun svog fizičkog 
izgleda. 

Najzad, Torbi saznaje da je Beslim agent 
sa druge planete koji se pod maskom pros- 
jačenja bavi špijunažom. U isto vreme, 
situacija za Beslima postaje sve teža, sum- 
njaju na njega i obruč oko njihovog pod- 
zemnog skloništa se steže. Uviđajući da je 
kraj blizu, Beslim čini sve što je u njegovoj 
moći da izvuče Torbija. Oslobađa ga 
ropstva, uči ga šta da čini u slučaju njegove 
smrti. Upućuje ga na imena svemirskih 
brodova čijim kapetanima treba da se 
obrati za pomoć. 

I zaista, policija Džubula organizovanom 
akcijom hvata i ubija Beslima, dečak se 
spašava. Dok traje potera za njim, on se 
skriva na kosmodromu iščekujući neki od 
brodova za koji mu je prosjak rekao da će 
ga primiti. 

Konačno, pojavljuje se jedan od velikih 
trgovačkih brodova pod imenom »Sisu«. 
Torbi kontaktira sa komandantom i u 
jednom sanduku robe krijumčare ga u brod, 
koji odmah zatim uzleće. 


SEDMA GLAVA 


Prvih nekoliko miliona milja Torbi je bio 
očajnički ubeđen da je pogrešio. 

Izvukao se iz mirišljavog verga — lišća i 
probudio u majušnoj, jednokrevetnoj brod- 
skoj kabini. Buđenje beše bolno; mada je 
Sisu u toku poletenja održao standardnu 
gravitaciju unutrašnjeg polja, Torbijevo se 
telo suočilo sa izvesnom razlikom u odnosu 
na gravitaciju površine Džubula pa čak i sa 
suptilnom razlikom između veštačkog polja 
i prirodnog stanja. Telo je i dalje prihvatalo 
položaj roba; našao se u noćnoj mori, prvoj 
posle nekoliko godina. 

Njegovom, mirisom natopljenom, moz- 
gu beše potrebno dosta vremena da se 
oslobodi jeze i užasa. 

A onda se konačno probudio, svestan 
okoline, sa zaključkom da se nalazi na Sisuu, 
potpuno bezbedan. Osetio je znatno olak- 
šanje, kao i narastajuće oduševljenje zbog 
putovanja. Zalost za Beslimom beše potis- 
nuta neobičnošću i promenom. Pogledao je 
oko sebe. 

Kabina je ličila na kocku; bila je svega za 
stopu viša i šira od njega. Ležao je na pos- 
telji koja je ispunjavala polovinu sobice a 
pod leđima je osećao dušek, divan i čudes- 
no mek, topao, elastičan i gladak. Proteglio 
se i silno začudio činjenicom da trgovci žive 
u luksuzno uređenim brodovima. Potom je 
spustio noge sa ležaja i ustao. 

Krevet se bešumno obrnuo i preobrazio 
u pregradu. Torbi nije mogao da shvati kako 
će ponovo da ga rasklopi. Naposletku je 
odustao; krevet mu za sada ionako nije bio 
potreban. 

U času buđenja, tavanica je svetlela sla- 
bom svetlošću; kada je ustao, svetlost se 
pojačala. Međutim, od vrata ne beše ni 
traga. Vertikalne metalne ploče nalazile su 
se na tri strane kabine i svaka od njih mogla 
je da predstavlja vrata. Gde je prekidač za 
svetlo? 

Dopustio je mogućnost da je zaključan i 
to ga nije obeshrabrilo; živeći u pećini i 
radeći na Placi, nije bio zaražen ni klaust- 
rofobijom ni agorafobijom; prosto je želeo 
da pronađe vrata i sekirao se što mu to nije 
polazilo za rukom. Ako je bio zaključan, ka- 
petan Krosa neće dopustiti da to potraje 
suviše dugo, tešio se. No, ipak, nije mogao 
da ih pronađe! 

Na jednoj polici našao je par kratkih 
pantalona i majica. Probudio se go, onakav 
kakav je i ranije odlazio na spavanje. Uzeo 
je odeću, stidljivo je dodirnuo i začudio se 

njenom veličanstvenom izgledu. Da, takvu 
vrstu odeće nosili su svi svemirci, za tre- 
nutak je uživao u sjaju činjenice da će i on 
nositi na sebi luksuz iste vrste. Međutim, 
brzo se odvratio od takve drske ideje 

Potom se prisetio da kapetan Krosa nije 
bio sklon njegovom ukrcavanju na brod u 
odeći koju je tada nosio — čak je namera- 
vao da ga odvede u krojačnicu u Ulici uži- 
vanja, radnju koja je opskrbljivala svemirske 
letače. Tako je lično kapetan rekao... 

Da, odeća je ipak pripadala njemu. 
Njemu! Njegovih krpa nije bilo nigde u bli- 
zini a kapetan svakako nije nameravao da 
ga drži nagog na Sisuu. Golotinja mu, 
doduše, nije smetala a i sam tabu te vrste 
na Džubulu odnosio se na više klase. 

Čudeći se svojoj kuraži, Torbi pokuša da 
se obuče. Kratke pantalone je obukao nao- 
pako. Utvrdio je grešku i ispravio je; i 
majicu sa kratkim rukavima beše obukao 
naopako ali ta greška nije bila suviše 
upadljiva. 

Potom je silno poželeo da se vidi u ogle- 
dalu. 

Oba dela odeće bila su skrojena jednos- 
tavno, u svetlozelenoj boji, od jeftinog ali 
otpornog materijala; bila je to radna odeća 
iz brodske svaštarnice, tip odeće kakvu su 
na mnogim planetama i u toku mnogih ve- 
kova nosili pripadnici oba pola. Ali čak ni 
Solomon u trenucima svoje najveće slave 
nije bio tako gizdav kao Torbi. 

Poravno je odeću na sebi i zažalio što 
nema nikoga da primeti njegovu eleganciju. 
Dao se na pronalaženje vrata sa obnovlje- 
nom žudnjom. | pronašao ih. Dok je pipao 
prstima po pločama u kabini, odjednom je 
postao svestan strujanja vazduha — okre- 
nuo se i ustanovio da je jedna od ploča 
nestala. Vrata su vodila u hodnik. 

Jedan mladi čovek, obučen kao Torbi 
(bio je presrećan kad je shvatio da je obu- 
čen na odgovarajući način), približavao mu 
se iz dubine zakrivljenog hodnika. Iskoračio 
je i uputio čoveku tradicionalan pozdrav na 
trgovačkom sargoneškom. 

Čovekove oči sevnuše ka Torbiju u de- 
liću sekunde. Međutim, prošao je kao da u 
hodniku nema nikoga. Torbi se oseti mal- 
čice uvređenim. Obrati se čoveku na inter- 
lingvi ali odgovora ponovo nije bilo; nepoz- 
nati je nestao pre nego što je dečak uspeo 
da uputi pozdrav na drugim jezicima. 

Torbi uzdahnu; prosjak nikada ne 
priznaje da je uvređen. 

U toku sledećih dvadesetak minuta ot- 


krio je čitavo mnoštvo detalja. Najpre, da je 
Sisu bio mnogo veći nego što je zamišljao. 
Nikada ranije nije iz blizine video zvezdani 
brod. Smešteni na uzletištu Džubulove luke, 
brodovi su sa razdaljine izgledali veliki ali — 
ipak ne tako neprirodno veliki. Bio je izne- 
nađen i brojem ljudstva. Znao je da sargon- 
ski teretni brodovi koji operišu unutar 
Devet svetova obično rade sa posadom od 
šest ili sedam članova. Medutim, za samo 
nekoliko minuta on je na Sisu-u izbrojao 
nekoliko puta toliko ljudi, i to oba pola, 
različite starosne dobi. Treće: užasno ga je 
ozlovoljilo što je od svih dobijao korpu. 
Ljudi se nisu obazirali na njega, niti uopšte 
reagovali kada bi im se obratio; da nije 
odskakivao u stranu, gotovo da bi prošli 
kroz njega, nemi i nezainteresovani. Najus- 
pešniji kontakt uspostavio je sa jednom de- 
vojčicom, detencetom koje je tek proho- 
dalo i buljilo u njega vedrim, svečanim pog- 
ledom kao odgovorom na njegovu uvertiru 
— sve dok ga nije odvukla žena koja se nije 
udostojila ni da ga pogleda. 

Shvatio je ponašanje — bio je to način 
na koji se plemići odnose prema njegovoj 
kasti. Plemić nije mogao da ga opazi, za 
plemića on i nije postojao — čak i oni koji 
bacaju milostinju to obično čine uz pomoć 
roba. Takvi ga postupci na Džubulu nisu 
vređali — prirodno, tamo su se stvari 
oduvek odvijale na taj način. Nije ga to ni 
osamljivalo ni tištalo; u svojoj bedi imao je 
obilje prijatelja. Ali, na Sisu-u nije očekivao 
takav odnos. Kapetan Krosa, kome je pre- 
neo Beslimovu poruku, beše se prema nje- 
mu ophodio prijateljski i, unekoliko, grubo 
očinski; Torbi je očekivao da posada Sisu-a 
odražava držanje gospodara. 

Lutao je čeličnim hodnicima, osećajući 
se među tim ljudima kao duh. Naposletku 
je odlučio da se vrati u kocku u kojoj se pro- 
budio. I brzo ustanovio da je zalutao. Po- 
kušao je da se priseti pređenog dela puta — 
Beslimovo renšoiranje još je delovalo — ali, 
uvek bi nailazio na nove i nove bezoblične 
tunele. Kabina, na kraju krajeva, i nije bila 
važna; morao je da pronađe toalet, čak i po 
cenu da nekoga zgrabi za prsa. 

Banuo je u prostoriju gde ga je dočekala 
cika grupe žena; užurbano se povukao i čuo 
kako iza njegovih leđa besno zalupiše vrata. 

Nedugo nakon toga, presreo ga je u 
hodniku jedan čovek i obratio mu se na 
interlingvi: »Sta ti, kog đavola, radiš ovde? 
Lutaš naokolo i sudaraš se sa stvarima...« 

Osetio je talas olakšanja. Najužasnije 


103 


mesto na svetu, pustije nego pustinja, jeste 
Koventri — a svaki prekor uvek je bolji od 
ignorisanja... 

»Izgubio sam se«, reče krotko. 

»Zašto nisi ostao tamo gde si bio?« 

»Nisam znao ta treba... žao mi je, ple- 
meniti gospodine... a ni toaleta tamo nije 
bilo pa... « 

»Ah, tako. Toalet se nalazi tačno nas- 
pram tvog brloga.« 

»Nisam to znao, plemeniti gospodine.« 

»Da, da... Izgleda da nisi. A ja nisam 
»plemeniti gospodin« već Prvi pomoćnik u 
pogonu. Postaraj se da zapamtiš to. Dođi 
ovamo«. Covek je uhvatio Torbija za ruku, 
gurnuo ga napred i zaustavio se u jednom 
od tunela. »Ovde je tvoj brlog.« Čim je 
stavlo ruku na metalnu pločicu, vrata kliz- 
nuše u stranu. Potom se čovek okrenu i 
učini isto na drugoj strani tunelskog zida. 
»Ovo je prostorija za mladiće sa zvezdanog 
broda.« Videvši na Torbijevom licu zbu- 
njenost čudnim uređajima, čovek mu dade 
osnovna uputstva a potom ga otprati do 
kabine. »Sada ostani unutra. Ubrzo će ti 
doneti hranu.« 

»Gospodine Prvi pomoćniče u pogonu!« 

»Da?« 

»Mogu li da razgovaram s kapetanom 
Krosom?« 

Čovek ga iznenađeno pogleda. »Misliš 
da kapetan nema druga posla?« 

»Ali.... « 

Covek se hitro udalji; Torbi shvati da 
razgovara sa čeličnom pločom. 

Hrana se konačno pojavila: poslužilo ga 
je dete koje se ponašalo kao da donosi pos- 
lužavnik u praznu sobu. Isti dečko donese 
kasnije još hrane i ukloni prvi poslužavnik. 
Torbiju je zamalo uspelo da bude primećen; 
držeći u ruci poslužavnik, obratio se dečku 
sa interlingvi. Otkrio je izvestan treptaj ra- 
zumevanja ali je odgovor stigao u obliku 
jedne jedine, kratke reči. Ta reč bila je 
»fraki«. Torbi je se nije setio, ali je odmah 
mogao da raspozna prezir sa kojim je bila 
propraćena. Da, da, fraki je bio naziv za 
malog, bezobličnog, polu-gušterskog strvo- 
ždera sa Alfe Kentaur Prajm III, jednog od 
prvih svetova koje su ljudi naselili. Fraki je 
bio ružno stvorenje, bez mozga i sa od- 
vratnim navikama. Njegovo meso mogao je 
da podnese samo onaj ko umire od gladi. 
Već i sam dodir njegove kože izazivao je 
neprijatnost dok su mu krljušti bile pune 
smrada... 

Ali, »fraki« predstavlja više od imena 


tog stvorenja. On označava prljavog puzav- 
ca, osobu vezanu za zemlju, koja se nikada 
ne otiskuje u kosmos, nije »iz našeg pleme- 
na«, nije ljudsko biće već stranac, divljak 
koji nije čak ni dostojan prezira. U starim 
teranskim kulturama gotovo svako životinj- 
sko ime bilo je korišćeno kao uvreda: svinja, 
pas, krmača, krava, ajkula, vaška, smrdlji- 
vac, crv — lista je beskonačna; ali, nema 
tog idioma koji nosi sa sobom više uvred- 
ljivosti od reči »fraki«. Na sreću, Torbi je 
shvatio da dečko ne mari za njega... što je 
već znao. 

Odjednom mu se prispavalo. lako se 
rukovodio gestom za otvaranje vrata, nije 
mogao da pronađe nikakvu kombinaciju 
udaranja, grebanja i sličnih postupaka koja 
bi mu rasklopila krevet; noć je proveo na 
podu. Doručak se, doduše, pojavio sledećeg 
jutra ali on ponovo nije bio u stanju da 
zadrži osobu koja ga je poslužila. U kupao- 
nici na drugoj strani hodnika opazio je 
mnoštvo dečaka i mladića; oni su ga igno- 
risali ali je on ipak jednu stvar naučio od 
njih — tamo je lako i brzo mogao da opere 
svoju odeću. Aparat bi prihvatio veš, 
zadržavao nekoliko minuta i potom izbaci- 
vao u čistom i suvom stanju. Bio je tako 
očaran da je svoj novi komplet oprao tri 
puta zaredom. Doduše, i nije imao šta dru- 
go da radi. Te večeri je ponovo spavao na 
podu. Čučao je u svojoj jazbini, osećajući 
bolnu želju za Poupom, žaleći što je na- 
pustio Džubul, kad začu da neko grebe po 
njegovim vratima. 

»Smem li da uđem »?«, reče jedan glas sa 
druge strane vrata na rđavo akcentovanom 
sargoneškom. 

»Uđi«, odgovori Torbi i brzo priskoči 
vratima. Našao se licem u lice sa sredo- 
večnom ženom prijatnog lica. »Dobrodoš- 
li«, reče na sargoneškom i stade u stranu. 

»Hvala ti za ljubaznost... «, promucala je 
žena i brzo dodala: »Govoriš li interlingvu?« 

»Svakako, madam«. 

»Hvala bogu«, promrmlja ona na sis- 
temskom engleskom, »već sam počela da 
zaboravljam sargoneški.« Tada žena neoče- 
kivano nastavi na interlingvi. »Onda ćemo 
razgovarati na tom jeziku, ako se slažeš.« 

»Kako god želite, madam.«, odgovori 
Torbi na istom jeziku pa zatim produži na 
sistemskom engleskom: »Ukoliko ne želite 
da se koristite nekim drugim jezikom.« 

Ona ga začudeno pogleda. »Koliko 
jezika govoriš?« 

Torbi se za trenutak zamisli. »Sedam, 

madam. Mogu i druge da skrpim, ali se ne 
može reći da ih govorim kako treba.« 

Žena ga pogleda još čudnije pa lagano 
reče: »Možda sam pogrešila. No, ispravi me 
ako nisam u pravu... i oprosti mi zbog ovog 
ignorisanja... ja sam ta koja je objavila da si 
bio prosjakov usvojenik u Džubulpuru.« 

»Ja sam sin Beslima Bogalja«, uzvrati 
Torbi ponosno. »Prosjak s dozvolom, s mi- 
lošću Sargona. Moj očuh je bio učen čovek. 
Njegova mudrost beše čuvena na svakoj 
strani Place.« 

»Verujem... uh, jesu li svi prosjaci na 
Džubulu poliglote?« 

»Molim, gospođo? Najveći broj govori 
samo uličnim žargonom. Ali, moj otac nije 
dopuštao da i ja govorim... osim kada je to, 
razume se, zahtevao posao.« 

»Naravno. Zao mi je što nisam upoznala 
tvog oca.« 

»Hvala, madam. Hoćete li da sednete? 
Stidim se što ne mogu da vam ponudim 
ništa sem poda... ali, vaše je sve što imam.« 

»Hvala ti.« Zena sede na pod, sa mnogo 
više napora nego Torbi koji je, tražeći mi- 
lostinju, proveo bezbroj sati u položaju 
lotosa. 

Pitao se da li da zatvori vrata, kao i da li 
ih je ova dama — na sargoneškom je o njoj 
mislio kao o »mojoj dami«, bez obzira na 
prijateljsko ophođenje — otvorila sa nekom 
određenom namerom. Batrgao se u moru 
nepoznatih običaja, suočavajući se sa društ- 
venom situacijom koja je za njega bila 
potpuno nova. 

»Da li više volite da vrata ostanu 
otvorena... ili da ih zatvorim, madam?« 

»Molim? Ah, nije važno. Možda bi bilo 
bolje da ih ostaviš otvorenim, ovo su ipak 
kabine u desnom boku broda a ja živim u 
zabranu, sa neudatim ženama. No, imam iz- 
vesne privilegije i imunitet, nešto kao pas- 
ljubimac. Ja sam tolerisana »fraki«. Zena je 
poslednju reč izgovorila sa iskrivljenim os- 
mehom. 

»Rekli ste pas, zar ne? Je li to ono vučje 
stvorenje?« 

Ona ga oštro pogleda. »Naučio si taj 
jezik na Džubulu?« 

»Nikada nisam bio izvan Džubula, ma- 
dam, izuzev u danima kada sam bio dete. 
Zao mi je ako se ne izražavam pravilno. Da li 
više volite Interilngvu?" 

»Oh, ne. Ti divno govoriš sistemski en- 
gleski... sa boljim teranskim akcentom nego 
što je moj... ja... ja nikada nisam uspela da 
izbegnem vokale koji su tipični za moj 


zavičaj. No, dopusti da ti se predstavim. Ja 
nisam trgovac; ja sam antropolog kojem je 
dopušteno da putuje s njima. Zovem se 
Margaret Mejder i doktor sam.« 

»Drago mi je. Ja sam Torbi, Beslimov 
sin.« 

»I meni je drago, Torbi. Zovi me Marga- 
ret. Moju titulu ionako niko ovde ne uva- 
žava pošto ne pripada brodskim titulama. 
Znaš li šta je antropolog?« 

»Uf, žao mi je, madam... Margaret.« 

»Jednostavnije je nego što zvuči. Antro- 
polog je naučnik koji proučava načine za- 
jedničkog ljudskog življenja.« 

Torbi se zamisli. 

»Zar je to nauka?« 

»Ponekad se i ja pitam. Uistinu, Torbi, to 
je složeno učenje, pošto modeli koje ljudi 
stvaraju da bi živeli zajedno jesu praktično 
neograničeni. Postoji samo zajedničkih šest 
stvari koje jedna grupa ljudi ima sa svim 
drugim ljudima a ne sa životinjama — prve 
tri pripadaju našoj fizičkoj konstituciji, a 
predstavljaju načine funkcionisanja našeg 
tela, dok su tri druge stečene. Sve ostalo 
što čovek čini ili, pak, u šta veruje, svi nje- 
govi običaji i ekonomija, razlikuju se u 
strašnoj meri. Antropolozi proučavaju upra- 
vo te varijable. Shvataš li reč »varijabla«. 

»Uh«, reče Torbi zbunjeno, »to je nešto 
kao x u jednačini?« 

»Tačno!« složi se ona oduševljeno. »Mi 
proučavamo x u ljudskim jednačinama. Eto, 
to radim i ja. Proučavam način života Slo- 
bodnih trgovaca. Oni su, možda, pronašli 
najčudnija rešenja za različite probleme 
preživljavanja u svakom društvu i istoriji. 
Jedinstveni su.« Zena se primetno uzvrpolji. 
»Torbi, da li bi ti smetalo ako bih sela na 
stolicu? Nisam navikla da sedim ovako.« 

Torbi uzdahnu. 

»Madam... ja nemam stolicu. Pokušao 
sam... « 

»Postoji jedna i nalazi se tačno iza tebe. 
Kao što se jedna nalazi i iza mene.« Ona 
ustade i dotaknu zid. Ploča kliznu u stranu; 
iza plitkog plakara pojavi se tapacirana fo- 
telja. Opazivši izraz na dečakovom licu, žena 
reče: »Nisu ti pokazali?«, te učini isto i sa 
drugim zidom odakle se pojavi druga 
fotelja. 

Torbi plašljivo sede a potom se sasvim 
opusti; oblik fotelje bešumno se prila- 
gođavao njegovom telu. Na licu mu se 
pojavi čudna grimasa. »Uf!« 

»Znaš li kako se rasklapa radni sto?« 

»Sto?« 

»Zaboga, zar ti nisu ništa pokazali?« 

»Pa... ovde je nekada bio krevet. Izgubio 
sam ga « 

Doktorica Mejder _promrmija nešto i 
reče: »Trebalo je da to znam. Torbi, ja 
cenim Trgovce. Čak mi se i dopadaju. Ali, 
oni mogu da budu tvrdoglavi, egoistični, 
zbunjujući, nedruželjubivi... no, ne bi tre- 
balo da kritikujem naše domaćine. Evo.« 
Ona ispruži ruke, dodirnu dve tačke na zidu 
i izgubljeni krevet iskoči istog časa. Me- 
đutim, krevet i fotelje su zauzimali toliko 
prostora da prosto nisu mogli da se 
pomere. »Bolje da ga sklopim. Video si kako 
se to radi.« 

»Daj da i sam pokušam.« 

Doktorica Mejder pokaza Torbiju i os- 
tale ugrađene uređaje u prostoru koji je 
nalikovao potpuno ogoljenoj ćeliji: uz fo- 
telje i krevet, bio je tu plakar za odeću, 
police za knjige, česma za piće, svetiljka 
iznad kreveta, interfon, sat, ogledalo, sobni 
termostat te razne sitne sprave. Na poli- 
cama za knjige nije bilo ničega osim »Zako- 
nika Susu-a« dok su se u glavnom plakaru 
nalazila još dva para radnog odela, dva para 
mekih brodskih cipela kao i razni sitni pred- 
meti, u najmanju ruku čudni i zbunjujući. 

»Sta je ovo?«, upita doktoricu, poka- 
zavši na mali mrežasti otvor. 

»To? Verovatno mikrofon, povezan s ka- 
binom Prvog oficira. Ili je to lažni mikrofon, 
dok je pravi negde skriven... Ali, ne brini, 
gotovo niko na brodu ne govori sistemskim 
engleskim. Oni govore »tajnim jezikom«, 
premda to uopšte nije tajni jezik već finski. 
Svaki trgovački brod ima svoj sopstveni 
jezik — to je uvek jedan od teranskih jezika. 
Kultura poseduje i univerzali »tajni jezik« 
koji je zapravo degenerisani crkveni latinski 
— ali, niko se njime ne koristi. Slobodni 
brodovi komurriciraju jedan s drugim na 
interlingvi.« 

Torbi je napola slušao gošću. Beše pre- 
komerno obradovan njenim društvom a 
sada se ponovo prepustio potištenosti zbog 
tretmana od strane ostalih. »Margaret, 
zašto oni ne žele da razgovaraju?« 

»Molim?« 

»Ti si prva osoba koja mi se obratila!« 

»Ohl« Gošća ga žalosno pogleda. 
»Trebalo je da shvatim to. Ignorisali su te.« 

»lako me drže ovde... i hrane...« 

»Da, ali ne razgovaraju s tobom. Oh, 
jadni moj mladiću... Torbi, oni ti se ne obra- 
ćaju zato što nisu njihov čovek. Nisam ni 
ja.« 


»Zar se ni tebi ne obraćaju?« 

»Sada da. Ali, tek posle naređenja Prvog 
oficira i mnogo mog strpljenja.« Ona uzdah- 
nu. »Torbi, svaka prekomerno zatvorena 
kultura — a ja za zatvoreniju od ove ne 
znam — poseduje istu ključnu reč na svom 
jeziku — ta reč je narod, bez obzira kako se 
izgovara. Reč narod predstavlja njih same. 
Ja, moja žena, sin Džon i njegova žena — 
nas četvoro i niko više — na taj način oni 
odvajaju svoju grupu od ostalih i čak poriču 
da su ostali ljudi. Jesi li već čuo reč fraki? 

»Da. I ne znam šta znači.« 

»Fraki je obična životinjica, pre antipa- 
tična nego štetna. Međutim, u njihovom 
žargonu ta reč označava tuđinca. 

»Uh, ja sam i pretpostavljao da sam za 
njih tuđinac...« 

»Da, ali to istovremeno znači i da nikada 
ne možeš biti ništa drugo. Znači da smo ti i 
ja podljudski soj izvan zakona — njihovog 
zakona.« 

Torbija obuzeše turobne misli. 

»Znači li to da moram ostati u ovoj pro- 
storiji i nikad ne komunicirati sa ostalima ?« 

»Zaboga! Zapravo, ne znam. Šta se 
mene tiče, neću izbegavati da razgovaram s 
tobom...« 

»Hvala ti!« 

»Da vidimo šta se da ustanoviti. Oni nisu 
okrutni već prosto svojeglavi, pravi provin- 
cijalci. Nikada im neće pasti na pamet činje- 
nica da i ti poseduješ osećanja. Porazgo- 
varaću s kapetanom. Dogovorila sam susret 
s njim čim brod krene hiper-brzinom. Dok- 
torica pogleda na sat. »Nebesa, pa ovo 
vreme leti! Došla sam da razgovaramo o 
Džubulu a nismo ga pomenuli nijednom 
rečju. Smem li da se vratim na razgovor o 
tome?« 

»Kako da ne.« 

»Dobro. Džubul je dobro analizirana kul- 
tura, ali ja mislim da nijedan istraživač nije 
stekao priliku da je ispita iz perspektive 
koju si ti imao. Bila sam očarana kada sam 
čula da si radio kao profesionalni men- 
drikant.« 

»Molim?« 

»Prosjak... Istraživači kojima je bilo do- 
pušteno da žive na Džubuiu bili su gosti 
pripadnika viših klasa... što ih je primoralo 
da način života robova, na primer, posmat- 
raju samo spolja, ne iznutra. Shvataš?« 

»Mislim da ne shvatam«, odvrati Torbi. 
»Ako te već interesuju robovi... ja sam bio 
jedan od njih...« 

,TIPK 

»Slobodnjak sam. Uf, trebalo je ranije 
da ti kažem«, dodade unezvereno, plašeći 
se prezira svog novog prijatelja, sada kada 
je otkrio kojoj klasi pripada. 

»Nije važno... Presrećna sam što si mi to 
rekao! Tobi, pa ti si prava riznica. Vidi, dragi 
moj, sad moram da pođem, već kasnim. 
Mogu li da dodem ponovo?« 

»Molim? Kako da ne, Margaret, na- 
ravno!« | iskreno dodade: »Ne znam šta 
drugo da radim.« 

sk 

Te noći je spavao u svom čudesnom kre- 
vetu. Ostavili su ga samog i narednog jutra 
ali mu to nije smetalo, pošto je na raspola- 
ganju imao mnogo igračaka. Rasklapao je 
uređaje i ponovo iz sklapao, očaran racio- 
nalnim rešenjem prostora; zaključio je da je 
u pitanju prava magija. Beslim ga je, do- 
duše, podučavao da su magije i čarolije 
puke besmislice ali ta poduka nije uspela u 
potpunosti — Poup je znao sve, ali... neke 
stvari jednostavno imaju drugačiju dimen- 
ziju i... Džubul je imao mnoštvo veštica, na 
primer. Šta su radile ako nisu praktikovale 
magiju? 

Upravo je po šesti put rasklopio svoj 
krevet kad se podigla užasna buka. Bio je to 
brodski alarm, u cilju vežbe, ali Torbi to nije 
znao. Kada se pribrao od šoka, otvorio je 
vrata kabine i zavirio u hodnik. Ljudi su 
vratolomno jurili ka centralnoj komandi. 

Hodnici se isprazniše za tili čas. On se 
vratio u svoju kabinu i pokušao da razmotri 
novonastalu situaciju. Njegov oštri sluh od- 
jednom je otkrio prestanak blagog zujanja 
ventilacionog sistema. Trebalo je da se na- 
lazi u posebnoj prostoriji sa ostalim mladim 
svetom i ne-ratnicima ali on to nije mogao 
da zna. Čekao je. 

Alarm se ponovo oglasio, zajedno sa sig- 
nalom roga a hodnicima su ponovo poku- 
ljali stanovnici broda. To se ponovilo još 
jednom, sve dok posada nije prošla kroz 
faze raspada pogonskog sistema, radijacije, 
vazdušne opasnosti i tako dalje — kroz sve 
faze opštih vežbi jednog urednog broda. 
Jednom je nestalo i struje a jednom je, pak, 
Torbi osetio zbunjujuću senzaciju slobod- 
nog pada, nastalog isključivanjem veštač- 
kog polja broda. 

Posle dužeg trajanja ove neobjašnjive 
lakrdije, začuo je umirujuće zvuke opoziva; 
ventilacioni sistem ponovo je proradio. 
Niko ga nije tražio; starica oko koje su se 
okupljali ne-učesnici vežbi nije ni primetila 
odsustvo frakija iako je pažljivo prebrojala 


sve prisutne životinje-ljubimce. 

Odmah nakon toga dođoše po Torbija i 
povedoše ga Prvom oficiru. 

Jedan čovek bez reči je otvorio vrata, 
zgrabio ga za ramena i povukao u hodnik. 
Gurao ga je pred sobom na kratkoj raz- 
daljini, sve dok se Torbi nije pobunio; takav 
način ophođenja zaista je prevršio meru. 
Ulična tuča koju je u Džubulpuru morao da 
nauči da bi preživeo nije imala pravila. Na 
nesreću, čovek koji je došao po njega vrlo 
dobro je poznavao tehniku borbe. Torbi se 
posle samo jednog zahvata našao priklješ- 
ten uza zid hodnika, stežući zube od bola. 

»Dosta s glupostima!« 

»Prestani da me guraš!« 

»Rekoh, dosta s glupostima. Ideš kod 
Prvog oficira i ne stvaraj nevolje, fraki, ili ću 
ti sasuti zube u grlo.« 

»Zelim da vidim kapetana Krosu.« 

Čovek ublaži pritisak i reče: »Videćeš ga. 
Ali, Prvi odicir je naredio da se pojaviš... a 
ona ne može da čeka. Hoćeš li biti miran, a? 
Ili da te privedem u komadićima?« 

Torbi je poslušno krenuo napred. Priti- 
sak na zglob, kombinovan sa pritiskom na 
nerve između kostiju dlana, ima posebnu 
logiku i užasno je teško osloboditi se parali- 
sanosti. Kada je napokon sasvim prestao, 
Torbi uze vazduh i pomiri se sa sudbinom. 
Nekoliko paluba gore bi gurnut kroz jedna 
masivna vrata. »Prvi oficiru, doveo sam 
frakija.« 

»Hvala Treći komandante palube. Mo- 
žeš da ideš:« 

Torbi je od svega razumeo samo reč 
»fraki«. Nalazio se u prostoriji nekoliko pu- 
ta većoj od njegove. Najistaknutija stvar u 
sobi beše ogroman krevet ali je mala figura 
u postelji ipak dominirala prostorom. Tek 
kada ju je pogledao, primeti da se sa jedne 
strane kreveta nalazi kapetan Krosa a sa 
druge nepoznata žena, otprilike istih godina 
kao i kapetan. Zena u postelji bila je gotovo 
smežurana od starosti ali je zračila izu- 
zetnim autoritetom. Bila je raskošno obuče- 
na — samo marama na njenoj glavi vredela 
je više novca nego što je Torbi ikada video u 
životu — međutim, on je piljio u njene 
upale, svirepe oči. Posmatrala je i ona 
njega. 

»Dobro! Najstariji sine, ja prosto ne 
mogu da poverujem!« Starica je govorila 
suominski. 

»Majko, poruka nikako ne može biti 
lažna.« 

Zafrktala je. 

Kapetan Krosa ponizno nastavi: »Maj- 
ko, poslušaj i sama poruku.« Okrete se Tor- 
biju i obrati mu se na interlingvi: »Ponovi 
očevu poruku.« 

Torbi naizust ponovi poruku, ne razu- 
mevajući ni reči, all srećan što se nalazi u 
prisustvu Poupovog prijatelja. Starica ga 
mirno sasluša a potom se okrete kapetanu. 
»Pa šta je ovo? Taj fraki govori našim 
jezikom?!« 

»Ne, Majko! On ne razume ni reči. To je 
Beslimov glas.« 

Starica pogleda Torbija i dobaci mu ne- 
koliko reči na suominskom. On upitno po- 
gleda kapetana. Ona reče: »Neka ponovi još 
jednom.« 

Kapetan mu izdade naređenje a Torbi 
zbunjeno posluša. Staričino se lice grčilo od 
razdraženosti. Naposletku zareža: »Dugovi 
se moraju vratiti.« 

»To sam i ja mislio, Majko.« 

»Samo, zašto treba da ide sa nama?«, 
upita ona ljutito. 

Kapetan ne reče ništa. Starica nastavi 
donekle smirenijim tonom: »Poruka je au- 
tentična. Mislila sam najpre da je lažna ... a 
da sam znala šta nameravaš, zabranila bih 
ti. Svejedno, Najstariji sine, ti jesi glup ali si 
postupio kako treba. Dugovi su uvek vra- 
ćaju» Sin je i dalje ćutao. »l, šta onda?«, 
nastavi starica s primetnim besom. »Govo- 
ri! Šta predlažeš?« 

»Mnogo sam razmišljao, Majko.«, pro- 
cedi kapetan oprezno. »Beslim traži da na 
dečaka pazimo samo neko vreme... dok ga 
ne predamo Hegemonijskom vojnom bro- 
du. Koliko će to potrajati? Godinu, dve... 
Međutim, imamo i presedan — ženskog 
frakija. Porodica ju je prihvatila... dobro, 
gunđaju tu i tamo, ali su se sada već privikli 
na nju, čak se i zabavljaju... ako bi moja 
Majka na isti način intervenisala i za 
dečka...« 

»Besmislica!« 

»Ali, Majko... obavezni smo. Dugovi 
SU... 

»Tišina!« 

Kapetan smesta ućuta. 

»Zar ne razumeš reči koje ti je Beslim 
poslao? Pomozi mu i savetuj ga kao da si na 
mom mestu. Šta je Beslim bio ovom 
frakiju?« 

»On govori o njemu kao o usvojenom 
sinu. Mislio sam...« 

»Nisi ti mislio. Ako se zamisliš na Besli- 
movom mestu, šta će dečak predstavljati za 
tebe? Ima li više načina za tumačenje 


poruke?« 

Krosa je zbunjeno pogleda. Starica pro- 
duži: »Sisu« vraća dugove bez ostatka. Bez 
polovičnosti i zakidanja — bez ostatka, ka- 
žem. Frakija treba — ti da usvojiš!« 


Krosa preblede u licu a žena s druge 
strane kreveta ispusti poslužavnik. 

»Ali, Majko, šta će porodica...« 

»Ja sam porodica!« viknu starica i okre- 
te se prisutnoj ženi. »Ženo Najstarijeg sina, 
pozovi sve moje starije kćeri.« _ 

»Da, Muževljeva majko!« Žena se nak- 
loni i izađe. 

Prvi oficir se blago osmehnu. pl to nije 
sve, Najstariji sine. Šta li će se desiti na na- 
rednom Skupu Naroda?« 

»Biće nam zahvalni...« 

»Hvala je prazna reč...« Starica obliznu 
usne. »Narod će biti dužan Sisuu... i biće 
izmena u statusu brodova. Nećemo patiti.« 

Krosa se ozari. »Uvek si bila prepredena, 
Majko.« 

»Dobra stvar za »Sisu« sam ja. Uzmi 
fraki-dečaka i pripremi ga. Učinićemo to što 
pre.« 


OSMA GLAVA 


Torbi je imao dve mogućnosti.- da se 
mirno prepusti usvajanju ili da se pobuni pa 
da posle gužve ponovo bude usvojen. Iza- 
brao je prvu, što je bilo razborito, s obzirom 
da bi suprotstavljanje Prvom oficiru pred- 
stavljalo pravu nevolju i, po pravilu, bilo 
uzaludno. Sem toga, osećajući se čudno i 
pomalo nesrećno zbog prihvatanja nove po- 
rodice nedugo nakon Poupove smrti, uvi- 
đao je da se u njegovoj avanturi zbiva zna- 
čajna promena. Nikada se nije nalazio niže 
nego sada, u statusu frakija. Cak su i robovi 
imali više prava. 

Najvažnije je da mu je Poup rekao da 
čini sve što mu kapetan Krosa naredi. A kad 
je to rekao Poup, biće izvršavano. Uvek. 

Usvajanje se obavilo u salonu, uz večer- 
nji obed, istog dana; Torbi je shvatao malo 
od onoga što se događalo a gotovo ništa od 
onoga što se govorilo, pošto se ceremonija 
obavljala na »tajnom jeziku«. Kapetan Kro- 
sa ga je, doduše, uputio u obredni postu- 
pak, ali to nije mnogo vredelo. 

Celokupno društvo sa broda nalazilo se 
u salonu, izuzev onih koji su dežurali. Čak je 
i doktorica Mejder došla, iako nije učest- 
vovala u ceremoniji. 

Unesoše Prvog oficira a svi prisutni us- 
tadoše. Starica beše smeštena na čelo ofi- 
cirskog stola gde joj je njena snaha, kape- 
tanova žena, pravila društvo. Kada se udob- 
no smestila, mahnula je rukom i svi su 
istovremeno posedali; kapetan je seo s 
njene desne strane. U tom trenutku, po 
prostoriji su se razmilele devojke sa zde- 
lama kaše koju, na Torbijevo iznenađenje, 
niko nije ni dotakao. Prvi oficir zabode po- 
tom kašiku u svoju zdelu i reče nešto kratko 
i, bez sumnje, nedvosmisleno. 

Sin ju je sledio. Torbi se iznenadi kad 
prepoznade delove kapetanove besede, 
identične delovima poruke koju je preneo 
od Beslima; uspevao je da ih prati po sledu 
zvukova. 

Glavni inženjer, čovek stariji od kapeta- 
na, preuze reč a posle njega i nekoliko dru- 
gih, postarijih ljudi, muškaraca i žena. Prvi 


oficir postavi jedno pitanje i svi prisutni 
odgovoriše u horu — savršeno jednoglasno. 

Dok ga je kapetan Krosa na interlingvi 
pozivao da priđe, Torbi pokuša da uhvati 
pogled doktorice Mejder, no, bez uspeha. 
Seo je na izdvojenu stolicu i osetio mnoštvo 
neprijatnih pogleda na sebi. 

»Priđi!« 

Činilo se da je starica naročito neprija- 
teljski raspoložena; no, možda je to bio i 
stalni oblik njenog ponašanja. Pohita ka 
njoj. 

Umočila je kašiku u svoju zdelu i ovlaš 
liznula. Sledeći uputstva, Torbi učini to isto 
njenom kašikom ali proguta čitav zalogaj. 
Ona se pridiže, savi mu glavu nadole i dota- 
če ga suvim usnama, najpre po jednom ob- 
razu a potom po drugom. On joj uzvrati 
simbolički poljubac i naježi se pri dodiru 
guščije kože. 

Sad je kapetan Krosa liznuo kašu iz Tor- 
bijeve zdele; Torbi iz njegove — kapetan je 
uzeo nož i prošaputao na interlingvi: »Ne- 
moj slučajno da jaukneš!« Vrh noža zabo se 
nimalo nežno u Torbijevu mišicu. 

Torbi se prisećao kako ga je Beslim učio 
da podnosi i desetostruko veći bol. Među- 
tim, krv je isticala... Krosa ga je poveo do 
mesta odakle su mogli svi prisutni da ga 
vide, rekao nešto glasno i podigao mu ruku 
tako da se mlaz krvi slivao na pod. Potom je 
stao nogom na kapljice krvi, obrisao ih, po- 
novo rekao nešto — i veselo raspoloženje je 
počelo. Obratio se Torbiju na interlingvi: 
»Tvoja je krv sada u čeliku; naš je čelik u 
tvojoj krvi.« 

Čitavog je života susretao različite ma- 
gijske obrede i, uglavnom, razumevao nji- 
hovu logiku. Osetio je eksploziju gordosti 
što sada, posle ovog obreda, pripada brodu. 

Kapetanova žena mu nalepi flaster pre- 
ko mesta uboda. Torbi i s njom razmeni 
hranu i poljupce pa zatim krenu da to isto 
učini za svakim stolom, sa svom braćom, 
sestrama, ujacima, bratancima, stričevima i 
tetkama... Dečaci i odrasli muškarci nisu ga 
ljubili: prosto bi ga zgrabili za ruku i po- 
tapšali po ramenu. Došavši do stola za 
kojim su sedele neudate žene, zastao je, 
oklevajući — ni one ga nisu ljubile, već su se 
kikotale, cikale, rumenele_ i na brzinu 
doticale kažiprstom po čelu. 

Servirke su odnele zdele sa kašom, što 
je predstavljalo simboličnu oskudicu s ko- 
jom bi, ukoliko bude potrebno, Narod 
mogao da prokrstari čitavim svemirom — a 
onda je nastala prava gozba. Torbi bi i uši 

napunio kašom da nije primetio smicalicu: 
ne jedi je već samo zamoči kašiku i ovlaš je 
lizni... Ali kada je napokon seo za sto brod- 
skih neženja, kao prihvaćeni član Porodice, 
ustanovio je da nema apetita za obilje koje 
se služilo u njegovu čast. Osamdeset novih 
rođaka beše ipak previše; osećao se 
umornim, nervoznim i pomalo razočaranim. 

Međutim, pokušao je da jede. U jednom 
trenutku čuo je reč »fraki« — podigao je 
pogled i spazio mladića na suprotnoj strani 
stola, sa iskeženim licem. 

Predsedavajući stola, s Torbijeve desne 
strane, kucnu po čaši i zamoli za pažnju. 
»Večeras ćemo govoriti samo interlingvu«, 
reče, »pa se stoga pridržavajte običaja kako 
bismo novog rođaka postepeno upoznali sa 
našim jezikom.« Pogled predsedavajućeg 
počivao je na momku koji se podrugljivo 
osmehivao Torbiju. »A što se tebe tiče, Ne- 
ćače iz ukrštenog braka, podsetiću te — 
samo jedanput — da je moj Usvojeni mladi 
brat stariji od tebe. Posle obeda ćemo se 
videti u mojoj kabini.« 

Mladić se prenerazi. »Samo trenutak, 
Stariji ujače, rekao sam.:. « 

»Dosta,«, prekide ga čovek i obrati se 
šapatom Torbiju. »Koristi se viljuškom. Na- 
rod ne jede meso prstima.« 

»Viljuškom?« 

»Nalazi se pokraj tanjira. Gledaj mene 
pa ćeš naučiti. | ne dopusti da te razgneve. 
Neki od ovih mlađanih tikvana još treba da 
nauče da poštuju starije.« 

Torbija preseliše u manje luksuznu sobu 
predviđenu za četvoricu neženja; delio ju je 
sa Fricom Krosom, najstarijim neoženjenim 
bratom-usvojenikom i predsednikom stola 
neženja, Celanom Krosom-Drotarom, svo- 
jim drugim bratancem, kao i Džerajem King- 
solverom, nećakom po najstarijem ože- 
njenom bratu. 

To je rezultiralo ubrzanim učenjem suo- 
minškog; međutim, reči koje je najpre tre- 
balo da savlada nisu bile suominške već 
prosto pozajmljene ili izmišljene u cilju de- 
taljnog opisivanja porodičnih odnosa. Jezici 
odražavaju kulturu i najveći broj jezika raz- 
likuje brata, sestru, oca, majku, tetku, ujaka 
te stariju generaciju na osnovu prefiksa 
»pra«, »prapra« ili »čukun«. No, neki jezici 
ne prave razliku, na primer, izmedu »oca« i 
»ujaka« te tako jednostavno odražavaju 
plemenske običaje. | obrnuto, neki jezici 
(npr. norveški) razlikuju majčinog od oče- 
vog brata (»ujak« i »stric«). Slobodni 
trgovci u stanju su da jednom rečju označe 


odnos kao što je, na primer, »moj poluujak 
po majci, usvojenik kroz brak, jednom uk- 
lonjen a sada pokojni« — ta će reč 
označavati isključivo tu vrstu rodbinske ve- 
ze i nijednu drugu. Veza između bilo koje 
dve tačke na porodičnom stablu može se 
tako izraziti na najprecizniji način. Dok ve- 
ćina kultura poseduje tuce naziva za rodake 
i smatra taj broj sasvim dovoljnim, Trgovci 
koriste više od dve hiljade takvih naziva — 
ne ispuštajući iz vida direktnost ili spored- 
nost loze, generacijsko vreme, prirodnu 
naslednost ili usvojenost, pol predseda- 
vajućeg, pol rođaka u prvom kolenu, polove 
rođaka koji sačinjavaju lanac, sklonost pa 
čak i životni status. 

Torbijev prvi zadatak beše da nauči me- 
tod definisanja određenog srodstva, kao i, 
naravno, nazive kojima će oslovljavati više 
od osamdeset novih rođaka; morao je da 
shvati sve osobine srodstva i ne pogreši u 
obraćanju. Dok sve ovo nije savladao, nije 
bio u stanju da razgovara s njima jer bi 
prekršaj u ponašanju načinio čim bi otvorio 
usta. 

Morao je, dakle, da spoji pet elemenata 
za svakog člana tiruštva na Sisuu.- lice, pu- 
no ime (njegovo je sada bilo Torbi Beslim- 
Krosa), porodičnu titulu, porodičnu vezu sa 
tom osobom kao i brodski status (npr. »Prvi 
oficir« ili »drugi pomoćnik kuvara«). Naučio 
je da se svaka osoba mora osloviti poro- 
dičnom titulom u porodičnim okolnostima i 
to pomoću datih imena u socijalnim okol- 
nostima — jedva da su i postojali nadimci. 
Tamo gde su postojali, nadimci su se 
koristili isključivo za osobe koje su po svim 
elementima imale niži status. 

Sve dok nije u potpunosti shvatio sve te 
silne razlike, Torbi nije mogao da postane 
aktivni član porodice, iako je na to zakonski 
imao puno pravo. Zivot na brodu odslikavao 
je kastinski sistem kompleksnih obaveza, 
privilegija i logičkih reakcija na obavezne 
postupke; složeno, protokolisano društvo 
Džubula izgledalo je prema ovome kao naj- 
bijeva majka ali je ona ujedno bila i Opu- 
nomoćenik Prvog oficira; kako ju je trebalo 
oslovljavati, zavisilo je od onoga što je 
imalo da joj se kaže. Pošto se nalazio u sobi 
neženja, za Torbija je majčinska faza pres- 
tala pre nego što je i počela; ona ga uopšte 
nije tretirala kao sina a obraz za poljubac 
nudila mu je samo kada bi to činila i za 
ostale momke u sobi. 

Ali, kao Opunomoćenik Prvog oficira, 

znala je da bude hladna kao najsuroviji 
ubirač poreza. 

Njen status, međutim, nije bio bitno la- 
godniji; Prvi oficir neće postati sve dok se 
starica ne smiluje da umre. U međuvre- 
menu, služila je kao ruka, glas i telohranitelj 
svojoj prastaroj svekrvi. Teoretski, stariji 
zvaničnici bivali su birani; praktično, bio je 
to jednopartijski sistem sa kandidatskim 
listama na kojima se nalazilo jedno ime. 
Krosa je bio kapetan zato što je to bio i 
njegov otac; njegova žena imala je status 
Opunomoćenika prvog oficira pošto mu je 
bila žena — jednog dana, i ona će postati 
prvi oficir, vladati njime i brodom onako 
kako je to činila njegova majka. U me- 
đuvremenu, najviši rang njegove žene nosio 
je sa sobom najgoru vrstu brodskih poslova, 
pošto su svi stariji oficiri morali da opslu- 
žuju tekući brodski život — sve dok ne bi 
bili opozvani, osuđeni i proterani... na neku 
planetu, zbog nezadovoljavajućeg obavlja- 
nja dužnosti, ili u hladni svemir, zbog 
kršenja drevnih i tvrdoglavih zakona Sisua. 
No, takav slučaj bio je redak kao i dvostruka 
eklipsa; sva nadanja Torbijeve majke po- 
čivala su u otkazivanju rada staričinog srca 
ili pak u drugim rizicima starosti. 

Kao najmlađi usvojeni sin kapetana Kro- 
se, titularnog vođe klana na Sisuu (budući 
da je kapetanova majka bila stvarni vođa), 
Torbi je, ipak, bio stariji od tri četvrtine 
svojih novih rođaka — u pogledu statusa u 
klanu. Međutim, to preimućstvo nije mu 
olakšavalo život. Sa rangom dolaze razne 
privilegije — kao i svuda, a takođe i 
odgovornost i obaveze, sve tegobnije i te- 
gobnije. Bilo je lakše učiti za prosjaka. 
Koncentrisan na svoje nove probleme, već 
danima nije video doktoricu Mejder. Jed- 
noga dana, pak, dok je hitao glavnim hod- 
nikom na četvrtoj palubi — u poslednje vre- 
me stalno je žurio — zamalo da se sudari sa 
njom. 

»Zdravo, Margaret.«, reče, zastavši. 

»Zdravo, Trgovče. Za trenutak sam po- 
mislila da se nećeš ni javiti jednom frakiju.« 

»Margaret, zaboga!«_ u 

Ona se osmehnu. »Salim se. Čestitam, 
Torbi. Drago mi je zbog tebe — u ovim 
okolnostima to je najbolje rešenje.« 

»Hvala. Čini mi se da je tako.« 

Doktorica pređe na sistemski engleski te 
mu materinski prebaci: »Izgledaš zabrinut, 
Torbi... zar nešto nije u redu?« 

»Oh, ne, sve je u redu... Margaret, nika- 
da neću razumeti ovaj svet... « 


Ona ljubazno uzvrati: »To sam isto ose- 
ćala na početku svakog proučavanja. Ova 
kultura bila mi je jedna od najzagonetnijih... 
Šta ti to smeta?« 

»Uh... ne znam. Zaista ne znam... eto, 
na primer, uzmi Fries... on mi je stariji 
brat... Mnogo mi je pomogao... a kada po- 
nekad propustim ono što on smatra oba- 
veznim, probije mi uši i... Jednom me je čak 
i udario. Vratio sam mu i pomislio da će 
eksplodirati.« 

»Kljucanje ispravno«, reče Margaret. 

»Šta?« 

»Nije važno. To nije naučna paralela jer 
ljudi nisu pilići. Šta se dogodilo?« 

»Nastavio je nakon toga apsolutno 
hladno i saopštio mi da će sve to zaboraviti, 
s obzirom na moje neznanje.« 

»Plemenitost obavezuje.« 

»Molim?« 

»Izvini. Mozak mi je pun svega i sva- 
čega. I, je li postupio tako?« 

»U potpunosti. Bio je sladak kao med. 
Ne znam zašto je bio tako ranjiv i, posebno, 
zašto se ponašao tako kada sam ga uda- 
rio...« Torbi s čuđenjem izvi obrve. »To nije 
prirodno...« 

»Ne, nije. Ali, nekoliko stvari, ipak... 
Mmm, Torbi, možda bih bila u stanju da ti 
pomognem. Moguće je da bolje znam od 
samog Frica zašto se tako ponaša. Znam to, 
jer nisam iz naroda«. 

»Ne shvatam«. 

»Shvatam ja. To mi je posao. Fric je ro- 
đen kao pripadnik Naroda; najveći deo 
onoga što zna — a on je vrlo obrazovan 
mladi čovek — jeste podsvesno. On to nije 
u stanju da objasni, pošto i ne zna da to 
zna; on prosto — naprosto funkcioniše. Ali 
ono što sam ja naučila u prethodne dve 
godine jeste svesno znanje. Možda bih 
mogla da te posavetujem u nečemu... ako 
se budeš ustručavao da pitaš nekoga od 
njih. Sa mnom možeš slobodno da razgo- 
varaš — ja nemama status.« 

»Hoćeš li, Margaret?« 

»Kad god budeš raspoložen. A nisam 
zaboravila ni tvoje obećanje, da ćeš mi 
pričati o Džubulu. No, nemoj da te previše 
zadržavam, izgledaš kao da si u žurbi.« 

»Zapravo, nisam žurio... «, reče, glupo 
se iskezivši. »Jer, kada žurim, nisam oba- 
vezan da razgovaram sa mnogo ljudi... a ne 
znam ni o čemu bih.« 

»Ah, da Torbi, pa ja imam o svakom po- 
datke, imena, porodičnu klasifikaciju, sta- 
tus, posao na brodu, fotografije... Bi li ti to 

pomoglo?« 

»Molim? pa, naravno! Fric misli da je 
dovoljno ako mi samo jedanput kaže po- 
datke o nekome .... 

»Podi onda u moju kabinu. Sve je u re- 
du, imam dopuštenje da tamo intervjuišem 
koga god hoću. Ulazi se iz javnog hodnika i 
nećeš preći liniju zabrane.« 

Sređene po kutijama, na karticama s fo- 
tografijama, Torbi je upio podatke za pola 
sata — zahvaljujući Beslimovim vežbama i 
urednosti doktorice Mejder. Pripremila mu 
je i porodično stablo Sisua, što mu je bilo 
posebno važno — njegovi rođaci nisu imali 
potrebe da proučavaju dijagrame zato što 
su prosto znali sve. 

Pokazala mu je i njegovo mesto. »Znak 
plus predstavlja da nisi rođen ovde ali da si 
ipak direktni naslednik. Tu je još nekoliko 
pluseva, na paralelnim srodničkim grana- 
ma... Vi sebe nazivate porodicom ali je 
grupisanje ipak fratrijsko.« 

»Kakvo?« 

»Rodbinska grupa bez glavnog pretka 
koji praktikuje egzogamiju — što znači že- 
nidbu izvan grupe. Tabu egzogamije traje i 
dalje, modifikovan ulogom polovine. Znaš li 
kako dejstvju polovine?« 

»Smenjuju se u obavljanju dnevnih duž- 
nosti.« 

»Jeste, ali, da li znaš zašto u brodskoj 
straži ima više neženja dok u lučkoj straži 
ima više neudatih žena?« 

»Ne, nemam pojma.« 

»Zene koje su usvojene sa drugih bro- 
dova pripadaju lučkoj polovini dok su ne- 
ženje brodska posada. Svaka devojka, kao 
tvoj par, mora se menjati na tom mestu sve 
dok ne nađe muža među svega nekoliko 
podobnih muškaraca. Trebalo je da budeš 
usvojen na ovoj strani...— doktorica pokaza 
prstom na dijagram — »ali bi to zahtevalo 
drugačijeg poočima. Vidiš imena sa plavim 
krugom i krstom? Jedna od ovih devojkaka 
je tvoja buduća žena... -ukoliko ne nađeš 
nevestu na drugom brodu.« 

Torbija užasnuše ove reči. 

»Zar moram ?« 

»Ako dostigneš brodski rang koji je do- 
rastao tvom porodičnom rangu, moraćeš da 
nosiš batinu da bi ih odbio.« 3 

Ove ga reči silno uznemiriše. Žena je 
ono što mu je bilo najmanje potrebno... 

»Najveći broj društava«, nastavi dokto- 
rica Mejder, »praktikuje i egzogamiju i en- 
dogamiju — muškarac mora da se ženi 
izvan porodice ali unutar nacije, rase, reli- 


gije ili neke šire grupe, a vi Slobodni trgovci 
niste izuzetak. Morate se ukrštati sa dru- 
gom polovinom i nikada ne možete uzeti 
frakija. Međutim, vaše uloge proizvode ne- 
obično ustrojstvo; svaki brod je patrikularni 
matrijarhat.« 

»Sta?« 

»Partikularan zato što se žene pri- 
ključuju porodicama svojih muževa, a mat- 
rijarhat... pa, reci mi, ko vlada ovim bro- 
dom?« 

»Kapetan ... zašto?« 

»Sigurno?« 

»U redu, Otac sluša Baku, ali, ona brzo 
stari i... 

»Bez ali. Prvi oficir je šef. To me je izne- 
nadilo, mislila sam da je to tako samo na 
ovom brodu. Međutim, to je proširena 
praksa u celom Narodu. Muškarci se bave 
trgovinom, vode brod i brinu za njegovu 
odbranu — ali, žena je uvek šef.x 

Torbi požele da nikad više ne čuje reč 
»brak«. 

»Nisi još video kćeri trgovačkih brodova. 
Devojke napuštaju brod uplakane, gotovo 
uvek bivaju odvučene ... ali se brzo smiruju i 
pripremaju za osmehivanje i koketiranje, 
pogleda upravljenih ka budućim mladože- 
njama... Ako devojka uspe da ščepa pravog 
muškarca, pruža joj se prilika da jednog 
dana postane suveren nezavisne države. 
Dok napušta svoj matični brod, ona je niko i 
ništa — što je razlog brzog sušenja suza na 
njenim obrazima. Da su muškarci šefovi, de- 
vojke bi bile u ropstvu; pošto je drugačije, 
pruža im se izvanredna šansa.« 

Doktorica Mejder diže pogled sa dija- 
grama. »Ljudski običaji koji pomažu u za- 
jedničkom životu gotovo se nikada ne 
planiraju. Medutim, korisni su; inače, ljudi 
ne bi preživeli. Torbi, nisi li bio zabrinut 
zbog toga što nisi znao kako da se ophodiš 
prema svojim rođacima?« 

»Naravno da jesam.« 

»Sta predstavlja najvažniju stvar za 
Trgovce?« 

Torbi promisli. »Porodica. Sve zavisi od 
toga ko si i šta si u Porodici.« 

»Nije tako. Trgovcima je najvažnija stvar 
njihov brod.« 

»Pa dobro, kad kažeš brod, rekao si po- 
rodica." $ 

»Samo prividno. Sta preostaje Trgovcu 
ako se razočara? Kuda da ode? Svemir ga 
ne želi bez broda, niti on sam može da 
zamisli život na nekoj planeti, među fra- 
kijima, takva ideja mu je više nego 

odvratna. Brod predstavlja njegov život — 
vazduh koji udiše s broda i on mora naučiti 
da živi u njemu. Ali, pritisak je nepodnošljiv 
i nema načina da se pobegne od ostalih. 
Pritisak bi mogao da se smanji jedino 
ubistvom nekoga... ili uništenjem broda. 
Međutim, ljudi smišljaju razne načine 
prilagođavanja svim mogućim uslovima. Vi, 
Narod, predajete se ritualima, formalizmu, 
obaveznim postupcima i odgovornosti, kao 
i pravilima komuniciranja. Kada vam život 
postane težak, skrivate se iza modela. To je 
razlog što je Frica napustio bes.« 

»Molim?« 

»Nije bio u stanju da ostane besan. Ti si 
učinio nešto rđavo... ali, činjenica je da si se 
pokazao neznalicom. Fric je momentalno 
zaboravio, potom se setio i — njegov bes je 
iščezao. Narod ne toleriše iskaljivanje besa 
na detetu; umesto toga, oni vraćaju dete na 
pravilni put... sve dok ne počne da vaše 
kompleksne običaje sledi automatski, baš 
kao i Fric.« 

»Uh, čini mi se da shvatam«, uzdahnu 
Torbi. »Samo, to nije lako.« 

»Zato što nisi rođen za to. No, naučićeš i 
neće ti biti teže od običnog disanja — a i 
korisno je. Običaji saopštavaju čoveku ko je, 
gde pripada, šta mora da čini. Bolje nelo- 
gični običaji nego nikakvi, zar ne? Nema 
zajedničkog života ljudi bez običaja. Sa sta- 
novišta antropologa, 'pravda' je potraga za 
delatnim običajima.« 

»Moj otac... mislim, moj drugi otac, Bes- 
lim Bogalj, imao je običaj da kaže da naći 
pravdu znači ispravno postupati sa drugim 
ljudima i ne brinuti kako će oni postupati 
prema tebi.« 

»Zar ti ne odgovara ono što sam rekla?« 

»Mislim da ne.« 

»Čini mi se da bi Beslim Bogalj cenio ta- 
kav narod.« Margareta ga potapša po 
ramenu. »Nije važno, Torbi. Radi ono što je 
za tebe najbolje pa ćeš jednog dana oženiti 
neku od tih lepih devojaka. Bićeš srećan.« 

Proročanstvo nije nimalo odobrovoljilo 
Torbija. 


DEVETA GLAVA 


Dok se Sisu približavao Lozijanu, Torbi je 
držao dostojanstveno borbeno mesto. Nje- 
gov prvi zadatak bio je da pomaže u cen- 
tralnoj stanici za obuku, što je samo 
naizgled predstavljao jedan besmislen po- 
sao. Međutim, njegovo poznavanje mate- 
matike brzo ga je odvelo na viši položaj. 

Pohađao je brodsku školu; doduše, Bes- 


lim mu je pružio široko obrazovanje ali ta 
činjenica nije mnogo značila za njegove 
instruktore, s obzirom da su mnoge stvari 
koje su oni cenili — finski jezik, istorija 
Naroda i Sisua, trgovački običaji, poslovne 
vežbe, uvozni i izvozni zakoni brojnih pla- 
neta, hidroponija, brodska ekonomija, 
brodska zaštita te kontrole oštećenja — bili 
predmeti koje Beslim uopšte nije ni pome- 
nuo; Beslim je u prvi plan stavljao jezike, 
nauke, matematiku, galaktografiju i istoriju. 
Torbi je halapljivo upijao sadržaj novih 
predmeta, brzinom mogućom samo neko- 
me koga su Beslimovi iscrpljujući metodi u 
potpunosti renšoirali. Trgovcima je bila pot- 
rebna primenjena matematika — vođenje 
knjigovodstva i računanje, astrogacija, nuk- 
leanika radi pokretanja broda pomoću hid- 
rogenske fuzije i tako dalje... Kroz prvo 
Torbi je prosto proleteo, drugo se već 
ispostavilo kao napor, ali, što se tiče trećeg 
— tu je brodski nastavnik bio naprosto 
zapanjen kada je shvatio da bivši fraki bez 
problema savlađuje multidimenzionalnu 
geometriju. 

Nastavnik je smesta izvestio kapetana 
da Porodica u svojim redovima ima mate- 
matičkog genija. 

To nije bilo istina, iako je ova preporuka 
unapredila Torbija — postavljen je na 
mesto kod kompjutera za kontrolu paljbe u 
desnom boku. 

Najveću opasnost za trgovačke brodove 
predstavljali su trenuci uzletanja i sletanja, 
trenuci kada se brod kreće ispod brzine 
svetlosti. Teoretski, moguće je otkriti i za- 
držati brod koji ide nekoliko puta brže od 
svettosti; u praksi, to se moglo uporediti sa 
mogućnošću da se u kišnoj, olujnoj noći, 
lukom i strelom, pogodi odredena kišna 
kap. Međutim, sasvim je izvodljivo uloviti 
brod koji se kreće ispod brzine svetlosti — 
ukoliko je napadač brz a žrtva prenatrpani 
teretnjak. 

Sisu je imao akceleraciju od sto stan- 
dardnih gravitacija i koristio se njima za sve 
vreme trajanja opasnosti. Međutim, brodu 
koji prelazi kilometar i po u svakoj sekundi 
potrebna su tri standardna dana za dosti- 
zanje brzine svetlosti. Pola sedmice je dug i 
uznemirujući period iščekivanja. Udvajanje 
akceleracije svelo bi period opasnosti na 
polovinu i načinilo Sisu agilnijim od na- 
padača — ali to bi zahtevalo osam puta 
veću komoru za hidrogensku fisiju, sa 
paralelnim uvećanjem radijacionog štita, 
veći broj pomoćnih uređaja te paramag- 

netsku kapsulu za zadržavanje hidrogenske 
reakcije — pa bi sva pridodata masa 
eliminisala tovarne kapacitete. Trgovci su 
radni ljudi — čak i da stalno ima parazita 
koji ih pljačkaju, oni ne bi uspeli da izgube 
svoje profite u neumoljivom delovanju 
eksponencijalnog zakona multidimenzional- 
ne fizike. Tako je i Sisu imao najbolji mogući 
sistem uzletanja i sletanja — ali ne dovoljno 
dobar da nadmaši piratske brodove bez 
ikakvog tereta. Sisu, takođe, nije bilo lako ni 
da manevriše. Morao je da ide preciznom, 
pravom linijom, jer, kada bi skrenuo u bes- 
putnoj noći n-kosmosa, suviše bi se udaljio 
od svakog tržišta; takva bi greška ostavila 
praznom glavnu knjigu prihoda. Njegov ka- 
petan morao je da bude pripravan na 
potpuno isključivanje pogona ili pak rizik 
uništenja veštačkog gravitacionog polja — i 
tako napravi pekmez od porodice čija bi 
tela bila izložena gravitaciji od sto. 

To je razlog što je kapetan stalno do- 
bijao čireve na želucu — jer, u pitanju nisu 
bili komisioni popusti, eskontna stopa, cenj- 
kanje za robu i planiranje najviše isplative 
robe; to nisu bili ni dugi skokovi kroz 
kosmičku tminu — tada je već u prilici da se 
opusti i igra se s bebama. Uzletanje i sle- 
tanje — dve najbitnije i najrizičnije stvari — 
dovodile su ga do ludila, ti dugi i bolni sati 
kada se može desiti da u deliću sekunde 
donese odluku o životu — ili smrti — čitave 
Porodice. 

Kad bi napadači želeli da unište trgo- 
vačke brodove, Sisu i njegova braća ne bi 
imali nimalo šansi na spas. Međutim, napa- 
dačima su potrebni plen i robovi jer je 
pljačkanje trgovačkog broda  najjedno- 
stavniji način bogaćenja. 

Trgovci nemaju dilemu — uništenje na- 
padačkog broda idealno je rešenje. Atomski 
tražioci mete užasno su skupi i njihovo 
korišćenje istovremeno je i profit i gubitak 
— ali, nema ustezanja kad kompjuter sa- 
opšti da je moguće pogoditi metu — jer će 
se i napadač koristiti razornim oružjem, 
samo da bi se spasao i umakao. 

Taktika napadača sastoji se u zaslep- 
ljivanju trgovačkog broda, u blokiranju nje- 
govih instrumenata, što omogućuje pribli- 
žavanje koje će svakog paralisati — ili, ako 
to ne uspe, u ubijanju bez razaranja broda i 
tovara. 

Ako može, trgovac beži; bori se. Ali, 
kada se bori, to čini do smrti — da ubije. 

Kad god se nalazi ispod brzine svetlosti, 
Sisu osluškuje svojim veštačkim čulima sve 


poremećaje u multi-svemiru: šapat komu- 
nikacija u n-svemiru ili pak »belu« tutnjavu 
broda koji se diže na mnogo gravitacija... 
Podatak se ubacuje u astrogacionalni ana- 
log svemira i postavlja se pitanje: Gde je taj 
drugi brod? Koji mu je kurs? Brzina? 
Akceleracija? Može li nas dostići pre nego 
što pređemo u n-svemir? Ako bi odgovori 
bili preteći, skraćeni podaci kanalisali bi se 
u kompjuter za kontrolu paljbe te bi se Sisu 
pripremio za borbu. Artiijerci naoružavaju 
a-bombe tragaoce za metom, miluju nji- 
hove glatke strane i mrmljaju bajalice; Prvi 
inženjer otključava prikidač za samouniš- 
tenje, što omogućuje brodu da se preobrazi 
u hidrogensku bombu monstruoznih raz- 
mera i moli se da u sudnjem času ima 
hrabrosti za slanje svog naroda u svet smrti; 
kapetan uključuje alarm koji dovodi stra- 
žare u Glavni štab; kuvari isključuju peći, ga- 
se vatre, pomoćni inženjeri zatvaraju venti- 
lacioni sistem, farmeri upućuju poslednje 
zbogom svojim biljkama koje tu rastu i 
hitaju na borbene stanice; majke sa be- 
bama okupljaju se na jednom mestu, vezuju 
se sigurnosnim pojasevima i čvrsto drže u 
zagrljaju svoje male... 

Tada započinje čekanje. 

Ali, ne i za Torbija — ne, dakle, za one 
koji se nalaze kraj kompjutera za kontrolu 
paljbe, i, znojeći se iza sigurnosnih po- 
jaseva, sledećih nikoliko minuta ili sati drže 
konce sudbine Sisua u svojim rukama. Kom- 
pjuterska kontrola paljbe, koja u milise- 
kundi obrađuje podatke dobijene od ana- 
loga, odlučuju da li torpeda mogu doseći 
metu ili ne i onda nude četiri odgovora: 
»moguća« ili »nemoguća« balistika u pro- 
jektovanim uslovima, »moguće« ili »ne- 
moguće« prilagođavanje okolnostima koje 
nameće napadački brod. Međutim, mašina 
ne razmišlja. Polovina snage svakog kom- 
pjutera predviđena je da operateru pruži 
odgovor na pitanje: kakva bi se situacija 
mogla razviti u dalekoj budućnosti od pet 
minuta, na osnovu sadašnjih ili izmenjenih 
varijabli... i da li bi, zbog eventualnih pro- 
mena, cilj mogao biti sustignut. Svaka va- 
rijabla može se predstaviti kroz nijansirano 
ljudsko rasuđivanje; samo intuitivna projek- 
cija čoveka-operatera može spasiti brod — 
ili ga izgubiti. Paralizatorski zrak putuje 
brzinom svetlosti; torpeda nisu u stanju da 
lete više od nekoliko stotina metara u 
sekundi — napadaču je čak omogućeno da 
postavi isijivač svoje paralizatorske radi- 
jacije na put broda — zato Trgovci moraju 

da aktiviraju tragaoce za metom i lansiraju 
projektile pre nego što ih sustigne paraliza- 
torski zrak — u tom slučaju bili bi spašeni, 
dok bi zločinac delić sekunde kasnije 
izgoreo u atomskoj prašini. Ali ako je 
operater suviše žustar tokom nekoliko 
sekundi, ili pak previše oprezan, može se 
dogoditi da izgubi brod. Ako je žustar, 
projektil neće pogoditi metu; ako je 
oprezan, nikad neće stići da ga lansira. 

Ljudi u poodmaklom dobu nisu pogodni 
za ove poslove. Savršeni kontrolor paljbe je 
adolescent, mladić ili devojka, brz u raz- 
mišljanju i akciji, poverljiv, sa intuitivnim 
razumevanjem matematičkih relacija, bez 
straha od smrti koju u tom dobu sebi i ne 
može da predstavi. 

Trgovci su prinuđeni da se večito staraju 
o ovom podmlatku; činilo se da Torbi ima 
osećaj za matematiku, kao i druge obaveze 
u toj šahovskoj partiji koja se igra pod 
užasnim pritiskom. Njegov mentor bio je 
Džeraj Kingsolver, nećak i sobni drug. U 
porodičnom rangu Džeraj je bio junior ali je 
izgledalo da je stariji — Torbija je nazivao 
»ujakom« izvan kompjuterske sobe; na 
poslu, Torbi je morao da ga oslovljava Sta- 
rijim brodskim kontrolorom paljbe, doda- 
jući uvek i »gospodine«. 

U toku dugih nedelje ronjenja kroz mrak 
ka planeti Lozijan, Džeraj je obučavao 
Torbija; od kapetana Krose mentor je dobio 
instrukcije da bude strog sa učenikom. 

Pošto bi brod u toku poletanja, dok se 
ne dostigne brzina svetlosti, aktivirao bor- 


bene stanice, svaka stanica imala je na 
straži po dve osobe. Džerajev mlađi kon- 
trolor paljbe bila je njegova mlađa sestra 
Mata. Kompjuter poseduje dvojne konzole 
a komandovanje sa jedne ili druge zavisi od 
položaja preklopnika. U Glavnom štabu 
Džeraj i Mata sedeli su jedno uz drugo — 
brat je budno kontrolisao dok je sestra bila 
u pripravnosti da svakog trenutka preuzme 
komande. 

Nakon iscrpnog kursa o mogućnostima 
mašine, Džeraj postavi Torbija za jednu od 
konzola, Matu za drugu te im u kompjuter 
prebaci podatke iz brodske kontrolne sobe. 
Podatke su obrađivale obe konzole; moglo 
se videti kakve odluke donosi svaki od 
operatera — nakon toga, odluke su upo- 
ređivane sa rešenjima iz konkretne bitke, 
pošto su podaci za vežbu predstavljali činje- 
nice iz autentičnih snimaka iz prošlosti. 

Torbi je za kratko vreme postao vrlo 
razdražljiv; Mata smirena i, što je naj- 
važnije, neuporedivo bolja od njega. 

On je nastavio sa većom radnom 
energijom ali je prošao još gore. Dok se 
znojio, pokušavajući da odgonetne napa- 
dača koji se nekada doista i pojavio na 
ekranima Sisua, postao je bolno svestan 
vitke crnke, pokraj sebe, njenih mekih 
prstiju koji su se znalački pomerali po 
tipkama, menjajući nagib ili modifikujući 
vektor... Kada je kasnije ustanovljeno da je 
devojka »spasla brod« a on ga »izgubio«, 
osetio se poniženim. 

Nije znao da je svestan Mate kao žene 
— sve što je znao bilo je to da ga je 
primetno uznemirila. 

Nakon jedne vežbe, Džeraj se javio iz 
brodske kontrole: »Kraj vežbe. Sačekajte«. 
Pojavio se u njihovoj prostoriji i proverio 
zapise na trakama. Zagledavši se u Torbijev 
snimak, napući usne i promrmlja: »Novaj- 
lijo, pucao si tri puta... a nijedno od tvojih 
čudovišta nije dospelo u neprijateljski krug 
od pedeset hiljada kilometara... Ne marim 
za troškove... jer Baka hoće tako... ali, stvar 
je u tome da u napadu treba uništavati, a 
ne bojati se. Ako čekaš, neprijatelj će te 
svakako zakačiti«. 

»Učinio sam najbolje što sam mogao...« 

»Nije dovoljno dobro. Da pogledamo 
tvoj snimak, Sestrice«. 

Nadimak je još više razdražio Torbija. 
Brat i sestra očigledno su voleli jedno dru- 
go i nisu se gnjavili dugim titulama. On sam 
takođe je pokušao da ih oslovljava imenima 
ali je bio odbijen već na početku; on je bio 
prosto »novajlija« a oni »Stariji kontrolor« i 

»Mlađi kontrolor«. Tu nije mogao ništa da 
preduzme; za vreme obuke, morao je da 
pristane na izraz »novajlija«. Kroz nedelju 
dana, oslovio je Džeraja sa »usvojeni Ne- 
ćače« a ovaj mu je pažljivo uzvratio 
odgovarajućom porodičnom titulom; zbilo 
se to, naravno, izvan kontrolne sobe; tada 
je Torbi odlučio da ga stalno zove Džeraj 
iako su Džeraj i Mata nastavili da ga u toku 
vežbi nazivaju »novajlijom«. 

Džeraj je pogledao sestrine snimke i 
veselo klimnuo glavom. »Vrlo lepo, sestrice. 
Nalaziš se u okviru sekunde post-analizi- 
ranog optimuma, što znači da si tri sekunde 
bolja od pogotka koji se realno zbio... Mo- 
ram da priznam da je ovo gađanje divno... s 
obzirom da je pogodak u pravoj borbi bio 
moj.... sećaš se, bio je to onaj napadač sa 
Ingstela...« 

»Naravno da se sećam«, odvrati Mata i 
pogleda Torbija. 

Torbi oseti gađenje. »To nije pošteno«! 

Džeraj ga zapanjeno pogleda. »Šta si 
rekao, novajlijo«? 

»Rekao sam da nije pošteno! Zadao si 
problem, znajući da još nisam usavršio ga- 
đanje, a ona je na kontrolama dobila od- 
govor koji je već znala... da bi me ponizila« 

Mata se oseti uvređnom a Torbi istog 
trena pohita ka izlaznim vratima. »Ja nisam 
tražio ovo! Smesta idem kod kapetana da 
ga zamolim za neki drugi posao«. 

»Novajlijo!« 

Torbi zastade a Džeraj nastavi mirnim 
glasom.- »Sedi. Kapetana ćeš moći da vidiš 
kada se ja budem složio — ukoliko i dalje 
budeš smatrao da je to pametno«. 

Torbi ga posluša i sede. 

»Želim da kažem dve stvari«, nastavi 
Džeraj hladno. »Prvo...«, i okrete se sestri, 
»... Mlađi kontroloru, da li si znala koji je 
problem bio u pitanju«? 

»Ne, Stariji kontroloru«. 

»Jesi li ga ranije obrađivala«? 

»Mislim da ne«. 

»Kako to da ga se sećaš«? 

»Molim? Pa, sam si rekao da je to napad 
sa Ingstela. Nikada ga neću zaboraviti, zbog 
večere koja je posle toga priređena — 
sedeo si sa Bak... sa Prvim oficirom«. 

Džeraj se okrete Torbiju. »Vidiš? Ona je 
tragala smireno... onako kako sam i ja tra- 
gao kada se to zbilja dogadalo. Učinila je to 
čak i bolje od mene. Ponosan sam što za 
mlađeg tragača imam upravo nju. Za tvoju 
informaciju, gospodine Glupi Mlađi novaj- 
lijo, ovo se zbilo pre nego što je Mlađi 
kontrolor došao na vežbe. Bolja je od tebe, 


zar ne? 

»U redu«. reče Torbi mrzovoljno. »Vero- 
vatno nikada i neću biti dobar. Rekao sam 
da želim da okončam s ovim«. 

»Ja sad govorim. Niko ne traži ovaj po- 
sao; on je prava glavobolja. Takođe, niko i 
ne prekida s njim. Posle izvesnog vremena 
sam posao otpušta radnika, čim post- 
analiza pokaže da gubi osećaj. Možda se to 
dešava i sa mnom... Ali obećavam ti: ili ćeš 
učiti ili ću ja otići do kapetana i reći mu da 
ne odgovaraš. U međuvremenu... ako te 
samo čujem da si nešto pisnuo, odvući ću te 
pred noge Prvom oficiru! Pažnja! Vežba! 
Borbena stanica! Uključite uređaje«! To 
kaza i napusti prostoriju. 

Nekoliko trenutaka kasnije do njih po- 
novo stiže njegov glas iz kontrolne sobe. 
»Brodski kompjuter, stiže izveštaj«! 

Oglasi se poziv na večeru ali Mata hlad- 
no reče: »Brodski tragač napunjen. Prikaz 
podataka, početak navođenja«. Njeni prsti 
počeše da klize preko tipki. Torbi je bio 
obuzet kontrolama; ionako nije bio gladan. 

Danima je Torbi razgovarao sa Džerajem 
samo formalno. Matu je viđao na obuci ili 
za obedom; ophodio se prema njoj sa 
hladnom korektnošću i pokušavao da čini 
isto što i ona. Mogao je, doduše, da je vidi i 
u drugim prilikama; mlad svet slobodno se 
družio na javnim mestima. Ona je za njega 
bila tabu, i kao sestričina i kao pripadnica 
iste polovine, ali to nije bila prepreka u 
društvenim odnosima. 

Džeraja nije mogao da izbegne; jeli su za 
istim stolom i spavali u istoj sobi. Ali Torbi 
je zbacio barijeru formalnosti. Niko nije 


zamerao — te stvari pokatkad su se 
događale. Čak se i Fric pravio da ne 
primećuje. 


Jednog popodneva Torbi je banuo u sa- 
lon da pogleda istorijski film sa sargo- 
neškom tematikom; kada se film završio, 
nije mogao da izbegne Matu, pošto je ona 
stala ispred njega, ponizno ga oslovila kao 
svog ujaka i zapitala da li bi želeo da pre 
večere odigraju igru s loptom. 

Bio je spreman da je odbije; ali na licu 
joj je opazio neku vrstu patetične žudnje pa 
je uzvratio: »Hvala za poziv zašto da ne? 
Igra popravlja apetit«. 

Njeno se lice razvuče u osmeh. 

»Odlično! Ilza će nam pomagati. Hajde- 
mo«! 

Torbi je pobedio u tri igre a jednom je 
izvukao nerešeno... što je bio zapažen re- 
zultat, s obzirom da je devojka bila ženski 
šampion. Medutim, on uopšte nije mislio 

na to; uživao je u igri s njom. 

Pri kraju putovanja kroz tminu, došlo je 
vreme za poslednju vežbu. Džeraj je iz 
kontrolne sobe doviknuo: »Ostanite tu. Do- 
lazim za nekoliko minuta« Torbi se opustio 
ali se već trenutak kasnije uzvrpolji; slutio je 
da je bio u dobrom dosluhu sa instru- 
mentima. »Mlađi kontroloru... šta mislite, 
hoće li se on ljutiti ako sam pogledam na 
svoju traku»? 

»Ne verujem«, odgovorila je Mata. 
»Evo, ja ću je izvaditi na svoju odgo- 
vornost...« 

»Ne želim da te uvlačim u nevolje«. 

»Bez brige«, odgovori Mata spokojno. 
Približi se Torbijevoj konzoli, izvuče traku sa 
zabeleškama, raširi je na stol i pregleda. 
Potom izvuče sopstvenu traku i uporedi je 
sa njegovom. 

»Ovo je bilo vrlo dobro navođenje, Tor- 
bi«, reče i značajno ga pogleda. 

Bio je to prvi put da mu je izgovorila 
ime. Torbi to gotovo i nije primetio. 
»Zaista«? 

»To je izvanredno dobro navođenje... 
Oboje imamo pogotke... Ali, tvoji su 
optimalni između »Mogućeg« i »kritične 
granice« — dok su moji sa puno strasti... 
Vidiš«? 

Torbi je samo delimično mogao da 
shvati zapise na trakama, ali je bio pre- 
srećan što mu je to Mata rekla. U tom 
trenutku, u sobu je ušao Džeraj, uzeo obe 
trake, pogledao na Torbijevu i izjavio: 
»Izveo sam post-analizu još pre nego što 
sam sišao...» 

»l«?, javi se Torbi radoznalo. 

»Mmmm... proveriću još posle večere... 
ali, izgleda kao da imaš malo grešaka...« 

»Bratiću, to je savršeno navođenje i ti to 
dobro znaš«, oglasi se Mata. 

»Misliš«? isceri se Džeraj. »Ti ne bi 
želela da se naša novajlijska zvezda uobrazi, 
zar ne«? 

»Uf...« 

»Ah, ti mala, ružna sestrice. Hajdemo na 
klopu«. 

Išli su uzanim prolazom koji ih je vodio u 
glavni hodnik druge palube. Torbi je 
nekoliko puta snažno uzeo vazduh. 

»Neki problem«? upita ga njegov nećak. 
»Ni najmanje«! veselo reče Torbi i zagrli ih 
oboje. »Džeraje, ti i Mata ćete još od mene 
napraviti odličnog strelca«! 

Beše to prvi put da Torbi oslovljava svog 
učitelja po imenu... od dana kada je dobio 
ukor. Međutim, Džeraj je spontano prihva- 
tio uvertiru svog ujaka. 


»Ne gubi nadu, moj sobni druže... Mis- 
lim da smo popravili stvar.« | dodade: 
»Vidim veliku tetka-Toru kako nam upućuje 
svoj čuveni ledeni pogled. Ako neko želi 
moje mišljenje — najbolje bi bilo da sestra i 
ja hodamo bez tvoje pomoći — siguran sam 
da i velika Tetka misli tako.« 

»Do đavola s njom!« dobaci Mata oštro. 
»Torbi je upravo završio fantastično navo- 
đenje!« 

Sisu je isplovio iz tmine, prebacujući se 
na brzinu ispod optimalne... Lozijansko 
sunce zablistalo je na razdaljini od pedeset 
milijardi kilometara; za nekoliko dana tre- 
balo je da stignu do svoje sledeće pijace... 
Brod je nastavio sa održavanjem straže u 
borbenim stanicama; Mata je stražarila sa- 
ma pošto je Džeraj zahtevao da novajlija 
bude sa njim. Početna straža bila je oslo- 
bođena napora; čak i ako je napadač imao 
preciznu informaciju o Sisuovom vremenu 
polaska i odredišta, preko komunikatora n- 
svemira, bilo je nemoguće da se pri letu od 
nekoliko svetlosnih godina predskaže tačno 
vreme i mesto gde će brod, u racionalnom 
svemiru, pomoliti nos. 

Torbi se smesti na svom sedištu sa 
staromodnim osećajem da ovoga puta nije 
U pitanju vežba. Džeraj se iskezi: »Opusti se. 
Ako dozvoliš da ti krv provri, bićeš pre- 
tvoren u prah i pepeo, kao i svi drugi.« 

»Pokušaću«, uzvrati Torbi mrzovoljno. 

»To je već bolje. Sada ćemo odigrati 
jednu igru«, reče Džeraj i iz džepa izvuče 
jednu kutiju. 

»Sta ie to?« 

»Kvarilac raspoloženja. Ovde se pode- 
šava« Džeraj dotaknu polugu koja je ozna- 
čavala konzolu pod komandom. »Vidiš li 
prekidač?« 

»Ne« 

Džeraj posegnu ka instrumentima iza 
ekrana. »Ko je od nas trenutno kontrolor... 
mislim, čija je konzola aktivirana?« 

»Nemam pojma... Džeraje, ostavi to, 
nervira me... « 

»To je samo igra. Možda kontrolišem ja 
a možda i ti — možda si ti čovek za oba- 
račem a ja, na primer, spavam u fotelji. 
Prebacujem prekidač svaki čas - ali ti ne 
želiš da znaš kako. A kad naiđe udar — a 
jedan će svakako naići, osećam to u 
kostima — ti nećeš moći da shvatiš da dobri 
stari Džeraj, čovek sa mikrometarskim prsti- 
ma, nema situaciju pod kontrolom. Ti bi 
morao da spaseš ovu firmu — ti.« 

Torbi je odjednom ugledao sliku ljudi 
koji u kontrolnoj sobi čekaju na njega — da 

reši nemogući problem života i smrti, za- 
krivljenog svemira i svih promenljivih vek- 
tora, kao i kompletne geometrije. »Šališ li 
se«, reče bespomoćno. »Ti ne bi dopustio 
da ja kontrolišem. Kapetan bi te živog 
odrao.« 

»A, tu grešiš. Uvek dode dan kad no- 
vajlija treba da obavi svoje prvo navođenje. 
Nakon toga, on postaje glavni kontrolor... 
ili anđeo. Ali mi nećemo dopustiti da se 
brineš. Ne, ne... Mi te namerno zabrinja- 
vamo... Evo u čemu je igra, kad god kažem: 
Sad! ti treba da pogodiš ko drži kontrolu, 
ako pogodiš, dugujem ti jedan slatkiš, ako 
ne pogodiš, ti meni. Sad. 

Torbi je munjevito razmišljao. 

»Ja?« 

»Pogrešno.« Džeraj podiže kvarioca ras- 
položenja. »Dužan si mi jedan desert — i to 
pitu od jagoda, večeras. Već mi curi voda na 
usta... Moraš brže da reaguješ. Od tebe se 
traže brze odluke. Sad! 

»Ti, još uvek«. 

»Tako je! Sad!« 

»Ti!« 

»Jok. Vidiš. Još uvek jedem tvoju pitu — 
trebalo bi da prekinem dok vodim. Sad.. 

Kada ih je Mata smenila, Džeraj je imao 
zalihu deserta za naredna četiri dana. 
»Počećemo od tog rezultata«, reče Džeraj, 
»ali ću pite, naravno, smazati. Zaboravio 
sam da ti kažem koja je glavna nagrada.« 

»Koja?« 

»Kladimo se u tri deserta. Kad završimo, 
sređujemo račune i svaki put se kladimo u 
po jedan desert više.« 

Mata frknu. »Bratiću, zašto se trudiš da 
ga iznerviraš?« 

»Jesi li nervozan, Torbi?« 

»Nisam.« 

»Prestani da se sekiraš, sestrice.« 

»Ja vas sada smenjujem, gospodine.« 

»Torbi, hajdemo na večeru. Pite sa 
jagodama... mljac, mljac... « 

Tri dana kasnije, rezultat je ostao isti, ali 
samo zato što je Torbi propustio većinu 
svojih zarađenih slatkiša. Sisu je značajno 
usporio, dospevši gotovo do planetarne 
brzine; Lozijansko sunce zablistalo je na 
ekranima. Torbi je čak požalio što njegova 
sposobnost neće biti iskušana pri sletanju 
na Lozijan. 

A onda se pojavio alarm za opštu pri- 
pravnost. Džeraj je podigao glavu, pogledao 
ekran i obratio se Torbiju: »Paljba! Paljba! 
Ovaj je pravi!« 

Torbi se brzo povratio iz šoka; nagnuo 
se prema konzoli koju je analogna lopta 


užurbano punila podacima; balistička situa- 
cija razjašnjavala se iz sekunda u sekund. 
Nebesa mu, pa taj napadački brod bio je 
sasvim blizu! Kako je uopšte uspeo da se 
došunja u takvu blizinu a da ne bude 
primećen? Prestao je da razmišlja o tome i 
prepustio se istraživanju odgovora... ne, još 
ne... da li će se razbojnik podići i skratiti 
brzinu na šest gravitacija?... da li bi ga 
projektil dostigao?... Jedva da je i osetio 
nežni Matin dodir po ramenu. Čuo je 
Džeraja kako urla: »Sklanjaj se, sestro! u 
gužvi smo!« Na Torbijevoj konzoli ugasilo se 
svetlo poslednjeg stepena uzbune: sirena je 
utihnula. 

»Prijateljski objekat, prijateljski objekat! 
Lozijanska planetarna kontrola, identifiko- 
vano. Vratite se na stražu«, objavio je glas 
iz kontrolne sobe. 

Torbi je duboko uzdahnuo i 
veliko olakšanje. 

»Nastavi sa navođenjem!.« zagrmeo je 
Džeraj. 

»Sta?« 

»Dovrši navođenje!. To nije lozijanski 
brod, to je napadač!. Lozijanci ne mogu ta- 
ko da manevrišu! Imaš ga! Gađaj! Gađaj!« 

Torbi je začuo uplašeno Matino dah- 
tanje iza leđa. Šta da preduzme? Može li da 
ga pogodi? Hoće li izračunati tačku okreta- 
nja? Sada!. Naoružao je svoj bok broda i 
izdao naredbu kompjuteru da ispali pro- 
jektil. 

»Raketa krenula«, začuo se Džerajev sla- 
bašan glas. »Mislim da... da si ga pogodio... 
ali, bio si tako strastven... Ispali još jedan 
pre nego što njegov zrak pogodi nas.« 

Torbi se automatski povinova naređe- 
nja. Imao je premalo vremena da bi smislio 
drugo rešenje; naredio je mašini da pošalje 
još jedan projektil u skladu sa izračunatim 
koordinatama... Tada je opazio da je meta 
ostala bez pogona i shvatio da je već prvi 
projektil u potpunosti razorio napadača. 

»To je sve«, javio se Džeraj. »Sad!.« 

»Sta: sad?« 

»Ko je imao komande? Ti ili ja? Tri de- 
serta.« 

»Ja... «, reče Torbi zbunjeno. 

»Pogrešno. Znači, tri deserta. Kontrolu 
sam držao ja. Naravno, bombe nisu imale 
nuklearno punjenje a lansirne rampe bile su 
zaključane... Znaš, Kapetan je dao reč... a ja 
nisam imao živaca da... rizikujem sa prija- 
teljskim brodom...« 

»Prijateljskim ?« 

»Naravno. Ali za tebe je, Pomoćniče 
mlađeg kontrolora, ovo bio stvarni ne- 

prijatelj... što mi je i bila namera.« 
Torbiju je bučalo u glavi. Mata dobaci: 
»Bratiću, ti varaš. Prosto skupljaš deserte.« 
»Naravno da varam. Ali on je punokrvni 
kontrolor. A ja ću nastaviti da skupljam 
slatkiše. Samo da znate, večeras jedem 
sladoled!« 


DESETA GLAVA 


Torbi nije ostao pomoćnik kontrolora 
paljbe, Džeraj je upućen na trening astro- 
gacije, Mata je preuzela prostoriju na des- 
nom boku dok je on zvanično postavljen za 
novog Mlađeg kontrolora, u čijem je kaži- 
prstu počivala odluka o životu i smrti Po- 
rodice. Nije bio siguran da mu se to sviđa. 

Lozijan je tzv. »bezbedna« planeta. Na- 
stanjena civilizovanim ne-humanoidima, 
predstavljala je planetu gde ne preti ni- 
kakva opasnost od napada sa tla te 
odbrambene straže gostujućih letelica nisu 
bile neophodne. Ljudi su, zarad provoda, 
spokojno mogli da napuste svoj brod. 

Za Torbija, Lozijan je predstavljao prvo 
»strano« tle, u njegovom sećanju, Džubul je 
bio jedina poznata planeta. Bio je vrlo zna- 
tiželjan da razgleda Lozijan, iako je na prvo 
mesto dolazila dužnost. Kada je potvrđen 
kao kontrolor paljbe, prebaciše ga sa hidro- 
ponije na upražnjeno mesto mlađeg po- 
moćnika Glavnog knjigovođe prometa. To 
mu je značajno povisilo status; trgovački 
posao nosio je više prestiža od odbram- 
benih dužnosti. Teoretski, sada je bio kva- 
lifikovan za proveru tereta, činio je to za- 
pravo Stariji knjigovođa a Torbi se, zajedno 
sa ostalim muškim rođacima iz drugih ode- 
ljenja, naprosto zabavljao. Provera tereta 
odvijala se neposredno pre istovara, obe 
operacije izvođene su ručno, po vlastitom 
sistemu Sisua, pošto ovaj brod nije do- 
puštao ulazak lučkih radnika, čak i kada bi 
to značilo angažovanje većeg broja ljudi. 

Lozijanci nisu naplaćivali taksu; upako- 
vane bale verga-lišća slobodno su iskrca- 
vane iz broda, pravo do kupca. S obzirom 
na kompresivnu ventilaciju, u skladištu se 
osećala oštra, narkotička aroma koja je 
podsećala Torbija na svetlosne godine koje 
su minule, na doba kada se, u opasnosti da 
bude uhvaćen i giljotiniran, kao šćućureni 
begunac, skrivao u jednoj od bala. Prija- 
teljski nastrojeni kapetan sklonio ga je od 
sargonske policije... 

Nemoguće, nemoguće. Njegov dom bio 
je Sisu. Cak je i razmišliao na jeziku poro- 
dice. 

Odjednom je sa snažnim osećajem kri- 


vice shvatio da u poslednje vreme uopšte 
nije pomišljao na Poupa. Da li ga je zabo- 
ravio? Ne, nikako! Nikada ga neće zaboravi- 
ti... ton Poupovog glasa, ravnodušni pogled 
u trenucima kada je hteo da ga prekori, 
škripavi hod u jutarnjim časovima, beskraj- 
no strpljenje — doista, u toku svih tih 
godina Poup se nikada nije naljutio na njega 
— a, da, jeste jednom, ipak jeste. 

»Ja nisam tvoj gospodar!« 

Tada je zaista bio besan, što je njega, 
Torbija, prestrašilo, nije razumeo... Sada, 
posle dugo vremena, nakon leta kroz bes- 
krajni prostor, Torbi je razumeo: samo 
jedna stvar mogla je da razjari Poupa — 
vređalo ga je mišljenje da je bio gospodar 
jednom robu. Taj Poup, koji je smatrao da 
mudar čovek ne može da se uvredi... jer se 
istina ne da vređati a neistina nije bila vred- 
na pažnje. Poupa je vređala istina, jer je on, 
ipak, bio njegov gospodar — kupio ga je na 
aukciji. Ne, ne, to je besmislica! On nije bio 
Poupov rob, bio mu je sin... a Poup se 
nikada nije ponašao kao gospodar, čak ni u 
trenucima kada bi ga zbog šašavih postu- 
paka ćušnuo... Poup je bio... bio je... Poup. 

Jedina stvar koju je Poup mrzeo bila je 
— ropstvo. 

Torbi nije bio siguran zašto je tako 
siguran u to ali, bio je — nije mogao da se 
priseti da je Poup ikada govorio o ropstvu, 
kao takvom; dobro se sećao pridike o tome 
da čoveku nije potrebno ništa drugo osim 
da bude Slobodan u svom vlastitom duhu. 

»Hej!« 

Glavni knjigovođa ga lagano kucnu po 
ramenu. 

»Da, gospodine?« 

»Da li vi selite taj sanduk ili od njega 
pravite krevet?« 

Tri (lokalna) dana kasnije, Torbi je za- 
vršio sa poslovima oko istovara; bio je 
spreman da sa Fricom siđe s broda. Upravo 
je završavao s tuširanjem kada ga Sef 
palube iznenadi u kupaonici i važno reče: 
»Pozdravi od kapetana! Knjigovođa Torbi 
Beslim-Krosa treba hitno da mu se javi!« 

»U redu, Šefe palube«, odgovori Torbi, 
žurno se obuče, usput se javi Fricu i stušti 
se do kabine, nadajući se da je Šef palube 
obavestio kapetana da će kasniti, zbog tu- 
širanja... 

Vrata su bila otvorena. Torbi započe sa 
formalnim raportom ali ga kapetan prekide. 
»Zdravo, sine. Uđi.« 

Torbi se u mislima prebaci sa brodskog 
statusa na porodični. 

»Da, oče.« 

»Izašao bih malo u luku. Hoćeš li sa 
mnom ?« 

»Gospodine... hoću reći oče, da oče... To 
bi bilo divno!« 

»Dobro. Vidim da si spreman. Hajde- 
mo.« 

Kapetan posegnu rukom u ladicu i tutnu 
Torbiju nekoliko upletenih komada žice. 

»Ovo je novac; možda će ti trebati za su- 
venir.« 

Torbi znatiželjno pogleda žicu. »Zar ovo 
nešto vredi, oče?« 

»Ne vredi ništa — osim na Lozijanu. 
Vrati mi ono što ti bude ostalo jer ću to 
prebaciti u kredit. Oni nas isplaćuju u 
torijumu i robi.« 

»Da, ali, kako ću znati koliko treba da 
platim za neku stvar. . .?« 

»Veruj šta ti kažu. Oni ne varaju i ne 
cenkaju se. Ne ponašaju se kao Lotarfi- 
janci... na Lotarfu, na primer, užasno gubiš 
ako kupiš neku stvar bez cenkanja od naj- 
manje sat vremena.« 

Torbi oseti da su mu Lotarfijanci bliži od 
Lozijanaca. Bez cenkanja, kupovanje je sa- 


državalo nešto nedolično i... No, fraki je 
poštovao varvarske običaje u Sisuu je 
trebalo udovoljiti — Sisu se ponosio time 


što nikada nije imao problema sa frakijima. 
»Pođimo. Razgovaraćemo usput.« 

Kad su se spustili na tlo, Torbi pogleda 
na brod tik uz njihov; bio je to Slobodni 
trgovac El Nido, klan Garsija. »Oče, hoćemo 
li ih posetiti?« 

»Ne, već smo prvog dana razmenili po- 
zdrave.« 

»Nisam mislio na to. Hoće li orga- 
nizovati kakvu zabavu?« 

»Kapetan Garsija i ja smo se složili da 
ovog puta izostavimo gošćenje; on se 
prilično plaši uzletanja. Nema razloga da ih 
ne posetiš, ali, tvoje dužnosti... | ne vredi, 
uostalom, taj brod je isti kao i Sisu, samo 
što nije tako moderan...« 

»Mislio sam samo da zavirim u pros- 
torije skompjuterima.« 

»Sumnjam da bi te pustili«, uzvrati ka- 
petan. »Strašno su sujeverni.« 

Čim su kročili na tlo, jedno lozijansko 
dete jurnu na njih, načini nekoliko krugova i 
onjuši im noge. Kapetan Krosa dopusti da 
ga mali stvor detaljno ispita a onda blago 
reče: »Dosta je«, te ga nežno odgurnu od 
sebe. Njegova majka uputi mu znak da se 
vrati. Kapetan Krosa joj mahnu, doviknuvši: 
»Zdravo, prijateijice:« 

»Zdravo, Trgovče!«, odgovori ona na in- 
terlingvi, piskavo i kreštavo. Bila je, ot- 


prilike, za trećinu niža od Torbija, sa četiri 
noge na tlu i dve u vazduhu. Torbi je bio 
očaran izgledom žene i njenog detenceta — 
odbijala su ga jedino dvostruka usta, jedna 
za jelo a druga za disanje i govor. Kapetan 
Krosa nastavi: »Ono navođenje na lozijanski 
brod bilo je zaista lepo.« 

Torbi otpuhnu. »Zar znaš za to, oče?« 

»Kakav bih ja kapetan bio da ne znam? 
Oh, znam šta te muči. Zaboravi to. Ako ti ja 
dam metu, uništi je. Od mene zavisi šta ćeš 
preduzeti, bez obzira da li brod identifiku- 
jemo kao neprijateljski ili ne. Ako ja povu- 
čem onu hvala-ti-bože-polugu, tvoj kompju- 
ter neće biti u stanju da otvori vatru a 
bombe će biti bez punjenja, lansirna rampa 
se zaključava i niko ne može da okrene 
prekidač samouništenja. Tako, čak i ako me 
čuješ da odlažem akciju — ili si u zanosu pa 
ne čuješ — nema veze. Uvek dovrši svoje 
navođenje, to je dobra vežba.« 

»Oh, nisam to znao, oče.« 

»Zar ti Džeraj nije rekao? Mora da si 
primetio polugu, to je ona velika, crvena, 
pod mojom desnom rukom.« 

»Pa ja nikada nisam zavirio u Kontrolnu 
sobu, oče!« 

»Zaista? To se mora ispraviti... Jednog 
dana mogla bi pripasti tebi... Podseti me, 
čim poletimo iracionalno...« 

»Hoću, oče.« Torbi beše zadovoljan što 
mu je kapetan ponudio da razgleda miste- 
riozno svetilište — bio je siguran da polo- 
vina njegovih rođaka nikada nije kročila ta- 
mo; ali, to ga je ipak iznenadilo... Da li je 
bivši fraki mogao da se kvalifikuje za ko- 
mandovanje? Zakonski, usvojeni sin mogao 
je da nasledi glavnu komandu, kapetani 
ponekad nisu ni imali rođenih sinova. Ali, 
bivši fraki...? 

Kapetan Krosa je produžio: »Nisam ti 
posvetio dovoljno pažnje, sine... onoliko 
koliko sam dužan Beslimovom sinu... Ali 
ovo je velika porodica a moje vreme je tako 
ispunjeno obavezama... Da li ispravno 
postupaju sa tobom?« 

»Pa, naravno, oče!« 

»Hmmm... drago mi je što to čujem. Do- 
bro je, s obzirom da ti... hm... znaš... nisi 
rođen u Narodu... « 

»Znam. Uprkos tome, svi se lepo 
ophode sa mnom.« 

»Dobro. O tebi sam dobijao pozitivne iz- 
veštaje. Izgleda da učiš brzo, zato što... učiš 
brzo, zar ne.« 

Torbi je sa gorčinom u sebi dovršio 
kapetanovu rečenicu. A kapetan nastavi 

»Jesi li bio u Pogonu?« 

»Nisam, gospodine. Samo u vežbaonici i 
to jedanput.« 

»Sad je pogodan trenutak, dok smo pri- 
zemljeni. Sigurnije je a i molitve nisu tako 
duge.« Krosa zastade. »Ne, pričekaćemo 
dok se ne razjasni tvoj status — šef smatra 
da si ti dobar materijal za njegovo ode- 
ljenje. Ima neku ludu ideju da nikada nećeš 
imati dece a ova poseta bi mogla pred- 
stavljati priliku da se neka od devojaka 
zakači za tebe... Ah, ti inženjeri!« 

Torbi je razumeo pridiku, svaku poje- 
dinačnu reč. Inženjeri su bili smatrani kao 
malo šašave osobe; verovalo se da radija- 
cija sa veštačke zvezde, ona koja Sisuu 
obezbeđuje život, jonizuje njihovo možda- 
no tkivo. Bila to istina ili ne, inženjeri su 
mogli beskrajno da sipaju uvrede jer im je 
nepisana odbrana bila: »Nije kriv zbog 
oboljenja«. Prvi inženjer se čak usuđivao da 
protivureči Baki. 

Međutim, mlađim inženjerima nije bilo 
dopušteno da čuvaju stražu u pogonu sve 
dok se ne pokaže da neće imati dece; 
brinuli su se o pomoćnoj mašineriji i držali 
stražu na vežbama, u nemoj pogonskoj 
prostoriji. Narod je pazio na štetne muta- 
cije, s obzirom da su inženjeri bili najviše 
izloženi opasnostima radijacije. Među njima 
se slučajevi mutacije nisu mogli primetiti; 
ono što se, možda, događalo novoroden- 
čadi ostajao je tabu za vjeki vjekov. Torbi je 
znao jedino da su stražari u pogonu bili 
starci. 

Nije se interesovao za potomstvo; u ka- 
petanovim primedbama uočio je nagoveštaj 
stava Prvog inženjera da bi on, Torbi, mo- 
gao dosegnuti visoki položaj dežurnog u 
pogonu. Ideja ga je prosto zaslepila. Ljudi 
koje su nazivali ludim bogovima nuklearne 
fizike imali su status samo za stepen niži od 
astrogatora... a, po njihovom sopstvenom 
mišljenju, i viši. Da li je moguće da ex-fraki 
stigne do takvih visina? Možda bi jednog 
dana postao čak i Prvi inženjer i ponašao se 
drsko prema Prvom oficiru, bez rizika da 
bude kažnjen... ? 

»Oče«, reče Torbi strasno, »da li Prvi 
inženjer smatra da je moguće naučiti 
dužnosti u pogonu?« 

»Zar to nisam rekao?« 

»Da, gospodine... Uh... Pitam se zašto to 
misli?« 

»Jesi li ti pošašavio? Ili si neuobičajeno 
skroman? Svaka osoba koja ume da barata 
matematikom paljbe može naučiti nukle- 
arno inženjerstvo. Može da uči i astrogaciju, 
što je takode od važnosti.« 


Inženjeri nikada nisu rukovali tovarom; 
jedini posao koji bi obavljali u bici bio je da 
se snabdeju tritjumom i deuterijumom. 
Nisu igrali ulogu domaćica, Oni su... »Oče? 
Mislim da bih voleo da postanem inženjer!« 

»Znači tako? E pa sad, kad sam o tome 
razmislio, možeš da zaboraviš celu stvar.« 

»Ali... « 

»Sta: ali?« 

»Ništa, gospodine. Da, gospodine.« 

Krosa uzdahnu. »Sine, imam obaveza 
prema tebi; izvršavam ih što najbolje mo- 
gu.« Krosa se upita šta da kaže momku. 
Majka je naglasila da bi Beslim ugradio u 
poruku želju da dečak sazna za njen sadržaj 
— ili bi Torbija naučio da poruku izgovori na 
interlingvi. S druge strane, sada je već 
vladao porodičnim jezikom i možda ju je 
sam preveo. Ne, ne, najverovatnije ju je 
zaboravio. »Torbi, znaš li koja je tvoja 
porodica?« 

Torbi se iznenadi pitanju. »Molim? Moja 
porodica je Sisu." 

»Naravno. Ali mislio sam na bližu po- 
rodicu.« 

»Misliš na Poupa? Beslima Bogalja?« 

»Ne, ne... On ti je bio očuh, kao i ja 
sada. Da li znaš u kojoj si porodici rođen?« 

»Mislim da je nisam ni imao«, odgovori 
Torbi mračno. 

Krosa shvati da je dodirnuo živu ranu pa 
užurbano izjavi: »Nemoj samo da podležeš 
mišljenju drugova iz trpezarije. | trgovina je 
za frakija. Kako bi narod inače preživeo? 
Čovek je srećan kada se rodi u okrilju 
Naroda, ali nije sramno roditi se kao fraki. 
Svaki atom ima svoju svrhu.« 

»Ja se ne stidim!« 

»Samo polako... « 

»Izvinite, gospodine. Ja se ne stidim 
svojih predaka. Jedino što ne znam ko su... 
Mogli su biti i iz Naroda... « 

Krosa se trgnu. »Pa, mogli bi biti, zašto 
da ne?« reče lagano. Većina robova bila je 
kupljena na planetama koje Trgovci nikada 
nisu posećivali, ili su pak rađani na ima- 
njima svojih vlasnika... ali Narod čije su 
brodove napadači uspeli da osvoje, imao je 
tragični procenat robova... Taj dečak... da li 
je neki od brodova Naroda nestao u pos- 
lednje vreme? Upitao se da li bi na sle- 
dećem Skupu mogao da iskopa kakvu 
informaciju iz arhive Komodora? Međutim, 
čak ni negativan rezultat ne bi isključio mo- 
gućnost; neki prvi oficiri bili su prilično 
aljkavi u slanju informacija o rađanju, neki 
su opet čekali sazivanje Skupa... Majka, 
naprotiv, nikada nije gunđala zbog troškova 

slanja poruka u n-svemir; želela je da sva 
njena deca budu zabeležena u arhivi — Sisu 
nikada nije bio nemaran. 

A ako je dečak bio rođen u Narodu a 
poruka o tome nikada nije stigla do 
Komodora. O, kako je to nepošteno izgubiti 
pravo stečeno rođenjem! 

Ta mu je misao opsedala mozak; greška 
se može ispraviti na više načina. No, nije za 
sada mogao da se seti da li je koji od 
slobodnih brodova bio izgubljen u posled- 
nje vreme... Niti se usuđivao da govori o 
tome. Ali, kako bi bilo divno pronaći 
momku pretke. Naglo je promenio temu. 
»U svakom slučaju, dečko, ti si oduvek 
pripadao Narodu.« 

»Molim? Kako to, oče?« 

»Sine, Beslim Bogalj 
pripadnik Naroda.» 

»Sta? Zaista, oče? Kog broda?« 

»Svih brodova. Izabrali su ga na Skupu. 
Sine, nekada davno dogodila se jedna 
sramna stvar. Beslim ju je ispravio i to je 
zadužilo čitav Narod. No, dovoljno sam ti 
rekao. Kaži, jesi li ikada pomišljao na 
ženidbu?« 

Ženidba je predstavljala poslednju mi- 
sao koja bi mogla da mu padne na pamet; 
bio je užasno radoznao da sazna šta je to 
Poup učinio što ga je dovelo u Narod. Ali 
razumeo je upozorenje s kojim je stariji 
zatvarao tabu-temu. »Nisam, oče.« 

»Tvoja baka misli da si ozbiljno počeo da 
ih merkaš.« 

»Pa, gospodine... Baka je uvek u pravu... 
ali ja toga nisam bio svestan.« 

»Čovek bez žene zaista nije celovit. 
Samo, mislim da nisi dovoljno star. Sa de- 
vojkama se smej a plači sam — seti se naših 
običaja.« Krosa se seti da je dužan da ispuni 
Beslimov nalog — da od Hegemonije zatraži 
pomoć u indentifikaciji mladićeve prošlosti. 
Bilo je nezgodno ako bi se Torbi oženio pre 
nego što se takva prilika ukaže. Za nekoliko 
meseci otkad se nalazio na Sisuu, dečak je 
znatno porastao. Uznemirilo ga je osećanje 
da se njegova polu-shvatljiva napomena o 
nalaženju (ili simuliranju) Torbijevih preda- 
ka sukobila sa čvrstim obavezama prema 
Beslimu... 

A tada mu je sinula sjajna ideja. »Reći ću 
ti nešto, sine. Možda devojka koja bi ti 
odgovarala i nije na brodu. Na kraju kra- 
jeva, svega je nekoliko brodova u luci — a 
izbor supruge je ozbiljna stvar. Ona može 
poboljšati tvoj status ali te i uništiti. Zašto 
da to ne uradiš lagano, bez žurbe? Na 
Velikom Skupu srešćeš stotine podobnih 


bio je počasni 


devojaka. Ako pronađeš neku koja ti se po- 
sebno dopada — i kojoj se ti dopadaš — 
porazgovaraćeš sa Bakom pa ako se ona 
složi, poći ćemo da se cenjkamo za menja- 
nje. Nećemo biti škrti. Kako ti se čini?« 

Malopređašnji problem beše potisnut 
dovoljno daleko. 

»Zvuči lepo, oče.« 

»Dovoljno sam pričao!« Krosa odluči da 
proveri arhiv dok se Torbi bude bavio 
»stotinama devojaka« — a obaveze prema 
Beslimu nije trebalo da preispituje sve dok 
ne proveri sve podatke. Dečko bi zaista 
mogao biti rođeni pripadnik Naroda... zap- 
ravo, njegove očigledne osobine činile su 
frakijevsko poreklo gotovo nezamislivim... 
Ako je tako, Beslimove želje ostvarile bi se 
bolje nego što je tražio u poruci. U 
međuvremenu, zaboraviti! 

Prešli su gotovo jednu milju dok nisu 
stigli do ruba komune Lozijanaca. Torbi je 
posmatrao doterane lozijanske brodove i sa 
izvesnom grozom se prisećao kako je po- 
kušao da spali jednu od tih lepih stvarčica. 
Ali nije li otac rekao da posao kontrolora 
paljbe nije da brine o meti koja mu ja 
naložena... ? 

Upali su u gradski saobraćaj i sve druge 
brige behu kao rukom odnešene. Lozijanci 
se ne koriste putničkim kolima, niti su im 
omiljene svečane stvari kao što su zatvo- 
rene nosiljke - pešice, oni se kreću dvaput 
brže od čoveka; kada se žure, pretvaraju se 
u vozila koja primoravaju posmatrača da 
zaključi kako je u pitanju mlazni pogon. 
Četiri, a ponekad i šest udova, obloženi su 
rukavicama koji se završavaju nečim što 
podseća na klizaljke. Okvir drži telo i ima 
jednu izbočinu koja služi za napajanje 
energijom; umotani u ovo mehaničko 
klovnovsko odelo, Lozijanci postaju pravi 
navođeni projektili sa bezobzirnom raska- 
lašnošću i jezivom brzinom; iz njih prskaju 
iskrice, vazduh zaglušujuće šišti a tela na 
najneverovatniji način prkose inerciji, 
trenju, gravitaciji, ne koče do poslednjeg 
delića sekunde. 

Pešaci i električni manijaci mešaju se 
demokratski, bez razaznatljivih pravila. Čini 
se da ne postoji starosna granica za do- 
bijanje vozačke dozvole — i najsićušniji 
Lozijanci uključuju se u ludački saobraćaj, 
kao još neopreznije verzije svojih starijih. 

Torbi se pitao da li će uspeti da se živ i 
zdrav vrati na brod. Lozijanci bi mu se zujeći 
približavali vozeći pogrešnom stranom ulice 
(svaka strana bila je, očito, pogrešna), pras- 
kajući i cičeći, a onda bi se zaustavljali pred 

njegovim nogama, odskakali u stranu, dok 
bi on grabio dah a srce mu silazilo u pete — 
nisu ga ipak nijednom dotakli! Posle niza 
skokova, pokušao je da podražava kretanje 
svog očuha. Kapetan Krosa se spokojno 
probijao napred, siguran da će od strane 
divljih vozača biti tretiran kao nepokretni 
objekat. Činilo se da takvo ponašanje 
pomaže. 

Nije mogao da ustanovi princip organi- 
zacije grada. Činilo se da pešaci i električni 
ludaci ne poštuju nikakvu konvenciju o pri- 
vatnom posedu i javnim ulicama. Kretali su 
se prostorom koji je Torbi zamislio kao neku 
vrstu trga a zatim su se popeli na platformu 
odakle ih je put vodio pravo kroz zgradu 
koja nije imala jasne granice — nije bilo 
vertikalnih zidova niti definisanog krova — 
prošli su kroz čudnu građevinu i ponovo se 
spustili, kroz neki svod koji se graničio sa 


ogromnom rupom. Torbi se osećao 
izgubljenim. 

Jednom je pomislio da su u privatnoj 
kući — probijali su se kroz nešto što je 
nalikovalo porodičnoj večeri za stolom. 
Međutim, prisutni se gotovo i nisu 
udostojili da uvuku svoje udove i načine im 
prolaz. 


Krosa se zaustavi. »Blizu smo. Sine, došli 
smo u posetu frakiju koji je kupio našu 
robu. Ovaj susret treba da izravna nespo- 
razume prilikom trgovanja. On me je uvre- 
dio ponudivši cenu; sada smo ponovo 
postali prijatelji. « 

»Zar im nije plaćeno?« 

»Sta bi na to rekla tvoja Baka? Mi smo 
uvek plaćeni — ali sada ću mu oprostiti a on 
će mi dati torijum samo zato što mu se do- 
padaju moje plave oči. Njihovi običaji ne 
toleriši glupost kakva je trgovina.« 

»Zar ne trguju međusobno?« 

»Naravno da trguju. Ali njihova je teorija 
da jedan fraki daje drugom sve što mu je 
potrebno. Oni prosto razmenjuju robu i 
smatraju je poklonom. Prepredeni su to 
trgovci, sine; ovde nikada ne uspemo da 
ostvarimo ekstra zaradu.« 

»Pa čemu onda sve te gnjavaže?« 

»Sine, poludećeš ako se budeš mučio pi- 
tanjem zašto frakiji čine ono što čine — 
kada si na njihovoj planeti, ponašaj se kao 
oni... to je dobar posao. Sada slušaj. Dola- 
zimo na prijateljski obrok... ali između nas 
će biti ekran. Moraš i ti da prisustvuješ 
pošto će se za obedom naći i Lozijančev sin 
— to je zapravo ćerka a fraki koga idem da 
posetim je majka, ne otac. Njihovi muškarci 
žive u zabranu... čini mi se. Ali primetićeš da 


ću uvek koristiti muški rod.« 

»Zašto?« 

»Zato što su upoznati sa našim običaji- 
ma da glavu kuće predstavlja muškarac. 
Ako pošteno pogledaš, i logičnije.« 

Torbi se začudi. Ko je bio glava Po- 
rodice? Otac? Ili Baka? Da, kada Baka izdaje 
naređenja, to se uvek označava kao »na- 
ređuje Kepetan«, ali to je samo zato što... U 
svakom slučaju... 

Torbi odjednom posumnja u logičnu or- 
ganizaciju Porodice. Međutim, kapetan pro- 
duži: »Mi zapravo nečemo jesti s njima; to 
je još jedna iluzija. Biće nam poslužena 
zelena, kašasta tečnost. Samo je podigni do 
usta ali ne gutaj. Spržila bi ti jednjak. Tre- 
balo bi...« Kapetan Krosa zastade u 
trenutku dok mu je jedan Lozijanac tutnjao 
ispred nosa. »Trebalo bi da me pažljivo 
saslušaš kako bi znao da se ponašaš sledeći 
put. A, da, nakon što ja budem upitao 
koliko godina ima sin moga domaćina, oni 
će upitati tebe. Ti odgovori četrnaest. 

»Zašto?« 

»Zato što su to godine koje oni cene kao 
prave godine za ispomoć ocu.« U 

Napokon stigoše do »kuće«. Čučnuše 
nasuprot Lozijancima; ekran između njih 
bio je veličine džepne maramice i Torbi je 
komotno mogao da vidi ispod i iznad 
rubova ekrana. Pokušao je da gleda, sluša, 
uči, ali saobraćaj mu nije dao mira. 
Električni manijaci prolazili su pokraj njih, 
između njih, kroz njih, tako reći, sa 
zaglušujućom bukom ... 

Domaćin je započeo sa optužbom, na- 
pao je kapetana da ga je uvukao u kriminal. 
Automatskom prevodiocu bilo je gotovo 
nemoguće da razume bujicu optužbi; 
psovkama na interlingvi vladao je odlično. 
Torbi nije mogao da poveruje rođenim 
ušima; očekivao je da će otac napustu obed 
ili se upustiti u tuču. 

Međutim, kapetan Krosa je spokojno 
slušao domaćina a potom odgovorio pravim 
poetskim tonom — optuživao je Lozijance 
za svaki mogući zločin na brojnim kos- 
mičkim putevima. 

To je postavilo susret na prijateljsku 
osnovu. Lozijanac mu je uručio poklon, Tori- 
jum koji je već bio plaćen, a potom ponudio 
da se liši rodenog sina i svega što je 
posedovao. Kapetan Krosa je prihvatio i 
zauzvart dao Sisu, sa svom opremom i lju- 
dima. No, obe su strane odmah velikodušno 
odbile ponudu, završili su u statusu kvo, sa 
željom da, kao simbol prijateljstva, zadrže 
svoju imovinu: Lozijanac stotine bala verga- 

lišća, Trgovac obilje torijuma. Složili su se 
da su pokloni bezvredni ali da im se, iz 
sentimentalnih razloga, ipak pridaje velika 
vrednost; u eksploziji emocija, Lozijanac je 
ponudio svog sina a Krosa njega, Torbija. 
Pokazalo se da su deca premlada da 
napuste porodično gnezdo. 

Dilemu su rešili menjanjem imena 
sinovima pa je Torbi postao vlasnik imena 
koje uopšte i nije mogao da izgovori. Onaj 
drugi nazvan je Torbijem. Potom su »jeli«. 

Užasna zelena tvar ne samo da se nije 
mogla piti već je i sam njen miris palio 
nozdrve — Torbi se gotovo ugušio. Kapetan 
ga je prekorno pogledao. 

Nedugo zatim napustili su domaćina, 
bez zbogom ili doviđenja; dok su se 
probijali kroz saobraćajni metež, kapetan 
mu se obrati: »Divan svet, za frakije mislim. 
Apsolutno su pošteni. Često se pitam šta bi 
neko od njih uradio kada bih pokušao da 
odbijem ponudu. Platio, verovatno.« 


»Ne...« 

»Ne budi tako siguran. Inače ću te pre- 
pustiti onom polu-odraslom Lozijancu.« 

Komična pretnja ućutka Torbija. 

Posao beše zaključen; kapetan je po- 
mogao Torbiju u razgledanju grada i kupo- 
vini. To mu je mnogo olakšalo boravak me- 
đu Lozijancima, s obzirom da nije znao šta 
da kupi, čak ni kako da se vrati do broda. 
Očuh ga je odveo do prodavnice u kojoj se 
govorila interlingva. Lozijanci proizvode dve 
vrste naprava kojima Torbi nije mogao da 
dokuči svrhu. Po Krosinom savetu, odabrao 
je malu poliranu kocku koja, kada se 
protrese, u tri dimenzije pokazuje bezbroj 
prizora iz života Lozijanaca. 

Ponudio je prodavcu svoje novčanice; 


Lozijanac je odabrao jednu i vratio mu 
kusur u čitavoj hrpi malih upletenih žica. 
Tada je predao Torbiju kupljenu stvar, kao i 
poklon radnje. 

Govoreći preko kapetana, Torbi izjavi da 
mu je žao što nema da ponudi ništa drugo 
osim da se za ceo život stavlja na službu 
prodavcu. Ovaj prihvati ponudu; iz neprilike 
se izvukoše sa čitavom gomilom učtivih 
uvreda. 

Kada stigoše do luke i ugledaše obrise 
starog Sisua, osetiše olakšanje. 

U svojoj kabini Torbi zateče Džeraja u 
ležećem stavu. Posmatrao ga je ukočenim 
izrazom na licu. 

»Zdravao, Džeraje« 

»Zdravo, Torbi.« 

»Jesi li izlazio?« 

»Nisam.« 

»Ja jesam. Pogledaj šta sam kupio!« 
Torbi pokaza Džeraju magiču kocku. »Kada 
je protreseš, dobiješ bezbroj različitih 
projekcija...« 

Džeraj baci pogled na jednu sliku i vrati 
kocku. 

»Vrlo je lepa.« 

»Džeraje, zašto si tako potišten? Jesi li 
nešto jeo?« 

»Ne.« 

»Onda se razvedri.« 

Džeraj skoči na noge i turobno pogleda 
ujaka, »Idem u kompjutersku sobu.« 

»Sta?« 

»Ne, ne, ne menjam status već imam 
obavezu da treniram nekoga... « 

Torbi oseti hladan vetar. 

»Misliš da ja ne zadovoljavam?« 

»Ne.« 

»Pa šta onda hoćeš da kažeš?« 

»Matu su trampili.« 


JEDANAESTA GLAVA 


Mata trampljena? Otišla zauvek? Mala 
Mata sa pametnim očima i zvonkim sme- 
hom? 

Torbi oseti kako ga obuzima duboka po- 
tištenost — bilo je to istinski... »Ne ve- 
rujem?« 

»Ne ponašaj se kao budala.« 

»Kada? Kuda je otišla? Zasto mi nisi 
ranije rekao?« 

»Verovatno u El Nido, to je jedini brod 
Naroda u luci. Pre jednog sata ... A nisam 
mogao da ti kažem pošto nisam pojma 
imao da je taj trenutak tako blizu... dok 
me nisu pozvali u Bakinu kabinu da se poz- 
dravim s njom.« Džeraj slegnu ramenima. 

»Do toga je moralo doći kad — tad. No, 
računao sam da će je zbog sposobnosti u 
navođenju Baka ipak zadržati...« 

»Zašto, Džeraje? Zašto su je trampili?« 
Džeraj ustade i hladno prozbori: »Usvojeni 
ujače, dovoljno sam ti rekao«. 

Torbi ga odgurnu natrag na sedište. »Ne 
možeš otići tek tako, Džeraje! Ja sam tvoj 
»ujak« samo zato što su oni tako rekli. Ali 
još uvek sam bivši fraki koga si podučavao 
da se koristi tragačem mete i to dobro 
znamo obojica. Govori sa mnom kao muš- 
karac s muškarcem. Istinu na videlo!« 

»Neće ti se svideti.« 

»Već sada mi se ne svida! Mata je 
otišla... Pogledaj, Džeraje, sami smo. Reci 
mi, bez obzira šta je. Obećavam, tako mi 
čelika Sisua, da od toga neću napraviti 
problem između nećaka i ujaka. Porodica 
nikada neće doznati to što si mi rekao.« 

»Možda Baka prisluškuje?« 

»Ako prisluškuje biće joj jasno da sam ti 
naredio da govoriš pa sam, prema tome, ja 
odgovoran. Ali neće prisluškivati, vreme je 
za njeno dremuckanje. Govori!« 

»U redu« Džeraj mu uputi hladan po- 
gled. »Sam si tražio. Hoćeš da kažeš da ne- 
maš pojma zašto je Baka požurila da izbaci 
moju sestru s broda?« 

»Sta? Pa, naravno da nemam... da 
imam, ne bih te pitao!« 

Džeraj nastavi sa primetnim besom u 
glasu. »Torbi, znao sam da si glupo duhovit 
ali nisam ni sanjao da si gluv, slep i nem!« 

»Pusti sad komplimente. Kaži rezultat.« 

»Ti si razlog što je Mata otišla. Ti!« 
Džeraj s prezirom pogleda ujaka. 

»Ja?« 

»A ko drugi? Ko je njen par u igri s lop- 
tom? Ko odlazi s njom na projekciju is- 
torijskih filmova? Koji se to novi rođak uvek 
viđa sa devojkom iz svoje polovine? Pomoći 
ću ti — njegovo ime počinje s T...« 

Torbi prebleda. »Džeraje, nisam imao ni 
najmanje pojma...« 

»Jedini si na brodu koji nije imao po- 
jma«. Džeraj slegnu ramenima. »Ne optu- 
žujem te. Bila je to njena greška. Ona te je 
lovila, ti glupavi klovne! Ne mogu jedino da 
ustanovim kako da to nisti znao! Pokušao 
sam da ti dam izvesne znake...« 

»Ne verujem!« 

»Nije važno da li veruješ. Svima je to bi- 
lo jasno. Mogli ste nešto da učinite, vas 
dvoje — samo da sestrica nije izgubila 
glavu.« 

»Sta? Kako?« 

»Učinila je nešto što je navelo Baku da 


je odvoji od kontrolora paljbe. Otišla je kod 
nje i zatražila da je usvoji druga polovina. 
Svojim smušenim mislima pokušala je da 
objasni da je — pošto si ti usvojenik po 
prvoj liniji — a nije važno što ti je bila 
bratanica — dovoljno malo izmeniti odnose 
i sve je u redu — da će moći da se uda za 
tebe.« 

Džeraj je nekontrolisamo vikao. 

»Ali, mora da je sasvim izgubila razum 
kada je pomislila da će se Baka — Baka — 
složiti sa nečim tako skandaloznim.« 

»Pa, ja zaista nisam u srodstvu s njom. A 
nisam ni nameravao da se ženim.« 

»Prestani! Prestani, molim te! Zamaraš 
me!« 

Torbi se snuždi; osećao se izgubljenim i 
usamljenim, u glavi mu je bio haos. Poro- 
dica mu se kao nikada ranije činila stranom. 
Mata mu je nedostajala. Ranije? Ranije ne, 
nije. Bilo je u njoj nečega prijatnog ali je on 
to zapažao rutinski — kao i sve redovne 
obede i druge navike na Sisuu. Sada mu je 
nedostajala. 

Zašto joj nisu dopustili ono što je želela? 
O tome nije razmišljao, ali će jednoga dana 
ipak morati da se oženi... Mata bi bila 
sasvim pogodna... Dopadala mu se. Bila je 
to osoba s kojom je mogao da komunicira. 
S gomilom zbrkanih misli otišao je doktorici 
Mejder. 

Pokucao je na njenim vratima i čuo 
nervozni glas. »Uđi!l« Zatekao ju je na ko- 
lenima, okruženu silnim predmetima rasu- 
tim po podu. Nos joj je bio prljav od prašine 
a kosa razbarušena. 

Doktorica mu se obratila na sistemskom 
engleskom; uzvratio joj je na isti način. 

»ZŽelela si da me vidiš?« 

»Da se pozdravim. Odlazim kući.« 

»Oh« Torbi ponovo oseti bol u grudima. 
Odjednom ga preplavi tuga zbog Poupove 
smrti. Do đavola... Pribrao se i rekao: »Zao 
mi je. Nedostajaćeš mi.« 

»I ti meni, Torbi. Ti si jedini na ovom og- 
romnom brodu koga sam osećala kao svog 
rođenog... jer su i tvoj i moj zavičaj otprilike 
podjednako daleko... Nedostajaće mi naši 
razgovori.« 

»I meni« složi se Torbi šapatom. »Kad 
odlaziš?« 

»El Nido poleće sutra. Ali treba da se 
prebacim još večeras. Ne usuđujem se da 
propustim taj let jer bi inače moglo da se 
desi da još godinama ostanem daleko od 
kuće.« 

El Nido leti na tvoju planetu?« u nje- 
govoj glavi poče da se razvija fantastičan 

plan. 

»On, ne! Leti na Taf Beta VI. A tamo se 
nalazi Hegemonijski poštanski brod kojim 
mogu da se prebacirn do kuće. Suviše lepa 
prilika da bih je propustila 

Plan je istog časa zgasnuo u Torbievom 
mozgu; u svakom slučaju, bilo je i.... bes- 
misleno — možda je on i mogao da se pri- 
premi za odlazak na drugu planetu, ali... 
Mata nije bila fraki. 

Doktorica Mejder produži: »Prvi oficir je 
to sredio«. | suvo se nasmeja, »Zadovoljna 
je što će me se otarasiti. Nisam se uopšte 
nadala da će mi dopustiti da odem, s ob- 
zirom na teškoće oko ukrcavanja na Sisu; 
mislim da je tvoja baka smislila nešto što mi 
nije ni pomenula. No, u svakom slučaju, ja 
odlazim... razumljivo, biću u strogom zabra- 
nu... ali ne marim, iskoristiću vreme za 
obradu podataka.« 

Pominjanje zabrana podsetilo je Torbija 
da Margaret može da vidi Matu. Zbunjen, 
zamuckujući je počeo da objašnjava Matin 
slučaj... Doktorica Mejder ga je pažljivo 
slušala, »Znam Torbi. Za te tužne detalje 
čula sam verovatno pre tebe.« 

»Margaret, jesi li čula nešto tako buda- 
lasto?« 

Doktorica je oklevala. »Jesam... i još 
budalastije.« 

»Samo, ako je to Mata želela... zašto joj 
Baka nije dopustila... umesto što ju je 
oterala među strance. Ja... meni ne bi 
smetalo. Privikao bih se.« 

Žena — fraki se osmehnu. »To je jedna 
od najčudnijih izjava koju sam čula...« 

»Možeš li da joj predaš moju poruku?« 
upita Torbi. 

»Torbi, ako želiš da joj pošalješ dokaze o 
svojoj besmrtnoj ljubavi ili slično, bolje ne- 
moj... Baka je učinila najbolje za svoju pra- 
praunuku, izvela je to brzo, bezbolno i 
mudro. U Matinom je to interesu a protiv 
interesa Sisua... s obzirom da je Mata bila 
dobar borac. Ali tvoja je baka učinila to 
onako kako se i očekuje od Prvog oficira, 
utvrdila je da je gubitak jednog kontrolora 
paljbe podnošljiviji od gubitka druge vrste... 
Ja je, na kraju krajeva, poštujem — među 
nama rečeno, oduvek sam se gnušala te 
stare cure.« Margaret se blago osmehnu. 
»Kroz pedeset godina Mata će verovatno 
doneti istu takvu mudru odluku.« 

»Neka me išibaju ako razumem!« 

»Pošto si gotovo onoliko fraki koliko i ja 
... a nisi stekao istu vrstu iskustva, moram ti 
reći da je mnogo elemenata ponašanja na 
brodu samo prividno besmisleno; egzoga- 


mija vlada kulturom Naroda, dok ti vero- 
vatno smatraš da je to samo način da se 
nadmudre oblici mutacije... a u suštini, to je 
način koji se pomno uči u brodskoj 
nastavi.« 

»Svakako. Ujedno, to je razlog što... « 

»Samo trenutak! Ti ne znaš zašto je tvo- 
ja Baka protiv... Istina je da Narod dopušta 
brakove između brodova, ne samo zbog 
gena — to je sporedno — već zbog toga što 
je brod premali da se održava kao posto- 
jana kultura. Ideje i mišljenja moraju se 
ukrštati, ili će Sisu i celokupna kultura 
odumreti... Običaj je, dakle, zaštićen naj- 
snažnijim mogućim tabuom. 'Manji' pre- 
kršaj ovog tabua je kao 'manji' prekršaj na 
brodu, porazan ukoliko se ne preduzmu 
drastični koraci. Da li me razumeš sada?« 

»Pa,nebaš...« 

»Sumnjam da i tvoja Baka razume o 
čemu se radi; ona prosto zna šta je ispravno 
za njenu porodicu i hrabro postupa u skladu 
s tim znanjem. Da li još uvek želiš da 
pošalješ poruku?« 

»Uh, možeš li bar reći Mati da mi je žao 
što nisam uspeo da se pozdravim s njom?« 

»Hm... da. Može...« 

»U redu.« 

»Osećaš li se bolje?« 

»Pa, čini mi se... verujem ti kad kažeš da 
je to najbolje za Matu.« 

Torbi zaćuta i posle nekoliko trenutaka 
eksplodira. »Margaret, ne znam šta je sa 
mnom! Činilo mi se da shvatam te stvari... 
Sada je sve otišlo u paramparčad! Osećam 
se kao fraki i sumnjam da ću ikada naučiti 
da budem Trgovac.« 

Njenim licem pređe senka tuge. »Neka- 
da si bio Slobodan. Teško je preboleti tu 
naviku.« 

»Molim?« 

»Nasilno si menjao životne situacije, 
Torbi. Tvoj očuh — prvi, Beslim Mudrac — 
kupio te je kao roba i učinio svojim sinom, 
slobodnim kakav je i sam bio. Tvoj drugi 
očuh, kapetan Krosa, usvojio je te sa naj- 
boljim namerama ali te je načinio robom.« 

»Kako to, Margaret?« usprotivio se Tor- 
bi. »Kako se usuduješ da kažeš tako 
nešto?« 

»A šta si ako ne rob?« 

»Pa ja sam Slobodni trgovac... Na kraju, 
to je otac i nameravao, ukoliko ikada us- 
pem da se otarasim navika jednog frakija. 
Ja nisam rob. Narod je Slobodan. Svi smo 
slobodni.« 

»Svi zajedno, da... ali, pojedinačno... 


niko.« 

»Šta hoćeš time da kažeš?« 

»Narod je Slobodan. Na to su najviše 
ponosni. Svako od njih može ti reći da je 
sloboda ono što ih čini Narodom a ne 
frakijima. Narod je Slobodan da tumara 
među zvezdama, nikada ukorenjen u tlo... 
Tako Slobodan da svaki brod predstav- 
lja suverenu državu koja od neke druge ne 
zahteva ništa, koja putuje po slobodnoj 
volji, savlađuje raznorazna čudesa, ne prosi, 
ne komunicira, ukoliko se to ne pokaže za 
potrebno... Oh, Narod je Slobodan; ova 
stara galaksija nikada nije upoznala veći 
stepen slobode. Kultura sa manja od sto 
hiljada ljudi širi se prostorom od četvrt 
milijardi kubnih svetlosnih godina... Nikada 
ranije nije postojala kultura nalik ovoj i 
nikada se neće ponoviti u budućnosti... 
Slobodni kao nebo... slobodniji od zvezda, 
jer zvezde se kreću obaveznom putanjom... 
Ah, da Narod jeste Slobodan.« Doktorica 
Mejder načini kratku pauzu. »Ali, po koju je 
cenu kupljena ta sloboda?« 

Torbi zatrepta i slegnu ramenima. 

»Reći ću ti. Ne po cenu bede. Narod 
uživa u najvišem stepenu obilja koji je za- 
pamćen u istoriji. Profiti njegove trgovine 
fantastični su... Niti je to ostvareno na ra- 
čun zdravlja ili duševnog mira. Nikada ni- 
sam upoznala komunu sa manje bolesti... 
Niti ste platili ceh nesrećom ili gubljenjem 
samopoštovanja... Vi ste samozadovoljni i 
srećni i vaš je ponos užasan — naravno, 
imate i našta da budete ponosni. Ali ono 
čime ste platili svoju neuporedivu slobo- 
du... jeste... sama sloboda. Ne, ne, ne 
govorim u zagonetkama. Narod je Slobo- 
dan... na račun gubljenja pojedinačne slo- 
bode svakoga od vas — tu ne izuzimam ni 
Prvog oficira, ni Kapetana; oni su čak 
najmanje slobodni.« 

Njene reči potpuno zbuniše Torbija. 
»Kako to da smo i slobodni i neslobodni?« 
pokuša da se usprotivi. 

»Pitaj Matu. Torbi, vi živite u čeličnom 
zatvoru, možda vam je tek po nekoliko sati 
mesečno dopušteno da budete slobodni... 
Živite po zakonima koji su strožiji od bilo 
kojih zatvorskih uslova ... To što su ovi 
zakoni izmišljeni da vas učine srećnim — ai 
čine vas — besmisleno je; to su naređenja 
koja morate da poštujete. Spavate gde vam 
je rečeno, jedete gde vam je propisano i šta 
vam je ponuđeno ... nije bitno što je hrana 
izdašna i ukusna, stvar je u tome što ne- 
mate izbora. U devedeset posto slučajeva 


kaže vam se šta da činite i tome se morate 
povinovati. Toliko ste vezani zakonima da 
čak ni razgovor među vama nije Slobodan 
već se bazira na obaveznom ritualu u ko- 
municiranju. Može vam proći dan — dva a 
da ne izgovorite rečenicu izvan protokola 
Sisua, zar ne?« 

»Jeste,ali...« 

»Bez ali. Tarbi, koja vrsta ljudi ima toli- 
ko malo slobode? Robovi? Možeš li da se 
setiš neke bolje reči?« 

»Ali nas ne mogu da prodaju i... « 

»Ropstvo postoji i tamo gde nema ku- 
poprodaje, vrlo često, ono je nasledno. Baš 
kao i na Sisuu. Torbi, ropstvo podrazumeva 
posedovanje gospodara, bez nade da će biti 
drugačije ... Vi, robovi, koji sebe nazivate 
'Narodom', ne možete čak ni da se nadate 
manumnisiji.« 

Torbi je mračno pogleda. »Misliš da je 
to ono što mi smeta?« 

»Smatram da robovski lanac tebe uzne- 
mirava, ali ne i tvoje brodske rođake — 
pošto su oni rodeni tu ... a ti si nekada bio 
Slobodan.« 

Ona pogleda na svoje kutije s podacima. 
»Moram da prenesem ovaj materijal na El 
Nido. Hoćeš li da mi pomogneš?« 

»Biće mi drago.« 

»Ne nadaj se da ćeš videti Matu.« 

»A, ne«, slaga Torbi. »Zelim da ti po- 
mognem. Zao mi je što odlaziš...« 

»Uistinu, Torbi, i meni je teško ... ali mo- 
ram da odem.« Oklevala je nekoliko tre- 
nutaka. »l ja želim da pomognem tebi. 
Torbi, antropolog ne treba nikada da se 
meša u tuđ život. Ali ja odlazim a ti, znaj, 
nisi istinski deo ove kulture. Proučavala sam 
i tebe i njih. Hoćeš li da poslušaš savet 
jedne starije žene?« 

»Zašto, pa ti uopšte nisi 
Margaret!« 

»To je kompliment, hvala. Ja sam baka, 
mada bi se gospođa Prvi oficir iznenadila 
tome. Torbi, mislila sam da ćeš uspeti da se 
prilagodiš ovom zatvoru. Sada više nisam 
sigurna u to. Sloboda je snažna navika. 
Dragi moj, ako zaključiš da ne možeš da 
ostaneš na Sisuu, sačekaj dok se brod ne 
spusti na planetu koja je demokratska, 
slobodna i humana — a onda, iskači i beži! 
Samo, učini to pre nego što Baka odluči da 
te oženi jer, ako budeš čekao... izgubljen 
si!« 


stara, 


(Nastavak u 3. i 4. broju) 

NIŠRO »DNEVNIK«, OOUR IZDAVAČKA DELATNOST 21000 NOVI SAD, 
Vojvođanskih brigada 7/VI 
Odeljenju fiksne prodaje 


NARUDŽBENICA 


1) Ovim se neopozivo pretplaćujem na SF magazin »Alef« počev od broja 
pa zaključno sa brojem (Rok pretplate ne može biti kraći od šest, 

niti duži od dvanaest meseci). Ukupan iznos od dinara uplatiću u 

roku od 10 dana po prijemu čekovne uplatnice. U slučaju povećanja cene 

»Alefa«, ovaj iznos ostaje nepromenjen do isteka pretplate. 

2) Istovremeno, naručujem i sledeće knjige iz biblioteke »Supernova«, koja je 

oglašena na poslednjoj stranici korica ovog broja »Alefa«: 


(dovoljno je upisati samo naslove knjiga) 


po prodajnoj ceni koja za knjige »Spok mora da umre«, »Ka spuštanju noći« i 
»Nevolje sa Tihoom« iznosi 400, a za knjige »Podmorsko traganje«, »Buldožer 
ubica« i »Zvezdani ponor« — 800 dinara. 

U slučaju spora nadležan je sud u Novom Sadu 


(prezime, očevo ime i ime) 


(mesto, ulica i broj) 
(datum) 
(svojeručni potpis) 


Ukoliko želite da ovaj broj »Alefa« sačuvate, narudžbenicu istovetne sadržine, 
ili samo njen prvi ili drugi deo, pošaljite običnim pismom. 


Cena pojedinačnog primerka 600 dinara. Godišnja pretplata: 7.200 dinara. Polugodišnja 
pretplata: 3.600 dinara. Godišnja pretplata za inostranstvo: 39 DM, 270 Asch, 32 Sfr, 
128 FF, 134 Skr, 31 USA $, 42 A$i42C$ 

Dinarska pretplata uplaćuje se opštom uplatnicom na žiro-račun: 65700—603—6350 — 
NIŠRO »Dnevnik«, OOUR Izdavačka delatnost, Novi Sad, sa naznakom »za Alef«. 
Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 

Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 


ALEF - SCIENCE FICTION MAGAZIN e Izdavač: NIŠRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 e Direktor NIŠRO »Dnevnik«: JOVAN 
SMEDEREVAC = Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ e Štampa: NIŠRO »Dnevnik«, OOUR 
Štamparija 


128 


ARTUR 
KLARK 


IKONON 
STEHDŽEN 


